
Cu recunoştinţă, autorul le mulţumeşte pentru ajutor lui 
Chris Nelson, călăuza noastră prin necunoscuta lume care 
se cheamă Samoa, şi doamnei Cordelia Willis, pentru 
cunoştinţele sale despre tehnologia criminalistică şi ADN. 


PROLOG 


Monstrul îşi avea originea pe una dintre nenumăratele 
planete din roiul de stele situate la zece mii de ani lumină, 
pe care oamenii îl numesc Messier 22. Un milion de stele cu 
zece milioane de planete - toate, cu excepţia uneia, fiind 
lipsite de orice formă de viaţă. 

Această parte a spaţiului nu este favorabilă vieţii. Toate 
planetele acelea se află pe orbite instabile, iar stelele se 
apropie atât de mult una de alta, încât îşi fură planetele, şi 
le redistribuie, ori le înghit. 

Acest lucru dă naştere unor modificări geologice şi 
climatice de neînchipuit; majoritatea planetelor seamănă cu 
nişte bile sterile de biliard ori aglomerări gazoase ce 
amintesc de atmosfera de pe Jupiter. Insă, pe singura 
planetă unde a reuşit să se înfiripeze o unică formă de 
viaţă, aceasta este cu adevărat o luptătoare. 

Şi capabilă de adaptare. Ce fel de organisme ar putea 
trăi pe o lume având temperatura planetei Mercur, care se 
trezeşte brusc la aceeaşi distanţă de soarele său ca şi Pluto 
de al său. 

Această formă de viaţă supravieţuieşte graţie simplităţii 
ei - dormitează până când revin condiţii corespunzătoare. 
Cu toate astea, forma dominantă de viaţă se bazează 
preponderent pe schimbare. Vorbim de o creatură ce-şi 
poate impune propria evoluţie - nu prin selecţie naturală, ci 
prin mutație artificială, modificându-se în funcţie de modul 
în care variază condiţiile. Devine ceea ce trebuie să fie - iar 
după milioane de modificări produse la intervale tot mai 
scurte, se transformă în ceva ce nu mai moare. 

Preţul eternității a fost o viaţă fără altă noimă decât 
simpla conservare a existenţei. În condiţiile în care planeta 
gonea demenţial prin roiul de stele, creatura îşi petrecea 

timpul târându-se prin deşert şi rozând roci, traversând 
porţiuni de gheaţă ori scufundându-se în noroaie, pentru a 
căuta orice fel de mâncare ce nu reuşea să-i fugă din cale. 

Lumea ei a rătăcit de ici, colo, până când forţele alea- 
torii au azvârlit-o într-un târziu către marginea roiului, 
departe de văpaia neîncetată a milioanelor de sori - 
ajungând pe o orbită stabilă: o lume pe care mările în- 
găduitoare au favorizat diversitatea. Zecile de specii au 
devenit milioane, iar animalele au ieşit târâş din marea 
călduţă pe pământul ce începuse a înverzi, gemând de 
forme de viaţă. 

Cum viaţa a devenit uşoară peste noapte, creaturile 
nemuritoare s-au liniştit. Au ridicat privirile spre noapte şi 
au descoperit stelele. Treptat, au devenit curioase; au 
dezvoltat filozofia, apoi ştiinţa. La vreme de zi, priveau 
printre gene spre cerul unde, orbitor, sclipeau mii de sori. 
lar în bezna nopţii, dincolo de oceanul spaţiului, ovalul rece 
şi vălurit al Căii Lactee a apărut îmbietor. 

Unele dintre ele au construit nave şi s-au azvârlit, odată 
cu ele, în noapte. Aveau să călătorească milioane de ani, 
însă ele se zbătuseră mai mult decât atât pentru a ajunge 
să trăiască, astfel că aveau răbdare. 

Cu un milion de ani înainte de apariţia omului şi de 
naşterea istoriei sale, o astfel de navă a coborât în Oceanul 
Pacific. S-a scufundat adânc, parcă urmând instinctul firesc 
de a se ascunde. Creatura pe care o adusese pe Pământ a 
ieşit din navă, a evaluat situaţia, apoi a luat forma 
corespunzătoare care să-i poată asigura supraviețuirea. 

Vreme îndelungată a trăit pe fundul întunecat al 
oceanului, sub kilometri şi kilometri de apă, uriaşă şi 
invincibilă, analizându-şi şansele. in cele din urmă a 
abandonat viaţa anaerobă şi a căpătat forma unui rechin, 
marele alb, vieţuitoare situată în vârful lanţului trofic, după 
care a pornit în explorare, în timp ce cea mai mare parte a 
esenței sale a rămas în siguranţă, înăuntrul navei. 

Multă vreme, a ţinut minte unde se afla nava, locul din 
care a venit şi motivul acelei călătorii. Pe măsură ce 
secolele s-au scurs, şi-a amintit tot mai puţine lucruri. După 
zeci de milenii, s-a mulţumit să trăiască, să observe şi să se 
modifice. 

Confruntându-se cu umanitatea, a remarcat su- 
perioritatea pe care a dobândit-o - dar şi situarea acesteia, 
chiar dacă trecătoare, în vârful oricărui lanţ trofic. Apoi a 
devenit o balenă ucigaşă, după care delfin, iar apoi a ieşit 
pe țărm ca înotător, gol-goluţ şi neştiutor. 

Neştiutor, dar dornic să înveţe. 


1 - BAJA CALIFORNIA, 2019 


La scurt timp de la începutul secolului XXI, după ce 
avusese o funcţie organizatorică nu tocmai de prim rang, 
dar care îi adusese destule frustrări în cadrul a două pro- 
grame de explorare a planetei Marte, Russel Sutton şi-a 
spus că îşi făcuse datoria cu vârf şi îndesat faţă de guvernul 
SUA. Când eşuase şi cel de-al doilea program, îi spusese „la 
revedere” Unchiului Sam şi, în general, spaţiului cosmic, 
revenind la dragostea lui dintâi, biologia marină. 

Aflat la conducerea micii sale companii, Poseidon 
Projects, lucra totodată şi ca inginer. Avea doisprezece 
angajaţi, jumătate dintre ei doctori în filozofie. Se 
desfăşurau simultan doar două sau trei proiecte, privind 
probleme tehnice delicate ce ţineau de explorarea şi 
gestionarea resurselor marine. Oamenii companiei erau 
consideraţi mici vrăjitori, fiind recunoscuţi şi pentru faptul 
că păstrau secretul activităţii şi îşi respectau promisiunile. 
Işi puteau permite să refuze multe contracte - cele care nu 
prezentau suficient interes şi orice venea din partea 
guvernului. 

Este aşadar lesne de înţeles de ce Russ nu s-a arătat 
deloc entuziasmat când la uşa sa a bătut cineva şi în prag a 
apărut un bărbat în uniformă de amiral. Primul gând ce i-a 
venit în minte a fost acela că firma şi-ar fi putut permite o 
secretară; abia după aceea s-a gândit cum să-şi formuleze 
refuzul, pentru ca individul acela, cu aspect milităros, să 
plece şi să nu-i mai strice dimineaţa. 

— Doctore Sutton. Sunt Jack Halliburton. 

Incepea să devină interesant. 

— V-am citit cartea în perioada specializării. N-am ştiut 
că sunteţi militar. 

Chipul bărbatului i se imprimase în memorie destul de 
vag, datorită fotografiei de pe ultima copertă a cărţii: 
Măsurători şi calcule privind scufundările la adâncime; 
acum nu mai purta barbă, şi avea ceva mai puţin păr. Şi 
arăta tot ca un Don Quijote care ţine cură de slăbire. 

— Luaţi loc, a spus Russ şi a făcut un semn către sin- 
gurul scaun pe care nu se aflau cărţi ori maldăre de hârtii. 
Dar ţin să vă spun din capul locului că nu acceptăm 
proiecte guvernamentale. 

— Ştiu, a zis, şi s-a aşezat, după care şi-a pus chipiul pe 
podea. Tocmai de aceea am venit. 

A desfăcut fermoarul unei mape albastre şi a scos din 
ea un dosar protejat de un plic din plastic. L-a întors pe o 
parte şi a apăsat cu buricul degetului mare în colţ; după 
identificarea amprentei digitale, plicul s-a deschis. Apoi l-a 
aşezat pe biroul lui Russel. 

Pe prima pagină nu se vedea nici un titlu, ci doar in- 
scripţia „Strict secret - Doar pentru persoanele avizate”, cu 
majuscule de culoare roşie. 

— Nu pot să-l deschid. Şi, aşa cum am spus... 

— Nu este chiar strict secret, asta deocamdată. In afara 
micului meu grup de cercetători, nici o persoană din vreo 
instituţie guvernamentală nu are habar de existenţa acestui 
raport. 

— Dar aţi venit la mine ca reprezentant oficial, nu? 
Presupun că aveţi şi îmbrăcăminte fără însemne ale 
gradului. 

— O să vă explic. Mai bine uitaţi-vă aici. 

Russ a avut un moment de ezitare, apoi a deschis 
plicul. Prima pagină era, de fapt, o fotografie a unui obiect 
de forma unei ţigări de foi ce ieşea puţin afară dintr-un strat 
de noroi cenuşiu. 

— Aceasta este fotografia care a condus la descope- 
rirea obiectului. Noi voiam să realizăm o hartă a gropii 
Tonga-Kermadec, folosind un radar pozitronic. 

— Dar de ce tocmai a acelei zone? 

— Tocmai acest aspect este strict secret. Şi fără legă- 
tură cu subiectul vizitei mele. 

Russ a avut senzaţia că în viaţa lui apărea o cotitură, iar 
asta nu-i surâdea câtuşi de puţin. S-a învârtit încet cu 


6 


Camuflaj 


scaunul, a perceput mai bine aglomerarea de obiecte din 
birou, la care se adăugau fotografiile şi diagramele de pe 
pereţi, şi a avut un sentiment de confort mintal. 

Rămas cu spatele la Halliburton, a spus: 

— Nu cred că ne putem ocupa de aşa ceva rămânând 
aici. 

— Bineînţeles. Am ales un loc în Samoa. 

— Asta zic şi eu atracţie. Caniculă, umiditate insu- 
portabilă şi mâncare proastă. 

— Eu prefer să gândesc altfel: fete frumoase şi absenţa 
iernii, a zis el şi şi-a ridicat ochelarii care-i alunecaseră pe 
nas în jos. Dacă nu ţii la reţetele specific americane, 
mâncarea nu este deloc rea. 

Russ s-a întors şi a examinat fotografia. 

— Va trebui să-mi precizaţi de ce v-aţi dus tocmai în 
acel loc. Marina a pierdut ceva în zonă? 

— Mada. 

— Cu personal la bord? 

— Nu pot răspunde la o asemenea întrebare. 

— Tocmai aţi făcut-o. Apoi a trecut la cea de-a doua 
fotografie, reprezentând o imagine mai precisă a obiectului 
şi a zis: Asta nu rezultă din evaluarea pozitronică. 

— Ei, de fapt este, numai că reprezintă o combinaţie a 
imaginilor luate din diferite unghiuri, după ce s-a eliminat 
zgomotul parazitar. 

„Bună treabă”, a gândit Russ. 

— Şi la ce adâncime se află obiectul? 

— In zona respectivă, groapa are 11 200 de metri adân- 
cime. Artefactul se găseşte sub încă 12 metri de nisip. 

— Groapa e de origine tectonică? 

Halliburton a încuviinţat cu un gest din cap. 

— De acum un sfert de milion de ani. 

Russ s-a uitat ceva mai lung spre Halliburton. 

— Nu cumva am citit despre asta într-un roman mai 
vechi de-al lui Stephen King? 

— Uitați-vă la următoarea pagină. 

Aceasta era o fotografie color obişnuită. Obiectul se afla 
pe fundul unei gropi adânci. Russ s-a gândit la proporţiile 
acţiunii de excavare; dar şi la costuri; 

— Marina are cunoştinţă de treaba asta? 

— Nu. Dar noi am folosit echipamentele Marinei, 
bineînţeles. 

— Şi aţi găsit ceea ce a pierdut Marina? 

— Da, dar facem publică ştirea abia săptămâna viitoare, 
a zis el, privind pe fereastră. Va trebui să mă încred în 
discreţia dumneavoastră. 

— N-o să vă torn celor de la Marină. 

Halliburton a dat încet din cap, apoi, alegându-şi cu 
atenţie cuvintele, a spus: 

— Am găsit şi submarinul care s-a pierdut în groapa 
aceea. La nici patruzeci şi cinci de kilometri de acel... 
obiect. 

— Nu l-aţi raportat. De ce asta? 

— Am lucrat în Marină aproape douăzeci de ani. Luna 
viitoare îi voi aniversa. Oricum voiam să mă pensionez. 

— Din cauza deziluziilor? 

— Niciodată nu mi-am făcut „iluzii”. Acum douăzeci de 
ani, când am vrut să plec din învăţământ, Marina mi-a făcut 
o ofertă interesantă. lar activitatea de acolo a reprezentat o 
carieră fascinantă. Insă asta nu m-a convins să mă încred în 
militari, ori instituţii guvernamentale. In ultimii zece ani, am 
alcătuit o echipă - bărbaţi şi femei - care gândesc la fel. 
Sincer vorbind, pe unii dintre ei voiam să-i trag după mine 
la pensionare - ca să înfiinţez o firmă, ca a dumneavoastră. 

Russ s-a dus spre automatul de cafea şi şi-a umplut din 
nou ceaşca. l-a oferit una şi lui Halliburton, dar acesta a 
refuzat. 

— Cred că am înţeles unde vreţi să ajungeţi. 

— la să vedem. 

— Vreţi să vă retrageţi cu acest grup de persoane şi să 
înfiinţaţi o companie. Dar dacă veţi „descoperi” peste 
noapte acest obiect, instituţia guvernamentală ar putea 
constata imediat coincidenţa. 

— Nu este departe de adevăr. Dar mai bine uitaţi-vă la 
următoarea pagină. 

Aceasta reprezenta o fotografie de aproape a obiec- 
tului. Suprafaţa lui curbată reflecta perfect sonda care 
făcuse fotografia. 

— Am încercat să obţinem o mostră de metal pentru a o 
analiza. Toate burghiele folosite acolo s-au rupt. 

— E din diamant? 

— Mai dur decât diamantul. Şi e masiv. Nu-i putem 
calcula densitatea, pentru că nu am reuşit nici să clintim 
obiectul, darămite să-l ridicăm. 

— Dumnezeule mare! 

— Dacă ar fi fost vorba de un submarin atomic, l-am fi 
ridicat fără probleme. Reprezintă o zecime din dimensiunea 
unui submarin. L-am fi ridicat chiar dacă ar fi fost 
confecţionat din plumb. Ori dacă ar fi fost din uraniu solid. 
Dar e mai dens decât asemenea metale. 

— Am înţeles, a spus Russ. Pentru că noi am reuşit să 
scoatem Titanicul la suprafaţă... 

— Îmi permiteţi să pun punctul pe i? 

— Chiar vă rog. 

— Ar exista posibilitatea de a-l scoate la suprafaţă cu o 
versiune a tehnicii dumneavoastră de flotaţie. Şi veţi păstra 
tot profitul, care ar putea fi considerabil. Insă există riscul 
ca totul să vă iasă pe nas dacă s-ar face legătura cu 
operaţiunea iniţiată de Marină. 

— Prin urmare, ce propuneţi? 

— Ceva simplu. Halliburton a scos o diagramă din mapă 
şi, cu un pocnet, a desfăcut-o pe biroul lui Russ. O să 
demaraţi o activitate în Samoa... 


2 - SAN GUILLERMO, CALIFORNIA, 1931 


Înainte de a ieşi din apă, şi-a alcătuit haine pe exteriorul 
corpului. Studiase mai mult marinari decât pescari, astfel că 
a ales îmbrăcămintea celor dintâi. A ieşit pe uscat printre 
valuri, purtând o uniformă albă, care nu şiroia de apă, 
pentru că nu era confecţionată din pânză. Hainele sale 
luceau ca pielea unui delfin. Avea organele interne preluate 
mai mult de la delfin decât de la om. 

Soarele apusese şi întunericul se îndesea. Pe plajă, 
altfel pustie, se afla un singur bărbat, care s-a apropiat în 
goană de mutant. 

— Sfinte Sisoe! De unde-ai apărut şi tu înot? 

Mutantul l-a măsurat de sus în jos. Omul era cu aproape 
două capete mai înalt, cu musculatură bine pronunţată şi 

purta un costum de baie de culoare neagră. 

— Ce-ai păţit, ţi-ai înghiţit limba, micuţule? 

Mamiferele pot fi ucise cu uşurinţă prin lezarea violentă 
a creierului. Astfel că mutantul l-a prins pe om de 
încheietura mâinii şi l-a doborât la pământ, apoi i-a zdrobit 
ţeasta dintr-o lovitură. 

După ce trupul omului nu s-a mai mişcat, mutantul i-a 
deschis toracele şi a examinat aşezarea organelor şi 
muşchilor. Printr-un proces lent şi dureros, s-a reconfigurat 
ca să imite ceea ce constatase. Trebuia să câştige în jur de 
30% de masă corporală, astfel că, după ce le-a studiat, i-a 
îndepărtat ambele braţe, şi le-a ataşat la corpul lui până 
când acestea au fost absorbite. Şi-a adăugat câteva mâini 
de măruntaie. 

Apoi a scos chilotul de baie şi a copiat structura 
reproductivă pe care o conţinea acesta, după care şi l-a tras 
pe corp. După aceea a cărat cadavrul golit şi mutilat spre 
ape adânci şi l-a lăsat în voia peştilor. 

A pornit de-a lungul plajei spre luminile localităţii San 
Guillermo, arătând ca un tânăr bine făcut şi atrăgător, 
reprodus până la amprentele digitale, un proces care nu 
necesitase gândire, ci doar o oră şi jumătate de dureri 
înfiorătoare. 

Insă nu vorbea limba oamenilor, şi îşi trăsese costumul 
de-a-ndoaselea. Inainta cu paşi legănaţi, ca un marinar; cu 
excepţia bărbatului pe care-l ucisese, în ultimul secol nu 
văzuse decât oameni care mergeau pe puntea unor nave 
mai mari sau mai mici. 

S-a îndreptat spre lumină. Până să ajungă la mica 
aşezare de vacanţă, s-a întunecat şi cerul s-a umplut stele, 
dar fără Lună. Ceva l-a făcut să se oprească şi să le admire 
îndelung. 

Oraşul era împodobit pentru Crăciun. A observat că 
oamenii erau aproape complet acoperiţi cu haine. Işi putea 
produce şi alte obiecte de îmbrăcăminte pe piele, ori putea 
ucide pe cineva, numai că ar fi trebuit să găsească pe 
cineva singur şi de statura potrivită. Nu i-a surâs o 
asemenea şansă. 

Dintr-un mic restaurant au ieşit cinci tineri cu o pungă 
plină cu hamburgeri. Râdeau cu toţii, apoi au încremenit 


10 


Camuflaj 


brusc. 

— Hei, Jimmy, a spus o fată atrăgătoare. Ce cauţi aici? 

— Nu-i cumva prea frig pentru ţinuta asta? l-a întrebat 
un băiat. Ce părere ai, Jim? 

S-a apropiat de el. A rămas calm, ştiind că-i putea ucide 
cu uşurinţă pe toţi. Insă nu era nevoie. Ei au continuat să 
emită sunete. 

— A păţit ceva, a sugerat unul mai în vârstă. Jim, ai 
avut vreun accident? 

— L-am văzut plecând cu planşa de surfing după masa 
de prânz, a spus fata simpatică, privind de-a lungul străzii. 
Nu-i văd maşina. 

Nu şi-a amintit ce era limba, dar ştia cum comunicau 
balenele între ele. A încercat să imite sunetul pe care îl 
scoteau ele: „jiiim”. 

— Vai de mine, a zis fata. Cred că s-a lovit la cap. S-a 
apropiat de el şi a întins mâna spre faţa lui. El i-a respins-o. 

— Au! a exclamat ea. Jim, ce Dumnezeu te-a apucat? 

Apoi şi-a pipăit antebraţul, ce părea aproape rupt. 

— Mike ciudat, a rostit el, încercând să imite expresia 
de pe faţa ei. 

Unul dintre băieţi a tras-o înapoi pe fată. 

— Ce nebunie mai e şi asta? Feriţi-vă de el! 

— Domnule poliţist! a strigat fata mai în vârstă din 
grup. Domnule Sherman! 

Un bărbat masiv, îmbrăcat într-o uniformă albastră, a 
traversat alene strada. 

— Jim Berry? Ce s-a întâmplat? 

— M-a lovit, a spus fata drăguță. Se poartă ciudat. 

— Jim, ce Dumnezeu te-a apucat? a rostit el, imitându-i 
până şi intonaţia. 

— Amice, unde-ţi sunt hainele? l-a întrebat Sherman, 
desfăcând închizătoarea tocului de revolver. 

Şi-a dat seama că se afla într-o situaţie complexă şi 
periculoasă. Ştia că avea de a face cu creaturi sociale, care 
comunicau între ele. Era preferabil să înveţe cum. 

— Amice, unde-ţi sunt hainele? a repetat el cu voce 
adâncă, amintind de un mârâit. 

— S-o fi lovit la cap cât a făcut surfing, a spus fata care 
se ţinea de antebraţul care o durea. Doar ştiţi că nu-i un 

băiat rău. 

— Nu ştiu unde să-l duc: acasă, ori la spital, a spus 
polițistul. 

— La spital, a zis mutantul. 

— Cred că e o idee bună, a zis Sherman. 

— O idee bună, a repetat el, iar când ofiţerul l-a luat de 
cot, nu l-a ucis. 


3 - UNDEVA ÎN MIJLOCUL PACIFICULUI, 2019 


Lucrurile funcționau cam aşa: Poseidon Projects 
obținuse un contract de la un afiliat al companiei Sea World 
- de fapt, o corporaţie-fantomă, pe care Jack Halliburton o 
construise cu bani şi imaginaţie - pentru a scoate la 
suprafaţă o relicvă de pe vremea războiului dintre Spania şi 
America, un distrugător scufundat, din Samoa. Insă nici nu 
şi-au instalat bine echipamentele că au primit un apel 
urgent din partea Marinei SUA - în groapa Tonga se găsea 
un submarin nuclear, iar Marina nu-l putea ridica atât de 
repede ca Poseidon. Se temeau că mai sunt oameni în viaţă 
pe el. Au parcurs cele cinci sute de mile cât de iute au 
putut. 

Jack Halliburton ştia, desigur, că submarinul se rupsese 
şi că nu mai era nicio şansă de a mai descoperi 
supraviețuitori. Insă asta îi oferea posibilitatea lui Russell 
Sutton să măture Gropile Tonga şi Kermadec. In cursul 
operaţiunilor, a făcut cercetări cu sonarul şi a descoperit o 
epavă misterioasă nu departe de submarin. 

Eforturile celor două grupuri de oameni au fost 
reflectate cu respect în numeroase reportaje - Sutton lucra 
atât din patriotism, cât şi din dorinţa de a-şi dovedi 
profesionalismul. Scoaterea la suprafaţă a navei Titanic îi 
oferise credibilitate şi renume. În toată vânzoleala, patima 
şi fascinația stârnită de povestea submarinului, faptul că 
echipa lui Sutton descoperise ceva interesant şi solicitase 
drepturi de salvare a trecut aproape neobservat, devenind 
ceva minor. 

Imaginea submarinului, ieşind la suprafaţă din apa 
învolburată, ridicat de baloanele portocalii de dimensiuni 

uriaşe, pe care Russ le adusese pentru operaţiune, a 
impresionat profund pe toată lumea. Apoi camerele de 
filmat s-au oprit, pentru că s-a trecut la neplăcuta sarcină 
de a scoate şi identifica rămăşiţele marinarilor. Filmările au 
reînceput când cele 121 de sicrie învelite în drapelul 
naţional au fost depuse pe puntea portavionului ce se 
legăna uşor pe mare, alături de corpul recuperat al 
submarinului. 

Apoi reporterii au plecat la treburile lor, şi abia după 
aceea a început adevărata poveste. 


4 - SAN GUILLERMO, CALIFORNIA, 1931 


L-au îmbrăcat cu un halat de spital şi l-au pus să stea 
jos, într-un cabinet. A urmat calea sigură a com- 
portamentului imitativ, atât cu doctorii şi asistentele 
medicale, cât şi cu bărbatul şi femeia care erau părinţii lui 
Jimmy, ajungând chiar să reproducă până şi lacrimile 
mamei. 

Tatăl şi mama l-au însoţit pe doctor într-o cameră unde 
puteau discuta netulburaţi. 

— Nu ştiu ce să vă spun, a început doctorul Farben. Nu 
am descoperit nici o lovitură vizibilă. Pare să aibă o stare 
excelentă de sănătate. 

— A suferit o criză ori vreun atac cerebral? l-a întrebat 
tatăl. _ 

— Probabil. E cea mai plauzibilă posibilitate. Il vom ţine 
sub observaţie câteva zile. S-ar putea rezolva de la sine. 
Dacă nu, dumneavoastră va trebui să luaţi anumite decizii. 

— N-aş vrea să-l trimit la un spital de boli nervoase, a 
spus mama. Ne putem ocupa noi de îngrijirea lui. 

— Să aşteptăm până descoperim mai multe elemente, a 
sugerat doctorul, atingând-o pe mână uşor, dar privind spre 
tată. Mâine va fi consultat de un specialist. 

L-au dus într-o rezervă, unde a examinat cu atenţie 
comportamentul celorlalţi pacienţi, ajungând până acolo 
încât a învăţat să folosească şi pisoarul. Compoziţia chimică 
a fluidului pe care l-a produs ar fi uimit pe orice om de 
ştiinţă. Asistenta a remarcat mirosul de peşte, neştiind că o 

parte din vezica urinară era de delfin. 

Şi-a petrecut noaptea suferind în tăcere, pe măsură ce 
organele interne s-au reorganizat. A păstrat aceeaşi 
înfăţişare exterioară. In minte, a trecut în revistă tot ce 
observase în legătură cu comportamentul uman, conştient 
că va mai trece ceva timp până să interacţioneze în mod 
convingător. 

S-a gândit apoi la sine. Nu era nicidecum uman, aşa 
cum nu fusese nici delfin, balenă ucigaşă, ori mare alb. Cu 
toate că, de-a lungul mileniilor, amintirile se cam şterseseră 
din mintea lui, ajungând lucruri vagi şi abisale, avea 
senzaţia că cea mai mare parte din sine încă aştepta 
undeva, în adâncul mării. Poate reuşea să se întoarcă acolo 
sub formă umană, ca să-şi descopere şi partea lipsă. La 
reflux, o pereche care se plimba pe plajă ca să se bucure de 
aerul sărat a descoperit un cadavru lăsat de mare într-o 
adâncitură înconjurată de stânci. Era în întregime acoperit 
de crabi care se hrăneau. Nu mai rămăsese nimic din faţa 
sau din părţile lui moi, însă judecând după statură, medicul 
legist a stabilit că era vorba de un bărbat. Un rechin sau 
altă vieţuitoare marină îi mâncase ambele braţe, precum şi 
toate viscerele. Nu fusese dat dispărut nici un localnic sau 
turist. judecând că braţele îi fuseseră smulse pentru a nu 
putea fi identificat după amprente, un reporter a sugerat o 
crimă comisă de mafia. Legistul l-a condus la faţa locului ca 
să-i arate rămăşiţele umane şi pentru a-i explica modul în 
care considera că-i fuseseră smulse braţele - prin răsucire, 
nu prin retezare ori tăiere - însă, la jumătatea 
demonstraţiei, reporterul a dat bir cu fugiţii. 

Raportul legistului a remarcat că, judecând după gradul 
de descompunere, acel cadavru stătuse în apele mării cel 
mult douăsprezece ore. Poliţia din Sacramento a afirmat că 
nu deţinea informaţii privind dispariţia unor persoane cu 
asemenea semnalmente, atâtea câte se descoperiseră. 
Aşadar, putea fi vreun vagabond fără loc de muncă. Zonele 
rurale gemeau de astfel de oameni, şi, uneori, câte unul se 
ducea să înoate, dar fără intenţia de a mai şi reveni pe mal. 
In următoarele două zile, Jimmy a fost examinat de trei 
specialişti neurologi, care au rămas perplecşi şi s-au 
declarat neputincioşi. Anumite aspecte ale simptomelor 

sugerau un atac cerebral; altele, o amnezie profundă, 
provocată de un traumatism cranian, pentru care nu 
existau însă dovezi. Pe de altă parte, putea fi vorba de o 
tumoare, dar părinţii nu şi-au dat acordul pentru realizarea 
unei tomografii cerebrale. Acest lucru a venit în sprijinul 
mutantului, deoarece cutia sa craniană conţinea deopotrivă 
creier de delfin şi de om, iar anumite părţi ale sale erau 
alcătuite din cristale şi metale, ce nu aveau nici o legătură 
cu apartenenţa la umanitate. 

Un psihiatru a stat câteva ore cu Jimmy, dar a obţinut 
prea puţine date utile. Reacţia lui la testul privind asociaţiile 
de cuvinte s-a dovedit cel puţin interesantă: a maimuţărit 
fiecare cuvânt pronunţat, imitând până şi accentul german 
al doctorului. Ulterior, acesta avea să clasifice 
comportamentul drept agresiv-pasiv, însă părinţilor le-a 
spus că, la un anumit nivel, tânărul îşi păstrase majoritatea 
facultăţilor mintale, însă regresase, ajungând la o stare 
infantilă. A sugerat ca băiatul să fie încredinţat unui azil, 
unde i se putea pune la dispoziţie un tratament modern. 

Mama a insistat să-l ia acasă, însă i-a îngăduit docto- 
rului să încerce terapia febrei, injectându-i lui Jimmy sânge 
de la un pacient cu malarie. Jimmy a rămas zâmbitor vreme 
de trei zile, fără ca temperatura să i se modifice - fiindcă 
organismul mutantului consumase paraziţii de malarie 
laolaltă cu mâncarea oferită de spital - şi, în cele din urmă, 
după o săptămână de analize şi examinări care nu au dus la 
niciun rezultat, le-a fost încredinţat spre îngrijire la 
domiciliu. 

Părinţii au angajat o asistentă şi un asistent; casa lor, 
cu vedere spre mare, avea suficiente camere pentru ca cei 
doi îngrijitori să poată fi găzduiţi fără probleme. 

Amândoi lucraseră cu copii şi adulţi cu handicap mintal, 
însă, după câteva zile, şi-au dat seama că Jimmy nu făcea 
parte din acea categorie de bolnavi care provoca 
asistenţilor frustrări. Era complet pasiv, dar niciodată nu 
lăsa impresia că se plictisea. In realitate, părea să-i 
studieze cu o pasiune devoratoare. 

(Femeia, pe nume Deborah, era obişnuită să fie privită 
cu patimă: era atrăgătoare şi voluptoasă. Atenţia pe care i- 
o acorda Jimmy o nedumerise, pentru că nu părea să aibă 

nicidecum conotaţii sexuale, iar un băiat de vârsta şi în 
starea lui trebuia să clocotească de energie şi curiozitate 
sexuală. Insă dezvăluirile şi atingerile ei „accidentale” nu 
dăduseră naştere nici unei reacţii. Pacientul nu prezenta 
niciodată erecţii, nu încerca să se uite în decolteul ei şi nici 
nu lăsa urme care să dovedească faptul că s-ar fi 
masturbat. La acea etapă a evoluţiei sale, mutantul putea 
doar să maimuţărească orice comportament văzut.) 

Invăţa să citească. După masa de prânz, Deborah a 
petrecut o oră citindu-i lui Jimmy dintr-o carte pentru copii, 
urmărind cuvintele cu degetul. Apoi i-a dat cartea lui Jimmy, 
care a repetat totul, cuvânt cu cuvânt - dar cu vocea ei. 

Ea l-a pus pe Lowell, asistentul medical, să-i citească lui 
Jimmy care, bineînţeles, l-a imitat şi pe acesta. De aceea, 
performanţa lecturii a părut mai puţin impresionantă. Insă 
memoria lui s-a dovedit uimitoare. Dacă Deborah îi arăta 
vreo carte din care citise, Jimmy era în stare să o recite în 
întregime. 

Mama lui s-a simţit încurajată de asemenea progrese, 
însă tatăl nu părea prea convins. Când doctorul Grossbaum, 
psihiatrul lui Jimmy, a făcut vizita săptămânală, el s-a arătat 
la fel de sceptic ca şi tatăl. Jimmy repetase papagaliceşte 
lista nervilor faciali pe care trebuie să o înveţe orice student 
la medicină, iar apoi un poem de Schiller, într-o germană 
impecabilă. 

— Dacă nu cumva a studiat germana şi medicina, a 
afirmat Grossbaum, nu-şi aminteşte nimic din ceea ce s-a 
petrecut înainte de presupusul accident. 

Le-a povestit apoi părinţilor de savanţi idioţi, care 
aveau puteri mentale incredibile într-o specialitate foarte 
îngustă, dar care, în rest, nu puteau funcţiona în mod 
normal. Insă el nu auzise încă de cineva care, dintr-o 
persoană normală, să devină savant idiot; a promis totuşi 
că va studia problema. 

Progresele înregistrate de Jimmy în domenii mai puţin 
intelectuale erau foarte rapide. Nu mai dovedea stângăcie 
când se plimba prin casă ori pe afară - la început, părea că 
nu ştie la ce slujeau uşile şi ferestrele. Lowell şi Deborah l- 
au învăţat să joace badminton, iar după deruta de la 
început, a evidenţiat un talent aproape înnăscut - lucru 

deloc surprinzător, pentru că fusese cel mai bun jucător de 
tenis din clasa lui. Au rămas de asemenea trăsniţi de ceea 
ce putea face în piscină - după prima săritură, făcuse cu 
repeziciune două lungimi de bazin pe sub apă, folosind un 
stil de înot pe care nici unul dintre ei nu l-a putut identifica.. 
După ce ei i-au arătat stilurile craul australian, bras şi 
spate, el şi le-a „reamintit” imediat. 

In cea de-a doua săptămână, luă masa cu restul fa- 
miliei, reuşind nu numai să manevreze fără cusur tacă- 
murile complicate folosite la cină, ci şi să comunice 
dorinţele sale către servitori, cu toate că încă nu era în 
stare să poarte nici o conversaţie simplă. 

Mama lui l-a invitat pe doctor Grossbaum la cină, pentru 
a vedea cât de bine se descurca Jimmy dacă primea ajutor. 
Psihiatrul a rămas impresionat, dar nu a considerat acest 
lucru drept o dovadă de evoluţie pozitivă. Totul amintea de 
episodul legat de nervii faciali şi de poezia în germană; la 
fel ca şi badmintonul şi înotul. Băiatul putea imita perfect 
pe oricine şi orice. Când îi era sete, arăta spre pahar, iar 
acesta îi era umplut. 

Evident, părinţii nu băgaseră de seamă că Jimmy dădea 
din cap şi zâmbea de fiecare dată când vreun servitor i se 
adresa în vreun fel. Dacă acţiunea servitorului se 
concretiza, el înclina uşor din cap şi surâdea din nou. Din 
pricina asta i se dădea o mulţime de mâncare, însă era un 
băiat în creştere. 

Partea interesantă era că evidenţele îngrijitorilor nu 
arătau nici o creştere în greutate. Să fi fost vorba de 
mişcare? 

Părea ceva neştiinţific, dar Grossbaum a recunoscut în 
sinea lui că băiatul acela nu-i plăcea defel, şi, din motive 
obscure, îi inspira teamă. Poate se lăsa influenţat de faptul 
că-şi făcuse rezidența ca psihiatru în sistemul penitenciar - 
probabil că apăreau anumite proiecţii din acea perioadă 
tulburătoare. Insă avusese mereu impresia că Jimmy îl 
studia cu multă concentrare, la fel cum procedau şi 
deţinuţii inteligenţi, care probabil gândeau astfel: ce-aş 
putea obţine de la individul ăsta? 

Un psihiatru mai priceput ar fi observat că mutantul 
trata pe toată lumea la fel. 

5 - APIA, SAMOA INDEPENDENTĂ, 2019 


În zona tropicală, cimentul are nevoie de mult timp 
pentru a face priză, de aceea, artefactul rămăsese învelit şi 
susţinut la suprafaţă în largul coastei, vreme de două 
săptămâni, cât betonul gros, armat din belşug, se întărea 
treptat. Se ştia că podeaua nici unei fabrici nu putea 
susţine obiectul masiv fără să se fărâmiţeze. Avea di- 
mensiunile unui camion mic, însă cântărea mai mult decât 
un submarin din clasa Nautilus: cinci mii de tone. Asta 
însemna că, dacă ar fi fost alcătuit din metal solid, obiectul 
ar fi fost de trei ori mai dens decât plutoniul. 

Halliburton îşi lăsase barba şi părul să crească din ziua 
în care îşi încheiase misiunea faţă de Marină. Barba îi era 
dezordonată şi cu porţiuni mai dese, surprinzător de albă, şi 
contrastând puternic cu pielea bronzată de soare. Incepuse 
să poarte cămăşi hawaiiene în culori şocante, la costume 
tropicale de culoare albă. Ar fi arătat şi mai spilcuit dacă nu 
s-ar fi apucat să fumeze pipă, ceea ce făcea ca scrumul 
căzut să-i lase pete cenuşii pe hainele albe. 

Russell îşi privea partenerul cu un amestec de afecţiune 
şi rezervă. In aşteptarea mesei de prânz, beau cafea pe o 
verandă cu vedere spre plaja Harbour Light. 

Vremea era frumoasă, ca în majoritatea dimineţilor de 
primăvară de acolo. Turiştii făceau plajă şi se plimbau pe 
nisipul cenuşiu, copiii râdeau şi se jucau, iar câteva perechi 
manevrau fără prea multă pricepere pe deasupra recifului 
bărci cu motor închiriate, stârnind probabil iritarea 
scufundătorilor. 

Russell a pus mâna pe binoclu şi le-a studiat pe câteva 
dintre femeile de pe plajă. După aceea, a scrutat linia 
orizontului spre nord, unde aproape că se puteau zări 
fanioanele ce marcau comoara lor plutitoare. 

— Ai reuşit să discuţi cu Manolo în dimineaţa asta? 

— Se îndrepta spre şantier, i-a răspuns Halliburton, 
dând din cap. Spunea că astăzi o să testeze rulourile. 

— Cu ce Dumnezeu? 

— Cu câteva tancuri ale Marinei SUA. Au fost date 

dispărute din forţa de pe Pago Pago, împreună cu câteva 
echipaje. Vrei să ştii cât costă? 

— Asta e problema ta. 

— Nada. Absolut nimic, a zis el, chicotind. E un exerciţiu 
de mobilizare. 

— Admirabil. Înseamnă că e vorba de colonelul acela de 
la Marină, cu care am luat cina. 

— Bineînţeles. 

Chelnerii le-au adus mâncarea, două platouri cu fructe 
feliate şi o crăticioară cu cârnăciori sfârâind. Halliburton a 
cerut să-i fie luată ceaşca de cafea şi a comandat un Bloody 
Mary. 

— Sărbătoreşti ceva? 

— Tot timpul. 

Fără să ia în seamă fructele, s-a aruncat asupra 
cârnăciorilor. 

— Testul ar trebui să înceapă la ora două fix. 

— Cât cântăresc tancurile? a întrebat Russell, servindu- 
se cu mango, papaya şi pepene roşu. 

— Ar trebui să verific. In jur de şaizeci de tone. 

— A, bun. Se apropie cât de cât de ordinul de mărime. 

— Va trebui să extrapolăm. 

— Vom vedea, a zis el, şi a tăiat pepenele cu precizie 
matematică. Dacă o găină de aproape un kilogram poate 
sta pe ouă fără să le spargă, să extrapolăm efectul pe care 
l-ar produce o găină de o tonă. 

— Ha-ha! 

Chelnerul a adus paharul cu Bloody Mary şi i-a şoptit: 
„Cu gin, domnule”, iar Halliburton a dat din cap 
imperceptibil. 

— Nu este tocmai legea lui Hooke!. Cum poţi obţine o 
cifră care să aibă o semnificaţie? 

Halliburton a lăsat tacâmurile pe masă şi şi-a şters 
degetele cu grijă, apoi a scos un microcomputer din 
buzunarul cămăşii. A atins display-ul cu degetul de câteva 
ori. 


1 Legea lui Hooke: Pentru un material elastic, deformarea 
este proporţională cu greutatea sau solicitarea aplicată. Valoarea 
solicitării la care un material încetează să mai respecte legea lui 
Hooke reprezintă limita de proporţionalitate (n. tr). 

— Algoritmul Wallace-Gellman. 

— N-am auzit de aşa ceva. 

A reglat luminozitatea ecranului şi a rotit computerul 
către Russell. 

— Se referă la compresibilitate. Plăcile de fixare pe care 
le-am plantat în nisip. De fapt, coloana de nisip susţine 
masa obiectului, bineînţeles. 

— Aha, o casă construită pe nisip. Am citit despre asta. 
Russell a examinat microcomputerul şi a introdus câteva 
variabile pentru a se lămuri mai bine. A mormăit aprobator 
şi a înapoiat microcomputerul. De unde-ai făcut rost de 
ăsta? 

— De pe net, la Best Buy. 

S-a strâmbat uşor. 

— Mă refeream la algoritm. 

— Regulamentul construcţiilor din California. Dacă nu-l 
respectă, o casă construită pe nisip nu stă în picioare. 

— Hm! Şi cât cântăreşte un bloc de locuinţe? 

— Nu pot face decât o aproximare. Este limpede că se 
va tasa într-o oarecare măsură. Tocmai de aceea am apelat 
la structura cu şanţ şi baraj. 

— Dacă se tasează mai mult de cinci metri, nu vom mai 
face şanţul. Vom avea un laborator submarin. 

După ce obiectul era plasat, planul prevedea realizarea 
unui dom prefabricat, înalt de cinci metri deasupra lui, 
săparea unui şanţ în jur şi apoi construirea unui baraj înalt 
în jurul şanţului. (Dacă obiectul se tasa cu mai mult de două 
picioare, apa avea să se infiltreze în jurul lui în timpul 
fluxului. Şanţul făcea ca acea situaţie inevitabilă să devină 
o caracteristică a proiectului.) 

— Nu se va întâmpla asta. Când l-am găsit, stătea pe 
nisip, nu mai ţii minte? 

Da, dar nu nisip vulcanic, s-a gândit Russell, însă nu 
ţinea să se contrazică. Nisipul din corali nu era cu mult mai 
compresibil, a bănuit. l-a făcut semn chelnerului. 

— Josh, am trecut de amiază? 

— Desigur. Vin alb? 

— Te rog, a zis el, înfigând furculiţa într-un cârnăcior. 

— Şi când sosesc tancurile? 

— Au promis că la ora unu. 

— Ora locală din Samoa? 

— Ora Marinei Militare a SUA. Trebuie să le aducă înapoi 
până la căderea întunericului, aşa că vor fi punctuali. 

Tancurile au sosit însă ceva mai devreme. La unu fără 
un sfert, au auzit duduitul înfundat al elicopterelor de 
transport care ocoleau insula. Probabil că nu voiau să o 
survoleze ca să nu irite o populaţie înarmată. Erau două 
elicoptere-macara, fiecare cu motoarele ambalate puternic 
sub greutatea sarcinii, câte un tanc Powell, de culoare 
nisipie, care se legăna cu graţia impunătoare a unui pendul 
de şaizeci de tone. Au dat roată recifului, după care au 
coborât pe şantierul companiei Poseidon, un romb de nisip 
şi vegetaţie sărăcăcioasă cu suprafaţa de aproape 
paisprezece hectare, înconjurat de un gard înalt din plasă 
de sârmă. Doi oameni de la sol au dirijat elicopterele, iar 
tancurile au fost depuse pe nisip cu un scrâşnet. Eliberate 
de povară, motoarele elicopterelor au bâzâit uşurate şi şi- 
au rulat cablurile de transport, după care s-au aşezat cu 
delicateţe pe covorul de aterizare din plăci de oţel, 
perforate, şi plasate deasupra liniei de nivel maxim al apei 
la flux. 

Pe şantier aşteptau trei ingineri de la Poseidon. Greg 
Fulvia, care părăsise Marina în urmă cu câţiva ani, s-a dus 
să stea de vorbă cu echipajele tancurilor, în vreme ce 
Naomi Linwood şi Larry Pembroke au efectuat o ultimă 
colimare a celor patru perechi de teodolite cu laser ce 
aveau să măsoare deformarea plăcii de beton în timp ce 
maşinile grele de luptă se deplasau de colo, colo. 

Doi muncitori au sosit cu un vehicul de plajă şi au întins 
o copertină deasupra unei mese pliante, unde Russell şi 
Halliburton stăteau sub bătaia soarelui. Au adus patru 
scaune şi un răcitor cu apă minerală, precum şi lămâi la 
gheaţă. Naomi s-a apropiat şi s-a servit, strigând peste 
umăr că-i va aduce ceva şi lui Larry. 

Bronzată după atâta şedere în bătaia soarelui, Naomi 
era la fel de masivă ca şi Russell, cu o constituţie atletică, 
având bicepşii bine profilaţi pe sub hainele de lucru de 
culoare kaki, iar la subsuori i se formaseră deja pete mai 
întunecate de sudoare. Avea trăsături de o severitate 
arăbească şi un zâmbet sclipitor. 

Şi-a stors jumătate de lămâie într-un pahar, a turnat 
apă minerală deasupra şi, în timp ce bulele de bioxid de 
carbon încă sfârâiau, a înjumătăţit paharul din două în- 
ghiţituri. S-a şters la gură cu o batistă albastră, apoi şi-a 
trecut-o peste frunte. 

— Roagă-te să plouă, i-a zis ea lui Halliburton. 

— Vorbeşti serios? 

Ea a făcut o grimasă. 

— Rugăciunile mele n-au nici un efect, a spus şi a privit 
norii cumulus ce se înălţau deasupra insulei. Ar fi bine dacă 
am rezolva treaba în mare până la două şi jumătate. (De 
obicei, ploaia începea la ora trei.) Şi plouă torențial, s-ar 
putea să ne bage nisip în garnituri. 

— Şi asta ar afecta măsurătorile? 

Ea şi-a tras ochelarii de soare pe nas şi s-a uitat la el pe 
deasupra lor. 

— Nu, acum sunt etanşate. Dar aş prefera ca în seara 
asta să văd ceva la televizor decât să desfac trepiedele ca 
să le curăţ. 

Unul dintre tancuri şi-a ambalat motorul şi a scos un nor 
de fum alb. 

— In regulă, a zis ea, a aşezat paharul pe masă şi s-a 
dus în fugă spre Larry cu restul sticlei. 

Nu era nevoie ca Russell şi Halliburton să se afle acolo; 
măsurătoarea se realiza automat. Insă nu aveau altceva de 
făcut până a doua zi, când urma să fie adus artefactul. De 
pe minicomputerul său, Halliburton a apelat computerul 
central şi i-a transmis cifrele Wallace-Gellman, care 
reprezentau, de fapt, numărul de centimetri cu care placa 
de beton se îndoise în vreme ce tancurile se deplasaseră 
dintr-un loc în altul. Artefactul avea să fie aşezat în mijlocul 
plăcii, care era ceva mai mică decât un teren de baschet, 
însă trebuia să ajungă în acea poziţie prin rostogolire sau 
târâre dinspre o margine. Voiau să fie siguri că placa nu se 
va îndoi în asemenea măsură, încât să se spargă în cursul 
operaţiunii. 

Necazul a apărut sub înfăţişarea unui tânăr îmbrăcat 
total nepotrivit pentru canicula din Samoa. Locul lui părea a 
fi într-un birou cu aer condiţionat, fiindcă avea haină, puţin 
boţită, e adevărat, şi cravată. A înaintat până la limita 

perimetrului înconjurat cu bandă galbenă, pe care scria - 
PERICOL! - NU PATRUNDEŢI! - şi a făcut un semn din mână 
spre Halliburton şi Russell, strigând: 

— Alo! Mă auziţi? 

Era un bărbat negru, cu un accent britanic. 

Russell l-a lăsat pe Halliburton cu numerele lui şi s-a 
apropiat precaut de bărbat. Prin zonă nu se prea vedeau 
persoane necunoscute, iar atunci când acestea se 
aventurau pe acolo, erau însoţite de câte o gardă de corp. 

— Cum ai trecut de paznic? l-a întrebat Russ. 

— Paznic? a făcut omul şi a ridicat din sprâncene. Am 
văzut o gheretă, dar nu era nimeni înăuntru. 

— Ori ai aşteptat până când paznicul s-a dus la toaletă, 
şi atunci te-ai strecurat. Cred că ar trebui să angajăm doi. 
Doar ai văzut semnele, nu? 

— Da, proprietate privată; asta mi-a stârnit curiozitatea. 
Am crezut că e vorba de o plajă privată. 

— Nu mai e. 

— Dar poarta era deschisă... 

Paznicul a apărut curând în goană: 

— Îmi pare rău, domnule Sutton. A trecut pe lângă... 

Russ i-a făcut semn că nu ţinea să-l asculte. 

— Am închiriat porţiunea asta de plajă, i-a spus el 
bărbatului de culoare. 

— Prin Atlantis Associates, a zis el, dând din cap. 

Chestia asta nu era trecută pe anunţ. 

— Aşadar, ştii mai multe despre mine decât cunosc eu 
despre tine. Lucrezi la vreo agenţie guvernamentală? 

Omul a surâs. 

— Pentru guvernul american. Sunt reporter la Pacific 
Stars and Stripes. 

Prin urmare, un reporter la un ziar militar. 

— Eşti militar? l-a întrebat, pentru că nimic nu sugera 
asta. 

Omul a confirmat cu un gest. 

— Sergent Tulip Carson, domnule, Apoi, văzând privirea 
întrebătoare a lui Russell, a adăugat: în plin proces de 
schimbare a sexului, domnule. 

Apăruseră prea multe amănunte ca să poată fi ab- 
sorbite pe dată, însă Russ a reuşit să găsească răspunsul 

potrivit: 

— Deocamdată, nu dăm declaraţii presei. 

— La începutul anului, v-aţi oferit să scoateţi la su- 
prafaţă un submarin, a spus el pe un ton precipitat, apoi aţi 
cerut drepturile de salvare pentru un vas scufundat pe care 
l-aţi descoperit în perioada operaţiunilor. 

— Asta e o chestiune de notorietate publică, a spus 
Russell. La revedere, domnule sergent. 

S-a întors şi a dat să se îndepărteze, însă a auzit din 
spate: 

— Dar nu există nici un indiciu privind scufundarea 
vreunui vas în această zonă, domnule Sutton. lar acum 
aveţi pluta aceea acoperită ce aşteaptă în larg... şi eli- 
coptere, plus tancuri... 

— ţi doresc o zi bună, sergent, a spus Sutton zâmbind, 
fără să se mai întoarcă. 

Aşa voiseră să se declanşeze acţiunea publicitară. Ceva 
misterios? „Cine, noi?” 

Până în momentul când vor afla ce era cu artefactul, 
întreaga lume va fi cu ochii pe ei. 


6 - SAN GUILLERMO, CALIFORNIA, 1932 


Mutantul a început să alcătuiască singur propoziţii 
imediat după Anul Nou, dar acestea nu erau complexe, iar 
adeseori frizau absurdul ori sunau ciudat de încifrat. Încă 
„nu erau în regulă”, după cum a spus cu amărăciune mama 
lui Jimmy. 

Mutantul nu simţea nevoia de a acumula inteligenţă, 
din care avea chiar în exces, dar trebuia să înţeleagă şi să 
folosească inteligenţa în mod uman. Aceasta se situa 
departe de cea a creaturilor acvatice pe care reuşise să le 
imite atât de bine. 

Provenea dintr-o rasă cu un grad superior de organizare 
socială, însă uitase totul în urmă cu milenii. Pe Pământ 
trăise sub forma unei colonii de creaturi individuale în 
adâncurile întunecate şi fierbinţi ale mării; înainte de asta, 
existase ca un simplu covoraş de protoplasmă. Pentru scurt 
timp, trăise ca un banc de peşti, dar în ultimii zeci de mii de 

ani fusese un prădător solitar. 

Constatase că, la aceste creaturi, caracterul de pră- 
dător suferise modificări; oamenii se aflau în vârful lanţului 
trofic, însă când aceştia ajungeau să o consume, hrana de 
origine animală era moartă deja de multă vreme. In mod 
firesc, a încercat să înţeleagă modul de organizare al 
societăţii: hrana era ucisă într-un loc necunoscut, ori 
îndepărtat, apoi preparată şi distribuită prin intermediul 
unui proces misterios. 

Unitatea familiară era organizată în jurul prezentării şi 
consumului de hrană, deşi ea avea şi alte funcţii. Mutantul 
a recunoscut apărarea şi educarea puilor, pe care o 
descoperise şi la formele de viaţă acvatică, însă nu avea 
habar despre sex şi împerechere - când se apropia vreun 
alt prădător, acţiunea era interpretată drept agresiune, 
astfel că urma un atac. Cei din neamul lui nu se 
reproduseseră vreme de milioane de ani; acel anacronism 
urmase calea morţii. Mutantul nu ştia elementele esenţiale 
ale vieţii. 

Cu toate acestea, o anumită femeie era mai mult decât 
dornică să-i ofere lecţii. 

Când ştia că rămânea singur pe anumite perioade, 
mutantul exersa modificarea înfăţişării sale, folosind drept 
modele persoanele pe care le studiase. Schimbarea 
trăsăturilor faciale nu prezenta dificultăţi; cartilajele şi 
grăsimea subcutanată puteau fi deplasate în câteva 
minute, printr-un proces relativ dureros. Schimbarea formei 
craniului era însă un proces foarte dureros care îi răpea opt, 
până la zece minute. 

Modificarea formei întregului corp îi lua o oră, când 
trebuia să se concentreze şi să îndure dureri, dacă orga- 
nismul avea o masă mult mai mare sau mai mică decât a 
lui Jimmy. Pentru a obţine o masă mai mică, putea renunţa 
la un braţ sau un picior, redistribuind restul în mod 
corespunzător. Porțiunea suplimentară avea să moară dacă 
nu exista vreun motiv pentru a o păstra în viaţă, însă asta 
nu prezenta nici o importanţă; încă îi oferea materialele 
prime potrivite pentru reconstrucţia lui Jimmy. 

Crearea unui organism mai mare impunea procurarea 
de carne; o treabă nu tocmai uşor de realizat. Mutantul l-a 

asimilat pe Ronnie, bătrânul ciobănesc german al familiei, 
pentru a lua forma tatălui supraponderal al lui Jimmy. 
Bineînţeles, când l-a reconstituit, Ronnie era mort; mutantul 
i-a lăsat cadavrul în faţa uşii lui Jimmy, iar ceilalţi membri ai 
familiei au presupus că se târâse cu ultimele puteri până 
acolo ca să-şi ia adio, lucru foarte mişcător. 

Mutantul o văzuse pe doamna Berry în costum de baie, 
astfel că 90% din simularea realizată de el a fost precisă. 
Restul de 10% l-ar fi făcut pe domnul Berry să leşine. 

Tot astfel, la adăpostul întunericului din dormitorul lui 
Jimmy, mutantul putea să renunţe la un braţ şi cea mai 
mare parte dintr-un picior, transformându-se într-o bucată 
de carne ce avea o formă similară cu asistenta medicală 
Deborah, cel puţin înfăţişarea pe care o avea pe sub 
uniformă, strânsă bine în corset. Forma aceea nu prezenta 
însă alte detalii, semănând cu manechinele pe care uneori 
le poţi vedea dezbrăcate în vitrine. Având în vedere anul - 
1932 - chiar dacă ar fi ieşit mai des din casă, tot nu ar fi 
găsit cu uşurinţă vreo femeie goală puşcă. 

Se afla încă la luni depărtare de capacitatea de si- 
mulare a ceea ce numim acum politeţe socială, însă pentru 
a satisface acea dorinţă anume nu era nevoie de o bună 
creştere desăvârşită. La ora şapte şi jumătate, Deborah a 
intrat în cameră cu tava pe care se afla micul dejun. 

— Te rog să-ţi scoţi hainele, a spus mutantul, şi să le 
aşezi pe masa de toaletă. 

S-ar putea ca Deborah să fi recunoscut vocea docto- 
rului. A reuşit totuşi să nu scape tava din mână. 

— Jimmy! Nu fi copil! 

— Te rog, a zis el zâmbind, când ea a aşezat tava cu 
suport pe pat. Aş dori asta foarte mult. 

— Şi eu, i-a şoptit ea, aruncând o privire peste umăr, şi 
a observat că uşa era aproape închisă. N-ar fi mai bine 
diseară? După căderea întunericului? 

— Văd şi pe întuneric, a zis el, şoptind cu glas răguşit. 

Ea şi-a strecurat mâna în pantalonii lui de la pijama, iar 
când i-a atins penisul, un circuit nefolosit până atunci s-a 
închis, făcându-l să crească şi să se înalțe cu o rapiditate 
de-a dreptul inumană. 

— Doamne Dumnezeule, a spus ea. La miezul nopţii? 

— La miezul nopţii, a repetat mutantul. Doamne 
Dumnezeule! 

Zâmbetul ei a devenit ceva între uimirea extremă, 
aceea când oricine rămâne cu gura căscată, şi rânjet. 

— Măi Jimmy, dar ciudat mai eşti. 

A ieşit apoi din cameră cu spatele, rostind discret „la 
miezul nopţii”, şi a închis uşa fără zgomot. 

Mutantul a remarcat acea stare de erecţie şi a făcut 
unele experienţe, astfel că rezultatul neaşteptat a clarificat 
brusc o serie de comportamente ale mamiferelor, pe care le 
remarcase la delfini şi la balenele ucigaşe. 

Profesorul de muzică care îl medita de două ori pe 
săptămână era mereu stupefiat de modificările bruşte ale 
aptitudinilor muzicale ale lui Jimmy. Băiatul constituise un 
mister încă dintru început: înainte de accident, luase lecţii 
de pian de la vârsta de zece până la treisprezece ani, i s-a 
spus, dar le abandonase din plictiseală, frustrare sau din 
cauza tulburărilor de pubertate. Cel puţin aşa credeau 
părinţii lui. Pesemne că exersa în secret. 

Actualul profesor, Jefferson Sheffield, fusese angajat la 
recomandarea doctorului Grossbaum. Specialitatea lui era 
meloterapia şi, sub îndrumarea lui răbdătoare, multe 
persoane retardate sau bolnave mintal îşi găsiseră, într-o 
oarecare măsură, liniştea şi echilibrul. 

Interpretarea pianistică a lui Jimmy fusese asemă- 
nătoare cu aceea a savantului-idiot din domeniul limbajului: 
putea repeta orice cânta Sheffield, notă cu notă. Lăsat de 
capul lui, ori nu cânta nimic, ori reproducea cu o fidelitate 
perfectă vreuna dintre lecţiile ţinute de Sheffield. 

În acea dimineaţă, mutantul a improvizat. S-a aşezat la 
pian şi a început să interpreteze cu sentiment, alcătuind 
fraze muzicale ce foloseau lecţiile drept materie primă, însă 
transpunând şi inversând multe linii melodice, legându-le 
de cadenţe interesante şi schimbări de tonalitate pline de 
inventivitate. 

A cântat exact o oră, apoi s-a oprit, ridicând abia atunci, 
pentru prima oară, privirea de la clape. Sheffield şi 
majoritatea angajaţilor familiei au rămas muţi de uimire. 

— Trebuia să înţeleg ceva, a spus mutantul, fără a se 
adresa cuiva anume. 

Însă după aceea, i-a aruncat lui Deborrah o privire care 
a făcut-o să tremure. 

Doctorul Grossbaum a luat prânzul împreună cu familia. 
Mutantul şi-a dat seama că făcuse ceva râu, ieşit din 
comun, şi s-a retras în sine. 

— Te-ai comportat minunat, fiule, i-a spus Sheffield. 
Mutantul s-a uitat la el şi a dat din cap aprobator, gest 
despre care aflase că nu crea probleme. Cum de s-a pe- 
trecut acest progres neaşteptat? 

Mutantul a dat din cap iarăşi, apoi a ridicat din umeri, 
drept reacţie la tonul întrebător. 

— Ai afirmat că trebuia să înţelegi ceva, a spus 
profesorul. 

— Exact, a spus mutantul, apoi a adăugat, după ce s-a 
lăsat tăcere: Trebuia să înţeleg anumite lucruri. A clătinat 
din cap, ca şi cum ar trebuit să-şi limpezească ideile: 
Trebuia să învăţ ceva. 

— Asta înseamnă că a progresat, a afirmat Grossbaum. 
Apariţia verbelor. 

— Trebuia să descopăr ceva, a zis mutantul. Trebuia să 
reprezint ceva. Să fiu cineva... altă persoană. 

— lar când ai cântat la pian te-ai simţit altfel? l-a în- 
trebat Grossbaum. 

— Da, altă persoană, a repetat el, privind cercetător 
aerul de deasupra capului lui Grossbaum. M-a făcut să mă 
simt altcineva. 

— Muzica te-a făcut să te simţi altcineva, a spus 
Sheffield, emoţionat. 

Mutantul a analizat vorbele lui. A înţeles structura 
semantică a afirmației, şi şi-a dat seama că era greşită. Ştia 
că ceea ce îl făcea să fie diferit era reprezentat de ceea ce 
aflase despre acea parte nenumită a corpului şi felul în care 
se întărea şi secreta ceva. Ştia însă că oamenii se 
comportau misterios în legătură cu acea parte, de aceea a 
decis să nu facă o demonstraţie a noilor cunoştinţe că- 
pătate, chiar dacă ea se întărise din nou. 

A observat că Grossbaum se uita exact la acea parte şi 
a redus fluxul sanguin, făcând-o mai puţin proeminentă. 

— Nu totul e muzică, a zis Grossbaum, adevărat? 

— Totul este muzică, a spus mutantul. 

— Nu înţeleg. 

— Nu înţelegi, a zis mutantul, privindu-şi mâinile. Totul 
este muzică. 

— Viaţa este muzică, a spus Sheffield. 

Mutantul l-a privit şi a dat din cap. Apoi s-a ridicat şi a 
traversat camera până la pian, începând să cânte, lucru ce 
părea mai lipsit de riscuri decât vorbitul. 

La miezul nopţii, când uşa s-a deschis cu discreţie, el 
era treaz. Deborah a închis-o încet şi, desculţă, s-a apropiat 
de pat. Purta o pijama bărbătească, de măsură mare. 

— Ai haine, a spus el. 

— M-am sculat ca să iau un pahar cu lapte, a zis ea, 
creând confuzie în mintea lui. Fluidul pe care îl producea el 
nu era lapte, iar pentru a umple un pahar, i-ar fi trebuit 
toată noaptea. 

Deborah i-a ghicit expresia aproape corect şi a zâmbit. 

— Pentru cazul că mă surprinde cineva, prostuţule. 

Prin perdele se strecura lumina scăzută a Lunii. Mu- 
tantul şi-a adaptat irisurile pentru a vedea ca ziua şi a 
urmărit-o pe Deborah dezbrăcându-şi bluza de pijama. 

A observat dimensiunile reale şi dispunerea sânilor, 
care apăreau altfel decât atunci când era îmbrăcată. 
Pigmentaţia şi poziţia sfârcurilor şi areolelor. (Se mirase de 
existenţa propriilor sfârcuri, care păreau să nu aibă nici o 
funcţie.) 

Ea s-a strecurat în pat, iar el a încercat să-i tragă jos 
pantalonii de pijama. 

— Vai, ce obraznic eşti, a zis ea şi l-a sărutat pe gură, 
apoi i-a luat o mână şi i-a aşezat-o pe un sân. 

Sărutul era ciudat, dar mai văzuse aşa ceva, drept care 
a răspuns cu oarece forţă. 

— Oho, a şoptit ea. Te-ai aprins. Apoi a dus mâna mai 
jos şi a atins partea aceea care nu avea nume. Te dai 
mare? 

Şi formularea aceasta l-a derutat mult. 

— Nu, nu mă dau. 

Şi aceea era o expresie. 

El şi-a plimbat ambele mâini pe corpul ei, studiind şi 
măsurând. Majoritatea elementelor erau similare cu cele 
ale corpului de bărbat în care sălăşluia, însă diferenţele 

păreau interesante. 

— Aa, a făcut ea. Mai vreau. 

El tocmai sonda locul care se deosebea cel mai mult. 
Deborah începuse să secreteze ceva fluid în acel loc. A 
pătruns mai adânc. Ea a gemut şi i-a frecat mâna cu 
țesuturile umede de acolo. 

Apoi ea a strâns în mână partea nenumită şi a mân- 
gâiat-o uşor. El s-a întrebat dacă era momentul potrivit ca 
să secreteze şi el nişte fluid pe acolo, şi a început. 

— A, nu, a zis ea; vai de mine! 

Şi-a dat repede jos pantalonii de pijama şi i-a tras 
corpul ca să-l prindă acolo, cu părţile ei umede, şi a început 
să se mişte în sus şi în jos. 

El a avut o senzaţie extraordinară, similară cu expe- 
rienţa pe care şi-o crease singur, ceva mai devreme, însă 
mult mai intensă. A lăsat reflexele trupului să preia co- 
manda, astfel că s-au izbit unul de altul de câteva zeci de 
ori, apoi corpul lui s-a concentrat complet asupra acelei 
părţi, de parcă ar fi fost curentat şi a excretat exploziv - de 
trei, patru, cinci ori, cu presiune scăzândă. 

Apoi a respirat gâfâit în spaţiul dintre sânii ei. Ea s-a dat 
jos de pe el şi şi-a unit gura cu a lui. Şi-a strecurat limba în 
gura lui, dar probabil că asta nu reprezenta o ofertă de 
hrană. El i-a răspuns în mod asemănător. 

Apoi ea s-a lăsat pe spate şi a respirat zgomotos. 

— Mă bucur că ţi-ai adus aminte câte ceva. 


7 - APIA, SAMOA, 2019 


Când cele două remorchere au început să tragă ar- 
tefactul către plajă, s-au trezit că aveau mai mulţi spec- 
tatori decât anticipaseră. Trei elicoptere militare se băteau 
pentru spaţiu de manevră cu alte şase aparate ale unor 
agenţii de ştiri. 

Priveliştea era uimitoare. Cu toate că prelata ce-l 
acoperea fusese îndepărtată, artefactul nu era vizibil nici 
măcar de deasupra. Plasa din fir de titan, în care fusese 
prins, îl ţinea suspendat la un metru deasupra fundului 
mării, iar apa era perfect transparentă. 

O reporteră, îmbrăcată în costum de scafandru, a sărit 
în apă de pe patina unui elicopter şi s-a lăsat la fund, 
reuşind să vadă o prelată de culoare nisipie deasupra unui 
obiect lung, ca un trabuc. Prelata a fluturat puţin şi a lăsat 
vederii o suprafaţă lucioasă ca o oglindă. Ochiurile plasei 
erau prea mici pentru ca femeia să poată vâri mâna printre 
ele, însă obiectul se deplasa suficient de încet, astfel că ea 
a putut înota odată cu el, oferind imagini şi un comentariu 
foarte general, amuzant prin lipsa de conţinut, în vreme ce 
artefactul a atins fundul nisipos şi a strivit coralii morţi în 
drumul său către țărm. A lăsat în urmă un şanţ adânc de un 
metru, iar cablurile care îl trăgeau stăteau întinse şi vibrau 
sub sarcina uriaşă. 

Când remorcherele s-au aşezat uşor pe uscat, Greg şi 
Naomi au târât un cablu greu printre valurile mici şi s-au 
scufundat cu el, oferindu-i reporterei ceva mai interesant 
de fotografiat. Cei doi au tăiat plasa cu un aparat cu flacără 
şi au tras deoparte prelata, în timp ce alţi doi ingineri au 
fixat de capătul cablului un colier larg de metal. 

Colierul, cu diametrul de un metru, era prevăzut cu 
patru şuruburi foarte groase. Au trecut colierul peste 
obiectul din metal lucios şi au strâns şuruburile cu ajutorul 
unui dispozitiv cu aer comprimat, care, în apă, a făcut un 
zgomot infernal. După ce au terminat, şi-au scos dopurile 
antifonice din urechi şi au făcut semne cu mâna către 
reportera care era ameţită de explozia sonoră, apoi au 
înotat înapoi spre țărm, de-a lungul cablului. 

Un vinci ancorat adânc, dincolo de placa de beton, a 
prins viaţă, iar cablul a început să se mişte, târându-se 
încetul cu încetul din mare. Oamenii strânşi în jurul vinciului 
uriaş au simţit în nări miros de ozon şi de metal încins. 
Maşina părea să câştige partida; cablul se deplasa încet 
către platforma de beton. 

Artefactul s-a târât încet prin apa agitată de la mal. Nu 
era nevoie ca cineva să se priceapă la fizică ori tehnologie 
ca să perceapă ceva cel puţin straniu - greutatea 
nepământească a obiectului ce se lăsa târât milimetric prin 
nisipul ud şi strălucirea lui. 

Probabil că bariera din bandă galbenă, pe care scrii NU 
PĂTRUNDEŢI IN PERIMETRUL MARCAT, a salvat viaţa 

câtorva persoane, care altfel s-ar fi apropiat mai mult. 
Cablul a început să se deşire în punctul de contact cu 
colierul, apoi a plesnit pe neaşteptate, iar şarpele gros şi 
greu, lung de peste o sută de metri, a şuierat prin aer, 
pornind înapoi cu o viteză înspăimântătoare. Capătul rupt a 
spart geamul cabinei lui Larry Pembroke, operatorul 
vinciului, şi i-a tăiat braţul de la umăr. 

Unul dintre elicopterele marinei a coborât în mai puţin 
de un minut, în vreme ce un militar i-a dat primul ajutor, 
punându-i braţul retezat într-un răcitor plin cu cutii de bere 
şi cola. Incă un minut, şi elicopterul s-a ridicat de la sol, 
pornind spre Pago Pago, unde fusese deja mobilizată o 
echipă de chirurgi. După câteva luni, omul avea să se 
însănătoşească, deşi, după cum sună zicala, compania 
Poseidon a plătit de i-a ieşit pe nas. 

Până când toată agitația aceea s-a mai liniştit, Russ şi 
Jack au analizat şi abandonat trei planuri privind ridicarea 
obiectului pe platforma de beton. Deocamdată, artefactul 
zăcea pe nisip, ca un balenă pe jumătate eşuată, dar 
cântărind cât o armată de balene. 

Intrucât părea indestructibil, Jack a propus să îl 
detoneze - o explozie suficient de mare şi bine dirijată ar fi 
fost capabilă să împingă obiectul înainte. Russ s-a opus cu 
îndârjire unei asemenea idei, deoarece nu se ştia cât de 
delicat putea fi artefactul în interior. „Prostii”, pufnise Jack; 
acel obiect suportase cutremure şi presiuni strivitoare. 
Dacă ar fi avut ceva fragil înăuntru, acel „ceva” sigur era 
distrus. 

Au întrebat-o pe Naomi, care fusese inginer specialist în 
demolări controlate, iar ea a spus că, intuitiv, ideea nu era 
practică, şi a făcut nişte calcule. Apoi a dat sentinţa. O 
încărcătură de explozibil nu dirijează toată forţa într-o 
singură direcţie. Explozia laterală putea crea un crater atât 
de mare, încât ar fi înghiţit şi platforma de beton - iar suflul 
ei avea să facă fărâme toate geamurile caselor de pe 
jumătate din insulă. 

De aceea, a sugerat un tip de exploziv care acţiona cu 
adevărat linear: un motor-rachetă. Dacă puteau lega de 
obiect un motor de propulsie de la o navă mică - iar motorul 
respectiv să poată fi totuşi oprit! - ar fi reuşit să-l mute 

până pe platou cu ajutorul forţei brute. 

Era interesant, mai ales dacă se gândeau la imaginile 
ce vor fi date publicităţii. 

l-au convocat şi pe ceilalţi ingineri şi au pus la punct 
amănuntele. Aveau nevoie de un soi de jgheab, ca să si- 
lească obiectul să se deplaseze în linie dreaptă, iar motorul 
propulsor trebuia să fie de un tip care să permită o 
comandă eficientă. Artefactul era îndreptat pe direcţia 
hotelului Aggie Grey, astfel că şi-ar fi făcut o publicitate 
negativă dacă ar fi demolat un reper local, cu o istorie de o 
sută de ani, plin de turişti, mai ales că Jack reuşise în sfârşit 
să-l înveţe pe barman cum să pregătească un martini 
cumsecade. 

Dacă ar fi dat roade, schema ar fi constituit o pu- 
blicitate extraordinară. Au luat legătura cu agenţiile 
spaţiale americană, franceză şi britanică, dar cea chineză a 
bătut de departe orice ofertă a primelor: doar treizeci de 
milioane de euro. Jack a contacta câteva persoane şi a 
descoperit că putea obţine un sfert din sumă doar acordând 
drepturi exclusive pentru transmiterea în direct a 
evenimentului. A doua zi la prânz, au primit vizita unui 
avocat chinez, care a adus un contract concis şi un catalog 
nesfârşit de specificaţii. 

Puteau primi racheta peste opt zile. Jack a mormăit 
ceva în legătură cu asta - până să se apuce de treabă, lu- 
mea nu va mai manifesta interes faţă de artefact - dar s-a 
liniştit la gândul că acţiunea aceea nu era totuna cu 
achiziţionarea unui automobil din curtea distribuitorului. lar 
obiectul nu avea cum să dispară de acolo. 


8 - SAN GUILLERMO, CALIFORNIA, 1932 


„Jimmy” făcuse ceva mai mult zgomot decât se cu- 
venea în cursul lecţiei de iniţiere sexuală şi, cu toate că 
domnul Berry s-a simţit în sinea lui uşurat de faptul că 
băiatul lui făcea ceva normal, s-a supus dorinţei soţiei şi a 
concediat-o pe Deborah, strecurându-i însă la plecare o 
bancnotă de o sută de dolari. Pentru ea, suma aceea 
reprezenta chiria pe un an; aşadar, o recompensă mai mult 

decât darnică. 

Mutantul devenise îndeajuns de uman ca să se supere 
într-o oarecare măsură constatând înlocuirea ei cu un alt 
îngrijitor, de astă dată bărbat, însă învățase suficient de 
multe din acea unică întâlnire, astfel că pricepuse că, dacă 
ar lua forma unei femei, ar putea păcăli pe oricine, mai 
puţin pe un medic ginecolog. 

Doctorul Grossman s-a întrebat dacă performanţele 
muzicale uimitoare ale lui Jimmy cuprindeau şi domeniile 
înrudite, precum controlul motoriu, de aceea, la următoarea 
vizită, a venit însoţit de o prietenă care era artistă, dar şi o 
femeie frumoasă. Voia să examineze reacţia băiatului faţă 
de ea, precum şi îndemânarea lui în folosirea creionului. 

Jimmy a manifestat un interes deosebit încă din mo- 
mentul prezentării. Femeia era o blondă răpitoare, care 
avea cam aceeaşi înălţime cu el, un metru şi optzeci. 

— Jimmy, ea este Irma Leutij. Toată lumea îi spune 
Olandeza. 

— Olandeza, a repetat el. 

— Bună, Jimmy, a spus ea cu glas uşor gutural, pe care 
ea îl folosea în mod instinctiv când vorbea cu bărbaţi 
atrăgători. 

A apreciat că Jimmy era cam cu cinci ani mai tânăr 
decât ea, greşind doar cu vreo mie de milenii. 

— Vrem să facem o experienţă în materie de desen, a 
zis Grossbaum. Olandeza este artistă. 

Mutantul ştia înţelesul cuvântului „experienţă”, de 
aceea s-a arăta rezervat. Artistă... experiment? 

— lţi place să desenezi? l-a întrebat Olandeza. 

El a dat din umeri sugerând un răspuns ce putea fi 
interpretat în orice fel. 

Cu un pocnet, Grossbaum a deschis geanta diplomat şi 
a scos din ea două blocuri identice de desen şi două 
creioane. Apoi a făcut semn către masa din camera pentru 
micul dejun. 

— Să stăm acolo, a sugerat el. 

Jimmy i-a urmat şi s-a aşezat alături de Olandeză. 
Psihiatrul a pus blocurile şi creioanele în faţa lor şi a luat loc 
faţă în faţă cu ei. 

— Ce vrei să desenez? a întrebat Olandeza. Ceva 

simplu? 

— Simplu, dar precis. Să zicem... un cub în perspectivă. 

Ea a dat din cap şi l-a desenat, trasând nouă linii drepte 
în patru secunde. 

— Jimmy? a făcut doctorul, împingând creionul spre 
băiat. 

Mutantul a devenit precaut, pentru că şi-a adus aminte 
de reacţia oamenilor faţă de realizările lui pianistice. Ar fi 
putut imita perfect acţiunile femeii, însă a tras liniile cu 
încetineală de melc. 

Grossbaum a remarcat viteza. A mai observat că de- 
senul lui Jimmy era o copie perfectă, până şi prin poziţia pe 
pagină şi chiar suprapunerea accidentală, cu mai puţin de 
un milimetru, dintre două linii. Un artist priceput ar fi putut 
realiza asta doar dacă i s-ar fi cerut o copie identică. 
Precizia şi încetineala impusă erau caracteristice unui 
savant idiot. 

Însă, în măsura în care îşi dădea doctorul seama din 
studierea oamenilor, trebuia să fii născut cu acea suferinţă - 
nici o persoană normală nu devenise vreodată savant idiot 
doar în urma unei lovituri la cap sau a unui atac cerebral. 

— Să-l desenez pe el, a propus Olandeza, şi să vedem 
dacă el mă desenează pe mine. 

— Bună idee, a zis doctorul, nu tocmai convins. Probabil 
că băiatul avea să copieze cu precizie propriul său portret. 

Olandeza a dat pagina, apoi a ridicat creionul şi l-a 
privit cu atenţie pe Jimmy. 

Fără să clipească, el i-a întors privirea. Ea i-a zâmbit, iar 
el a imitat-o. Insă când s-a apucat de desenat, el s-a 
mulţumit să o urmărească. 

Ea a terminat portretul simplu în două minute, după 
care a întors blocul de desen ca să i-l arate lui Jimmy. 

Mutantul a examinat desenul. Urechea stângă era cu 
vreun centimetru mai jos, la fel şi bărbia. Pentru că o 
văzuse folosind guma, a apelat la ea şi i-a corectat lucra- 
rea, redesenând toată urechea şi bărbia. Apoi a adăugat o 
mică aluniţă, care îi scăpase ei. 

— Ce părere ai? a întrebat Grossbaum. 

— E uimitor. Am făcut o mică greşeală ce ţine de 
proporţii, iar el a corectat-o. A adăugat chiar şi aluniţa pe 

care eu o ignorasem. Apoi a pus jos blocul de desen. Jimmy, 
te uiţi des în oglindă? 

Mutantul nu a prea înţeles întrebarea, dar a dat 
aprobator din cap, apoi a ridicat din umeri. 

Majoritatea oamenilor nu reuşesc să traseze cercuri cu 
mâna liberă. Olandeza a făcut trei cercuri concentrice, apoi 
a bătut uşor în blocul lui Jimmy. 

El şi-a temperat din nou impulsul firesc şi a făcut o 
copie perfectă. 

— Jimmy, ştii cum se cheamă astea? l-a întrebat 
Grossbaum. 

— Desen, i-a răspuns el. 

Olandeza a atins centrul imaginii. 

— Şi astea? 

— Cerc, a venit răspunsul. Cercuri. 

— Mă întreb cât de multe lucruri ştie, a zis ea, şi nu 
poate vorbi despre ele. 

— A, ştie despre sex, deşi n-a discutat niciodată despre 
asta. L-au prins cu o asistentă medicală. 

Mutantul a dat din cap. 

— Asistenta Deborah. Este amabilă ...a fost amabilă. Cu 
mine. 

Femeia l-a măsurat pe Jimmy. 

— Ar fi trebuit să o plătească suplimentar. Pesemne că 
bietul băiat e nebun după ea. 

— Nebun, a repetat mutantul, dând din cap cu con- 
vingere. Se zice că aşa sunt. Nebun. 

— Şi eşti? l-a întrebat ea în şoaptă. 

— Nu ştiu. (Şi Jimmy a arătat spre Grossbaum.) El ar 
trebui să ştie. 

— Jimmy, nu ştiu ce s-a întâmplat cu tine. Faci unele 
lucruri atât de bine... 

— Tu ar trebui să ştii, a repetat Jimmy. 

— Bruno, a spus femeia şi l-a atins pe Grossbaum pe 
braţ. Cred că îl inhibi. Ne poţi lăsa singuri câteva minute? 

El a surâs, ca un adevărat medic psihiatru. 

— Şi o să-mi povesteşti... tot ce se va petrece? 

— Bruno, doar mă ştii. Lucru întru totul adevărat. 

El s-a uitat la ceasul de la mână. 

— Am un pacient care vine la clinică în jurul orei unu. 

M-aş putea întoarce la două şi jumătate. 

— E bine. 

Doctorul s-a ridicat. 

— Jimmy, o să lipsesc o vreme. Olandeza o să-ţi ţină 
companie. 

— In regulă. 

Mutantul înţelesese o parte din schimbul de replici. 
Olandeza voia să rămână singură cu Jimmy. La fel ca şi 
asistenta Deborah. 

După ce Grossbaum a ieşit pe uşă, femeia l-a privit lung 
pe mutant. 

— Nu-ţi aminteşti ce ai păţit? 

— Nu, a răspuns el şi a privit-o fix. 

— Când s-a întâmplat asta? 

— Acum o sută treizeci şi trei de zile. 

— Oamenii care te cunoşteau înainte - colegii de şcoală 
- mai vin în vizită? 

— Da. Au venit. Dar nu mai vin. S-a uitat în tavan, De 
şaizeci şi două de zile. 

— Te simţi singur. (El a ridicat din umeri.) Jimmy, ţi-aş 
putea fi prietenă. 

— Ai putea? 

Ea s-a ridicat şi i-a întins mâna. 

— Arată-mi casa. Vreau să văd cum trăieşte cealaltă 
jumătate. 

Mutantul s-a simţit derutat. Dacă ea voia acelaşi fel de 
unire ca şi Deborah, acţiona într-un mod indirect. A luat-o 
totuşi de mână - ea l-a strâns uşor de degete, iar el i-a 
întors gestul - după care a urmat-o afară din spaţiul pentru 
servirea micului dejun. Au pătruns în bucătărie. 

Aceasta era elegantă şi de o curăţenie perfectă. Pre- 
tutindeni, faianţă şi veselă sclipitoare; o mulţime de pahare 
atârnate de picior deasupra barului, pe perete, cratiţe şi 
oale din alamă strălucitoare. Bucătăreasa de origine 
mexicană, scundă, grasă şi timorată, s-a retras într-un colţ. 

— Buenos dias, a spus Olandeza. Jimmy me muestra la 
casa. 

— Bueno, bueno, a spus ea, şi şi-a îndreptat din nou 
atenţia către oala curată, pe care continua să o spele. In 
sufragerie se găsea o masă grea din mahon, sub un 

candelabru sclipitor de cristal, care funcţionase cu gaz, dar 
fusese transformat pentru a folosi energia electrică. Pe 
pereţi, tablouri vechi. 

Şi o pictură nouă deasupra şemineului din camera de zi, 
înfăţişându-i pe domnul şi doamna Berry pe o peluză, 
împreună cu un băieţel şi un câine dalmatian. 

— Acela eşti tu? 

— Nu. Apoi mutantul a gândit. Cel care am fost înainte. 

Mobilierul din acea încăpere era foarte vechi, în stil 
englezesc, retapiţat cu catifea groasă, de culoare roşie. 

Nu părea folosit prea des. 

— Greu de crezut că trăim vremuri de criză, a spus ea. 
Mutantul a ridicat din umeri. Auzise cuvântul folosit doar cu 
înţelesul său din psihologie. 

Camera de muzică era veselă, iar lumina pătrundea 
printr-o fereastră uriaşă, care dădea spre o grădină bine 
îngrijită. Inăuntru se găseau un pian de concert mai mic, 
Steinway şi o harpă. 

Ea a ciupit coarda cea mai groasă. 

— Cânţi la ea? 

— Nu. 

Harpa era nouă; nu încercase să cânte la ea. 

— E surprinzător. Având în vedere situaţia, credeam că 
te vor pune să iei lecţii de... 

Mutantul s-a aşezat pe taburet, a ridicat capacul şi a 
cântat primele măsuri din „Appassionata”. Jimmy i-a întors 
privirea. 

— Cânt la acesta. 

— Am înţeles. 

Jimmy a început să interpreteze acorduri delicate într-o 
alternanță ciudată, nu tocmai întâmplătoare. Nu cunoştea 
cuvintele pentru ce făcea, însă trecea de la acorduri majore 
la altele minore, rotindu-se pe o terță minoră. Efectul era 
nepământean, dar nu chiar supărător. 

Ea s-a aşezat în spatele lui Jimmy şi i-a masat umerii 
musculoşi. 

— Am putea... am putea vedea camera ta? 

El s-a ridicat fără un cuvânt. Inţelegea acea parte i 
discuţiei. 

Ea a păşit sfioasă alături de Jimmy, admirându-i graţia. 

38 


Camuflaj 


— Faci multă mişcare, nu? (El a ridicat din umeri.) Înot? 
Tenis? 

— Fac aşa ceva. 

Putea sta întins în pat toată ziua, păstrându-şi forma 
perfectă - sau orice formă voia. Era exact forma în care se 
aflase Jimmy când îl disecase. 

Au trecut prin bibliotecă, prin dreptul a metri întregi de 
cărţi legate în piele, apoi au ajuns în holul principal, cu 
podeaua acoperită cu parchet, deasupra căruia se ridica un 
luminator în formă de dom din vitraliu, Jimmy a condus-o pe 
Olandeză pe treptele scării circulare până la etajul doi, 
unde-şi avea camera. 

— Ce casă mare, a zis ea. Eşti singurul copil? 

— Nu copil. 

Apoi a deschis uşa dormitorului. 

— Aşa cred şi eu. 

Intr-un colţ al încăperii spaţioase se găsea un pat de 
spital, ce nu se potrivea deloc cu restul mobilierului, şi un 
pat mare cu baldachin. Era încă nefăcut, iar resturile 
micului dejun se aflau pe o tavă. Tapetul era din mătase 
bej. In balcon se ajungea pe uşile duble din sticlă. Ea a 
traversat camera şi le-a deschis, rămânând în briza ră- 
coroasă, bucurându-se de aerul sărat şi de mirosul florilor. 
Dedesubt, doi bărbaţi lucrau în grădină. 

Din spate, l-a auzit pe Jimmy: 

— Scoate-ţi hainele şi pune-le pe comodă. 

— Văd că nu pierzi deloc timpul! A reintrat în cameră. 
Ce-ar fi să ţi le scoţi întâi tu? Apoi s-a dus la uşă şi a încuiat- 
O. 

Jimmy şi-a scos bluza albă din caşmir şi tricoul de 
dedesubt, apoi şi-a descălţat sandalele şi şosetele. Muşchi 
bine reliefaţi şi un penis mic, ce, evident, nu avea încă ştire 
de prezenţa femeii. Mutantul s-a întins pe pat. 

Ea s-a aşezat pe pat şi şi-a plimbat un deget de-a lungul 
pieptului şi abdomenului. Când i-a atins zona pubiană, 
penisul lui a sărit în sus ca arcul unei curse de şoareci. 

— Mamă, Doamne! 

Era mai mare decât media, dar nu chiar atât cât să o 
bage în sperieţi. L-a ţinut în mână, simţindu-l cald, tare şi 
drept ca o lumânare, apoi s-a apropiat şi l-a lins, apoi l-a 

luat în gură, o idee europeană, aşa ştia ea. 

—  Scoate-ţi hainele, a spus Jimmy, şi pune-le pe 
comodă. 

— Am înţeles, domnule. 

Olandeza a zâmbit, fiindcă şi-a dat seama că aceea era 
o frază-tip pe care el o învățase de la doctorii care veneau 
să-l examineze. S-a dezbrăcat cu un aer languros, 
împăturindu-şi hainele, apoi rulându-şi cu atenţie ciorapii. 
S-a întors cu spatele la el când şi-a dat jos chiloţii, 
umezindu-se cu puţină salivă. Nu se aştepta ca preludiul să 
fie prea complicat şi lung. 

A simţit strânsoarea lui Jimmy în jurul taliei şi a dat să 
spună ceva - apoi a simţit o împunsătură cumplit de 
dureroasă care a lăsat-o fără suflare. 

— Nu, Jimmy! Nu! Nu acela e locul potrivit! 

El s-a retras ascultător, iar ea s-a întors spre el, 
ţinându-l de penis şi încercând să nu se sperie la vedea 
sângelui amestecat cu mucozităţi. 

— Să spălăm asta şi... 

El a ridicat-o ca pe o păpuşă mare şi a azvârlit-o pe pat. 

Fusese inspirată că lăsase uşile de sticlă deschise; 
grădinarii i-au auzit răcnetele. Procedase rău încuind uşa. 
Când oamenii au spart încuietoarea şi au reuşit şi pătrundă 
în cameră, Jimmy stătea la un capăt al patului, dezbrăcat şi 
deloc excitat, şi o privea placid pe Olandeza, care reuşise 
să se târască spre celălalt capăt al patului, scâncind şi 
sângerând. 

Şi-au dat seama că nu era cazul să cheme poliţia. 
Grădinarul care vorbea ceva mai bine engleză l-a sunat pe 
domnul Berry la birou, în vreme ce restul servitorilor l-au 
ajutat pe Jimmy să se îmbrace şi l-au condus spre piscină. 
Bucătăreasa de origine mexicană şi unul dintre asistenții 
medicali i-au oferit îngrijiri Olandezei. 

Domnul Berry a apărut după zece minute, aducând cu 
sine cea mai convingătoare armă a sa, carnetul de cecuri. A 
ascultat-o pe Olandeză, care s-a străduit să-şi reţină 
scâncetele şi, printre suspine, a descris ce se întâmplase. 

El s-a arătat extrem de înţelegător. Sigur că ea era 
victima, însă legile erau complicate. La o adică, Jimmy era 
minor, iar un avocat lipsit de scrupule ar fi putut pleda că 

ea încercase să îl seducă. 

Printre lacrimi de durere, ea l-a privit drept în ochi şi a 
spus cu hotărâre: i 

— Am încercat să-l seduc. Insă el m-a violat, în două 
locuri. Să mă duc la poliție? 

Domnul Berry le-a cerut celorlalți să iasă din încăpere. 
După jumătate de oră, o ambulanță a unui spital privat a 
ajuns discret la uşa de serviciu, iar Olandeza a fost 
transportată până la ea în căruciorul cu rotile al lui Jimmy. 
Doctorul care a examinat-o nu mai văzuse până atunci un 
os pubian spart. A înghiţit varianta ei privind o lovitură de 
copită, dar i-a sugerat ca pe perioada internării să facă şi 
un control de graviditate, ca să fie mai sigură. 


9 - APIA, SAMOA, 2019 


Pe 14 decembrie 2019, canalul CNN a difuzat o ediţie 
specială de ştiri. 

Camera de filmare urmăreşte valurile ce se sparg la 
țărm, apoi se fixează asupra artefactului. Focalizează 
imaginea, mărind-o, timp în care se face prezentarea: 


MALLORY (VO) 


În ultimele săptămâni, ceea ce a debutat ca mister a 
devenit o enigmă. Totul a început când Poseidon Projects, o 
companie privată de cercetări marine, a solicitat drepturile 
de salvare pentru o epavă nerevendicată din Groapa Tonga, 
situată la câteva sute de kilometri de această insulă din 
Arhipelagul Samoa. 

Cu ajutorul companiei Poseidon Projects, devenită 
faimoasă pentru scoaterea la suprafaţă a Titanicului, 
Adantis a folosit plute cu o suprafaţă foarte mare pentru a 
aduce „epava” la câţiva metri de suprafaţa apei. 

Au tractat-o cu ajutorul unor remorchere până într-un 
loc de depozitare... 

Imagini de arhivă privind remorcarea şi parcarea 
artefactului. 

MALLORY (VO, CONTINUARE) 


Aproape de Samoa Independentă, unde s-a obţinut o 
concesiune pe nouăzeci şi nouă de ani pentru o porţiune de 
coastă, care a fost transformată într-un mic centru de 
cercetări... 

Imagini de arhivă a artefactului acoperit de prelate, în 
timp ce este tras spre țărm. 


MALLORY (VO, CONTINUARE) 


„construit exclusiv pentru a investiga acest obiect, 
care, evident, nu este o navă scufundată. 

Material documentar filmat sub apă: prelata flutură 
incitant, lăsând să se zărească suprafaţa metalică strălu- 
citoare a obiectului. Imagini cu inginerii de la Poseidon 
filmate în timp ce legau colierul de remorcare de artefact; 
apoi încercarea de tractare pe uscat. 


MALLORY (VO, CONTINUARE) 


Cablul este tras de acest vinci... capabil să deplaseze 
mii de tone, însă când acest obiect - mai greu decât un 
submarin din clasa Nautilus, dar mai mic decât o furgonetă 
- a ajuns la țărm şi s-a împotmolit în nisip... 


Material documentar privind ruperea cablului. 
MALLORY (VO, CONTINUARE) 


„el şi-a întâlnit adversarul potrivit. Când s-a rupt, 
cablul de tractare aproape că a ucis un lucrător. 

A fost necesară găsirea unei soluţii pentru deplasarea 
obiectului pe ultimele sute de metri, până pe platforma de 
beton care va deveni podeaua viitorului laborator. 

Imaginea dispare treptat, fiind înlocuită de o alta, 
înfăţişând obiectul legat de o rachetă. 


MALLORY (VO, CONTINUARE) 

Aceasta este o rachetă de propulsie de origine chi- 
nezească, folosită în mod obişnuit în seria Glorious Wonder, 
pentru a ridica greutăţi de până la o tonă pe orbite joase 
din jurul Pământului. 

Astăzi, ea nu va zbura chiar atât de sus. 

Imagini din interior: un buncăr improvizat la două sute 
de metri de obiect. Artefactul poate fi văzut printr-un 
hublou foarte gros. Mallory şi doi bărbaţi beau cafea la o 
masă încropită dintr-o placă de lemn, aşezată pe nişte lăzi. 


JACK 

In secolul trecut au existat câteva rachete care abia 
dacă s-au ridicat cu câţiva centimetri de pe platforma de 
lansare. 


RUSS 
Aceasta, pe care o avem aici, este la fel de sigură ca un 
camion Ford. Doar că... 


MALLORY 
Ce s-ar putea întâmpla? 


JACK 
Nu ne îngrijorează racheta. Doar cablul care o leagă de 
artefact. 


RUSS 
Vorbim de o forţă irezistibilă care se confruntă cu un 
obiect inamovibil. 


JACK 

Cunoaştem masa obiectului; ştim proprietăţile nisipului 
pe care se reazemă. Racheta generează o forţă de 
propulsie suficientă pentru ca operaţiunea să reuşească. 


RUSS 

Singura problemă este rezistenţa cablului dintre 
rachetă şi artefact. In cazul în care colierul ce le leagă se 
rupe... va trebui să găsim altă soluţie. 

MALLORY 

Dar dacă racheta se năpusteşte spre centrul oraşului? 

Focalizare având ca punct de pornire botul rachetei: 
drept în hotelul Aggie Grey. 

Vom urmări totul împreună cu Jack Halliburton şi Russell 
Sutton, directorii companiei Atlantis Associates. 

Presupun că aceasta va fi cea mai scurtă călătorie 
făcută vreodată de o rachetă. 


JACK 

Nu există o oprire automată a motorului dacă racheta 
depistează că nu i se opune nici o rezistenţă la înaintare. 
Aşa ar putea să se deplaseze între cincisprezece şi treizeci 
de metri. 


MALLORY 
Dar dacă mecanismul de oprire nu funcţionează? 


JACK 
Glorious Wonder oferă asigurări cât cuprinde. 


RUSS 

O mulţime de oameni din Apia au plecat să-şi viziteze 
rudele de la ţară. Dacă aş fi localnic, cred că şi eu aş 
proceda la fel. 

Se aude o fluierătură puternică. 


JACK 

Acesta este avertismentul de zece minute. Poate vreţi 
să vă scoateţi cameramanul de aici. 

Mallory se ridică şi priveşte pe hublou. 


MALLORY 
Au plecat toţi. N-a rămas decât camera fixată pe 
rachetă. 


JACK 
Sper să nu vă ofere ceva din cale-afară de interesant. 


MALLORY 

De astă dată, trebuie să fiu de acord... Aşadar, acesta 
este un artefact sosit din spaţiul cosmic. 


JACK 
Cu toate că densitatea lui face ca acest lucru să fie 


improbabil. Ori inexplicabil. 


MALLORY 
E foarte vechi. 


RUSS 
Coralul în care era încastrat data dinaintea apariţiei 


primatelor ce seamănă cu oamenii. 


MALLORY 
Prin urmare, nu prea credeţi în teoria „armei pierdute”? 


JACK 
Ar fi o prostie. 


RUSS 

Trebuie să-ţi pui întrebarea cum a ajuns acolo, sau dacă 
e un dispozitiv de provenienţă americană ori sovietică. 
Dacă am fi descoperit-o în alt loc, sigur, aşa am fi gândit şi 
noi. Numai că am scos-o de sub corali vechi de milioane de 
ani. 

MALLORY 

Nu se putea ca cineva să o fi ascuns acolo? 


RUSS 
Ar trebui să găsim şi motivul. Eu mi-aş dori să ascund 


aşa ceva în propria mea ţară. 


MALLORY 
V-au contactat ruşii ori americanii? 


JACK 
Sigur că da. 


RUSS 

Nu vrem să vorbim despre asta. Deocamdată. 


Imaginea de pe ecran se schimbă, înfăţişând o vedere 
generală din aer, peste care se suprapune numărătoarea 
inversă. O rotaţie de 360 de grade prezintă toate 
elicopterele militare care asistă la operaţiune. La secunda 
zece, camera se concentrează asupra artefactului. 

O voce impasibilă, din spatele camerelor de luat vederi, 
numără de la zece la zero. 


VOCEA 
Zece. 


JACK (ridicându-se) 
Era şi vremea. 


Cei trei se apropie de hublou pentru a urmări ce se 
întâmplă. Ecranul este împărţit în două, pentru a prezenta 
şi vederea aeriană. Glasul numără până la zero. 

Racheta chinezească porneşte, iar eşapamentul ei az- 
vârle nori de aburi în marea din spatele ei. Vreme de câteva 
secunde, ce par nesfârşite, pe măsură ce zgomotul creşte 
până la un urlet asurzitor, racheta nu se mişcă. Apoi 
artefactul se urneşte şi se deplasează încet, apoi ceva mai 
repede, pe şinele de ghidare, către suportul de metal care îl 
va găzdui. O cameră din apropiere arata cum artefactul se 
aşează pe suport cu un zăngănit puternic, moment în care 
racheta nu mai scoate nici un sunet. 


RUSS 

A mers ca la carte. Chinezii ăştia sunt ai naibii de buni. 
JACK 

Mă bucur că sunt de partea noastră. Deocamdată. 

10 - SAN GUILLERMO, CALIFORNIA, 1932 


Soții Berry s-au văzut siliţi să recunoască într-un târziu 

că Jimmy avea un comportament de necontrolat şi, cu 
discreţie, l-au internat la St Anthony's, un azil privat pentru 
bolnavi mintali. 

Schimbarea de decor i-a slujit destul de mult. Medi- 
camentele ce i s-au administrat pe cale orală ori prin injecții 
erau nesemnificative din punct de vedere metabolic. 
Tratamentele-şoc, în cadrul cărora îngrijitorii îl înfăşurau în 
cearceafuri ude şi apoi îl stropeau cu apă rece, aruncată cu 
găleata, se dovedeau stimulative pentru o fiinţă ce putea 
trăi pe Mercur ori Pluto. 

Cu toate acestea, asista pretutindeni la comportamente 
umane ieşite din comun, atât din partea pacienţilor, cât şi a 
îngrijitorilor, lucruri pe care nu le văzuse niciodată la 
locuinţa soţilor Berry. În prima săptămână, a învăţat mai 
multe lucruri decât în cele câteva luni de cocoloşeală de 
acasă. 

Paznicii erau brutali şi neciopliţi. Dacă făcea ceva ce nu 
se încadra într-un anumit tipar comportamental acceptat, îl 
vârau imediat în cămaşă de forţă şi apoi îl azvârleau într-o 
încăpere cu pereţii tapiţaţi. 

Aşa a ajuns să înţeleagă ce înseamnă coerciţia şi izola- 
rea. Ar fi putut să se strecoare afară din cămaşa de forţă, 
prefigurându-l astfel pe Omul din Cauciuc”, iar apoi ar fi fost 
în stare să dărâme uşa, la fel ca Superman. Insă aşa 
educaţia lui ar fi avut de suferit. S-a supus bătăilor şi 
violurilor - doar era un băiat frumos dintr-o familie bogată, 
care nu putea turna pe nimeni. A învăţat astfel ceva ce 
semăna a milă pentru Olandeza, cu toate că ideea de 
durere rămăsese încă ceva foarte vag, iar umilinţa nu făcea 
deocamdată parte dintre trăirile lui emoţionale. 

l-a ascultat pe ceilalţi, în timpul petrecut printre ei. 
Faptul că răspundea monosilabic, uneori bizar, trecea 
neobservat. De fapt, parcurgea o versiune lentă, şi uneori 


2 În original, Plasticman (pe numele său real Eel O'Brian), per- 
sonaj de benzi desenate pe teme polițiste, apărut pentru prima 
oară în 1941. infractor mărunt, în timpul unei efracţii, el cade într- 
un bazin cu acid. Se trezeşte într-o mănăstire şi constată că are 
corpul foarte maleabil. Ulterior îşi dedică viaţa luptei contra 
criminalităţii. În 2002 a fost lansat un film artistic, Plasticman and 
the Justice League (n. tr.). 

sinuoasă, a procesului de învăţare prin care trecea orice 
copil. A „crescut” prin observare şi asimilare. 

O parte importantă a acelui joc de puzzle o reprezenta 
exprimarea articulată a oamenilor, dar problema sa era 
strâns legată de aceasta, respectiv imitarea proceselor 
umane de gândire. Asta i-a luat doi ani, dar când „Jimmy” a 
împlinit douăzeci de ani, nimeni nu-l mai bătea sau viola. A 
fost mutat într-o aripă curată şi liniştită din azilul St. 
Anthony's, iar după o vreme i s-a îngăduit să primească 
vizitatori. 

Părinţii s-au arătat atât de fericiţi să-l vadă purtându-se 
„normal”, încât au trecut cu vederea faptul că nu mai 
semăna deloc cu Jimmy. Le-a fost încredinţat spre îngrijire 
acasă. Mutantul asimilase un spectru foarte larg de com- 
portamente şi un simţ destul de sofisticat privind atitudinea 
corespunzătoare pentru fiecare ocazie. Pentru soţii Berry, 
fiul lor devenise demn şi liniştit şi, probabil, ceva mai sfios, 
ceea ce reprezenta un progres real faţă de individul brutal 
şi sodomist pe care îl duseseră la St Anthony's. 

Uneori, mutantul cânta la pian ore în şir, alteori, îşi 
petrecea mult timp contemplând marea. Ştia că era urmărit 
şi evaluat, de astă dată de amatori, şi reuşea să realizeze 
demonstraţii nuanţate şi convingătoare. 

Învăţase cum să simuleze comportamentul unui ado- 
lescent care suferise o traumă, însă acum era pe cale de a 
se însănătoşi. Inţelesese că aceea era singura modalitate 
pentru a nu ajunge din nou la azilul pentru bolnavi mintal şi 
pentru a trece la următoarea etapă de evoluţie. 

Aceasta a fost cea mai complexă creatură pe care o 
imitase vreodată. Succesele sale îi ofereau o mulţumire 
vecină cu bucuria. 


11 - APIA, SAMOA, 2020 


După ce artefactul a fost aşezat pe suport, o echipă de 
muncitori, plătiţi corespunzător pentru viteza de lucru şi 
orele suplimentare, a început construirea laboratorului din 
jur. Reprezentanţii guvernului şi-au făcut apariţia încă 
înainte de ridicarea taluzului uscat. 

Halliburton şi Russell se întorseseră de la hotelul lor, 
unde luaseră prânzul, ca să vadă ce progrese se în- 
registraseră la construcţie. Au traversat şanţul cu apă pe un 
pod improvizat din bambus, apoi un supervizor al lucrării le- 
a arătat şantierul. Omul a susţinut că echipamentele 
puteau fi aduse peste patru zile; finisajele interioare şi 
vopsitoria aveau să fie gata peste cinci zile. Vestea era 
îmbucurătoare, depăşind până şi cele mai optimiste 
aşteptări. 

Când au dat să se întoarcă, au văzut un bărbat îm- 
brăcat într-un costum alb, aşteptându-i de cealaltă parte a 
şanţului cu apă, alături de un paznic, a cărui atitudine trăda 
un sentiment de stânjeneală. 

— Domnule Halliburton, acest... 

Halliburton l-a întrerupt. 

— Cine eşti şi pentru cine lucrezi? 

— Doctor Franklin Nesbitt, şef al serviciului de Pla- 
nificare Avansată de la NASA, i-a răspuns bărbatul - 
musculos şi bronzat, cu părul alb tuns scurt - întinzând 
mâna în semn de salut. 

Russell i-a strâns-o. 

— Da, am corespondat. 

— Intr-un fel, a confirmat Nesbitt. Practic, ai spus că, 
indiferent ce aş avea eu de oferit, nu te interesează. 

— Chestia asta a rămas valabilă, a zis Halliburton. Acest 
proiect nu este sub jurisdicția voastră. 

— Nici nu pretind aşa ceva. Am însă o ofertă care s-ar 
putea să ți pară interesantă. 

— Nu cred. Ai bătut drumul degeaba. 

— Jack, a intervenit Russell, am putea măcar să fim 
politicoşi. Apoi, către Nesbitt: Cei de la hotel fac un ceai 
bun. Mi-ar făcea plăcere să stau de vorbă cu cineva care nu 
este reporter. 

A dat un telefon, apoi s-au îndreptat spre Jeep şi, când 
au ajuns la hotel, masa din sufrageria lor privată era 
aranjată până la ultimul amănunt. 

O irlandeză le-a adus ceai şi câteva platouri cu sand- 
vişuri diverse şi pateuri. 

— Am făcut o concesie, a spus Russell. Jack apreciază 
mai mult berea şi cartofii prăjiţi. 

— Sunt un barbar fără leac, a zis Halliburton, apucând 
din zbor un sandviş cu frunze de năsturel. Aşadar, ce ofertă 
ne faci? Ce-ar putea fi atât de interesant pentru noi? 

Ceilalţi doi bărbaţi au aşteptat până când femeia, care 
le-a turnat ceaiul în ceşti, a ieşit din sufragerie. 

— Să vorbesc la modul general sau să intru în 
amănunte? i-a întrebat Nesbitt. 

— La modul general, a zis Russell. 

S-a frecat la frunte, evidențiind oboseala datorată 
diferenţei de fus orar. 

— In primul rând, pentru că anticipam că voi fi respins, 
vă ofer expertiză tehnică pe gratis. 

— Ai avut dreptate, a spus Jack. Referitor la refuz. 

— lar dacă am căuta ajutor din afară, a spus Russ, de 
ce crezi că am recurge la voi, şi nu la europeni ori japonezi? 

— Ca instituţie de cercetare, avem tradiţie mai în- 
delungată şi suntem mai mari - nu în privinţa banilor, 
adevărat. 

— Noi facem cercetare aici, a zis Jack, uitându-se la un 
sandviş cu ochi întrebători, dar suntem în primul rând o 
companie care vrea să obţină profituri. Chiar dacă nu avem 
nici cea mai vagă idee ce vom descoperi. Dar există şanse 
reale ca descoperirea să fie epocală. Am băgat o adevărată 
avere în treaba asta L-am primit pe doctorul Sutton, 
împreună cu echipa lui, pentru că am considerat că pot 
avea încredere în ei. În schimbul păstrării secretului 
activităţii lor, ei sunt parteneri, dar şi angajaţi cu salarii: 
dacă lucrurile merg bine, vor primi cu toţii un procent redus 
din ceea ce ar trebui să fie un profit astronomic. Dacă se 
produce vreo scurgere de informaţii, orice, nu se vor alege 
cu nimic. 

— Noi suntem pregătiţi să renunţăm la orice profit ar 
rezulta din descoperirile făcute de oamenii noştri. 

— Oamenii. Tocmai asta-i problema, doctore Nesbitt. Ca 
instituţie, NASA poate promite şi luna de pe cer. Dar în 
cazul în care vreunul dintre oamenii voştri ar descoperi 
întâmplător o maşinărie ce sfidează gravitația, cred că el ar 
renunţa la slujba de la NASA în favoarea unei bogății 
nelimitate. 

Nesbitt a dat cu amabilitate din cap, a gustat ceaiul şi a 

turnat puţin zahăr în ceaşcă. 

— Şi cam ce sumă aţi investit, aproximativ o treime de 
miliard? 

— In jur de. 

— Atunci, daţi-mi voie să trec de la aspectele generale 
la cele specifice. Suntem dispuşi să investim cam tot atât. 
Şi aşa ştergem totul cu buretele. 

— Asta în schimbul a ce? a întrebat Russ. 

— O echipă de doisprezece cercetători care vor verifica 
împreună cu voi orice se publică şi care vă va atribui orice 
profituri prezente ori viitoare. S-a uitat la Jack peste 
marginea ceştii şi apoi a sorbit din ea. Am în camera mea 
un contract cuprinzător pe această temă, despre care mi s- 
a spus că acoperă toate situaţiile. A, plus dosarele celor 
doisprezece oameni. 

— Şi faci parte din echipa asta? 

— AŞ vrea eu, dar nu. Eu sunt doar un administrator 
îndrăgostit de ştiinţă. Nu cred că v-ar impresiona diploma 
mea de absolvent al facultăţii de fizică de la Universitatea 
din Arkansas. 

Jack i-a zâmbit. 

— Poate că asta ne-ar impresiona mai mult decât di- 
ploma MBA de la Harvard, a zis el, şi şi-a atins proteza 
auditivă. Grozave mai sunt dispozitivele astea. 

Nesbitt nici nu a clipit. 

— E tentantă oferta? 

— Sigur că este, a zis Jack cu glas aspru. 

— Jack, am convenit de la început. Fără amestecul 
guvernului. Fără utilizări militare. 

— Acceptăm treaba asta. Nu urmărim aşa ceva. 

— Atunci, ce anume căutaţi? 

— Jumătate dintre oameni sunt specialişti în 
exobiologie. Aşadar, căutăm pe cineva, nu „ceva”. 


12 - WOODS HOLE, MASSACHUSETTS, 1935 
Soții Berry au rămas surprinşi că fiul lor nu voia să 
meargă la Juilliard*, pentru că-şi puteau permite plata 


3 Juilliard, înfiinţată în 1905 ca institut de muzică, s-a extins 

taxelor. Mutantul manifesta interes faţă de muzică, însă 
interesul, deloc uman, şi-l putea satisface oriunde. Existau 
momente când stătea singur pe întuneric şi cânta, în minte, 
compoziţii fantastice, pe care nici un om nu ar fi fost 
capabil să le interpreteze. Cu două mâini imaginare 
suplimentare, putea cânta o fugă de Bach înainte şi înapoi 
în acelaşi timp. Deseori proceda astfel în perioadele cât 
trebuia să mimeze somnul. 

Despre propria sa origine ştia doar că ieşise din mare, 
ţinând minte că înainte de a fi luat forma de om fusese, 
vreme de secole, un mare rechin alb şi balenă ucigaşă. 
Inainte de a fi existat sub acele forme avusese şi alte 
înfăţişări şi, cu toate că amintirile erau neclare, avea 
impresia că fusese mereu o creatură marină de un fel ori 
altul. 

Mai existau şi alţii ca el? Nu avea de unde şti. Alţii, care 
adoptaseră formă umană, puteau trece drept oameni la 
nesfârşit, părând să îmbătrânească într-un ritm firesc, 
„murind” şi reluându-şi viaţa ca altă persoană. 

inţelegând care era deosebirea comportamentală între 
o balenă ucigaşă şi om, lecturile de psihologie îl lămuriseră 
că evoluţia sa nu putea fi una obişnuită. Existaseră istorii 
privind „copii-animale”, copii crescuţi de lupi sau alte 
vieţuitoare, situaţii care s-ar fi potrivit cu a lui. Avea 
suficient timp să cerceteze şi acel aspect. 

Pe unul ca el nimic nu-l silea să devină uman. Putea 
rămâne mare alb ori balenă ucigaşă - ori recif de corali ori 
piatră, dacă asta îl făcea să fie mulţumit. Marea constituia 
un ascunziş foarte bun. 

De aceea, a socotit că, pentru început, oceanografia 
putea fi o specialitate firească. Dacă nu era satisfăcut de 
acel domeniu, putea studia altă disciplină, cu o altă 
identitate şi repetând asta la nesfârşit. Scurgerea timpului 
nu avea nici o importanţă pentru el. 

Woods Hole constituia avangarda în domeniul cercetării 
oceanografice, o instituţie nouă, finanțată din surse private. 
Se afla în Massachusetts, astfel că mutantul a depus cereri 
la câteva universităţi, pentru a studia discipline înrudite. 


apoi, devenind o universitate care pregăteşte studenţi în 
domeniul dansului şi al artei dramatice (n. tr.). 

Refuzat de Harvard şi MIT, probabil pentru că majoritatea 
materiilor de liceu îi fuseseră predate de profesori 
particulari la domiciliu, a fost admis de Universitatea din 
Massachusetts, alegând specialitatea oceanografie. Woods 
Hole accepta absolvenţi de acolo ca voluntari pe durata 
verii, şi tocmai acesta fusese planul pe care şi-l făcuse 
mutantul. 

Rezultatele lui la examene erau cu suişuri şi coborâşuri, 
lucru previzibil; strălucise la tot ce ţinea de logică sau 
memorizare, dar nu se descurcase prea grozav la materii 
precum literatura ori filozofia. A constatat de asemenea că 
mulţi alţi studenţi îi semănau, iar majoritatea acestora erau 
fiinţe singuratice şi sfioase. 

După ce a stat o parte din primul semestru într-un 
cămin, a plecat, închiriindu-şi un apartament în oraş. Asta l- 
a ajutat să economisească timpul şi energia pe care le 
pierdea ca să menţină faţada de Jimmy Berry, oferindu-i în 
schimb libertatea de a exersa transformarea în alte 
persoane, un talent pe care-l considera ca fiind foarte util 
pe viitor. După antrenamente atente, putea deveni altă 
persoană, de aceleaşi dimensiuni, în aproximativ zece 
minute. Dacă trebuia să se transforme în ceva mai mic sau 
mai mare, timpul necesar era de două ori mai lung, fiind 
vorba de un proces dureros şi obositor. La un moment dat, 
s-a transformat în doi copii, dar unul avea doar o inteligenţă 
de nivel mediu, iar celălalt era aproape idiot. 

Ca Jimmy, a dus o viaţă socială precaută, mergând la 
film sau la petreceri dansante o dată sau de două ori pe 
lună, dar în fiecare situaţie cu altă fată. Unui tânăr 
californian, atrăgător, cu bani şi familie de vază, nu-i era 
greu să-şi găsească o fată cu care să iasă la film. Nu au 
existat dovezi ale trecutului său cu privire la atitudinea sa 
faţă de femei, iar în 1935, sexul nu era subiect de discuţie 
la prima şi singura sa întâlnire cu o fată. 

(Mutantul şi-a dat seama că, mai devreme sau mai 
târziu, va trebui să deprindă eticheta sexuală, dar a hotărât 
să mai amâne acest lucru. La acea dată, în America nu 
existau suficiente informaţii sigure privind acel subiect; 
oamenii din filme şi cărţi făceau deseori aluzii sexuale, însă 
niciodată ele nu treceau de acel stadiu. Mutantul ştia că 

expresia „Scoate-ţi hainele şi pune-le pe comodă” funcţiona 
doar în anumite condiţii specifice. Se impunea ca perechea 
să rămână singură şi să treacă la dezbrăcare împreună, 
însă cum se ajungea la asta după un sărut pasional ori o 
înălţare din sprâncene rămânea un mare mister pentru el.) 

Aşadar, traseul său fusese stabilit: patru ani de muncă, 
în care a strălucit la ştiinţe exacte, apoi doi ani pentru 
masterat, doctoratul şi, în cele din urmă, acceptarea la 
Woods Hole. 

Doi ani la rând, pe durata verii, a ajuns să lucreze la 
Woods Hole, navigând pe Atlantis, un vas cu pânze tip keci. 
Din când în când, în zilele libere, dispărea într-un golfuleţ 
ascuns, şi-şi petrecea o oră transformat în delfin, ca să 
revină în adâncul mării într-un mod mai personal şi familiar. 
Aceste ape reci şi bogate se deosebeau mult de cele ale 
Pacificului, unde-şi avusese căminul la început, şi astfel a 
învăţat multe, unele dintre aceste lucruri urmând să-i 
direcţioneze propriile cercetări. 

Insă, înainte de a-şi susţine doctoratul, a izbucnit 
războiul. 

Mutantul a observat că celor recrutaţi li se dădeau 
anumite sarcini pe care le hotărau militarii. Insă cei care se 
înrolau ca voluntari aveau permisiunea ca, în limite 
rezonabile, să aleagă. 

A vrut să studieze Pacificul, bănuind că originea lui 
trebuie să fie prin acea zonă. Pericolul nu reprezenta un 
factor de luat în seamă; din câte ştia, nu putea muri. De 
aceea, s-a înrolat la puşcaşii marini, şi a cerut să plece pe 
teatrul de luptă din Pacific. 

Pentru majoritatea studenţilor, înrolarea ar fi re- 
prezentat o amânare şi un chin - fără a mai vorbi de 
posibilitatea de a fi răniţi sau de a muri de vreo boală 
tropicală. Însă pentru mutant, timpul rămânea doar o 
noţiune fără semnificaţie. Fiecare experienţă nouă se 
dovedise utilă. 

Şefilor militari nu le-a spus că era student, pentru că 
astfel ar fi ajuns în vreun birou. Şi astfel, în loc să devină un 
puşcaş marin expert în viaţa subacvatică, s-ar fi trezit un 
simplu infanterist, ca să geamă şi să gâfâie mărşăluind. 
Atacul de la Pearl Harbor avea să se întâmple abia peste un 

an. 


13 - ASIA DE SUD-EST, EPOCA PRECREŞTINĂ 


Mutantul nu era singurul de acest fel pe planetă. Mai 
exista o creatură, ce nu avea nici o legătură cu el, care nici 
nu mai ţinea minte de când se afla pe Pământ; care trăise 
mii de vieţi, dispărând când îmbătrânea prea mult şi 
reapărând ca tânăr. 

Era întotdeauna bărbat şi, de obicei, se purta ca o 
brută. 

Să-l numim cameleon: un mascul alfa, care niciodată nu 
avea fii decât dacă proveneau dintr-un adulter. Spre 
deosebire de mutant, avea ADN, însă era de origine 
extraterestră; nu se putea reproduce cu o fiinţă umană, aşa 
cum nu ar fi reuşit asta nici cu o piatră sau cu un copac. 

De asemenea, spre deosebire de mutant, părea să 
manifeste o fixaţie pentru forma umană. Nu se gândise 
vreodată să-şi explice asta. Insă până în perioada Re- 
naşterii, vreme de zeci de milenii nu se gândise defel la 
faptul că ar putea proveni de pe altă lume. A presupus că 
era un soi de demon ori semizeu, dar îşi dăduse dintru 
început seama că ar fi fost o greşeală să se laude cu aşa 
ceva. Nu putea fi ucis, nici măcar de foc, dar percepea 
durerea, şi încă profund, aşa cum oamenii nu puteau să o 
simtă. La nivel scăzut, era ca o plăcere, şi de aceea căuta 
varietăţi ale unei asemenea  dureri-plăcere. Insă 
spânzurarea şi crucificarea erau experienţe prin care nu ar 
fi vrut să treacă a doua oară. Arderea până se făcea scrum 
îi producea dureri inimaginabile, iar reconstituirea de după 
aducea cu sine chinuri şi mai cumplite. 

De aceea, după câteva experienţe care probabil au 
contribuit la naşterea mitului vampirilor, cameleonul a ales 
să ducă o existenţă obişnuită, adică vieţi repetate, care nu 
ieşeau prin nimic în evidenţă. 

De obicei, devenea războinic, şi, bineînţeles, unul bun. 
Uneori, cariera lui se întrerupea brusc atunci când era tăiat 
în două, ori strivit sub copitele cailor, ori tras pe roată, ori 
rupt de cai. In haosul bătăliilor, el găsea câteva momente 

de întuneric pentru a se reasambla, după care pleca în 
căutarea unei alte vieţi. Când la moartea şi îngroparea lui 
asistau prea multe persoane, trebuia să însceneze o 
profanare de mormânt ori, asta cumva împotriva voinţei lui, 
o înviere. 

In vremurile străvechi, fusese căpetenie războinică sau 
chiar rege, datorită superiorității în bătălii şi instinctului de 
a parveni. Insă asta îi crea mai multe necazuri decât merita, 
făcând aproape imposibilă aranjarea unei morţi private şi a 
unei reînvieri. 

La fel ca şi mutantul, învăţa orice, imediat, însă îl 
atrăgeau mai mult senzațiile, rămânând indiferent faţă de 
cunoaştere. Trupul lui ştia deja tot ce trebuia pentru a 
supravieţui. Restul slujea doar pentru a spori plăcerile şi a 
reduce durerile prea puternice. 

In cadrul Războaielor Peloponeziace, a luptat în- 
tâmplător în tabăra celor care aveau dreptatea de partea 
lor, şi, vreme de câteva generaţii, a trecut drept spartan. 
Apoi s-a alăturat armatei lui Alexandru cel Mare şi a ajuns 
să se stabilească în Persia. Şi-a petrecut mai bine de un 
secol ca part, după care a trecut în sfera de influenţă 
romană. 

Când trăia ca part, a auzit povestea despre lisus 
Hristos, care i-a stârnit interesul. Ucis în public şi apoi 
reînviat, îi era limpede că găsise o rubedenie. Trebuia să 
rămână cu ochii pe el. 

Cameleonul a pătruns o singură dată în cărţile de is- 
torie, iar asta datorită interesului său pentru creştinism, în 
secolul al doilea, la Narbonne, în calitate de căpitan al 
Gărzii Pretoriene, a manifestat ceva mai multă curiozitate în 
legătură cu semenul său nemuritor. Un duşman l-a turnat, 
iar Dioclețian a cerut executarea lui drept creştin ascuns, 
de către arcaşi. Prietena lui, Irene, n-a vrut să-l lase să 
moară singur, iar el a înviat în mod „miraculos”. După 
aceea, Dioclețian a pus să fie bătut cu bare de fier de către 
soldaţi, iar el a revenit din morţi ca soldat tânăr, a evadat şi 
a dat astfel naştere legendei Sfântului Sebastian. 

A muncit ca ţăran şi soldat în Persia până în anul 313, 
când, în baza Edictului de la Milan“, nu a mai fost o 


4 Edictul de la Milan, din anul 313, stabileşte că Imperiul 

primejdie să te declari creştin. Când a auzit despre asta, şi- 
a abandonat plugul şi a mers pe jos până în Italia, prădând 
oameni pe drum, atât cât să rămână în viaţă. 

Nu-i surâdea să se afle atât de aproape de autorităţile 
centrale, de aceea s-a întors în Franţa şi a pendulat o 
vreme între Gallia şi Germania, fiind cu ochii în patru după 
oameni nemuritori. Lucrurile au devenit din cale afară de 
neplăcute în timpul ciumei din 542, astfel că şi-a croit drum 
spre Anglia în cohortele saxone invadatoare. 

In vreme ce Imperiul Roman s-a prăbuşit, creând haos, 
Anglia i s-a părut mai aproape de suflet decât Europa 
continentală, astfel că a trăit vreme de mai multe vieţi 
acolo, întâi ca soldat şi ţăran, învățând totuşi o serie de 
meserii: fierar, cârpaci şi măcelar. 

In 1069, a revenit la meseria de soldat, urmându-i pe 
cruciați până la lerusalim şi chiar mai departe. A luptat de 
ambele părţi vreme cam de un secol şi, în cele din urmă, ca 
arab, s-a întors în Egipt şi a pornit spre sud, de-a lungul 
Nilului. 

Devenit negru şi înalt, s-a transformat în războinic 
masai, ducând o viaţă neînchipuit de bună în comparaţie cu 
traiul de până de atunci: avea la dispoziţie nenumărate 
femei şi mâncare din belşug şi, după câte o bătălie, putea 
dormi până dimineaţa târziu. Mergea la vânătoare, unde 
folosea săgeți, lucru care îi făcea plăcere. A trăit astfel 
vreme de câteva sute de ani, stând cu ochii după Hristos ori 
altă rudă, care probabil că trebuia să fie albă. 

Cu toate acestea, primii albi care au apărut purtau puşti 
şi lanţuri. S-ar fi putut opune şi „muri” în mod convenabil, 
însă auzise de Lumea Nouă şi devenise curios. 

Călătoria peste ocean s-a dovedit a fi cel mai res- 
pingător lucru pe care îl trăise - pericolul iminent de a fi 
fiert în ulei ori biciuit până-şi dădea duhul. A zăcut în lanţuri 
vreme de câteva săptămâni, a fost ţinut într-un spaţiu 
închis alături de alte sute de oameni, dintre care mulţi au 
murit şi au putrezit alături de el până când cineva a coborât 


Roman încetează persecuțiile împotriva creştinilor. El a fost dat 
de tetrarhii împărații romani Constantin | (de vest) şi Licinius (de 
răsărit), dând naştere unei perioade cunoscute sub numele de 
Pacea Bisericii (n. tr.). 

în cală şi i-a luat pentru a-i arunca peste bord. 

Asta a fost un adevărat chin. Se gândise să rupă 
lanţurile noaptea şi să se azvârle în mare. Mai făcuse asta, 
în Fenicia, şi înotase câteva zeci de leghe până la țărm. Insă 
după ce navigaseră câteva zile cu vânturi prielnice, Africa 
era la câteva săptămâni de înot, aşa că a renunţat la o 
suferinţă în favoarea alteia. 

S-a lăsat dus în America şi, într-un fel, i-a făcut chiar 
plăcere să fie expus la vânzare - era de departe cel mai 
sănătos specimen de pe corabie, pentru că metabolismul 
nu avea relevanţă pentru el, fiind doar o sursă de plăcere. 
Bărbatul din Georgia, care îl cumpărase, s-a dovedit totuşi 
foarte crud. li plăcea să-şi biciuiască orice nouă achiziţie 
până o domina pe deplin, astfel că, atunci când i s-a oferit 
prima ocazie, cameleonul l-a ucis şi s-a transformat într-un 
alb, după care a părăsit zona. 

Perioada aceea din viaţă l-a amuzat. Cunoştinţele lui de 
limbă engleză erau vechi de aproape o mie de ani, astfel că 
a trebuit să mimeze că era idiot cât timp a învăţat cum să 
comunice. A pornit din nou spre nord, prădând şi ucigând 
ca să poată supravieţui de fiecare dată când era convins că 
nu va fi prins. 

A continuat să meargă spre nord, până a ajuns la 
Boston şi s-a stabilit acolo vreme de câteva sute de ani. 


14 - APIA, SAMOA, 2020 


—  Omuleţi verzi, a spus Halliburton, fixându-l pe 
Nesbitt. Ai citit doar ziarele de scandal. 

— Lucrul acela are cel puţin un milion de ani, a spus 
Russell. 

Nesbitt a dat aprobator din cap. 

— Insă este, evident, ceva fabricat. 

— Poate că nu, a zis Russell. Ar putea fi rezultatul unei 
forţe naturale exotice. 

— Eu n-aş crede asta. Dacă a fost făcut de vreo specie 
inteligenţă în urmă cu unul ori mai multe milioane de ani în 
urmă... ei bine, atunci nu putem afirma nimic despre 
motivele lor, însă dacă semănau cât de cât cu oamenii, 

atunci obiectul trebuie să fie locuit. 

— Adică, încă viu, după un milion de ani?! a spus 
Halliburton, punând unul peste altul două sandvişuri cu ouă 
şi salată. 

— Şi noi suntem în viaţă după mai bine de un milion de 
ani. 

— Da, dar vorbeşte în nume propriu, cosmonautule. 

— Mă refeream la umanitate, de când ne-am desprins 
din Homo erectus. Am călătorit prin spațiu într-un mediu 
închis, evoluând de la câțiva indivizi, la câteva miliarde. 

— Ideea stă în picioare, a spus Russ. Chestia aceea 
sigur reprezintă un mediu închis, asta este limpede. 

— lar cei opt milioane de omuleţi verzi trebuie să fie 
minusculi. 

— Mda, sper că obiectul nu este plin cu pui de hamster 
în costume spaţiale, a spus Nesbitt. S-ar putea să nu fie 
populat, în sensul că transportă indivizi. Probabil că are în 
componenţă ceva echivalent spermei şi ovulelor, sau 
sporilor - ori ar putea fi vorba de informaţii, ca o maşină von 
Neumann”. . 

— A, da. Imi aduc aminte de asta, a spus Russ. 

— Eu nu-mi amintesc, a recunoscut Halliburton. Era 
neamt? 

— Cred că ungur. E o idee de început privind nano- 
tehnologia. In baza ei, trimiţi mici nave către diferite stele. 
Fiecare navă este de fapt o maşină, programata să caute 
materiale şi să construiască copii ale sale, care să se 
deplaseze spre alte două stele. 

— Da, a spus Russ, iar după câteva milioane de ani, 
fiecare planetă din galaxie va fi fost vizitată de una dintre 
aceste maşini. Faptul că pe Pământ nu există nici una ni se 
oferă drept dovadă că în galaxie nu mai avem nici o altă 
specie capabilă de călătorii în spațiu. 


5 Maşina von Nenumann, reprezintă o sondă capabilă să 
parcurgă distanțe interstelare sau interplanetare şi să utilizeze 
materiale locale pentru a construi copii ale sale. Numele este 
preluat după cel al matematicianului John von Neumannn, 
american de origine maghiară, care, între alte realizări, a fost 
primul care a elaborat o teorie matematică a maşinilor ce se pot 
autocopia (n. tr.). 

— Asta e o idee puţin trasă de păr. 

Russ a ridicat din umeri. 

— Păi, galaxia are mii de milioane de ani. Logica ne 
spune că ar fi destul de simplu de organizat un asemenea 
proiect, care după aceea s-ar auto-controla. 

— Insă ai descoperit punctul slab în această demon- 
straţie logică, a spus Nesbitt. 

— Desigur, a spus Jack. Am înţeles încotro baţi. Prin 
argumentaţie, presupunem că noi ştim de trecerea maşinii 
pe aici. 

— Poate este ascunsă, a spus Nesbitt, da, ascunsă într- 
un loc unde n-ar putea fi descoperită decât de alte creaturi 
care posedă cunoştinţe tehnologice avansate. 

Jack şi-a frecat miriştea de pe bărbie. 

— Aici ai dreptate. Un culegător de perle n-ar putea 
descoperi artefactul şi să-l aducă singur la suprafaţă. 

— lar extragerea din acel mediu şi aducerea lui în al 
nostru ar putea constitui un semnal că viaţa de pe planetă 
a evoluat suficient de mult pentru a declanşa următoarea 
acţiune. 

— Contactarea noastră. 

— S-ar putea. Ori eliminarea noastră ca rivali. (S-a uitat 
la cei doi pe rând.) Ce s-ar întâmpla dacă proiectul a fost 
iniţiat de o creatură asemănătoare lui Hitler? Ori Genghis- 
Han? lar ei măcar erau oameni. Există nenumărate animale 
care îşi simplifică existenţa eliminând chiar membri ai 
propriei familii, dacă le ameninţă întâietatea. Până şi noi 
am distrus specii întregi - virusul variolei ori purtătorul 
malariei - spre binele nostru. 

— Ideea e cam forţată, a spus Halliburton. 

— Dar chiar dacă probabilitatea ar fi aproape nulă, miza 
este atât de mare, încât problema trebuie analizată. 

— Hm, a făcut Jack şi a bătut cu linguriţa în ceaşcă, iar 
femeia a apărut. Colleen, soarele a trecut de amiază, i-a zis 
el. Femeia a dat din cap şi a ieşit discret. Aşa, cum vor 
salva cei doisprezece oameni ai tăi umanitatea de o invazie 
extraterestră? 

— Am analizat posibilitatea transferării întregii ope- 
raţiuni pe Lună. 

— Dumnezeule mare, s-a minunat Russ. 

— Asta ar face ca programul Apollo să pară un proiect 
ştiinţific minor, a spus Nesbitt. Nimeni nu posedă o rachetă 
propulsoare care să poată duce pe orbită măcar o zecime 
din masa acelui obiect. Şi nu-l putem trimite în spaţiu pe 
bucățele. 

Jack a clipit şi s-a apucat să facă nişte calcule. 

— Cred că este imposibil. Masa rachetei purtătoare 
creşte cu pătratul masei sarcinii pe care trebuie să o ducă. 
Vorbim şi de rezistenţa materialelor. Racheta s-a prăbuşi 
din cauza greutăţii. 

— Şi acum vă daţi seama de implicaţii. Artefactul a 
ajuns aici venind de foarte departe, nu de pe Lună. 

— Asta este doar o presupunere, a zis Russ, şi eu înclin 
către o explicaţie firească. Pesemne că a fost făcut aici, pe 
Pământ, prin vreun proces necunoscut nouă. 

Nesbitt nu şi-a putut stăpâni iritarea: 

— Al naibii de exotic! De trei ori mai dens decât 
plutoniul - iar asta dacă ar fi cu totul din acelaşi material! 
Dar dacă e gol pe dinăuntru? In cazul acesta, din ce este 
făcută carcasa? 

— Neutroniu, a spus Russ. Materie degenerată. Aşa 
bănuiesc, dacă e gol. 

— In şcoală, noi numeam materia asta „nonsens-oniu”, 
a zis Jack. Adică, întâi inventează-i proprietăţile, iar după 
aceea găseşte elementul. 

Colleen a intrat cu un cărucior cu diferite sticle şi 
pahare. 

— Domnilor? 

Omul de la NASA a rămas la ceai, Russell şi-a luat un 
pahar de vin alb, iar Jack s-a mulţumit cu un Bloody Mary 
dublu. 

— Bun, şi ce propun cei doisprezece oameni plini de 
iniţiativă? a întrebat Jack după ce femeia a părăsit 
încăperea. 

Omul s-a aplecat uşor în faţă. 

— Izolarea. Mai profundă decât dacă ar fi vorba de 
pericol biologic extrem de mare. Mediul folosit de militari 
pentru elaborarea... 

— Nano-armelor, l-a completat Russ. Sigur, noi nu 
elaborăm aşa ceva. Doar învăţăm cum să ne apărăm îm- 

potriva lor, dacă ne atacă cineva cu ele. 

— Nu mă refer doar la militari. Toată lumea care 
creează nanotehnică apelează la sisteme similare de 
protecţie ca să poată ţine lucruşoarele acelea izolate. Am 
putea acoperi clădirea laboratorului pe care echipa voastră 
tocmai o finisează cu un strat exterior, un soi de 
exoschelet. Practic, o cameră de metal fără suduri de 
aproximativ aceeaşi dimensiune cu laboratorul. Pentru a 
pătrunde, trebuie să treci printr-o ecluză. Presiunea 
atmosferică dinăuntru va fi ceva mai scăzută decât la 
exterior. Ecluza slujeşte şi de vestiar; nimeni nu va purta 
haine de stradă în zona de lucru. 

— Nu cred că oamenii noştri vor fi încântați să lucreze 
în asemenea condiţii, a spus Russ. Le-ar aduce aminte de 
amestecul unei instituţii guvernamentale. 

— Aţi putea vedea situaţia ca o încercare de a profita 
de o instituţie guvernamentală. Vă oferim echivalentul 
funcţional al izolării lunare - aer şi apă reciclate, surse de 
energie independente de exterior. 

— Plus capitalul pe care l-am investit până la această 
dată? a zis Jack, uitându-se la Russ. 

— Exact, a confirmat Nesbitt. 

Russ a dat aprobator din cap aproape imperceptibil. 

Jack a mai stors o felie de lămâie în băutura lui. 

— Vom analiza contractul pe care ni-l propui. O să-i rog 
pe avocaţii noştri să-l studieze. Poate venim cu o 
contraofertă. 

— E bine şi aşa, a spus Nesbitt şi s-a ridicat. Mă duc să-l 
aduc. Eu consider că e clar şi cuprinzător. 

În contract nu au găsit un mic amănunt privitor la 
„Sursa independentă de energie”: ca măsură de precauţie 
pentru sănătatea întregii planete, încărcătura de plutoniu a 
sursei putea fi detonată prin telecomandă de la 
Washington, ceea ce ar fi transformat întreaga insulă în 
deşeuri radioactive. 


15 - AMHERST, MASSACHUSETTS, FEBRUARIE 
1941 

Mutantul ar fi putut evita recrutarea simulând o vreo 
maladie ori invaliditate; unul din trei bărbaţi americani era 
respins la recrutare. La fel ca mulţi alţi bărbaţi, din diferite 
motive, a evitat asta înrolându-se la puşcaşii marini. 

Şefii nu erau entuziasmați de recruți precum Jimmy 
Berry, indiferent cât de bine ar fi arătat ei pe afişele ce 
chemau la recrutare. Era înalt, puternic, atrăgător, sănătos 
şi, evident, provenea dintr-o familie bogată. Pesemne 
minţea că nu trecuse prin colegiu, dorind să evite trimiterea 
la Şcoala de Ofiţeri. Avea să fie greu de supus, ceea ce 
făcea şi mai dificilă educarea celorlalţi recruți, care 
proveneau din medii modeste. lar recruţii aceia trebuiau 
disciplinaţi şi aduşi la o stare de supunere oarbă, pentru ca 
abia după aceea să fie modelaţi ca puşcaşi marini. 

L-au poreclit Frumosul şi Teşcherea. Insă a apărut o 
mică problemă, pe care instructorii n-o anticipaseră, în 
drum spre cazarmă, un sergent l-a scos din rând şi i-a spus: 
„Mărşăluieşti ca o curvă”, drept care l-a pus să facă 
cincizeci de flotări, ordin pe care l-a executat fără să 
transpire deloc. Apoi sergentul i s-a aşezat pe spate şi i-a 
zis: „Încă cincizeci.” lar el le-a executat fără vreun efort 
deosebit. 

De aceea, în prima noapte, sergentul instructor a 
organizat o „petrecere cu pături” pentru nesuferitul răcan. 
A luat cu el alţi trei sergenţi şi trei caporali mătăhăloşi, ca 
să arunce o pătură peste Jimmy, care dormea, şi pentru a-l 
bate apoi ca să înveţe ce înseamnă respectul. 

Era ora două dimineaţă, iar mutantul, care cânta în 
minte o piesă de pian pentru patru mâini, i-a auzit pe cei 
şapte apropiindu-se tiptil pe intervalul dintre paturi, dar a 
socotit că zgomotul nu prezenta importanţă. Nimic nu-i 
putea face vreun rău. 

insă când pătura i-a fost înfăşurată strâns în jurul 
corpului, iar cineva l-a izbit cu o bâtă, a reacţionat în mai 
puţin de o secundă. După aceea a analizat situaţia şi a 
rămas total pasiv. 

Insă în acea fracțiune de secundă îi rupsese unuia în- 
cheietura mâinii şi două degete şi îl făcuse pe unul dintre 
atacatori să zboare până în perete. 

Slujindu-se de bâtă, unul dintre supraviețuitori a 


63 


Joe Haldeman 


continuat să izbească în forma inertă a lui Jimmy până când 
ceilalţi l-au tras de acolo. Apoi, recruţii, câte unul, câte doi, 
s-au apropiat să vadă rezultatul bătăii. 

Mutantul şi-a „fabricat” vânătăi şi tăieturi şi a eliberat o 
cantitate corespunzătoare de sânge. În lumina sărăcăcioasă 
a latrinei, arăta înfiorător. 

— Trebuie dus la infirmerie, a spus cineva. 

— Nu, a protestat mutantul. 

Lumina din dormitorul comun s-a aprins brusc. 

— Ce mama dracului se petrece aici? a răcnit sergentul- 
instructor. Uniforma sa era curată şi proaspăt călcată, însă 
cămaşa îi era încheiată doar pe jumătate, iar mâna stângă 
îi atârna moale pe lângă corp şi degetul mare i se 
învineţise. Răcanilor, înapoi la culcare! 

Doi subofiţeri s-au apropiat de cel ce zăcea fără cu- 
noştinţă lângă perete. Când l-au ridicat să-l ducă de acolo, 
a început să geamă. 

Sergentul-instructor a rămas în faţa lui Jimmy, 
inspectându-i vânătăile, tăieturile şi ochii învineţiţi. 

— Ce-ai păţit, recrut? 

— Ce credeţi că s-a întâmplat, domnule sergent? 

— Am impresia că ai căzut din pat. 

— inseamnă că asta s-a întâmplat, domnule sergent. 

— Ai nevoie de ajutor medical? 

— Nu, domnule sergent. 

— Mai tare! a răcnit el. 

— Nu, domnule sergent! a spus mutantul imitând la 
perfecţie tonul şi accentul din glasul sergentului. 

— Bine. S-a întors pe călcâie şi a pornit spre ieşire. 
Răcanilor, n-aţi văzut nimic. Treceţi la somn. Să fiţi în 
formaţii la cinci fix, a zis, apoi a închis lumina. 

După un minut de tăcere, oamenii au început să-şi 
vorbească în şoaptă. Mutantul s-a ridicat în fund pe pat. 
Cineva i-a adus o aspirină şi o cană cu apă. 

— Unde-ai învăţat să te baţi aşa? 

— Am căzut din pat, i-a răspuns el. Şi sergentul, la fel. 

Intâmplarea şi replica asta au făcut înconjurul taberei 
de instruire, mai ales că a doua zi dimineaţă i-a preluat un 
alt sergent-instructor, şi pe cel dinainte nu l-au mai văzut. 
Apoi l-au poreclit „Joe Louis.” 

Noul sergent nu părea dornic să-l chinuiască în mod 
deosebit pe Joe Louis. Dar nici nu-l cocoloşea. Avea la 
dispoziţie opt săptămâni ca să facă nişte puşcaşi marini din 
civilii aceia demni de toată mila. 

In prima săptămână nu au făcut mare lucru, în afară de 
alergări, marşuri, genuflexiuni, de la cinci dimineaţa până la 
masa de seară - iar uneori câte un marş de câţiva kilometri 
buni imediat după cină, ca să li se aşeze mâncarea mai 
bine în stomac. Mutantului toate acestea i se păreau destul 
de odihnitoare, însă a observat reacţiile celorlalţi la stres şi 
astfel elimina cantitatea corectă de sudoare şi gemea în 
mod corespunzător. În poligon, ţintea în aşa fel încât să 
nimerească mai mereu alături de centrul țintei, fără a avea 
rezultate supărător de slabe. 

A fost cât pe ce să facă o mare greşeală la „examinarea 
finală” care a prevăzut instrucţia privind folosirea măştii de 
gaze. Unul câte unul, recruţii au intrat într-o cameră 
întunecoasă, unde trebuiau să aştepte cât sergentul 
dinăuntru îi întreba numele, gradul şi numărul de 
identificare. Recrutul trebuia să le spună pe toate cât mai 
repede, iar apoi să-şi pună masca de gaze, să salute şi să 
iasă. 

Mutantul a intrat în camera obscură şi a inspirat 
sănătos, fiind aproape copleşit de un val de nostalgie. După 
un milion de ani, uitase că atmosfera de pe planeta lui era 
similară cu cea din cameră, adică 10% clor. Mirosul era 
încântător. 

Sergentul care purta mască de gaze şi avea un carnet 
în mână l-a lăsat să aştepte cam două minute. Apoi a în- 
dreptat fasciculul unei lanterne în ochii lui. 

— Soldat Berry, respiri? 

— Nu, domnule. 

— Nu-mi mai spune „domnule”; doar muncesc pentru a 
mă întreţine. A ţinut fasciculul spre Jimmy încă un minut. 
Măi, să fie al naibii! Soldat Berry, înoţi mult? 

— Da, domnule sergent. 

— Pe sub apă, bănuiesc. 

— Da, domnule sergent. 

A mai aşteptat treizeci de secunde şi apoi a clătinat din 
cap. 

— Gata. Spune-mi numele, gradul şi numărul de 
identificare, şi pune-ţi masca pe figură. Mutantul a executat 
ordinul. Acum ieşi dracului afară până nu borăşti pe mine. 

Mutantul a ieşit pe uşa deasupra căreia lucea verzui un 
anunţ: IEŞIRE, bucurându-se de o ultimă gură de clor, ce 
mai rămăsese în interiorul măştii. 

Afară, vreo douăzeci de soldaţi zăceau la pământ, în 
diverse poziţii ce trădau suferinţă, tuşind şi vărsând. A 
văzut peste tot băltoace şi dâre de vomă. Atunci i-a ordonat 
stomacului să elimine pe gură tot ce conţinea. 

Hugh, un prieten, s-a apropiat de locul în care înge- 
nunchease şi l-a bătut pe spate. 

— Bravo ţie, Jimmy. Cred că ţi-ai ţinut răsuflarea mai 
bine de trei minute. 

Mutantul a tuşit într-un mod despre care a sperat că era 
convingător. 

— Inot mult pe sub apă, a spus el pe nerăsuflate. 
Dumnezeule, ce groaznic miroase chestia aceea... 

Insă nostalgia era puternică. Era posibil ca atmosfera 
din locul în care trăise să fi conţinut atât de mult clor? Pe 
suprafaţa Pământului nu exista un asemenea loc. Tema 
aceasta putea deveni un proiect de cercetare, dar după 
război. 

Instrucţia lor avea un aer de improvizație, pentru că 
multe materiale de război luaseră deja calea Pacificului. De 
aceea, au învăţat cum să coopereze cu tancurile ce 
avansau în formaţie în spatele unor camioane basculante 
care aveau prinse cu sârmă bileţele, atât în faţă, cât şi în 
spate, pe care scria TANC. Erau înarmaţi cu puşti 
Springfield, rămase de pe vremea primului război mondial 
şi cu ele făceau trageri de pregătire pe poligon. 

Lupta corp la corp era un balet al reţinerii pentru 
mutant, care fusese un prădător nemilos mai toată viaţa. Le 
îngăduia celorlalţi recruți să-l doboare, şi să simuleze 
lovituri periculoase. Când îi venea rândul să fie agresiv, 
cruța viaţa tuturor, ştiind că putea smulge piciorul vreunuia 
pentru ca după aceea, folosindu-l, să-i bată de moarte pe 
toţi ceilalţi. 

Arăta respectul cuvenit faţă de sergenţi şi le studia 
purtarea individuală cu soldaţii. Tehnicile acelea erau mai 

interesante decât strategiile coercitive ale profesorilor de 
facultate, care probabil că intelectualizaseră acel proces. 
Sergenţii apelau instinctiv la comportament de primate, 
devenind masculi dominanţi, drept care recurgeau la 
îmbrânceli, lovituri şi răcnete. Cei care li se opuneau cât de 
cât erau pedepsiţi - imediat, dar şi ulterior, în repetate 
rânduri, dându-li-se sarcini numite „de rahat”, care se 
dovedeau degradante şi istovitoare. 

Mutantul a îndeplinit din belşug asemenea sarcini - 
curăţarea toaletelor cu periuţa de dinţi şi făcând de serviciu 
la bucătărie şi câte douăzeci şi patru de ore - desigur, nu 
pentru că îşi ieşise din pepeni cu adevărat, şi nici pentru că 
nu înţelesese mesajele sergenţilor. Dacă ar fi dovedit prea 
multă stăpânire de sine, ar fi sărit în ochi. Trebuia să se 
prefacă a fi la fel ca toţi ceilalţi. 


16 - APIA, SAMOA, 2020 


Russ, dar mai ales Jack, au studiat îndureraţi contractul, 
pentru că din principiu nu aveau încredere în instituţii 
guvernamentale, dar nu puteau respinge argumentele 
financiare ori pe cele ştiinţifice. L-au transmis prin fax 
chinezilor şi avocaţilor din Statele Unite, iar aceştia au 
afirmat că totul era în regulă. 

L-au semnat vineri, iar sâmbătă dimineaţă forţa de 
muncă li s-a triplat brusc. Din oră în oră soseau elicoptere 
de transport cu materiale prefabricate pentru exoscheletul 
laboratorului. 

Dulgherii şi vopsitorii care făceau ultimele retuşuri în 
interiorul laboratorului au rămas cel puţin uimiţi. Sistemul 
elegant de schimb de căldură a fost scos fără prea multe 
daune şi înlocuit cu utilaje de mare performanţă. Prin 
ferestrele atent curățate, care dădeau spre ocean, acum se 
vedeau doar plăci lustruite din oţel. 

Şanţul cu apă a fost umplut cu beton cu uscare 
ultrarapidă, în care s-au încastrat suporturile pentru noii 
pereţi metalici şi pentru acoperiş. NASA a săpat un alt şanţ 
cu apă, mai lat şi mai adânc, deschis spre mare: laboratorul 
devenise o fortăreață pe o insulă artificială. 

Cei doisprezece oameni de ştiinţă, şapte femei şi cinci 
bărbaţi, s-au dovedit sensibili faţă de obiceiurile locului. Nu 
se apropiau niciodată de artefact dacă nu erau însoţiţi de 
echipa originală; petreceau ore în şir în fiecare zi 
comparând note cu ei şi planificând modalităţi de abordare. 
Se remarca o colaborare colegială, amabilă, oamenii fiind 
legaţi între ei de o curiozitate pătimaşă. 

Nici unul dintre oamenii NASA nu ştia că reactorul 
SNAP-30 fusese modificat astfel încât să poată funcţiona şi 
ca o bombă. O parte din masa despre care ei ştiau că forma 
scutul era, în realitate, plutoniu suplimentar. Nesbitt ştiuse 
asta, dar obligaţia lui de bază era faţă de NSA, „No Such 
Agency”$, nu faţă de NASA. 

lar el se retrăsese în fundal. 

In mod oficial, echipa NASA era alcătuită „numai din 
şefi, fără piei roşii””, însă liderul lor era Jan Dagmar, o 
specialistă în exobiologie, căruntă, şi suficient de în vârstă 
ca să-şi amintească de primul pas făcut de un astronaut pe 
Lună şi îndeajuns de tânără ca să exploreze peşteri 
submarine din distracţie. In afara diplomei de absolvire a 
facultăţii de filozofie, ea îşi luase masteratul în fizică şi 
biologie. 

Cei unsprezece compatrioți lucrau zilnic cu membrii 
echipei originale de la Poseidon, dar şi în afara şantierului, 
comparând însemnări şi analizând căi de abordare a 
problemelor. Locuiau cu toţii la Cabanele de pe Plaja Vaiala, 
unde numărul 7 reprezenta sala comună, în care se găseau 
o cafetieră ce funcţiona aproape continuu, un frigider şi o 
cămară plină de hrană, care să ajute procesele de gândire. 

Russell îşi petrecea mult timp în camera numărul 7, şi 
se mutase la numărul 5, abandonând apartamentul elegant 
de la hotelul Aggie Grey's, aflat la zece minute de mers cu 
bicicleta. Jack a preferat să locuiască în continuare la hotel, 

€ NSA - Agenţia Naţională de Securitate; iar No Such Agency 
(„Nu există asemenea agenţie”) se doreşte a fi o interpretare 
ironică a abrevierii NSA (n. tr.). 

7 Expresie la modă şi principiu de activitate în cadrul 
companiilor, vrând să arate spiritul democratic şi munca în 
echipă, în cadrul cărora aparent nu există „subordonaţi”, adică 
persoane discriminate (n. tr.). 

susţinând că reuşea să gândească mai limpede într-o 
cameră cu aer condiţionat. 

Deşi, ca de obicei, Jack s-a arătat nemulţumit, au căzut 
cu toţii de acord să aştepte până ce se realizează mediul 
izolat, şi abia după aceea să înceapă testele. Drept urmare, 
mai aveau la dispoziţie opt zile ca să analizeze împreună 
căile de atac. Echipamentele şi celelalte accesorii le soseau 
zilnic din Honolulu, Sydney şi Tokyo. 

În seara dinaintea testului, Russ i-a telefonat lui Jan şi i- 
a dat întâlnire la stâncile de lângă şantier şi au băut o sticlă 
din cea mai bună şampanie pe care el o găsise în Samoa. 
Relaţia ce se înfiripase între ei nu era întru-totul romantică 
în înţeles convenţional, însă fiecare descoperise la celălalt 
un respect romantic faţă de natură şi ştiinţă, atitudine ce se 
născuse încă din copilărie. În copilărie, amândoi visaseră să 
devină astronauți; Russell fusese acceptat chiar ca 
specialist, dar dezastrul misiunii Challenger făcuse ca 
programele spaţiale cu oameni la bord să fie sistate o 
perioadă, iar el trecuse la misiunile ce se lansau spre Marte. 

Au băut din şampanie şi şi-au trecut unul altuia un 
binoclu puternic, studiind Luna în creştere de pe cerul 
limpede. Stabilizatoarele pentru vederea nocturnă au bâzâit 
slab şi au scos un declic când el a privit spre linia de 
demarcaţie dintre partea luminată şi cea neluminată şi a 
enumerat craterele pe care le vedea - Aristarchus, Messier, 
Globinus, Hell. 

— Acesta e foarte adânc, a spus el. 

— Ştiam şi eu numele câtorva, râse ea. Tata avea un 
telescop. 

— Spuneai că te-ai mutat în Florida ca să vezi lansarea 
rachetelor spre Lună. 

Pe întuneric, ea a confirmat printr-o mişcare din cap. 

— Şi pe toate celelalte, navete şi ce s-a mai lansat, însă 
navele Apollo erau cele mai mari - cât Saturn V. Şi te 
asurzeau: zgomotul îţi zdruncina şi creierul. Şi erau 
orbitoare - mă refer la cele lansate noaptea. 

— Asta a fost prima? 

— Nu, ultima. Prima a fost Apollo 11, din 1969. 

— A, da. Am dormit la ora aceea, aşa mi-a spus mama. 
Nu aveam nici doi ani. 

— Eu aveam doisprezece, a zis ea, umplându-şi din nou 
paharul. A fost prima oară când am gustat şampanie. Asta 
încă mă face să asociez şampania cu rachetele. 

Au privit dincolo de şantier, spre noapte, într-o tăcere în 
care amândoi s-au simţit apropiaţi. Luminile galbene de 
protecţie atrăgeau insecte; din întuneric au apărut câteva 
păsări mici. 

— Dar racheta asta va fi ceva ieşit din comun, a zis ea. 
Aproape sigur. 

— Chiar dacă se dovedeşte a fi creată aici, a spus el, va 
trebui să regândim cunoştinţele noastre de fizică şi chimie. 

— Dar chimia este fizică, a zis ea instantaneu. Să-ţi 
spun ceva. Dacă obiectul este de origine terestră, fac cinste 
cu cea mai scumpă şampanie care se găseşte în 
magazinele duty-free din Honolulu. 

Au ciocnit paharele. 

— Dacă nu, îţi cumpăr eu două. 

— Hei, atât de sceptic eşti? 

— A, nu; sunt de acord cu tine, şi trebuie să mă gân- 
desc şi la cheltuieli. 

Zona de testare, un pătrat cu latura de zece centimetri, 
a fost marcată cu bandă adezivă pe o latură a artefactului, 
cam pe la mijloc. Un microscop electronic şi echivalentul lui 
pozitronic au fost aduse imediat şi îndreptate asupra acelui 
pătrăţel. Apoi s-a construit o hotă absorbantă deasupra, 
pentru a se aspira şi analiza vaporii otrăvitori. 

Intâi, s-au făcut măsurători pasive. Obiectul prezenta 
un albedo de exact 1,0 - reflecta orice lumină ce cădea pe 
el, indiferent de lungimea ei de undă. Pin punct de vedere 
optic, prezenta o curbură perfectă, până la 1/200 dintr-o 
undă de lumină de mercur, o suprafaţă imposibil de 
reprodus de orice optician uman. 

Deşi arăta ca un metal, la atingere, suprafaţa crea 
senzaţia de mătase; nu era rece. Nu conducea căldură şi, în 
măsura în care se putea stabili prin testarea pasivă, nici 
conductor electric nu era. 

Apoi s-au apucat de treabă, încercând să o deformeze. 
Apoi au trecut la zgâriere, corodare, cioplire, ardere - orice, 
numai să facă artefactul să recunoască existenţa 
umanităţii. 

70 


Camuflaj 


Cât se afla încă în apă, scufundătorii de la Poseidon 
încercaseră să dea o gaură cu un spiral cu vârf diamantat, 
dar fără nici un efect. Acum au adus o bormaşină de uz 
minier: avea un motor electric de 200 CP, ce rotea vârful 
diamantat cu 10 000 de rotații pe minut şi exercita o 
apăsare de o tonă. 

Ţiuitul era prea puternic pentru ca operatorul să îl 
suporte cu nişte simple căşti de protecţie; au fost siliţi să 
acţioneze maşina de găurit de la distanţă. La apăsare 
maximă, cu o clipă înainte ca spiralul să se vaporizeze, 
toate ferestrele, oricum inutile, s-au spart, şi microscopul 
pozitronic s-a defectat fără putinţă de remediere. 

Cu toate acestea, microscopul electronic a rămas întreg 
şi a înfăţişat doar o peliculă de oxizi provenind din partea 
metalică a spiralului distrus. După ce s-a îndepărtat pelicula 
de oxizi, nici măcar după mărirea imaginii la maximum nu 
s-a remarcat vreo deosebire între suprafaţa de testare şi 
cea din afara ei: aceasta a rămas o oglindă perfectă. 


17 - BATA AN, FILIPINE, 7 DECEMBRIE 1941 


Jim a traversat Pacificul împreună cu mulţi dintre 
camarazii de instrucţie pentru a se alătura Regimentul 
Patru de Puşcaşi marini staționat în Shanghai. Au sosit în 
noiembrie 1941 şi abia dacă au avut vreme să se obiş- 
nuiască din nou cu mersul pe uscat după legănarea de pe 
vapor, şi au primit ordin să se îmbarce din nou, de astă 
dată plecând spre Filipine, pentru a asigura apărarea 
plajelor Insulei Corregidor*. Comanda forţelor navale ştia că 
era doar o chestiune de timp până când Japonia va ataca 
bazele americane din Pacific. America rupsese orice 
legături economice şi comerciale cu Japonia în iulie şi 
îngheţase conturile japoneze din băncile americane. Marina 
şi Armata de uscat au început să redistribuie forţele puţin 


8 Corregidor - mică insulă stâncoasă situată la aproximativ 48 
de kilometri vest de Manila, care este plasată strategic la intrarea 
în Golful Manila. Forţele americane şi filipineze au fost silite să 
capituleze în faţa invadatorilor japonezi în 6 mai 1942. Forţele 
americane au eliberat insula abia în martie 1945 (n. tr.). 

numeroase în locurile care păreau mai vulnerabile unor 
atacuri. Intre acestea erau incluse şi Filipinele, care blocau 
accesul japonezilor spre Indiile de Est. 

Regimentul Patru s-a stabilit la Corregidor şi a trimis un 
detaşament, din care făcea parte şi Jimmy, în sud, la mica 
bază de la Bataan. La plecare, au spus că aceea era o 
misiune „de rahat”, fiind destul de departe de atracțiile şi 
plăcerile Manilei, dar nimeni nu şi-ar fi închipuit cât de urât 
avea să se sfârşească totul. 

In dimineaţa de 7 decembrie (adică 8 decembrie în 
locul unde se afla Jimmy), când japonezii au atacat Pearl 
Harbor, s-a dat şi la Manila o alarmă aeriană, iar avioanele 
americane de luptă şi bombardierele s-au ridicat de la sol, 
gata de bătălie. Fusese o alarmă falsă, pentru că nu au 
întâlnit nici un avion inamic. Au aterizat, iar câteva ore mai 
târziu, când japonezii chiar au atacat venind din direcţia 
soarelui, la sol nu s-a dat alarma pentru ca avioanele să se 
ridice în aer. 

Zone întinse din Bataan şi întreaga Insulă Corregidor au 
fost bombardate şi mitraliate în mod constant, fără a primi 
nici un ajutor american din aer. In acest timp, forţele de 
uscat ale japonezilor au debarcat la nord şi la sud, în Luzon 
şi Mindanao. Planul de luptă original, întocmit înainte de 
atacul împotriva Pearl Harbor, prevedea ca forţele 
americane să se deplaseze în sud, la Bataan, pentru a 
rezista în acea zonă, cu scopul de a întârzia înaintarea 
japonezilor către Indiile de Est. In condiţiile existente, 
generalul MacArthur şi-a dislocat forţele pentru a-i înfrunta 
pe japonezi în zonele în care aceştia debarcau. 

MacArthur avea la dispoziţie 120 000 de soldaţi 
filipinezi, majoritatea rezervişti, care nu trăseseră nici un 
foc în viaţa lor, şi cam de zece ori mai puţini soldaţi 
americani. li depăşeau numeric pe japonezi, dar nu erau 
înarmaţi corespunzător, astfel că defensiva a fost un 
dezastru fără seamăn. Generalul a revenit la planul iniţial 
pe 27 decembrie şi, într-o săptămână, toate forţele de la 
nord de Luzon sufereau, la fel ca şi cele din care făcea 
parte Jimmy, de resurse limitate. Acestora li s-a alăturat mii 
de civili filipinezi care fugeau din calea invadatorilor. După 
două săptămâni, rațiile de hrană se înjumătăţiseră; în 

februarie, ele au fost reduse la o mie de calorii pe zi, 
constând de cele mai multe ori din orez. Mai primeau şi 
ceva carne, aproape necomestibilă, provenită de la caii şi 
catârii sacrificați pentru că nu li se putea asigura nici lor 
hrana. 

Simţind că înfrângerea era inevitabilă, MacArthur şi alţi 
comandanţi au fost evacuaţi în Australia, în vreme ce 
japonezii au continuat să devasteze Peninsula Bataan. 

In aprilie, trupele terestre japoneze au declanşat atacul 
pentru a cuceri zona. Pe 8 aprilie, generalul Wainwright şi-a 
concentrat toate trupele capabile de luptă pentru un efort 
suprem pe Insula Corregidor, iar pe data de 19 aprilie 
soldaţii rămaşi flămânzi în Peninsula Bataan s-au predat în 
mod oficial. 

Mutantul urmărise toate operaţiunile cu mare interes. 
Fusese ucis de două ori de bombe, însă în haosul acela îi 
venise uşor să se reasambleze peste noapte şi să apară a 
doua zi ca un norocos supravieţuitor. Mimase chiar şi 
pierderea în greutate pe care o constatase la camarazi, 
astfel că, de la 82 de kilograme, a ajuns la 59. 

Când au auzit ordinul de capitulare, unii dintre ca- 
marazii săi au hotărât să încerce să traverseze înot cei trei 
kilometri de mare, infestată de rechini, ca să ajungă pe 
Corregidor. Mutantul ar fi reuşit asta cu mare uşurinţă, 
desigur, devenind pentru o scurtă perioadă unul dintre 
rechinii ce infestau acele ape, dar a respins ideea. Şi 
Corregidor era sortită să capituleze, şi atunci de ce să se 
mai agite? 

Hugh, prietenul său, care stătuse alături de el încă de la 
începutul perioadei de instrucţie, i-a spus lui Jimmy că se 
simţea ispitit să pornească înot, deşi era conştient că nu va 
fi în stare; nu putea înota trei kilometri nici măcar dacă ar fi 
fost în formă perfectă şi dacă apa ar fi fost netulburată, ca 
aceea dintr-o piscină. 

— Am un presentiment, a zis el, că înecul nu înseamnă 
nimic în comparaţie cu ce o să ne facă împuţiţii ăştia de 
japonezi. 

Această afirmaţie avea să se adeverească pentru 
aproape toţi soldaţii, mai puţin pentru mutant. Trebuiau să 
pornească în marş forţat din Peninsula Bataan până la un 


73 


Joe Haldeman 


lagăr de concentrare situat la două săptămâni de mers pe 
jos, pe un soare înfiorător, fără hrană şi apă. Ordinele pe 
care japonezii le primiseră la Manila sunau: „Orice prizonier 
american care nu poate continua marşul până la lagărul de 
concentrare trebuie ucis.” lar cei care erau împuşcaţi se 
puteau considera norocoşi. 

Când au pătruns japonezii, mutantul, Hugh şi alţi 
doisprezece soldaţi se aflau în sala de comunicaţii. Cinci 
soldaţi tineri, înarmaţi cu puşti cu baionetă au dat buzna în 
încăperea aceea mică şi au început să răcnească. Au 
devenit din ce în ce mai zgomotoşi, iar mutantul şi-a dat 
seama că ei se aşteptau ca prizonierii să vorbească 
japoneză. Dar ce altceva mai voiau? 

Prin gesturi, au comunicat ideea că americanii trebuiau 
să-şi scoată uniformele. Unul s-a mişcat prea încet, iar un 
soldat l-a înţepat cu baioneta în fund, ceea ce a stârnit o 
hemoragie neobişnuit de severă, şi hohote isterice de râs 
din partea japonezilor. 

— Of, Dumnezeule, a spus în şoaptă Hugh. Or să ne 
ucidă pe toţi. 

— Incearcă să-ţi păstrezi calmul, i-a zis mutantul fără să 
deschidă gura. li vor chinui pe cei care atrag atenţia asupra 
lor. 

La fel cum procedau şi sergenţii-instructori. 

Au scotocit prin mormanul de haine, iar unui din ei a 
găsit o monedă japoneză. A ridicat-o în aer şi a început să 
urle la unul dintre americani. 

— Nu e a mea, a spus acesta. Ni s-a spus să ne deba- 
rasăm de aşa ceva. 

Un soldat din spatele lui l-a izbit cu patul puştii la baza 
craniului, iar omul s-a prăbuşit ca un copac retezat. Soldatul 
l-a mai lovit de două ori, apoi, la o comandă lătrată, s-a 
oprit. 

Cel care părea să comande grupul a răcnit la prizonieri, 
făcând gesturi repetate la camaradul lor prăbuşit la 
pământ, care sângera pe ambele urechi şi avea convulsii. 
Apoi, japonezii au plecat la fel de brusc precum apăruseră. 

Un american a îngenuncheat lângă prietenul lui căzut şi 
l-a întors cu faţa în sus. Omul dăduse ochii peste cap. Din 
gură îi curgea salivă, sânge şi ceva ce aducea a apă. 

— Lichid cerebrospinal, a zis mutantul. 

— Are să moară? 

— E foarte grav. Mutantul a căutat printre haine, şi-a 
găsit uniforma lui şi a tras-o pe el. Mai bine îmbracă-te, i-a 
spus celui care stătea lângă muribund. Trebuie să arătăm la 
fel pentru ei. 

— Jimmy are dreptate, a spus Hugh, scoţându-şi hainele 
din grămadă. Pesemne că ne vor ucide pe toţi, dar nu vreau 
să fiu chiar primul. 

În timp ce se îmbrăcau, un alt soldat japonez a apărut 
în cadrul uşii. Purta o uniformă curată şi nu avea armă. A 
făcut semn către bărbatul gol puşcă de pe podea. 

— Ingropaţi-l, a spus el în engleză. 

— Dar nu e mort, a protestat prietenul lui. 

— Aha. Ofiţerul a desfăcut tocul de la brâu şi a scos un 
revolver Nambu. S-a aplecat, apus ţeava în gura omului şi a 
tras. În încăperea mică, zgomotul a fost asurzitor. Pe 
pardoseala de beton s-au împrăştiat sânge, bucățele de 
creier şi aşchii de os. Acum îngropaţi-l. 

Apoi şi-a băgat pistolul în toc şi a ieşit. Cel care 
încercase să-şi ajute prietenul a dat să pornească după 
ofiţer. Alţii doi au încercat să-l oprească, însă s-a zbătut şi 
le-a scăpat dintre mâini. Ajuns la uşă, s-a lăsat moale şi a 
privit lung după japonez. 

— Ticăloşi, a zis el. japonezi ticăloşi. 


18 - OSWIECIM, POLONIA, 7 DECEMBRIE 1941 


În vreme ce mutantul se bucura de ospitalitatea ja- 
ponezilor, cameleonul supraveghea construcţia lagărului de 
la Birkenau, un nou centru de exterminare, situat la patru 
kilometri de Auschwitz. Tocmai era pe cale de a-şi întâlni a 
doua oară camaradul de suflet, pe Josef Mengele. 

Cameleonul simţise foarte bine dincotro băteau vân- 
turile războiului, astfel că ajunsese în Germania în 1937 sub 
identitatea unui doctor cu vederi de extremă dreaptă din 
Frankfurt. Era un arian perfect, blond, cu ochi albaştri şi 
statură atletică. 

În 1938, a devenit membru al organizaţiei SS „Cămăşile 

Negre”, unde, ca medic, l-a cunoscut pe Mengele. Valurile 
războiului i-au separat, totuşi; Mengele a fost medic militar 
în Franţa şi Rusia, unde, fiind rănit, a primit decoraţii. 
Cameleonul a vrut să participe la invazia Poloniei, unde a 
operat o mulţime de oameni, dar nu a participat mai deloc 
la lupte. 

In 1939, cameleonul a găsit o funcţie în care să-şi pună 
mai bine în valoare talentele. A fost detaşat la Brandenburg 
pentru a participa la „Aktion T4” proiectul nazist de 
eutanasiere. Persoanele cu diformităţi fizice, care sufereau 
de retardare mintală, epilepsie, tulburări precum senilitatea 
sau alte boli incurabile, care le făceau să nu corespundă 
idealului arian, aveau dreptul la „o moarte din milă”. In alte 
locuri, acest lucru se realiza cu ajutorul unor injecții mai 
mult sau mai puţin dureroase. La Brandenburg, s-a făcut 
muncă de pionierat, prin folosirea camerei de gazare 
mascată ca sală de duş. 

Hitler a pus capăt operaţiunii Aktion T4 în august 1941, 
din cauza scandalului public declanşat de un episcop cu 
influenţă, care a dezvăluit adevărul despre proiect în cadrul 
unei predici. Cameleonul a fost transferat la Auschwitz, 
unde i s-au apreciat cunoştinţele în domeniul camerelor de 
gazare, precum şi activitatea sa anterioară din Polonia. 

Polonia nu i-a plăcut deloc. Brandenburg era un oraş 
universitar civilizat, unde putea găsi mâncare bună, băuturi 
fine şi unde îşi putea satisface viciile. La Auschwitz nu 
putea vedea decât fiinţe subumane, care meritau pe drept 
cuvânt să fie exterminate. De acord, diferenţa dintre uman 
şi subuman era discutabilă în cazul lui. 

Cameleonul a fost încântat când, în mai 1943, vechea 
lui cunoştinţă de la Frankfurt a fost numită - nici mai mult, 
nici mai puţin, decât de însuşi Himmler - şeful medicilor- 
femei, apoi medic şef la Auschwitz şi Birkenau. Cameleonul 
a devenit unul dintre chirurgii care l-au asistat pe Mengele. 

In acea perioadă, Soluţia Finală era în plină desfăşurare, 
iar vagoanele de vite soseau cu regularitate, aducând 
oameni demni de toată mila: ţigani, comunişti, homosexuali 
şi, cu precădere, evrei. Himmler ordonase ca Birkenau să 
aibă o capacitate de 100 000 de mii de deţinuţi, de trei ori 
mai mare decât Auschwitz; camerele sale de gazare şi 

crematoriile puteau face să dispară 1 500 de oameni pe zi. 
Totul era teroare şi haos, lucruri la care Mengele ţinea mult. 

Una dintre îndatoririle pe care le aveau doctorii era 
aceea de a „selecta”; ei stăteau în faţa uşilor de vagoane 
atunci când acestea erau deschise şi, în baza inspecției 
vizuale, ordonau unora să treacă în dreapta, însemnând că 
erau buni de muncă, sau în stânga, pentru exterminare. 
Mulţi medici detestau acea sarcină, însă Mengele se dădea 
în vânt după ea. Apărea acolo chiar şi când nu era de 
serviciu şi, cu uniforma impecabilă, cizmele lustruite ca 
oglinda, mănuşi de piele şi cravaşă, făcea o figură 
impresionantă. 

Unul dintre motivele pentru care ţinea să examineze 
din ochi oamenii care coborau din vagoane abia ţinându-se 
pe picioare era că voia să se asigure că nici o pereche de 
gemeni nu era separată ori trimisă la exterminare înainte 
de a se sluji de ei. Gemenii constituiau domeniul lui preferat 
de cercetare, iar cameleonul îl ajuta să-şi satisfacă această 
dorinţă de cunoaştere. 

Mengele avea un dublu interes: voia să afle dacă exista 
vreo modalitate de a face ca femeile ariene să nască 
gemeni, astfel încât Rasa pură să se înmulțească de două 
ori mai repede, şi, apoi efectua experimente simple de 
mediu care constituiau o pervertire a principiului „natura 
faţă de creştere” - dând pace unuia dintre gemeni, în 
vreme ce îl chinuia pe celălalt până murea prin înfometare, 
otrăvire, asfixiere, mutilare sau orice altă metodă care îi 
venea în minte, iar apoi, îl ucidea şi pe celălalt din perechea 
de gemeni, de obicei prin injectarea de fenol în inimă, după 
care el şi asistenții lui (inclusiv cameleonul) făceau autopsii 
în paralel, studiind modificările interne ce puteau avea 
legătură cu cauza morţii. 

Aceasta nu reprezenta o activitate ştiinţifică în ade- 
văratul înţeles al cuvântului, şi probabil că motivaţia nu 
avea legătură decât cu plăcerea de a controla, tortura, 
ucide şi efectua disecţii. Lui Mengele îi plăcea o asemenea 
activitate, deoarece zâmbea şi vorbea mai tot timpul cât o 
făcea. i 

Cameleonul era uimit. In cursul a zeci de mii de ani, nu- 
şi amintea să mai fi întâlnit pe cineva care să-i semene atât 

de mult. Oare Mengele era un seamăn de-al său? Când va 
sosi vremea potrivită, ucigându-l, avea să afle. Deocamdată 
îi plăcea să se afle în compania lui. 

Mengele aprecia îndemânarea cameleonului în privinţa 
autopsiilor efectuate sub apă, lucru care altora li se părea 
cumplit de supărător. Când ucideau oameni prin asfixie, în 
camera ce simula altitudini mari, cadavrele erau imediat 
introduse în apă pentru a fi disecate. Un observator 
urmărea bulele de aer care mai ieşeau, pentru a vedea care 
dintre părţile corpului reţinea cea mai mare cantitate de 
aer. Creierul reţinea cel mai mult aer, aşa au constatat ei. 

Majoritatea evidenţelor „ştiinţifice” ale lui Mengele au 
fost distruse înainte de sosirea sovieticilor la Auschwitz, în 
1945. Lucrările privitoare la supraviețuirea la mari altitudini 
au fost păstrate totuşi, şi ulterior folosite de cercetătorii din 
domeniul spaţiului din Rusia şi Statele Unite. 

Când soldaţii sovietici au mărşăluit pe porţile lagărului 
de la Birkenau, cameleonul se transformase într-unul dintre 
miile de evrei înfometați. Amicul lui, Mengele, scăpase, 
deoarece, din vanitate, ocolise practica ofiţerilor SS, care îşi 
tatuau grupa sanguină pe braţ. 

Cameleonul a încercat să-l găsească, păstrându-şi 
identitatea de evreu şi devenind ofiţer Mossad sub con- 
ducerea lui Issad Harel în anii '50. După zece ani, a părăsit 
serviciul secret israelian, după ce aflase câteva informaţii 
din dosarul ce i se întocmise lui Mengele, şi l-a descoperit în 
apropierea unui râu din apropiere de Anseada de Bertioga, 
în Brazilia, pe 7 februarie 1979. 

Mengele era un bătrânel sănătos de şaizeci şi opt de 
ani. Când a ieşit din apă pentru a-l saluta pe Mengele, 
cameleonul i-a apărut sub înfăţişarea sa de nazist, din 
1941. Bătrânul ucigaş a făcut ochii mari cât cepele, după 
care capul i-a dispărut sub apă. Dar, în cele din urmă, se 
dovedise a fi un muritor ca atâţia alţii. 


19 - APIA, SAMOA, 2020 


Întrucât nu au reuşit în nici un fel să înduplece arte- 
factul să-şi dezvăluie secretul, oamenii de la NASA au 


78 


Camuflaj 


apelat la omologii lor din armata americană. 

Vreme de peste cincizeci de ani funcţionase un acord 
internaţional în baza căruia era interzisă plasarea pe orbita 
terestră a armelor de distrugere în masă. Asta nu însemna 
că ele nu puteau fi construite pe Pământ, desigur, 
aşteptându-se schimbarea legii. 

Tehnic vorbind, Laserul termic de mare energie nu era 
o „armă de distrugere în masă”. Fusese realizat pentru a 
vaporiza de pe o orbită terestră o ţintă mică, precum un 
tanc ori o rachetă balistică, ori chiar o limuzină în care se 
afla vreo persoană nedorită. Deocamdată nu era plasată pe 
orbită din cauza reactorului nuclear care îl alimenta. 

Maşinăria fusese proiectată să încapă în cala de marfă a 
noii navete spaţiale, ceea ce însemna că era mult prea 
mare ca să poată fi aşezată sub carcasa protectoare din 
jurul artefactului. Au fost necesare şase săptămâni pentru 
dezmembrarea carcasei şi reconstruirea uneia suficient de 
încăpătoare pentru a găzdui arma. 

In mod inevitabil, asta a dat naştere unor frecuşuri între 
Russ şi Jan. Russ reacţiona uneori la stres prin consum 
excesiv de mâncare. A ajuns la numărul 7 cu jumătate de 
oră înainte de întâlnirea lor de la prânz şi, în timp ce a fiert 
ceaiul, şi-a pregătit cu mare pompă un sandviş uriaş. Feliile 
de friptură de vacă, şuncă şi salam alternau cu brânză de 
capră şi caşcaval cedar, murături feliate, roşii şi salată 
verde. Rămăseseră fără felii de sfeclă murată; şi a trecut 
asta pe listă. O felie de pâine fusese unsă cu muştar şi 
maioneză, iar cealaltă, cu unt de arahide. A comprimat 
sandvişul pentru a-l aduce la proporţii mai omeneşti şi l-a 
tăiat în două pe diagonală. 

— Sper că nu ai de gând să mănânci totul singur, a spus 
Jan, care îl urmărea din prag. 

— Sunt dispus să-l împart. 

A pus jumătate din el pe o altă farfurie şi le-a aşezat pe 
amândouă la masă. 

— Ceai vrei? 

Jan a turnat ceaiul în două căni, pe care le-a adus la 
masă. Apoi a verificat cu atenţie sandvişul şi a scos feliile 
de murături. 

— Am modificat programul, astfel că prima lovitură va 

avea o zecime din puterea medie normală. A tăiat un colţ 
din sandviş şi a mestecat cu grijă. Vrei unt de arahide? 

— Şi asta va însemna aproximativ o mie de megajouli? 

— Mai curând o dată şi jumătate valoarea asta. Am 
încercat fasciculul la această putere pe un bloc masiv de 
piatră de la carieră. 

— Mă surprinde că n-am auzit zgomotul exploziei, a 
spus el, printre înghiţituri. Untul de arahide e partea cea 
mai sănătoasă a sandvişului. 

— Inginerii şi-au luat măsuri de precauţie. Piatra a fost 
înfăşurată într-o tonă de pânză protectoare. Sper că 
înţelegi, e vorba de un laser care sparge şi topeşte. 

— Şi rezultatele au fost cele aşteptate? 

Ea a confirmat cu o mişcare din cap. 

— A făcut-o ţăndări. Apoi a explodat o parte din pe- 
retele carierei, care se afla la două sute de metri în spatele 
stâncii. 

— Şi cât a ţinut fasciculul? 

— Jumătate de  microsecundă, aşa mi-au spus 
specialiştii. 

El a clătinat din cap. 

— Saltul e prea mare. Asta înseamnă de o mie de ori 
fluxul de energie pe care l-am îndreptat asupra artefactului. 

— Aproximativ de opt sute de ori, aşa cred. Insă acel 
laser nici măcar nu a făcut obiectul să se încălzească. 

Lucru adevărat; încercaseră un laser industrial de 
douăzeci de milioane de jouli, iar senzorii de temperatură 
abia dacă se clintiseră. Artefactul părea a fi un absorbant 
nesătul de căldură. 

— Dar dacă-l distrugem? 

— După mine, ne-am putea considera norocoşi dacă am 
realiza o exereză care să ne permită obţinerea unui spectru 
de absorbţie. 

— lar dacă nu, îl pui să dea puterea maximă? 

— Doar treptat. Russ, trebuie să fim precauţi. 

— Ştiu că vreţi asta. A luat o muşcătură zdravănă şi a 
mestecat atent. Mă interesa în primul rând... Mă 
îngrijorează prima încercare. Dacă asta nu dă nici un 
rezultat, înseamnă că poate rezista la o putere de zece ori 
mai mare. 

— Ai început să-l vezi antropomorfic. Micuța şi cu- 
rajoasa navă spaţială faţă în faţă cu monstruosul complex 
militaro-industrial. 

— Am impresia că ai stat prea mult în preajma lui Jack. 
Şi, fiindcă tot ai adus vorba de antropomorfism... El este 
supărat pe artefact. 

— Normal, doar se opune avansurilor lui. Jan s-a uitat 
fix la Russell. lar lui Jack nu-i place asta. 

Russ nu şi-a putut stăpâni un zâmbet. 

— Serios? 

Faptul că Jack se simţise atras de astrobiolog se vădise 
imediat. 

Ea şi-a dat ochii peste cap. 

— Sunt ca o bunică. 

— Dar nu te porţi întocmai ca o bunică. 

— Te rog să te opreşti aici. Sunt cu zece ani mai în 
vârstă decât tine. 

„Opt sau nouă”, a gândit Russ, dar nu a ţinut să o 
contrazică. 

— Mai vrei ceva în afară de sanaviş? 

— O pastilă de Pepcid?. Dar stai liniştit, fiindcă am avut 
grijă să-mi aduc. 


20 - BATAAN, FILIPINE, 28 MARTIE 1942 


Mii de prizonieri americani şi filipinezi erau mânaţi ca 
vitele pe câmpiile din apropierea oraşului Mariveles, şi siliţi 
să stea în soarele dogorâtor fără să primească hrană, apă 
sau să beneficieze de latrine. 

Mutantul şi Hugh reuşiseră să facă rost de două bi- 
doane de apă şi de o pâine pentru amândoi. Ceilalţi 
cincizeci şi ceva de puşcaşi marini se aflau undeva în 
marea aceea de soldaţi care sufereau. Unele unităţi ră- 
măseseră laolaltă, ceea ce oferea un avantaj important în 
supraviețuirea individuală; altele, precum cea de puşcaşi, 
se destrămaseră. 

Hugh a tăiat o felie groasă de doi centimetri de pâine 
cu lingura, apoi a rupt-o în două. Mutantul s-ar fi descurcat 

şi fără, desigur, dar nu găsea nici un motiv plauzibil să 
refuze. A luat totuşi bucata mai mică. 

— Dumnezeule, aş fi în stare să ucid pe cineva pentru 
un burger, a spus Hugh încet, muşcând din felie şi având 
grijă să nu risipească nici o firimitură din coaja uscată. 

— Dacă japonezii nu se hotărăsc să ne ofere hrană, 
curând, oamenii vor fi în stare să ucidă şi pentru o felie de 
pâine, a spus mutantul. 

— Vor ucide şi pentru apă, a spus Hugh, luând o în- 
ghiţitură de apă. 

Oamenii chiar au murit pentru o picătură de apă, 
începând cu acea zi. Deshidrataţi, ei lingeau ori sugeau apă 
din orice sursă, iar orice sursă care nu era purificată, îi 
îmbolnăvea. Duhoarea a devenit curând insuportabilă din 
cauza dizenteriei, care i-a făcut pe muribunzi să sufere şi 
mai rău de deshidratare. Japonezii au deschis un robinet din 
care curgea un firicel maroniu de apă pentru oamenii care 
erau suficient de rezistenți ca să stea la coadă ore în şir. 
Hugh avea un tub de tablete cu iod care purificau apa, deşi 
gustul îi făcea pe cei mai mulţi să verse. 

lodul i s-a părut mutantului un condiment delicios. Ca şi 
clorul cu care se delectase în tabăra de pregătire, iodul era 
un halogen, substanţă toxică pentru majoritatea creaturilor 
trăitoare pe Pământ. La căderea nopţii, soldaţii japonezi 
umblau printre nenumăraţii prizonieri prăbuşiţi la pământ, 
urlând la ei şi lovindu-i cu picioarele. Cei morţi, sau 
insuficient de vioi ca să reacționeze, erau îngropaţi de cei 
care erau încă în stare să încropească o groapă în pământul 
uscat cu ajutorul echipamentului de săpat tranşee. 

Unii erau îngropaţi înainte de vreme. Dacă se mai 
zbăteau, un japonez îi ajuta să moară dându-le o lovitură cu 
patul armei sau cu baioneta. 

In zori, au început să scoată oameni la întâmplare, 
pentru a alcătui formaţii de marş de câte patruzeci, până la 
o sută de oameni. Când şi-a dat seama ce voiau să facă 
japonezii, Hugh i-a dat mutantului jumătate din tabletele de 
iodură, pe care le-a învelit într-o scrisoare primită de acasă. 
Acest gest avea semnificaţia unui act de predicţie, dar şi de 
altruism; după câteva minute, japonezii l-au smuls cu 
brutalitate, separându-l de mutant. Nu aveau să se mai 

vadă multă vreme. 

Mutantul a rămas tăcut încă două zile, urmărind cum 
numărul soldaţilor necunoscuţi din jurul lui se subţiază. Din 
cauza lipsei de pâine, a mai slăbit puţin, şi s-a străduit să 
mimeze simptomele de înfometare, ca nu cumva să iasă în 
evidenţă. 

In a treia dimineaţă, doi soldaţi l-au ridicat pe mutant în 
picioare şi l-au îmbrâncit spre drum. S-a alăturat unui grup 
din armata de uscat şi din marină, unii dormind din 
picioare, iar vreo doi fiind susținuți de alţii ca să poată 
merge. i 
-Un japonez a răcnit ceva ce aducea a „Inainte, marş!”. 
Impleticindu-se, au pornit înainte. Cineva a început să 
impună cadenţa, dar câţiva alţii l-au sfătuit să tacă dracului 
din gură. 

La început, au rămas într-un grup relativ strâns, dar pe 
măsură ce soarele a urcat pe cer, cei mai slabi fizic au 
început să rămână în urmă. Drumul era denivelat, sfâşiat 
de şenile de tancuri şi sfârtecat de torentele ploilor, şi chiar 
o persoană care avea control deplin asupra propriilor puteri 
ar fi întâmpinat dificultăţi pentru a menţine un ritm de marş 
forţat. 

lar singura persoană care avea control deplin asupra 
forţelor sale nici măcar nu era o persoană. 

Japonezii îi vânau pe cei rămaşi în urmă, biciuindu-i cu 
frânghii, împingându-i cu patul armelor sau împungându-i 
cu baionetele pe aceia care nu se grăbeau. La început, era 
vorba de împunsături uşoare în fese şi spinare. După o 
vreme, împunsăturile au devenit mai apăsate, iar cei care 
se prăbuşeau şi nu mai erau în stare să continue marşul 
erau împuşcaţi pe loc. 

Soldaţii japonezi se răsteau tot timpul la prizonierii lor. 
Mutantul s-a întrebat chiar dacă erau chiar atât de răi şi 
ignoranţi ca să-şi închipuie că oricine trebuia să vorbească 
limba lor. De aceea a început să deprindă un vocabular de 
bază, alcătuit măcar din comenzi şi exprimări imperative. 
Şi-a dat seama că probabil va veni curând momentul când 
va fi silit să-şi schimbe forma pentru o vreme şi să devină 
japonez. 

Timp de câteva zile, lucrurile s-au desfăşurat după 

acelaşi tipic, cu excepţia că arşiţa insuportabilă era punc- 
tată de câte o ploaie torențială. Ploaia lăsa în urmă bălți 
care dispăreau curând, bălți din care oamenii încercau să-şi 
umple bidoanele, ori se azvârleau la pământ şi lingeau apa, 
asta dacă le îngăduiau paznicii. 

Mutantul îşi modificase metabolismul ca să poată 
funcţiona fără hrană şi apă. A imitat oboseala cronică a 
soldaţilor din jurul lui, însă nu şi-a pierdut nimic din forţa lui 
obişnuită, ceea ce a dus curând la uciderea sa. 

Un camion al armatei japoneze - un Chevrolet, mai 
precis - încărcat cu soldaţi, a trecut pe lângă grupul în care 
se afla el, iar unul dintre ei a aplicat un truc pe care evident 
îl mai încercase şi cu alte ocazii. A aruncat un lasou în jurul 
unuia dintre soldaţii care mărşăluiau, voind să-l facă să 
iuţească pasul. Din întâmplare, cel ales se afla alături de 
mutant. Cum omul prins în lasou a căzut în genunchi, 
mutantul a prins instinctiv frânghia şi a tras-o nu foarte 
tare, ceea ce l-a smuls pe soldatul japonez din camion. A 
căzut la pământ cu un bufnet, iar ceilalţi din camion au 
început să răcnească. 

Toţi s-au oprit câteva secunde, cât soldaţii s-au ocupat 
de camaradul lor cowboy, care căzuse din camion, şi a cărui 
faţă era carne vie. Acesta s-a ridicat nesigur pe picioare. A 
arătat spre mutant şi a urlat, făcând tot felul de gesturi. 

Un ofiţer, a cărui uniformă era ceva mai elegantă şi mai 
curată decât a celorlalţi, purtând şi o sabie care îi dovedea 
gradul, s-a apropiat de el. 

S-a uitat îndelung la faţa mutantului, apoi a rostit 
câteva cuvinte în surdină. Apoi s-a răsucit pe călcâie şi s-a 
îndepărtat pe drum. Două gărzi l-au luat pe mutant de 
braţe şi l-au urmat. Ceilalţi soldaţi au început să răcnească 
la prizonierii americani, încercând să-i pună din nou în 
mişcare. Aceştia din urmă au încercat să protesteze, însă 
un foc de puşcă în aer i-a redus la tăcere, iar curând 
mutantul a auzit din nou târşâitul picioarelor obosite. 

După ce au făcut aproape două sute de metri, gărzile s- 
au oprit, iar una dintre ele a azvârlit o cazma la picioarele 
mutantului. 

— Trebuie să-ţi sapi mormântul, i-a spus ofiţerul. 

Situaţia devenea interesantă. 


84 


Camuflaj 


— Ba nu, i-a răspuns mutantul. Să o sape cel care a 
aruncat cu frânghia. 

Ofiţerul a izbucnit în râs şi a rostit ceva în japoneză. 
Gărzile au pufnit şi ele în râs, dar după aceea s-a lăsat o 
tăcere stânjenitoare, iar ofiţerul a spus şoptit două silabe. 
Vizibil suferind din cauza durerilor, cel cu faţa însângerată 
s-a apucat de săpat. Ceilalţi l-au legat pe mutant cu mâinile 
la spate. 

Era un mormânt superficial săpat, având cel mult 
treizeci de centimetri adâncime, şi parcă mai puţin de un 
metru optzeci, cât era de lung mutantul. 

— În genunchi, i-a ordonat ofiţerul, iar cineva l-a lovit 
pe mutant în spatele genunchilor cu piciorul. A auzit 
hârşâitul metalic al lamei scoase din teacă şi a simţit o 
izbitură puternică la baza gâtului, care nu egala durerea pe 
care o simţea când trebuia să-şi modifice trupul, apoi încă o 
lovitură. 

Lumea s-a răsucit, iar cerul a făcut două rotații. Capul 
mutantului a ajuns pe pământ cu faţa în sus şi a urmărit cu 
interes cum din corpul răsturnat a ţâşnit sânge, apoi a 
căzut, ori a fost împins în groapă. După aceea, n-a mai 
văzut nimic, în schimb a simţit pământul călduţ şi prăfos 
azvârlit deasupra lui. 


21 - APIA, SAMOA, 24 DECEMBRIE 2020 


Toată lumea voia să se afle „acolo” pentru a asista la 
prima utilizare a laserului, însă bineînţeles că nu era su- 
ficient loc în laborator care, în acea fază a cercetărilor, nici 
măcar nu semăna cu unul adevărat. Laserul era de fapt o 
cutie metalică, vopsită în gri, de mărimea unei camionete, 
care stătea în prelungirea instalată în mod improvizat şi 
sudată de învelişul de asigurare a mediului. Ţeava lui, un 
cilindru de sticlă, era aţintită spre pătratul cu latura de zece 
centimetri, marcat cu bandă adezivă, de pe latura 
artefactului, cam la treizeci de grade faţă de tavan. Pe 
plafon se fixase un oval din sticlă optică, acesta trebuind să 
fie perfect transparent la frecvenţa laserului. Aşa se spera. 
Dacă absorbea o sutime din unu la sută, avea să se 

topească. Porțiunea de intrare în laborator fusese transfor- 
mată într-un buncăr construit din blocuri de beton placate 
cu tablă groasă de oţel. lnăuntrul lui stăteau trei tehnicieni 
care verificau datele ce se înregistrau şi urmăreau 
desfăşurarea experimentului pe un monitor. 

Alte douăzeci şi una de persoane se uitau la un monitor 
din camera 7, stând în picioare sau pe jos. 

— Şaizeci de secunde, s-a auzit dinspre ecran în mod 
inutil, deoarece în colţul din dreapta jos se putea vedea 
rostogolirea cifrelor de numărătoarea inversă digitală. 

Jan şedea între Russ şi Jack, chiar în mijlocul primului 
rând de scaune. 

— Ei, să vedem, a zis ea. 

— N-o să vedem nici pe naiba, a spus Jack. 

— Pariem pe o bere, a spus Russ. 

— In legătură cu vreo modificare fizică măsurabilă? S-a 
făcut, accept. 

Nimeni n-a mai scos o vorbă până în momentul când 
numărătoarea inversă a ajuns la zero. Apoi, laserul a bâzâit, 
s-a văzut o rază vizibilă de o culoare deschisă între ţeavă şi 
zona de impact, semn că puterea uriaşă ioniza aerul. Banda 
s-a mistuit într-un norişor de fum. 

Artefactul nu a evidenţiat nici un semn că ar fi fost 
afectat. 

— Trebuia să facem pariul pe nişte bere de import, a zis 
Jack. 

— A crescut temperatura, s-a auzit dinspre ecran glasul 
unui tehnician. Pe toată suprafaţa artefactului. Toţi senzorii 
indică o creştere a temperaturii cu aproximativ 1°C. 

— Mă duc să-mi iau berea, a spus Russ. 

— Dar temperatura ambientală? a întrebat Jack către 
ecran. 

— A crescut tot cu 1*C, doctore Halliburton. Ajungând la 
21*C. g 

— Deci, n-am făcut nici o scofală. Intotdeauna se 
adaptează la temperatura mediului. 

— Rezultatul este echivoc, a zis Russ. Şi totuşi avem o 
modificare măsurabilă. 

— Cred că s-ar cuveni să împărţiţi berea şi să vă îm- 
păcaţi, a spus Jan. 

Jack a dat din cap cu un aer absent. 

— Să încercăm putere maximă? 

— Douăzeci la sută, i-a răspuns Russ imediat. Nu 
folosim putere maximă cu aer în încăpere. 

— Bine. Naomi, s-a adresat el ecranului, să creştem 
puterea până la douăzeci la sută. 

— S-a făcut. (Nu s-a înregistrat nici o modificare vi- 
zibilă.) Temperatura a mai crescut cu 1*C, a spus ea după 
un minut. 

— Să oprim laserul şi să examinăm artefactul, a propus 
Russ. 

Jack rămăsese cu privirea aţintită la locul în care raza 
laser concentra suficientă putere pentru a trece printr-un 
strat gros de oţel, sperând să vadă măcar un firicel de fum, 
orice. 

— A, da... bine, a zis el. 

Naomi şi Moishe Rossem, tehnicianul cel mai bun din 
echipa condusă de Jan, s-au deplasat din buncăr până în 
„sala artefactului”, ceva mai încăpătoare. Au stat acolo 
două ore şi au transmis date către cei din camera 7 imagini, 
informaţii obținute de  microscoapele electronic şi 
pozitronic. Aerul din sală a evidenţiat o creştere deloc 
surprinzătoare a concentraţiei de azot şi oxizi de azot. 

În rest, nici o modificare majoră. 

— Trecem la etapa următoare, şi evacuăm sala, a spus 
Russ, şi repetăm expunerile la zece şi respectiv douăzeci la 
sută putere. Dacă în sală nu va mai fi aer, orice creştere de 
temperatură a artefactului va reprezenta un transfer 
radiant direct de la laser. 

— Ar trebui să creştem la cincizeci la sută, a propus 
Jack. 

— Dacă nu apare nici o modificare. Russ s-a uitat la Jan. 
De acord? 

Ea a dat din cap şi a întrebat: 

— Cât durează evacuarea aerului? 

l-a răspuns Greg Fulvia: 

— După părerea noastră, patru ore, pentru a se ajunge 
la presiunea de 0,1 milibari. 

— Ar trebui să verificăm laserul în mod periodic în timp 
ce presiunea scade, a spus Moishe dinspre ecran. Este 

proiectat să funcţioneze în vid, dar asta, după ce stă pe 
orbită mai multă vreme. 

— Şi la ce ne putem aştepta? a întrebat Russ. 

— Nu ştiu. De obicei, maşinile funcţionează defectuos 
când se schimbă condiţiile de mediu. 

— Atunci verifică toate sistemele din oră în oră, i-a spus 
Jack. Şi senzorii, şi microscoapele. Cel pozitronic e cam 
sensibil. 

Russ şi-a privit ceasul de la mână; era aproape amiază. 

— Ne întoarcem la ora cinci. Greg, de cine mai ai 
nevoie? 

— Totul e aranjat. După ce pornim instalaţia de vidare, 
eu şi Tom o să facem cu schimbul pentru a verifica 
nanometrul. Apoi s-a adresat ecranului. Să ne ţineţi la 
curent cu ceea ce se întâmplă acolo. 

Moishe a propus să li se ofere zece minute. 

— Mergem la „Sails”? a întrebat Russ, referindu-se la un 
restaurant din port. El şi Jan au plecat pe biciclete până 
acolo, dar au fost surprinşi de o aversă care a ţinut doar un 
minut şi au fost muraţi până la piele. Jack îi aştepta la o 
masă de pe balcon. 

— A fost bine cu taxiul? l-a întrebat Jan pe Jack, şi şi-a 
şters părul cărunt cu o basma. 

— Gropi să te dea cu capul de tavan, a răspuns el şi a 
împins o sticlă de vin roşu în direcţia lor. Mi-am luat 
libertatea să comand pentru voi. 

— Măcar un pahar o să beau, a spus Jan şi a turnat 
pentru ea şi Russ, după care amândoi s-au aşezat în acelaşi 
timp, lăsându-se greu pe scaun. Şi nu-i nici un nor pe cer. 

— Pedalatul produce ploaie, a zis Jack. E dovedit 
ştiinţific. 

— Mă bucur că se mai face puţină ştiinţă şi pe ase- 
menea vreme, a spus Russ. 

Apoi chelnerul s-a apropiat de masă, iar ei au comandat 
fără să consulte meniul. 

— De fiecare dată când exercităm o acţiune asupra 
obiectului fără să lăsăm nici o urmă se cheamă că facem 
ştiinţă. A luat o înghiţitură din pahar. E o confruntare între 
tehnologia noastră şi a lor, ori, mai bine zis cu ceea ce era 
tehnologia lor acum un milion de ani. 

— lar ei unde or fi ajuns acum cu ştiinţa? a zis Russ. Ori 
au murit şi au dispărut, ori se îndreaptă spre asta. 

— Ori noi eram aceia, dar acum un milion de ani, a spus 
Jack. Ai citit ziarul Times de ieri? 

— Da, Lori Timms, a zis Russ pe un ton neutru. (Lori era 
autoare de cărţi de popularizare a ştiinţei.) 

— Despre ce era articolul? a întrebat Jan. 

— O nouă ipoteză privind teoria capsulei timpului, i-a 
răspuns Russ. Ea consideră că strămoşii noştri au renunţat 
în mod deliberat la tehnologie şi au şters cu grijă orice 
urmă legată de civilizaţia lor. Cu excepţia artefactului, pe 
care l-ar fi lăsat ca avertisment, în cazul în care urmaşii lor, 
adică noi, am porni pe acelaşi drum. 

— Ea explică problema dovezilor oferite de fosile 
postulând ideea că strămoşii noştri erau la fel de avansați 
în ştiinţele biologice, ca şi în cele fizice. Ei au repopulat 
lumea cu creaturile corespunzătoare. 

Russ a pufnit în râs. 

— lar după aceea ce au făcut cu fosilele care existau 
deja ca dovezi? Stabilirea vârstei cu ajutorul carbonului 
radioactiv nu este o minciună. 

— Poate le-au eliminat pe toate. Or fi avut vreo metodă 
prin care au găsit toate fosilele şi au scăpat de ele. 

— Ideea asta e cam adusă din condei. 

— Păi, ia gândeşte-te puţin, a spus Jan. Dacă treaba 
aceea cu „un milion de ani” e eronată? Dacă tocmai acea 
parte a fost falsificată? Tehnologia care ar fi fost în stare să 
creeze artefactul ar fi putut să-l şi plaseze sub un recif de 
corali vechi de un milion de ani. Şi atunci trebuie să te 
ocupi de arheologie. 

— Şi de dovezile istorice, a spus Russ. 

— În vremea aceea, pe Pământ existau uriaşi, a zis Jan 
şi a zâmbit. 

— lar acum există burgeri din peşte, a zis Jack, 
văzându-l pe chelnerul ce se apropia de masa lor. 

în marş, după care nu a mai perceput nici o mişcare sau 
sunet în jur. Ştia că pământul nebătătorit de pe mormânt se 
va mişca destul de mult vreme de o oră, cât îi lua pentru 
ca, prin dureri cumplite, să treacă dintr-un trup în altul. 

Işi propusese să lase capul acolo şi să devină mai scund 
cu aproape treizeci de centimetri. Ca un japonez. 

„Durere” este un cuvânt prea „uman” pentru a descrie 
prin ce trecea el. Trebuia să-şi sfârtece trupul în bucăţi şi 
să-l reasambleze dinspre centru spre exterior, presând şi 
rupând organe, strivind oase şi silindu-le să treacă prin 
carne, însă durerea era un alt simţ al mutantului, nu un 
semnal pentru a-şi schimba comportamentul. Pe de altă 
parte, nu reprezenta nimic nou. Până în acel moment se 
transformase în sute de oameni. 

După ce a devenit soldat japonez, inclusiv cu uniformă 
murdară, s-a înălţat în genunchi, stârnind o ploaie de 
pământ, apoi s-a ridicat în picioare şi s-a scuturat. 

Aşa cum calculase, soarele asfinţise de mult şi se lăsase 
întunericul. 

Doar că a văzut un fascicul de lumină căzând asupra 
lui. 

Cineva a scos un țipăt şi a zbughit-o la goană. La în- 
ceput, mutantul s-a împiedicat în pământul moale, apoi a 
ieşit din groapă şi, după trei paşi mari, l-a prins pe intrus şi 
l-a împins uşor la pământ. 

Era un copil filipinez, chircit de groază, care ţinea în 
braţe o sacoşă din pânză. Să fi avut şase ori şapte ani. 

Mutantul a derulat în minte cele câteva fraze în limba 
japoneză pe care le memorase şi a socotit că nici una nu se 
potrivea situaţiei. De aceea, a apelat la engleză: A 

— Nu te teme. Mă odihneam. Aşa procedăm noi. In 
pământ e mai răcoare. 

Copilul n-a înţeles, probabil, nici o vorbă, dar tonul din 
glasul mutantului l-a liniştit. Apoi l-a ridicat în picioare, i-a 
întins lanterna şi sacoşa şi i-a făcut semn să o şteargă: 

— Acum du-te! Fugi de aici! 

lar băiatul a rupt-o la fugă. 

Poate că ar fi trebuit să-l ucidă. Printr-o lovitură cu un 
singur deget ar fi fost în stare să simuleze o rană de glonţ 
la cap. Dar ce putea face copilul? Ajuns acasă într-un suflet, 


90 


Camuflaj 


le-ar fi povestit părinţilor, iar ei ar fi interpretat evenimentul 
în funcţie de ceea ce considerau ei drept realitate, şi ar fi 
fost fericiţi că băiatul supravieţuise după ce trezise un 
soldat japonez. Le putea povesti altor copii, care să-l 
creadă, dar adulţii ar fi respins totul drept rod al 
imaginaţiei. 

(In realitate, mutantul se înşelase. Părinţii au fost 
convinşi că fiul lor trezise un om din morţi, de aceea i-au 
spus să păstreze tăcerea faţă de alţii, mai puţin faţă de 
Dumnezeu, şi să mulţumească toată viaţa în rugăciunile lui, 
pentru că Dumnezeu alesese să-i cruţe viaţa.) 

Mutantul şi-a mărit irisurile o vreme, astfel că bezna 
luminată doar de stele a devenit strălucitoare ca ziua, după 
care a pornit în tăcere, dar grăbit, spre nord. l-a trebuit 
jumătate de oră ca să ajungă din urmă un grup de oameni 
cărora li se îngăduiseră câteva ore de odihnă. Trecuse pe 
lângă patru americani ce zăceau morţi pe drum. 

A văzut doar un soldat japonez stând de santinelă, 
rezemându-se de bara de protecţie a unui camion. S-a dus 
în spatele vehiculului şi s-a silit să producă puţină urină, 
după care a apărut cu un aer degajat, aranjându-şi 
uniforma. „Hai”, a spus el încet către santinelă, pregătit să 
o ucidă dacă reacţia ei ar fi fost nepotrivită. Soldatul s-a 
mulţumit să-şi dreagă glasul şi să scuipe. 

A păşit printre americani şi a analizat situaţia. Mas- 
carada prin care s-ar fi dat drept japonez în lumina zilei nu 
ar fi scăpat neobservată soldaţilor niponi. De aceea, era 
preferabil ca până la răsăritul soarelui să redevină 
american. 

In lumina stelelor, a examinat chipurile celor care 
dormeau. Nu-i era cunoscut nici unul, nici din detaşamentul 
de puşcaşi, nici din tabăra de la Mariveles. Oamenii din 
coada grupului erau cei pândiţi de moarte, şi probabil nu 
mai ţineau cont de cei care se aflau în jurul lor. De fapt, a 
găsit doi care erau deja morţi şi, pe întuneric, s-a întins 
tăcut între ei. 

A făcut cât mai puţin zgomot posibil, modificându-şi 
oasele feţei pentru a reface chipul chinuit de foame al lui 
Jimmy. Uniforma era jenant de uşor de făcut, astfel că 
pentru ea nu a scos decât un foşnet abia perceptibil. A 

întins scheletul japonezului atât cât a putut, făcând din 
când în când câte un pocnet de tendon sau oase ciocnite, şi 
a devenit un Jimmy cu vreo şase centimetri mai scund. 

Când s-a ridicat, devenise o versiune mult mai înfo- 
metată a lui Jimmy, dar asta era perfect. Cu cât mai cos- 
teliv, cu atât mai bine. 

După primele raze ale soarelui, soldaţii japonezi au 
început să umble printre americani, răcnind şi lovind cu 
picioarele. Câte o lumină orbitoare băgată în ochi şi câte un 
foc de puşcă i-au făcut pe prizonieri să se mişte mai iute. 

Au lăsat cinci oameni în urmă, morţi sau aproape morți, 
nici nu mai avea importanţă. Soarele se ridica deasupra 
orizontului cu repeziciune şi, după mai puţin de o oră, 
răcoarea dimineţii se risipise. 

Cu două zile înainte plouase torențial, şi, cu toate că 
drumul era uscat şi prăfuit, pe câmpurile de pe marginea lui 
rămăseseră băltoace înnoroite. Oamenii rupeau rândurile 
ca să se apropie de ele şi să-şi umple bidoanele cu apă, dar 
japonezii îi goneau, ameninţându-i cu armele. 

Intr-un târziu, au ajuns la o baltă mare, mlăştinoasă, în 
care se răcoreau doi bivoli. Apa era verzuie şi urât 
mirositoare, dar părea îndestulătoare, iar un soldat japonez 
care îi păzea a făcut un gest ironic, invitându-i pe prizonieri 
să intre în ea. 

Un om de lângă mutant şi-a lăsat mâna pe umărul lui. 

— Aşteaptă, a spus el cu glas hârâit. Asta-i ticălosul 
care ieri şi-a bătut joc de noi. 

Zeci de oameni au intrat împleticindu-se în apa nă- 
moloasă şi au împins sau suflat mizeria de la suprafaţă ca 
să bea şi să-şi umple bidoanele ori cănile. Câţiva s-au 
stropit pe cap şi piept, răcorindu-se ca şi bivolii, ceea ce 
avea să fie o mare greşeală. 

Un ofiţer purtând sabie a apărut în goană şi s-a apucat 
să răcnească la cei din apă. Aceştia au ieşit din baltă şi au 
revenit în formaţie. 

Ofiţerul i-a strâns deoparte pe paznici, apoi s-a uitat cu 
un zâmbet rece pe faţă cum soldaţii au pornit prin formaţie 
şi i-au scos afară pe toţi cei care aveau hainele ude. 

l-au aliniat pe marginea drumului. Ofiţerul a rostit un 
cuvânt şi, cu rafale dezordonate, soldaţii i-au împuşcat pe 

toţi. 

În liniştea care s-a lăsat când împuşcăturile au încetat, 
bărbatul de lângă mutant a zis: 

— Oricum i-ar fi omorât apa aia căcăcioasă. Mutantul a 
dat din cap şi, alături de ceilalţi, a pornit târându-şi 
picioarele de la scena acelui măcel. Din asemenea gesturi îi 
venea greu să tragă concluzii cu privire la natura umană. 

Dacă rolurile ar fi inversate, americanii ar fi procedat la 
fel? | se părea că intra în contradicţie cu ceea ce observase 
până atunci, cu excepţia experienţei de la azilul de bolnavi 
mintali, unde unii pacienţi nu erau în stare să-i vadă pe 
ceilalţi drept fiinţe umane. 

După război, trebuia să analizeze mai bine acele as- 
pecte. Nu avea să fie prea greu, deoarece se părea că ei 
vor câştiga războiul, iar restul lumii va trebui să le înveţe 
limba şi să fie asimilați culturii lor. 

Asta dacă nu îi omorau pe toţi americanii ca pe nişte 
animale, aşa cum tocmai văzuse ca martor. Mda, putea 
deveni un japonez care-şi pierduse darul vorbirii. li mai 
reuşise stratagema asta. 

Au ajuns în sfârşit la Balanga, primul oraş de pe ruta lor 
de marş. Numeroşi filipinezi au apărut de-a lungul drumului 
să-i vadă pe americani şi au început să le arunce mâncare - 
bucăţi de trestie de zahăr, orez făcut boluri, turte de la 
producerea zahărului - când, pe neaşteptate, japonezii au 
început să tragă. 

Civilii s-au împrăştiat, căutându-şi salvarea prin fugă. 
Doi prizonieri tineri au fugit pe câmp, însă asta a reţinut 
atenţia unui japonez, care a dat alarma. Trei soldaţi din 
corpul de pază s-au aşezat în linie şi, râzând, au început să 
tragă după ei. Au tras anapoda în repetate rânduri, fie 
dinadins, fie din cauza lipsei de îndemânare şi instrucţie, 
însă în cele din urmă i-au doborât. 

Cei trei s-au dus pe câmp ca să-şi inspecteze opera şi, 
evident, cei doi tineri erau vii. l-au lovit cu picioarele şi au 
răcnit la ei, după care i-au împuşcat de câteva ori de foarte 
aproape. 

Majoritatea prizonierilor au urmărit acea scenă într-o 
muţenie însoţită de groază. Cineva din spatele mutantului a 
mârâit printre dinţi „japonezi nenorociţi”, iar altul a sâsâit, 

prevenindu-l să tacă. 

Mutantul s-a străduit să interpreteze ceea ce se în- 
tâmpla în funcţie de comportamentul animal şi uman, însă 
cunoştea prea puţine despre cultura japoneză. Dacă 
încercau să-i înspăimânte pe americani printr-o demon- 
straţie de brutalitate, rezultatul nu era cel anticipat; cei 
susceptibili la aşa ceva erau aproape paralizaţi de spaimă. 
Majoritatea prizonierilor presupuneau deja că vor muri, şi-şi 
concentrau eforturile pentru a nu fi chiar următorii ucişi. 
Fiecare nouă grozăvenie părea să sporească disprețul lor 
faţă de „animalele” de japonezi (ca şi cum animalele ce nu 
erau oameni s-ar fi comportat într-o manieră atât de 
complicată), şi de asemenea întărea nemulţumirea lor faţă 
de comandanţi, care îi abandonaseră. Insă fără hrană, apă, 
carburanţi sau muniţie oricum nu ar fi putut apăra 
Peninsula Bataan. 

Comportamentul japonezilor evidenția un dispreţ 
sălbatic, ca şi cum americanii, în mod individual, ar fi 
hotărât să azvârle armele, în loc să lupte. Asta era o 
simplificare lesne de înţeles, pentru că, după atâtea zile, 
tinerii încă socoteau că americanii vor înţelege limba ja- 
poneză dacă o auzeau vorbită suficient de tare. 

Diferenţa dintre cele două tabere era atât de mare, 
încât ele păreau a aparţine unor specii diferite. Mutantul şi- 
a dorit să fi avut prilejul de a cunoaşte şi alte culturi decât 
cea americană fără a participa la un război. A hotărât să 
facă acest lucru după încheierea acestuia. 

Japonezii i-au dus pe prizonieri în marş forţat până în 
mijlocul oraşului, îngrămădindu-i într-o clădire încinsă ce 
slujise ca depozit. lnăuntru se aflau deja mulţi alţii, însă 
soldaţii îi împingeau cu forţa înăuntru, până când devenise 
practic imposibil ca cineva să stea jos sau întins; oamenii 
erau aşezaţi exact ca sardelele într-o cutie de conserve. 

Puţeau mai rău decât sardelele, fiindcă nu aveau altă 
toaletă în afara propriilor haine. După jumătate de oră, 
paznici n-au mai suportat duhoarea. Au pus lacăte la uşi şi 
au rămas de pază afară, în vreme ce prizonierii se chinuiau 
să supravieţuiască în propriile excremente. Mulţi sau 
majoritatea dintre ei erau bolnavi într-o oarecare măsură de 
dizenterie, şi nu-şi mai puteau controla funcţiile de excreţie. 

Urina se usca pe piele şi pe uniformele zdrenţuite, iar dacă 
cineva leşina de miros, ori murea, rămânea în picioare, la 
fel ca o sardea. 

Mutantul se afla în apropierea uşii la care se pusese 
lacăt şi erau conştient că o putea sparge cu un efort 
neînsemnat. Asta le-ar fi oferit câtorva oameni o guri de aer 
proaspăt înainte de a fi împuşcaţi. Dacă prizonierii ar fi avut 
posibilitatea de a vota, probabil că majoritatea ar fi ales 
calea acţiunii. 

Insă el s-a mulţumit să aştepte şi să urmărească, mi- 
asmele din jur fiind la fel de plăcute pentru el ca şi briza 
mării de afară. Oamenii încetaseră să vorbească, fiind 
concentrați asupra ideii de a mai trăi încă un minut, o oră 
sau o zi. 

A doua zi dimineaţă, japonezii au deschis uşa, iar 
prizonierii au ieşit bălăbănindu-se ori târându-se în lumina 
orbitoare, lăsând în urmă douăzeci şi cinci de morţi. Cu 
lovituri şi îmbrânceli, au fost aliniaţi şi li s-a dat de mâncare 
câte un bol mic de orez şi o gură de ceai călâi, după care au 
fost mânaţi din nou pe drum, prin arşiţa mirosind a moarte. 
În ciuda metabolismului său suprauman, mutantul a pierdut 
cinci kilograme până la sfârşitul marşului, în dimineaţa de 
15 aprilie, când au ajuns în gara San Fernando. Japonezii i- 
au lovit pe prizonieri şi au răcnit la ei să urce, 
îngrămădindu-se ca pe vite, în vagoane de cale ferată cu 
ecartament redus, cam câte o sută de oameni într-un 
vagon. Totul părea o repetare a celor întâmplate la 
Balanga, striviţi umăr la umăr, la care se adăuga legănarea 
trenului, care îi făcea pe mulţi să li se întoarcă stomacul pe 
dos. Puţinii oameni aflaţi în dreptul uşilor reuşeau să respire 
aer curat; ceilalţi trebuiau să se mulţumească cu o 
atmosferă stătută şi fierbinte, în care se combinau mirosul 
de urină, fecale, vomă, cu bioxidul de carbon şi praful. 

In vagonul unde nimerise mutantul stăteau claie peste 
grămadă o sută cincisprezece oameni. Cinci ore mai târziu, 
când trenul a ajuns la destinaţie, în vagon au rămas cinci 
morţi. 

Au fost siliţi să stea neclintiţi în soarele neiertător la 
Capiz Tarlac vreme de trei ore, apoi i-au pus să mărşă- 
luiască prin oraş, către destinaţia finală, lagărul O'Donnell. 

Acolo s-au confruntat cu un coşmar şi mai cumplit decât 
marşul în sine: doisprezece mii de prizonieri închişi într-un 
careu de beton încins, cu latura de aproximativ o sută de 
metri. 

Mii de americani şi de filipinezi stăteau la o coadă ce se 
mişca extrem de încet pentru a ajunge la singura ţâşnitoare 
de apă. Cei care se considerau veterani acolo le-au spus 
noilor sosiți că, de obicei, erau necesare aproape şase ore - 
uneori chiar zece sau douăsprezece - ca să ajungi la 
ţâşnitoare şi să-ţi poţi umple bidonul. Aşadar, după ce ţi-l 
umpleai, puteai să te aşezi din nou la coadă pentru 
următoarea porţie de apă. 

Se presupunea că urmau să primească hrană în ur- 
mătoarea zi. Insă japonezii promiseseră acest lucru trei zile 
la rând. 

Mutantul s-a aşezat la coadă, cu toate că, dacă avea 
nevoie de apă, o putea asimila direct din aer, ori prin 
descompunerea  carbohidraţilor. In vreme ce şirul se 
deplasa cu viteză de melc, prizonierii care se întorceau spre 
capătul cozii se uitau la feţele celor prin dreptul cărora 
treceau, străduindu-se să identifice, dincolo de masca 
mizeriei şi extenuării, vechi camarazi. 

Inevitabilul s-a petrecut. 

— Jimmy? Dumnezeule... Jimmy! 

Mutantul a ridicat privirea. 

— A, Hugh. 

— Deci trăieşti, a spus Hugh. 

— Abia mă ţin, a spus mutantul. Şi tu, la fel. 

— Nu! Adică... Ţin minte... am văzut cum ţi-au tăiat 
capul! După ce l-ai tras jos din camion pe japonezul acela! 

— Cred că era altul, care semăna cu mine. 

Unul dintre paznicii japonezi a apărut imediat şi l-a prins 
pe Hugh de umăr. 

— Repetă ce ai spus, a zis el, într-o engleză aproape 
perfectă. 

Hugh s-a chircit se spaimă. 

— Mi s-a părut că semăna cu cineva. 

— Repetă! a răcnit soldatul şi l-a scuturat violent. Ce e 
cu camionul? 

— Se... seamănă cu cineva care a tras un japonez dintr- 

un camion. Dar e vorba de altul. 

Paznicul l-a împins deoparte pe Hugh şi l-a prins pe 
mutant de umăr şi l-a privit atent. 

— Eu te-am îngropat. Ti-am văzut faţa în groapă, 
privind în gol. 

Mutantul s-a concentrat şi şi-a dat seama că japonezul 
făcuse într-adevăr parte din paznicii de atunci. 

— Şi atunci cum de sunt acum viu? 

Soldatul a continuat să se holbeze, apoi a pălit. L-a 
smuls pe mutant din coadă şi l-a îmbrâncit prin mulţime, 
către şirul de clădiri albe din afara perimetrului. 

— Stai jos! a strigat el şi l-a împins pe mutant în josul 
unor trepte, după care a răcnit ceva în japoneză. 

Au apărut imediat doi soldaţi tineri, cu uniforme curate, 
care au îndreptat ţeava puştilor către capul mutantului. 
Acesta s-a gândit să facă ceva ca să-i determine să tragă şi, 
murind, să simplifice situaţia. Insă curiozitatea lui a învins. 

Paznicul s-a întors cu un alt japonez a cărui faţă i s-a 
părut cunoscută: ofiţerul care îl executase. 

Acesta l-a examinat pe mutant şi a început să râdă. 

— Ai un frate geamăn? 

— Se spune că fiecare are un frate geamăn pe lume. 
Ofiţerul a înaintat şi a atins cu degetele ce mai rămăsese 
din însemnele de pe uniforma lui Jimmy. 

— Nu aparţine aceluiaşi detaşament de puşcaşi marini, 
aşa se pare. 

Apoi a spus ceva în japoneză, iar cei doi soldaţi l-au 
îmboldit cu baionetele pe mutant să se ridice în picioare. 

— Vom vedea care e situaţia ta, a spus ofiţerul. Cum te 
numeşti? 

— Soldat clasa întâi William Harrison, domnule, a 
răspuns el, şi a rostit un număr de identificare la întâm- 
plare. Ofiţerul a notat totul cu oarece efort, apoi a lătrat un 
ordin către soldaţi. 

— Mâine, a adăugat el. 

insă mutantul hotărâse ca până „mâine” să devină altă 
persoană, şi să se afle altundeva. 

Soldaţii japonezi şi-au îmbrâncit prizonierul pe o uşă şi 
pe un coridor cufundat în întuneric. Un temnicer de origine 
filipineză, urmărit îndeaproape de un ofiţer japonez, a 

descuiat o uşă făcută doar din bare masive de fier. 
Mutantul a memorat imediat feţele ambilor indivizi. Exista 
posibilitatea de a evada fizic, ucigând pe unul sau pe ambii 
indivizi, pentru ca apoi să iasă din închisoare ca replică a 
ofițerului. 

Filipinezul l-a dus pe mutant în ultima dintre cele şase 
celule şi a încuiat uşa din fontă. Mutantul şi-a mărit irisurile 
în beznă şi a memorat forma cheii. 

După ce temnicerul s-a îndepărtat, cineva cu glas ră- 
guşit, aflat în celula alăturată, l-a întrebat: 

— Ce ţi-au pus în cârcă? 

— Nu mi-au spus. Dar tu? 

— Am furat o conservă de peşte. Au zis că mă lasă să 
mor de foame. 

— Şi afară se moare de foame, a spus mutantul. Aici 
măcar eşti ferit de soare. 

S-a auzit zăngănitul cheii în broască, iar filipinezul i-a 
deschis ofițerului japonez. Acesta avea o cravaşă, cu care l- 
a lovit pe mutant peste faţă şi umeri. 

— Să taci! 

Mutantul l-a auzit apoi făcând acelaşi lucru în celula 
alăturată. 

In celulă, avea o scândură drept pat şi o găleată drept 
toaletă. Aceasta din urmă mirosea îngrozitor şi era năpădită 
de muşte; putea chiar auzi fojgăitul viermilor dinăuntru. Mai 
exista şi o ferestruică pătrată, cu latura de cincisprezece 
centimetri, deschisă, aflată aproape de tavan. Prin ea 
răzbăteau doar câteva raze de lumină. Era situată spre nord 
şi, evident, stătea sub umbra unui acoperiş. 

Prizonierul care suspina alături era singurul care nu-şi 
pierduse cunoştinţa. Mutantul a reuşit să audă unul, aflat în 
apropiere de ghereta temnicerului, a cărui respiraţie era 
atât de slabă şi de neregulată, încât sigur trăgea să moară. 

Nu i-ar fi fost deloc greu să devină îndeajuns de subţire 
ca să treacă printre gratii. Pe de altă parte, avea suficientă 
forţă ca să îndoaie barele şi să-şi croiască astfel drum, însă 
aşa ar fi făcut zgomot şi ar fi lăsat în urmă dovezi privind un 
prizonier care nu avea nimic uman. Şi aşa numele de 
„William Harrison” stârnise destulă curiozitate. Cel mai bine 
era să găsească o soluţie pentru a dispărea cu totul. S-ar fi 

găsit şi o explicaţie: mită sau neglijenţă. 

In podea se vedea o scurgere, care probabil ducea până 
la un râu sau fluviu. Insă avea un diametru doar de doi, trei 
centimetri; ca să-şi păstreze o masă suficientă pentru a 
redeveni om, ar fi trebuit să se transforme într-un vierme 
lung de treizeci de metri, iar cât ar fi existat în forma aceea 
grotescă, ar fi devenit uşor de detectat şi vulnerabil. 

Asta i-a oferit totuşi o idee. L-a auzit pe paznicul 
japonez plecând, iar după mai puţin de o oră, filipinezul 
sforăia. 

Scoţând un zgomot slab, ca acela făcut de cineva care- 
şi pocneşte degetele, şi-a extras piciorul drept, apoi şi-a 
sfâşiat hainele. Asta nu a atras atenţia nimănui. Piciorul s-a 
reformat într-o creatură care arăta ca un morman de 
zdrenţe, însă avea dinţi şi gheare la fel de ascuţite ca ale 
unui tigru. 

Mutantul a început să se re-modeleze, nu într-un 
vierme, ci într-un şarpe de lungimea şi forma unui piton 
tânăr. Avea o secţiune transversală mai mică decât cea a 
ferestrei situate aproape de tavan. 

Asta i-a luat aproape o oră, timp în care a fost vulne- 
rabil. Apoi i-a trebuit doar un minut ca să se combine cu 
secţiunea cu dinţi de tigru, care avea de asemenea cinci- 
sprezece centimetri grosime. 

Avea sute de picioare ca de gecko, astfel că i-a venit 
uşor să se caţere pe pereţi. A scos un ochi telescopic prin 
deschizătură şi nu a observat pe nimeni, cu toate că spre 
răsărit se vedeau lumini puternice. Spre vest, se găsea un 
şanţ de scurgere. 

S-a târât şerpeşte prin deschizătură şi apoi a coborât 
zidul, schimbându-şi culoarea ca să se confunde cu rozul 
prăfuit al clădirii. S-a întins după aceea cât ţinea zidul, aşa 
cum îi văzuse pe şerpi procedând, şi a tras cu ochiul după 
colţul clădirii. 

Nu-l ameninţa nimeni şi nimic. Spre dreapta, se găsea 
pătratul mare, unde prizonierii, pe jumătate adormiţi, 
înaintau lent în coada sinuoasă, către robinetul cu apă. Erau 
mulţi soldaţi japonezi de pază, însă ei stăteau jos ori în 
picioare cu spatele spre şanţul de scurgere. 

Decizii. l-ar fi trebuit mult timp până să-şi reia forma 

umană şi, pe de altă parte, ca şarpe i-ar fi fost mai uşor să 
se descurce prin apă, asta presupunând că șanțul nu era 
uscat. Dacă ar fi fost surprins, situaţia ar fi devenit 
neplăcută. In acele momente era o încrucişare între un boa 
constrictor şi o drujbă, astfel că nu se punea problema 
rezultatului final în cazul unei confruntări dintre el şi unul 
sau mai mulţi oameni. Insă, în acest caz, ar exista mai bine 
de zece mii de martori. 

S-a uitat în jur şi a gândit. Electricitate. 

Cablul de alimentare ce alimenta clădirea închisorii se 
întindea şi spre zona în care erau ţinuţi prizonierii. Cum nu 
a zărit nici un posibil martor, s-a strecurat în susul zidului şi 
a luat o îmbucătură uriaşă. A simţit gustul delicios al 
cuprului, sticlei prăfuite, plus tensiunea mare, iar totul în jur 
s-a scufundat în beznă. 

S-au auzit imediat strigăte şi împuşcături în aer, după 
care s-au aprins lanterne, însă atenţia tuturor era 
îndreptată către interior, adică spre prizonieri. Mutantul s-a 
lăsat să cadă la pământ şi, slujindu-se de nenumăratele 
perechi de picioare de şopârlă, s-a îndreptat spre şanţul de 
scurgere. A plonjat în el şi a descoperit deşeuri lichide 
adânci de câţiva centimetri buni, după care a pornit să 
înoate spre sud. 

Din hărţile militare pe care le văzuse la baza Bataan, 
observase că Golful Manila era spre sud, la circa patruzeci 
de kilometri depărtare, iar provinciile Panga şi Bulacan erau 
străbătute de numeroase râuri. După ce ajungea în Golful 
Manila, mai avea şaizeci de kilometri de străbătut pentru a 
ocoli Peninsula Bataan pentru a ajunge în Marea Chinei de 
Sud. 

In cele şase ore, cât i-au trebuit pentru a ajunge în golf, 
din câte şi-a dat seama, n-a fost zărit decât de un martor: 
un bărbat beat, aflat pe un podeţ îngust. Acesta a scos un 
țipăt şi a fugit mâncând nori. Chiar dacă ar fi apărut cineva 
care să verifice relatarea ciudată a bărbatului, mutantul s- 
ar fi aflat deja departe. 

Până în zori mai erau câteva ore bune, când canalul s-a 
lărgit, devenind o suprafaţă noroioasă, iar mutantul a mers 
şerpeşte, ajungând în golf. S-a dus până la fund, unde a 
început procesul de transformare în peşte. 

Un rechin l-a retezat în două, ceea ce l-a deranjat, însă 
evident că rechinului nu i-a plăcut gustul, astfel că a 
abandonat cele două jumătăţi de peşte. Mutantul s-a târât 
pe fund, mestecând crabi şi scoici, iar când a ajuns la 
greutatea pe care şi-o dorea, s-a transformat într-un rechin 
alb, o formă cu care se obişnuise. Ajunsese deja în Marea 
Chinei de Sud. S-a îndreptat spre est. Avea de străbătut 
doar aproximativ cinsprezece mii de kilometri până în 
California 


23 - APIA, SAMOA, 24 DECEMBRIE 2020 


Evacuarea camerei în care se găsea artefactul durase 
ceva mai mult decât se anticipase, însă nu apăruseră 
scurgeri, iar toate echipamentele folosite pentru culegerea 
de informaţii păreau să funcţioneze bine. La ora cinci şi 
jumătate, Naomi a anunţat prin intermediul monitorului: 

— İn regulă. Putem începe numărătoarea inversă. 

Jack a aprobat cu un gest din cap. 

— Gridley, să ne anunţi când eşti gata. 

Nimeni din încăpere nu ştia cine era Gridley. 

După câteva minute, la zece la sută din putere, nu s-a 
înregistrat nici o schimbare a temperaturii. Naomi a mărit 
puterea la 20, apoi la 30%. 

— Mergi la 50%, a spus Jack, iar Russ şi Jan au aprobat 
cu o mişcare din cap. 

— Unde dispare toată puterea asta? s-a mirat Jan, în- 
trebare pe care şi-o puseseră cu toţii ceva mai devreme. 
Măcar atunci când în clădire existase aer, o parte din 
energie se cheltuise pentru încălzirea aerului. Acum, însă, 
pe o suprafaţă de o sută de centimetri pătraţi, laserul 
degaja o energie suficientă pentru a alimenta un orăşel, dar 
aceasta dispărea cu totul - fiind absorbită de artefact, 
evident. 

— Mergem până la 100%? a întrebat Jack. 

— Nu, doar la 75%, au rostit Russ şi Jan în acelaşi timp. 

Nu s-a mai ajuns până acolo. Monitorul s-a stins, iar la o 
secundă după aceea, persoanele din camera 7 au auzit 
bubuitura înfundată a unei explozii. 

Folosindu-se de biciclete, Jan şi Russ au ajuns primii la 
faţa locului. Jumătate din clădire se prăbuşise, marea 
instalaţie laser aproape că se scufundase în ocean. Tuşind 
şi gata să verse, Naomi şi Moishe au apărut din apă 
bălăbănindu-se pe picioare. 

Russ a prins-o pe Naomi de braţ. 

— Ai păţit ceva? 

Ea nu i-a luat în seamă întrebarea, în schimb s-a uitat 
spre laboratorul ruinat. 

— S-a mişcat. 

— Mişcat? a exclamat Russ. 

— A plutit, apoi s-a prăbuşit. 

— Măiculiţă doamne... 

— Crăciun fericit. 

Majoritatea echipamentelor fuseseră distruse, însă o 
cameră de mare viteză, pe care producătorii o numiseră 
„solidă”, se dovedise îndeajuns de rezistentă ca să înre- 
gistreze secvenţa de evenimente petrecute înainte de a 
rămâne fără energie şi de a se prăbuşi în apă. 

Când laserul a ajuns la puterea de 72%, adică 300 000 
de waţi, artefactul s-a ridicat cu delicateţe de pe suport, cu 
o viteză uniformă de 18,3 centimetri pe secundă. După s-a 
îndepărtat din cale fasciculului, laserul a făcut o gaură în 
peretele din partea opusă, provocând uşoara explozie pe 
care o auziseră, din cauză că întreaga clădire se umpluse 
de aer. Fasciculul nu a provocat alte daune în afara 
exploziei unei nuci de cocos din vârful unui cocotier de pe 
Peninsula Mulinu, la mai bine de doi kilometri depărtare. 

Artefactul a continuat să se înalțe în diagonală până 
când a rămas în plutire deasupra tunului din fibre optice al 
laserului. Apoi, forţa care îl ţinuse în stare de plutire, 
dispăruse brusc. Artefactul s-a prăbuşit, distrugând laserul 
şi făcând acea latură a clădirii să se prăbuşească în golf. 

Aparatul de filmat nu a înregistrat ce s-a petrecut după 
aceea, însă a fost evident că artefactul plutise înapoi şi se 
aşezase din nou pe suport, de astă dată în sala destinată 
artefactului, care avea acum doar cerul deasupra. Câteva 
minute mai târziu, când oamenii însărcinaţi să investigheze 
au ajuns acolo, artefactul era încă brobonat de apă sărată, 
având suprafaţa rece. 

Toate acestea aveau să modifice direcţia cercetărilor. 


24 - GROVER CITY, CALIFORNIA, 1948 


Vreme de câţiva ani, mutantul a fost încântat să ră- 
mână rechin - marele alb, pentru că avusese acea formă o 
perioadă mai lungă de o mie de ori mai mare decât viaţa 
umanităţii. 

Din motive pe care nu le-a înţeles, s-a rotit ore în şir 
deasupra adâncii Gropi Tonga şi s-a scufundat atât cât a 
putut fără să forţeze. Se obişnuise totuşi să îşi silească 
trupurile de animale să acţioneze în baza unor impulsuri 
obscure, astfel că, după o vreme, s-a îndepărtat din acea 
zonă. Când a ajuns la câteva sute de metri de coasta 
Californiei, a renunţat la o mare parte din greutate şi a 
devenit un delfin. 

La ora două dimineaţa, a pătruns înot într-un adăpost 
submarin, cu apă îndeajuns de scăzută ca să fie ferit de 
atacul unor prădători periculoşi, şi şi-a petrecut o oră plină 
de suferinţă ca să se transforme din nou într-o fiinţă 
umană. 

S-a slujit de modelul care îi devenise deja familiar - 
Jimmy - însă a devenit ceva mai scund, şi s-a înzestrat cu 
un păr negru, presărat cu fire cărunte. Şi-a făcut pielea 
ceva mai închisă la culoare şi şi-a creat pantaloni negri şi 
un pulover negru - costumaţie tipică pentru un spărgător. 

Trebuia să fure nişte bani şi unele informaţii. 

Relieful zonei era similar cu acela pe care îl văzuse 
când căpătase pentru prima oară formă umană; a traversat 
o mică plajă şi a escaladat nişte stânci, după care a 
descoperit un drum sinuos, ce urma linia coastei. Mutantul 
s-a îndreptat spre nord în pas uşor. 

In patru rânduri s-a ascuns când a văzut farurile aprinse 
ale unor automobile ce se apropiau. După câteva mile, a 
ajuns la un mic atelier de reparaţii auto izolat, în spatele 
căruia se găsea o casă modestă. 

Era locul perfect pentru un mic furtişag. Putea produce 
bancnote la fel de lesne precum îşi făcea haine, din propria 
substanţă, dar nu ştia dacă nu cumva se schimbase 

aspectul banilor ori dacă mai erau necesare cartelele de 
alimente - ori dacă, din cauza războiului, nu se introdusese 
vreun sistem complet nou. Dacă războiul se terminase, 
poate se foloseau ca bani yenii japonezi. 

Anunţurile din geamurile atelierului auto erau în 
engleză şi nici unul dintre ele nu îndemna tinerii să se 
înroleze în armată - pe unul dintre ele, care recomanda 
populaţiei să cumpere obligaţiuni de stat, dar nu de război, 
se vedea imaginea unui vultur. Poate că războiul se 
terminase şi nu japonezii fuseseră învingătorii. 

Uşa era încuiată, dar avea o yală simplă. Şi-a trans- 
format degetul arătător de la o mână în cheie-şperaclu, şi în 
mai puţin de un minut, a deschis încuietoarea. 

Şi-ar fi dorit să aibă mai multă lumină. Chiar şi cu iri- 
surile dilatate la maxim, nu percepea toate amănuntele. 

Pe un perete se găseau rafturi doldora de produse 
necesare automobilelor. A deschis un bidon de ulei şi a băut 
conţinutul ca să mai capete energie şi pentru a se bucura 
de gustul interesant, modificându-şi metabolismul vreme 
de câteva minute într-unul pe care îl folosise în urmă că 
câteva sute de mii de ani, când stătuse întins lângă conul 
unui vulcan submarin. 

A găsit apoi o cutie cu chibrituri şi a supt capătul unui 
băț, savurând gustul de fosfor, apoi a aprins altul, care a 
făcut flacără, oferindu-i şi lumină şi un val delicios de bioxid 
de sulf. Aşa a văzut şi două lucruri de care avea nevoie: un 
Almanah Universal pe anul 1947 şi o casă de marcat. 

După ce şi-a pus almanahul sub centură, a aprins un alt 
băț de chibrit şi a examinat maşinăria. Apăsând butonul 
„Anulare tranzacţie”, a auzit un clinchet sonor, iar sertarul 
pentru bani s-a deschis cu un şuierat uşor. 

La lumina unui chibrit, a examinat o bancnotă de 
douăzeci de dolari. Nu a constatat diferenţe evidente. 
Moneda americană se schimbase ca dimensiuni cu trei ani 
înainte ca mutantul să devină Jimmy, iar oamenii încă se 
plângeau de treaba asta. 

A verificat apoi fără grabă şi bancnotele de zece, cinci şi 
un dolari, şi le-a pus înapoi în sertar. Brusc şi cu un pocnet 
puternic, cineva a aprins lumina. 

Un alb în vârstă stătea în cadrul uşii, ţinând în mâini o 

puşcă cu două ţevi. 

— In sfârşit, a zis omul cu glas tremurat şi parcă 
scârţâit. Până la urmă, tot te-am prins. 

Evident, cineva îl mai prădase şi cu alte prilejuri. 

— Eu n-am... a dat să spună mutantul, dar imediat după 
aceea s-a auzit o bubuitură asurzitoare şi n-a mai apucat să 
termine, pentru că rămăsese fără gură. 

S-a ferit, lăsându-se în jos, iar cea de-a doua împuşcă- 
tură a trecut prea sus. Dându-şi seama de situaţia impo- 
sibilă pe care o crea prin faptul că nu se prăbuşise mort la 
podea, în timp ce şi-a format un ochi temporar şi mare din 
carnea sfârtecată a feţei, a ţâşnit pe lângă bătrân, care se 
chinuia să încarce din nou puşca, şi a fugit pe drum. 

Pe întuneric, bătrânul a mai tras două focuri după el, 
dar mutantul ieşise din raza vizuală a omului. 

După prima cotitură, mutantul a ieşit de pe drum şi a 
stat în beznă, formându-şi o înfăţişare care să nu-l dea de 
gol. A devenit o femeie de la ţară, albă şi în vârstă, 
îmbrăcată cu o rochie din bumbac în dungi albe şi albastre, 
puţin decolorată. 

Profitând de noaptea întunecoasă şi cu cerul acoperit 
de nori, s-a grăbit să se îndrepte spre interiorul ținutului. 
Simţindu-i prezenţa, câţiva câini au pornit să latre. Când s- 
au apropiat zorile cenuşii, s-a ascuns într-un camion 
abandonat într-o zonă împădurită din apropiere de Grover 
City. 

Şi-a făcut un portofel şi l-a umplut cu bancnote de zece 
şi douăzeci, iar după răsăritul soarelui a intrat în oraş şi, 
aşezându-se pe o bancă din gară, s-a apucat să citească 
almanahul. 

Secţiunea de mijloc cuprindea o mulţime de fotografii 
alb-negru şi cu granulaţie mare, înfăţişând o istorie a celui 
de-al doilea război mondial. Exista chiar şi o fotografie 
prezentând Marşul Morţii de la Bataan. Printre feţele trase 
ale oamenilor scheletici nu a văzut-o pe cea a lui Jimmy. 

Lagărele morţii organizate de nazişti. Hiroshima şi 
Nagasaki. Debarcarea, victoria de la Midway şi cea de la 
Stalingrad. 

Caracterul lumii se modificase în mod fundamental. 
Devenise mai interesant. 


105 


Joe Haldeman 


Un băiat a apărut în gară călare pe o bicicletă ale cărei 
roţi scârţâiau şi de care avea legat un cărucior cu ziare. 
Mutantul a încercat să cumpere unul, dar bineînţeles că 
băiatul nu avea să-i dea restul de la zece dolari. 

— Imi pari un băiat de treabă, a spus el cu un glas 
despre care spera că suna convingător pentru o bătrână. 
Poţi să-mi aduci restul şi mai târziu. 

Chiar era un băiat de treabă, cu toate că faţa lui trăda 
un evident conflict interior. 

— İl împătureşti la loc după ce termini de citit şi îl laşi 
aici, pe piedestalul ăsta de lângă uşa gării. 

Era 7 aprilie 1948. Două avioane, unul britanic şi unul 
sovietic, se ciocniseră deasupra Berlinului, care fusese 
împărţit între ţările care învinseseră Germania. Arabii 
atacaseră trei zone evreieşti din Palestina. Camera 
Reprezentanţilor aprobase înfiinţarea Forţelor Aeriene ale 
SUA, şi oferise ajutoare de un miliard de dolari Americii 
Latine pentru a lupta împotriva comunismului. Producătorul 
de avioane Glenn L. Martin anticipa că peste câteva luni, 
America va deţine arme bacteriologice, rachete teleghidate 
şi un „nor radioactiv” mai ucigător decât cel produs de 
bomba atomică. 

Prin urmare, războiul nu se încheiase chiar de tot. Doar 
intrase într-o nouă fază. Mutantul a hotărât să nu se 
amestece într-o asemenea confruntare. E 

O primă idee clară era că trebuia să revină la colegiu. In 
aprilie nu era prea târziu pentru a depune cereri, însă exista 
problema situaţiei şcolare din liceu, a scrisorilor de 
recomandare - trebuia să adopte o identitate şi un trecut 
care să poată fi verificate. 

Imediat ce a definit problema, a întrezărit şi modul de 
soluţionare. 

In gară se strânseseră patru persoane. Acestea nu au 
tulburat-o pe bătrâna cu aer de fermier. Apoi a sosit şi un 
tren ce se îndrepta spre nord. Mutantul a împăturit ziarul cu 
grijă şi l-a aşezat pe maldărul de ziare, sub monedele lăsate 
de lume. 

In vreme ce trenul se apropia, micuța bătrână i-a în- 
trebat pe cei patru dacă acela mergea la San Francisco. Ei i- 
au confirmat, iar ea s-a suit într-un vagon. 

Conductorul i-a schimbat bancnota de douăzeci 
strângând din buze de nemulţumire, dar nu a comentat. 
Mutantul a continuat să citească din almanah, stocând 
informaţii pentru a descoperi cum se schimbase lumea în 
cei şase ani, cât el înotase prin ocean. 

Bineînţeles că războiul modificase harta lumii, lăsând 
oraşe întregi, ba chiar şi ţări, în ruine. Statele Unite 
fuseseră cruţate, iar acum se părea că se aflau în fruntea 
unei coaliţii de ţări „libere” care lupta împotriva celor 
comuniste. Bombe atomice, avioane supersonice, proiectile 
teleghidate, creiere electronice, tranzistorul şi costume cu 
haine largi şi pantaloni strânşi pe picior. Al Capone murise, 
iar cel de la care i se trăsese porecla, Joe Louis, era tot 
campion, lucru care i-a dat o oarecare satisfacţie 
mutantului. 

In gara din San Francisco, a cumpărat o revistă pentru 
femei şi a stat într-o cabină din toaleta femeilor vreme de 
aproape zece minute, apoi a ieşit de acolo ca o tânără de 
douăzeci de ani, îmbrăcată ca o studentă - pantofi în două 
culori, şosete, fustă în carouri (asta îi ceruse oarece 
eforturi) şi o bluză albă. A asimilat un suport cromat pentru 
hârtie igienică şi l-a reciclat, transformându-l în bijuterii 
asortate la îmbrăcăminte. 

Apoi a luat autobuzul până la Berkeley şi a umblat prin 
campus toată ziua, trăgând cu urechea la discuţiile celor de 
acolo şi orientându-se. A zăbovit o vreme în biroul Admiteri. 
Evident, trebuia să devină student de colegiu, dar în ce 
specialitate? Şi-a amintit tot ce învățase pentru 
specializarea ca oceanograf, dar bineînţeles că trebuia să 
ascundă asta, pentru că avea să o ia de la început. | se 
păreau utile, chiar interesante, şi fizica ori astronomia, dar 
dacă avea să pornească în căutarea altora din neamul lui, 
antropologia sau psihologia - cea a comportamentului 
deviant - i-ar fi slujit mai mult. 

Sigur că avea timp să se specializeze în toate acestea. 

A studiat postura, aspectul şi uniforma unui bărbat care 
se ocupa de curăţenie, iar la căderea întunericului, s-a 
strecurat într-o sală goală de curs şi s-a transformat. Pe 
holuri mai erau studenţi întârziaţi, însă un bărbat de 
cincizeci de ani, cu un început de chelie şi purtând o mătură 

în mână era aproape invizibil pentru ei. 

Pe la miezul nopţii, mutantul s-a furişat în biroul 
Admiteri şi a încuiat uşa. S-a mişcat iute şi fără să facă 
zgomot, reuşind să se descurce bine în încăperea în care, 
printre ramurile unui copac, pătrundea lumina discretă a 
unei lămpi stradale aflate la capătul clădirii. 

In cutia pentru corespondenţă a secretarei pe care 
mutantul o identificase ca fiind începătoare a găsit aproape 
cincizeci de scrisori de răspuns din partea unor potenţiali 
studenţi. A găsit exact ce îi trebuia doar după ce a citit 
patruzeci dintre ele. 

Stuart Tanner, un tânăr din North Liberty, lowa, 
trimisese o scrisoare prin care mulțumea că fusese ac- 
ceptat, dar spunea că universitatea Princeton îi oferise o 
bursă, lucru nu tocmai de neglijat. Mutantul i-a găsit 
dosarul în sertarul de „Acceptări” şi a memorat conţinutul. 
Băiatul avea o situaţie şcolară aproape perfectă. Nu făcuse 
atletism, ci înot în echipa liceului, ceea ce se potrivea 
perfect. Pe fotografia alb-negru apărea un băiat palid, blond 
şi cu ochi albaştri. Mutantul a adoptat faţa lui şi a observat 
că trebuia să mai asimileze în jur de zece kilograme. 

După ce s-a asigurat că nu mai era nimeni pe acelaşi 
etaj, a scris la maşină o scrisoare de acceptare, adăugând 
că pleca imediat cu maşina spre California, ca să-şi gă- 
sească o slujbă pe durata verii, de aceea a comunicat că va 
avea adresa în Berkeley. A schimbat scrisoarea din plic şi a 
ieşit discret pe uşă ca un om nou. 

Calea cea mai directă era să meargă până la North 
Liberty şi să-l ucidă pe Stuart Tanner, apoi să revină la 
Berkeley, având în buzunar toate actele şi documentele lui. 
Insă nu era nevoie să procedeze astfel. Era suficient să 
vadă şi să ştie cât mai multe despre orăşel ca să treacă 
drept localnic. Stuart crescuse în lowa City, aşadar, trebuia 
să verifice şi acel aspect. li venea mai uşor să falsifice un 
permis de conducere de lowa decât o bancnotă de douăzeci 
de dolari. 

Cât fusese soldat în zona Pacificului, mutantul văzuse 
prea mulţi oameni murind violent, astfel că nu ar fi recurs la 
crimă decât dacă nu ar fi găsit altă soluţie. 

Această atitudine l-a pus pe gânduri. Până nu demult, 

uciderea unei fiinţe umane i se păruse la fel de simplă ca şi 
hrănirea sau schimbarea identităţii. Nu simţise milă ori 
compasiune faţă de japonezii care îl capturaseră, însă 
recunoştea că percepuse sentimente speciale faţă de 
ceilalţi soldaţi americani pe care îi cunoscuse în perioada 
petrecută în Peninsula Bataan. Faptul că fusese o victimă 
între atâtea altele probabil că acţionase în vreun fel asupra 
lui. 

Indiferent ce ar fi fost, şi-a dat seama de ciudăţenia 
situaţiei: ceva îl făcea pe mutant să se schimbe. Ceva ce 
nu-i era specific; ceva din sine. i 

Schimbarea se petrecuse de fapt foarte încet. Incepuse 
încă din azilul de boli nervoase, când ajunsese să înţeleagă 
diferenţele dintre indivizi şi să prefere compania unora în 
defavoarea altora. Când începuse să ţină la oameni. 

Stuart Tanner dorise să-şi ia diploma în literatură 
americană. Aceasta ar fi fost o provocare interesantă. Poate 
cărţile, romanele, îl vor ajuta să înţeleagă ce se petrecea cu 
el. „Ce e acest lucru numit dragoste?” întreba mereu cineva 
pe nume Dorsey”. Ar fi putut începe prin a înţelege ce era 
aceea prietenie. 

Mutantul ar fi putut citi o carte pe zi până în sep- 
tembrie, pregătindu-se astfel pentru a susţine examenul la 
literatură. Avea posibilitatea să aleagă psihologia ca 
specialitate secundară, iar antropologia ca specialitatea 
opţională, care ar fi devenit disciplina pentru cea de-a doua 
diplomă. După aceea, avea să se apuce de treabă, căutând 
creaturi ca şi el. 

A umblat prin Berkeley până a găsit o cafenea deschisă 
toată noaptea, unde a stat cu un catalog de cursuri pe care 
îl luase din birou, şi şi-a făcut planuri. După aceea, a trecut 
repede prin restul de almanah, lăsând impresia că îl 
frunzăreşte, căutând însă ceva anume. Când s-a luminat de 
zi, s-a întors la gară şi şi-a cumpărat bilet până la 
Davenport, lowa, ce părea cea mai apropiată staţie de 


10 Cântecul What is this thing called love?, compus de Cole 
Porter şi înregistrat de Artie Shaw în 1938, a fost interpretat de 
numeroşi artişti, între care şi orchestra Tommy Dorsey (1901- 
1951), trombonist, şef de orchestră de jazz în perioada Big Band- 
urilor având-o ca interpretă vocală pe Connie Haines (n. tr.). 

North Liberty. 

Cum mai avea trei ore până la plecarea trenului, şi-a 
cumpărat o valiză de la o casă de amanet şi a umplut-o cu 
haine uzate de la un magazin numit Next-2-New. De la un 
anticariat a cumpărat două antologii groase ale literaturii 
americane şi şase cărţi destul de jerpelite. 

Nu se făcea să apară pe strada principală din North 
Liberty şi, aşa cum arăta, să dea peste Stuart Tanner ori 
cineva care îl cunoştea. Revenit la gară, într-o cabină din 
toaleta bărbaţilor, şi-a schimbat părul în negru, iar pielea şi- 
a închis-o la culoare. Şi-a făcut nasul mai turtit şi şi-a 
transformat ochii din albaştri în căprui. 

Işi rezervase un compartiment privat la tren, pentru că 
avea bani îndeajuns. La ora cinci fără unsprezece minute a 
urcat şi s-a instalat. 

Cât a călătorit prin Munţii Stâncoşi a citit întreaga 
antologie Joe Lee Davis, iar până să ajungă la Mississippi, 
parcursese câte o carte de Poe, Hawthorne, Melville, 
Fitzgerald, Hemingway şi Faulkner. Memorase fiece cuvânt, 
dar ştia din experienţa sa de colegiu că asta nu era de 
ajuns. Jimmy fusese în stare să scrie suficient de bine 
pentru a lua licenţa în oceanografie, însă notele lui la 
engleză fuseseră mici. Această situaţie trebuia remediată. 

Intre materialele anexate la cererea lui Stuart se găsea 
un eseu de unsprezece pagini în care explica de ce dorea 
să-şi ia diploma în literatura americană. Mutantul 
memorase, nu doar textul, ci şi caligrafia. A copiat eseul de 
două ori, încercând să înţeleagă de ce autorul folosise un 
anumit cuvânt şi nu altul; de ce alesese o structurare 
anume a frazei, şi aşa mai departe. Imediat ce a terminat 
de citit un roman, a scris câteva pagini despre el, 
străduindu-se să imite stilul şi vocabularul lui Stuart; 
acţiunea pe scurt, o analiză succintă a intenţiei autorului, 
aşa cum făcuse, fără mare succes, la cursul obligatoriu de 
engleză şi literatură. Până când trenul a ajuns la Davenport, 
creionul folosit ajunsese un ciot, iar el umpluse cu eseuri un 
caiet gros. 

Fluviul Mississippi arăta interesant. S-a gândit că într-o 
bună zi s-ar putea transforma într-un peşte uriaş, ca să-l 
exploreze. 

A stat la adăpost cât a plouat torențial, pentru că aşa ar 
fi procedat orice om, apoi s-a dus pe jos până la autogară. 
Având de aşteptat două ore, a citit două ziare din lowa şi a 
recitit în minte Soarele răsare, soarele apune”, care era 
clar, dar misterios: de ce erau aceşti oameni atât de 
distructivi? Din cauza războiului, a presupus el; a celui 
dinainte. Cu toate că totul părea a fi doar un război mondial 
permanent, cu perioade de odihnă pentru re-înarmare, care 
avea să ţină până când va câştiga cineva. 

Călătoria până în lowa City a fost interesantă; autobuzul 
a rulat pe o şosea de o parte şi de alta a căreia se găseau 
doar câmpii, păşuni verzi, presărate din loc în loc de câte o 
zonă de prerie sau de vreo pădure. A văzut ferme 
individuale cu hambare, întotdeauna roşii, dar nici un oraş, 
după care a ajuns la lowa City. 

Autobuzul mergea până la Cedar Rapids, însă şoferul l-a 
îndrumat spre gară, să ia tramvaiul interurban dintre Cedar 
Rapids şi lowa Ciţy, care oprea şi la North Liberty. Mutantul 
a trecut prin campus ca să ajungă la staţie, şi a observat că 
studenţii erau îmbrăcaţi aproape la fel ca şi cei de la 
Berkeley. Ceva mai simplu, bunăstarea nu ieşea atât de 
mult în evidenţă. A văzut mai mulţi bărbaţi fumând pipă şi 
mai puţine femei în pantaloni. lar rochiile erau lungi până la 
jumătatea tibiei. 

A ascultat atent discuţiile pe care le-a putut surprinde. 
A remarcat un accent caracteristic celor de acolo, dar 
acesta fusese mai pronunţat în gara de la Davenport. 
Trebuia să creeze un context pentru a-l auzi pe Stuart cum 
vorbea. 

Acesta mergea la şcoală în lowa City, aşa ştia mutantul 
din evidenţele lui, astfel că, la inspiraţie, a lăsat să-i scape 
două troleibuze. Şi, bineînţeles, când cursurile s-au 
terminat, adolescenţii au început să apară în grupuri de 
câte doi sau patru, cu excepţia lui Stuart, care mergea 
singur, citind o carte. Nu vorbea cu nimeni, iar restul 
colegilor îl ignorau. 

Mutantul a făcut în aşa fel încât să se apropie mult de 
băiat, pe care l-a studiat pe ascuns, cu toate că lăsa 
impresia că şi el citea o carte. Era zvelt şi musculos, cu 


11 Roman de Ernst Hemingway publicat în 1926 (n. tr.). 

trăsături delicate. Cartea în lectura căreia se cufundase era 
Educaţia până la vârsta majoratului în Samoa!?, veche de 
douăzeci de ani, pe care mutantul trebuise să o cunoască 
pentru a-şi lua diploma în 1939. 

Când a sosit tramvaiul, mutantul a urcat imediat după 
Stuart şi s-a aşezat alături de el. 

— Interesantă carte. 

Stuart s-a uitat brusc la el. 

— Ai citit-o? 

— Tata a avut un exemplar, a improvizat mutantul. A 
trebuit să o studieze în colegiu. 

— Te-a lăsat să o citeşti? 

— Nu... dar i-am pus supracoperta luată de la altă carte. 
Nu a băgat de seamă. 

Stuart a pufnit în râs. 

— Tata mi-a luat-o din mână. Pe asta o ţin ascunsă 
când sunt acasă. Dar, la naiba, sunt destul de mare. 

Mutantul a confirmat din cap şi a zis: 

— Se tem că-ţi vor veni idei. 

— Ca şi cum asta ar fi ceva rău. Apoi l-a măsurat pe 
mutant. Eşti nou pe aici? 

— Eram întrecere. Imi vizitez nişte rude. 

— Cum, în Liberty? 

Mutantul a gândit cu repeziciune. North Liberty avea o 
populaţie de câteva sute de oameni; se putea ca Stuart să-i 
cunoască pe mulţi. 

— Nu, în Cedar Rapids. 

— De unde eşti? 

— California. San Guillermo. Stuart părea destul de 
interiorizat. 

— Mereu am vrut să merg acolo. Am fost acceptat la 
Berkeley. Dar n-am primit bursă acolo. Eşti student? 

— Acum mi-am luat o vacanţă. (Şi-a verificat ceasul de 
la mână.) Ai ce face în North Liberty? Am câteva ore de 


12 Publicată în 1928, această carte de Margaret Mead a fost 
foarte controversată încă de la apariţie, analizând comparativ 
educaţia adolescenților pentru viaţă şi sex în Samoa şi în Statele 
Unite, susţinând ca tinerii americani suferă de stres în familie, 
şcoală şi relaţii umane. Ea a fost criticată pentru unele afirmaţii 
nesusţinute ştiinţific (n. tr) 

omorât. 

— Mor ele, a spus Stuart. Există o cofetărie unde poţi 
mânca îngheţată, ori te poţi duci să vezi cariera de piatră. 

— Ce se extrage de acolo? 

— Gresie. A pufnit în râs şi a împuns în direcţia în care 
se afla lowa City. De acolo s-a extras toată gresia cu care s- 
a placat Clădirea Capitoliului. lar după aceea au mutat 
capitala la Des Moines. 

— Şi, din greşeală, au uitat clădirea acolo, a spus mu- 
tantul într-o încercare de a face o glumă. 

Băiatul s-a uitat ciudat la el şi a râs. 

— Ai putea omori o oră cu un pahar de apă minerală. 
Ori te duci la Cedar Rapids să bei o bere adevărată. 

— Imi ajunge şi apa minerală. Mie-mi plac oraşele mici. 

— Ai putea vedea tot oraşul în cel mult zece minute. Au 
mai discutat o vreme, iar mutantul a preferat să asculte sau 
să rememoreze ceea ce citise în ziarele zilei. 

Au coborât amândoi la North Liberty, împreună cu vreo 
douăzeci de alţi elevi. Aproape toţi au pornit pe strada 
principală. După ce au intrat într-o cofetărie să ia îngheţată, 
o fată din spatele lor a rostit cântat, dar foarte încet: 

— Stuart are un prieten. 

Băiatul a roşit auzind asta. 

— O proastă, a murmurat el, după ce uşa din plasă s-a 
închis în urma lor. 

Interesant, a gândit mutantul. Oare Stuart, care gândea 
ceva mai libertin, era homosexual, atras de un individ 
ciudat din afara oraşului? Brunet şi atrăgător, având corpul 
aproape similar cu al lui Stuart, şi apărător al doamnei 
Margaret Mead. 

S-au aşezat la o măsuţă rotundă, în apropierea unui 
ventilator oscilant. Mutantul s-a uitat la lista de preţuri, un 
carton micuţ scris pe ambele feţe. 

— Ce zici de o îngheţată de banane? Dar n-aş putea să 
o mănânc pe toată. 

— O împărţim. 

Şi a băgat mâna în buzunar. 

— Nu, e trataţia mea. Fac cercetări privind ciudaţii 
locuitori ai acestei insule. 

A pufnit. 

— Margaret Mead n-ar descoperi mare lucru aici. 

— A, pariez că da. Pesemne că sunt la fel de mulţi lo- 
cuitori aici ca şi pe insula ei. 

— Da, iar noi umblăm pe jumătate despuiaţi şi facem 
amor cu cine vrem. 

Amândoi au râs. 

Cel care servea la masă, un tânăr cu păr roşcat şi cu 
faţa plină de coşuri, s-a apropiat de ei. 

— Unde e asta, Stu? 

Acesta a ridicat cartea. 

— In Samoa, Vince. O să plecăm acolo imediat ce 
terminăm şcoala. 

— Vince s-a uitat lung la mutant. 

— Da, bineînţeles. Dar unde dracu' e Samoa asta? 

— La naiba-n praznic, undeva în Pacific. 

— Mai sunt lupte acolo? 

— Nu ştiu. 

A ridicat din sprâncene întrebător spre mutant. 

— Nu mă întreba pe mine, a zis mutantul, care trecuse 
pe lângă acel grup de insule sub forma unui rechin alb, în 
drum spre California, dar nu văzuse nave militare. Războiul 
se terminase totuşi de câţiva ani. 

— Bine, salut, a zis băiatul. Sunt Vince Smithers. 

Eşti cumva din... 

— Matt Baker, s-a prezentat mutantul şi i-a strâns 
mâna. Din San Guillermo, California. (Asta părea interesant 
pentru Vince. Mutantului îi venea greu să depisteze emoţii 
subtile, însă gelozia nu este un sentiment subtil.) O să 
împărţim o îngheţată de banane, iar eu vreau şi o cola. 

Băiatul şi-a notat şi s-a uitat la Stuart. 

— Cola cu vanilie? 

Stuart a dat aprobator din cap, iar celălalt s-a întors la 
tejghea. 

— Vă cunoaşteţi? l-a întrebat mutantul. 

— Aici ne cunoaştem toţi. Eu şi Vince am mers la şcoală 
împreună, dar părinţii lui l-au trimis la academia militară. 
Vince, cum se numea locul acela de rahat? 

— Dumnezeule, nici nu vreau să-mi amintesc de el. Am 
plecat de acolo, ca să fac o carieră în bananalogie. Spre 
încântarea tatălui meu. 

Au continuat să discute persiflându-se şi luându-se 
peste picior cu un aer vinovat, lucru pe care mutantul l-a 
urmărit cu ochi de antropolog. Pentru el, cei doi erau mai 
puţin exotici decât polinezienii, dar la fel de interesanţi. 

Schimbul lor de replici avea un aer conspirativ. Cei doi 
făcuseră ceva interzis împreună, ceva secret. Stuart voia ca 
noul său companion să tragă asemenea concluzii? Trăise 
singura experienţă în materie de homosexualitate când se 
aflase în azilul pentru bolnavi psihic, iar acel lucru nu i se 
păruse a avea un aspect social; el fusese doar receptor 
pentru doi dintre supraveghetori. Mai fusese şi un al treilea, 
care venise doar o dată, şi se dovedise mai interesant 
decât cele două brute: renunţase după două minute şi 
începuse să plângă, spunând ce rău îi părea şi, evident, 
după aceea îşi abandonase şi slujba de acolo. 

Situaţia era mai complicată decât trebuia, însă mu- 
tantul remarcase că acest lucru era adevărat în legătură cu 
orice funcţie biologică umană care nu era involuntară. 

Vince le-a adus îngheţata de banane şi paharul de cola 
pentru Stuart. 

— Nu vrei nişte vanilie în îngheţată? l-a întrebat pe 
mutant. 

Ceva complex. 

— Ba da. Sunt dispus să încerc orice măcar o dată. 

Vince a dat din cap cu un aer sumbru. Evident, se 
ajunsese la un punct de cotitură. 

Au împărţit îngheţata cu meticulozitate şi au început să 
o mănânce fiecare de la capătul lui. Stuart i-a povestit 
mutantului despre bursa primită la Princeton. 

— Au un campus frumos. Şi o să urmezi antropologia? 

— Nu, literatură engleză şi americană. Ai fost acolo? 

— O dată, când vizitam nişte rude. 

(In realitate, stătuse acolo un semestru, când studiase 
paleontologia nevertebratelor.) 

— Văd că ai rude peste tot. 

— Şi familia mea e numeroasă. Stuart s-a strâmbat 
uşor. 

— Toate rudele mele sunt în lowa, şi a pronunţat 
numele statului cu un ton coborâtor. 

— Nu plănuieşti să te întorci şi să creşti şi tu câţiva 

copii? 

— Nu, şi iarăşi nu. lar asta nu pentru că nu mi-ar plăcea 
puştii. A înfipt furculiţa într-o bucată de banană. 

li urăsc. 

— N-ai fraţi sau surori? 

— Slavă Cerului, nu. Imi ajung cei de la şcoală. Mutantul 
asculta toate acestea cu aviditate. Curând au terminat 
îngheţata. 

— Ei, acum îmi arăţi minunatul orăşel North Liberty? 

— Ai cinci minute libere? 

In timp ce ieşeau, mutantul i-a dat lui Vince un dolar şi, 
nepăsător, a făcut semn că nu doreşte restul. 

— Te scalzi în bani, a zis Stuart. 

— Sunt cel mai tare jucător de zaruri din San Guillermo. 

— Poate trăgător la ţintă. Au râs amândoi. 

In realitate, le-au trebuit zece minute. Din centrul 
orăşelului, Stuart l-a condus pe West Cherry Street. 

— Aici e casa mea, a zis el. Vrei să intrăm? 

— Sigur. Aş vrea să-ţi cunosc părinţii. Stuart l-a privit 
drept în ochi. 

— Sunt plecaţi. Nu se întorc decât mâine. Mutantul i-a 
întors privirea. 

— lar eu nu trebuie să ajung la Cedar Rapids decât 
mâine. Am pierdut trenul. 

Ritualul de curtare a fost scurt. Stuart a atacat dulapul 
cu băuturi al părinţilor şi a pregătit câte un whisky prea 
mare şi prea tare. Desigur, asta era doar un combustibil 
pentru mutant, dar dacă Stuart ar fi fost mai în vârstă, 
băutura tare i-ar fi putut ucide dorinţa sexuală. 

Dar nu s-a întâmplat asta, desigur. A urcat bălăbă- 
nindu-se pe trepte, târându-l după el pe mutant, ajungând 
într-un dormitor care era deloc al unui băiat. Nici vorbă de 
afişe cu fete sau modele, ci doar sute de cărţi pe rafturi ce 
se întindeau de-a lungul pereţilor. 

Mutantul nu avea habar care era protocolul, deoarece 
încă nu-l cunoştea nici pe cel heterosexual. De aceea, ajuns 
în dormitor, a făcut întocmai ceea ce a făcut şi Stuart, 
mişcare cu mişcare. Amintindu-şi durerea din azil, şi-a 
redus diametrul penisului, ca să nu-l incomodeze. 

După aceea, băiatul a adormit în braţele lui, sforăind 

fără să-i pese, fiindcă încă era beat. A analizat materialul 
genetic pe care Stuart îl lăsase în urmă. Avea unele 
probleme cu colesterolul şi trebuia să o lase mai moale cu 
îngheţata de banane. De asemenea, în viitor îl pândea 
diabetul. Poate că era mai bine că nu voia să aibă urmaşi. 


25 - APIA, SAMOA, 2021 


Le-ar fi fost imposibil să păstreze secretul. În primul 
rând, la mai puţin de un kilometru depărtare se aflase o 
barcă lungă cu echipaj complet, care ieşise la antrenament. 
Oamenii au auzit zgomotul exploziei când raza laser a 
trecut prin zidul clădirii în care era vid. Toţi cei treizeci şi 
patru de oameni de pe barcă, vâslaşi, cârmaci şi cel care 
ţinea ştrocul, au văzut cum o parte a clădirii s-a năruit, 
după care a urmat o ploaie de stropi. 

Din poziţia în care se găseau, aceşti oameni nu au putut 
vedea artefactul. Insă clădirea era monitorizată permanent 
de o cameră telefoto automată, pe care CNN o montase pe 
versantul Muntelui Vaia, care străjuia golful. Această 
cameră a surprins prăbuşirea clădirii, şi a transfocat 
imaginea asupra artefactului care revenise netulburat în 
poziţia pe care o avusese iniţial. 

Nimeni din Samoa nu a ştiut că la cinci minute după 
aceea, în Washington, s-a desfăşurat o conferinţă în mare 
grabă, preşedintele fiind smuls de la o partidă nocturnă de 
poker pentru a stabili dacă era cazul ca insula să fie 
transformată în vapori. Cineva s-a dovedit îndeajuns de 
făţarnic să arate că acela nu ar fi un act de război, întrucât 
nu se înregistraseră ostilităţi între cele două naţiuni, iar una 
dintre ele avea să dispară după explozie. Răspunsul 
preşedintelui la această afirmaţie fusese scurt, ca de obicei, 
după care el revenise la joc, nu înainte de a solicita ca a 
doua zi, la prima oră, să i se prezinte un rezumat al 
evenimentelor. 

Acest raport avea să aibă ceva mai puţin de o pagină. 
Poseidon nu discuta cu nimeni, iar membrii echipei NASA 
respectau condiţiile contractuale. 

Au rulat banda video de zeci de ori, au verificat datele 

culese de senzori, şi, la cea de-a o suta vizionare, şi-au dat 
seama că ştiau mai puţin decât la început. Când laserul a 
atins 72% din putere, temperatura artefactului a început să 
crească pe toată suprafaţa. Când a ajuns cu 1,2 °C peste 
temperatura mediului, obiectul s-a ridicat în diagonală faţă 
de suportul său, cu 18,3 centimetri pe secundă, 
deplasându-se la un unghi de 45 până a ajuns deasupra 
tunului care emitea raza laser. Apoi a coborât spre podea. 
Era ca şi cum cineva ar fi scăpat un bloc de locuinţe peste 
un pahar de vin. Pardoseala nu a rezistat. 

Porțiunea de sub suport nu s-a prăbuşit; era sprijinită 
independent. Probabil s-ar fi năruit dacă artefactul ar fi 
căzut pe el. Insă acesta păruse să manifeste interes doar 
faţă de laser. Când a revenit, s-a aşezat pe suport la fel de 
uşor ca o pană. 

Pentru acea parte, cercetătorii s-au văzut obligaţi să 
analizeze înregistrarea CNN, deoarece camera lor re- 
zistentă zăcea brutalizată pe fundul golfului, iar sursa ei de 
alimentare transmitea înregistrări ce  înfăţişau  mâlul 
tulburat şi învârtejit. La exact 1,55 secunde după ce s-a 
prăbuşit în apă, stropind totul în jur, artefactul s-a ridicat 
din apă, cu viteza constantă de 18,3 centimetri pe secundă 
şi s-a aşezat la loc pe suport. Scena era neschimbată şi la 
câteva minute după aceea, când Russ şi Jan au ajuns acolo 
cu bicicletele. 

In vreme ce o echipă de lucru s-a apucat să recon- 
struiască încăperea pentru artefact şi mediul său de 
protecţie, o altă echipă de la NASA - mai precis, membrii ei 
purtau salopete cu inscripţia NASA - a recuperat laserul 
scufundat şi sursa de energie şi a analizat pagubele 
produse. Acestea erau grave. 

De obicei, Jack Halliburton nu intra neanunţat în camera 
7. Cele nouă persoane care stăteau la masa plină de 
rapoarte şi rămăşiţe de la prânz au amuţit când el a 
pătruns pe uşă. 

Russ a fost unul dintre cei mai surprinşi. 

— A, Jack. Vrei un sandviş? 

Jack a clătinat din cap şi s-a aşezat pe scaunul ce i s-a 
oferit. 

— AŞ dori să văd evoluţia puterii laserului chiar înainte 

ca artefactul să fi căzut peste el. 

Moishe Rosse, care devenise specialistul lor în laser, a 
ridicat două tastaturi cilindrice şi a început să caute, 
folosind televizorul cu ecran mare drept monitor. 

— Avem o funcţie în scară, a spus Russ. Se opreşte 
singur. 

— Exact. Vreau să ştiu exact când s-a întâmplat asta, şi 
de ce. 

— Ar fi o chestie de noroc dacă am afla motivul. 

Măruntaiele sursei de energie fiind strict secrete, le-au 
folosit drept cutie neagră; ele ofereau strict ceea ce li se 
cerea. 

— M-au lămurit într-o oarecare măsură. 

Pe ecran a apărut un grafic familiar, arătând creşterea, 
apoi scăderea bruscă a puterii laserului. Abscisa graficului 
prezenta situaţia în microsecunde. 

— Impărţiţi ecranul în două şi să vedem ce se petrece 
pe banda video înregistrată în timp real cu câteva mi- 
crosecunde înainte ca puterea să cadă. 

Artefactul se ridica încet, câte doi milimetri la fiecare 
microsecundă. Imaginea s-a derulat încet - înregistrarea cu 
viteză redusă a dislocării violente - când fasciculul laserului 
a alunecat sub artefact şi a trecut prin zidul din partea 
opusă. 

— Stai. Opreşte exact acolo. Ora respectivului cadru era 
06.39:23,705. Graficul arăta că puterea se oprise la 
06.39:23,810. 

— Mai mult de o zecime de secundă. Aşadar? a întrebat 
Russ, şi a făcut un gest către ecran. Ce v-au sugerat toate 
astea? 

Ceilalţi presupuseseră că laserul se oprise automat, 
datorită vreunui circuit de intern de siguranţă, ori că totul 
se produsese din cauza violenţei imploziei. Cei de la 
instituţia federală nu au scos o vorbă. 

Jack a rămas tăcut şi privit îndelung în gol. 

— Evident, a zis el într-un târziu, la momentul 23,810, 
tot plutoniul din reactor s-a transformat în plumb. 

— A devenit plumb? 

— Exact. De aceea n-a mai funcţionat. N-ai cum să scoţi 
apă din piatră seacă. 

— Doamne Dumnezeule, s-a minunat Moishe. Şi unde a 
ajuns toată energia aceea? 

— Din câte bănuiesc eu, a înghiţit-o micul nostru 
prieten. 

— Câte grame de plutoniu? a întrebat Russ. 

— Încă nu ne-au spus. Dar s-au agitat neînchipuit de 
mult. Nu cred că este vorba de grame. Mai curând ne 
putem referi la tone, kilotone ori megatone. 

— Echivalentul în trinitrotoluen, a precizat Russ. 

Jack a încuviinţat cu un gest. 

— Vor să evacueze insula. 

— Megatone, atunci? a exclamat Russ, făcând ochii 
mari. Inseamnă că am stat pe o bombă? 

— După cum vă spuneam, ei nu vorbesc de cifre. Pe de 
altă parte, am o bănuială că nici nu-i interesează dacă 
artefactul explodează. După părerea mea, vor să-l 
transforme în atomi dacă pare periculos. 

— Dacă! 

Jack a plimbat privirea roată prin încăpere. 

— Eu cred că vom pierde şi câţiva membri ai echipei. 
Nu cred că voi învinui pe vreunul că pleacă. 

Moishe a rupt tăcerea. 

— Cum să facem aşa ceva, mai ales că lucrurile abia 
cum devin interesante?! 

Nu aveau cum să mute 200.000 de samoani doar 
spunându-le: „Sunteţi în pericol; trebuie să plecaţi.” Pe de o 
parte, în Samoa Independentă, termenul de „independent” 
se referea în primul rând la America. Cei care voiau să 
trăiască sub dominaţia Unchiului Sam, puteau lua primul 
vapor spre Samoa Americană. 

Se mai punea problema amplasării acestor oameni. 
Samoa Americană era peste măsură de aglomerată. Noua 
Zeelandă şi Australia îşi închiseseră graniţele, pentru că 
primiseră deja mai mult de 100 000 de samoani în cursul 
ultimului secol - iar acea emigrație îi ajuta pe cei care voiau 
să abandoneze stilul de viaţă tradiţional de acasă. 

Celelalte insule din arhipelag erau, în mare parte, fie 
jungle de nepătruns, fie pustiuri alcătuite din materiale 
vulcanice. Pe Savai'i, într-o salbă de orăşele de-a lungul 
coastei locuibile, se îngrămădiseră 60 000 de oameni, şi cei 

de acolo nu erau dispuşi să-i mai primească şi pe alţii. 

In plus, majoritatea samoanilor erau profund religioşi şi 
oarecum fatalişti. Dacă Dumnezeu hotărâse să-i măture de 
pe faţa pământului, atunci, facă-se voia Lui. Şi ar fi dat 
dovadă de lipsă de respect, ba chiar ar fi comis un 
sacrilegiu, dacă şi-ar fi abandonat căminele, când aveau 
generaţii de strămoşi îngropaţi exact în faţa caselor. 
Sondajele indicau că până şi în cazul în care Statele Unite 
ar fi achitat integral costurile strămutării, nici măcar 20% 
din oameni nu ar fi vrut să-şi părăsească locuinţele şi 
mediul în care trăiseră până atunci. 

Samoanii au afirmat că ar fi fost mult mai simplu dacă 
ar fi fost mutat artefactul. Terenul nu aparţinea companiei 
Poseidon, şi nici guvernului SUA; era închiriat. Familia care 
avea terenul în proprietate îi putea evacua. 

Jack s-a slujit de toată priceperea lui de negociator 
pentru a rezolva acest aspect al problemei. A avut o 
discuţie cu bătrânii satului, care alcătuiau fono, şi a arătat 
că evacuarea lor, deşi o acţiune firească de apărare, avea şi 
aspecte negative. Insemna, de fapt, capitularea în faţa 
puterii nucleare a SUA. Ar fi însemnat o încălcare a 
acordului - acord ce presupunea mult mai mulţi bani şi un 
prestigiu cum satul respectiv nu avusese nicicând - iar unii 
ar fi considerat asta drept o umilire. Pe de altă parte, dacă 
localnicii cooperau, în semn de recunoştinţă, Jack avea să le 
renoveze ambele şcoli şi să construiască o nouă biserică. 

Nici măcar nu a menţionat numele de Poseidon. In- 
ţelegerea se încheiase cu el. 

Asta însemna să suporte renovarea altor două biserici şi 
finanţarea inaugurării acestora. Insă promisiunile făcute 
trebuiau onorate. 

(Faptul că guvernul samoan dorea ca satul să-i eva- 
cueze pe cei de la Poseidon funcţionase în avantajul lui 
Jack. Constituţia prevedea precedenţa legilor satului şi nici 
măcar nu se punea problema că în chestiuni ce ţineau de 
proprietăţi imobiliare - un subiect delicat pe o insulă cu o 
suprafaţă fixă - legea locală avea întâietate faţă de cea 
federală. lar bătrânii satului au simţit chiar o bucurie când 
au reafirmat acel principiu.) N 

Lucrările de reconstrucție au fost majore. In afară de 

faptul că asigura izolarea mediului, domul de deasupra 
zonei experimentale trebuia să slujească drept volum dublu 
de reţinere a suflului unei explozii, adică, un dom de titan 
înăuntrul unuia din oţel. Jack, Russ şi Jan şi-au unit forţele 
pentru a se opune acestor cheltuieli şi complicaţii 
suplimentare. Dacă artefactul hotăra să explodeze, 
domurile respective puteau la fel de bine să fie 
confecţionate şi din carton. 

Rămas sub egida NASA, dar având ceva mai mulţi bani 
şi mai multă obrăznicie decât agenţia, Guvernul a afirmat 
că probabil aşa stăteau lucrurile. Domul dublu era doar o 
precauţie, pentru orice eventualitate. 

Tot pentru „orice eventualitate” erau şi colierele care 
aveau menirea de a reţine artefactul, acestea fiind ataşate 
la cabluri groase cât braţul, şi erau ancorate straşnic în 
rocă. Se calculase forţa necesară să ridice artefactul de pe 
postament; colierele puteau rezista la o forţă de şase ori 
mai mare. Cei care văzuseră graţia şi dezinvoltura cu care, 
plutind, artefactul se ridicase de pe postament, nu şi-ar fi 
pus nici o nădejde în acele cabluri. 

lar acum venise rândul lui Jan să conducă ostilitățile. 
După ce artefactul fusese opărit, îngheţat şi violentat, cu 
rezultate dezastruoase, sosise vremea să i se vorbească 
blând. 


26 - BERKELEY, CALIFORNIA, 1948 


De astă dată, colegiul s-a dovedit mai greu. Oceano- 
grafia prezentase un interes firesc pentru mutant; engleza 
şi literatura erau cu totul altceva, mai ales la cursurile 
avansate pe care le impuneau performanţele din liceu ale 
lui Stuart. Mutantul a tras din răsputeri vreme de un 
semestru, după care a schimbat materia de bază, alegând 
antropologia. 

Era la fel de firesc să aleagă antropologia, pentru că, 
într-un ritm accelerat, de şaisprezece ani studia rasa umană 
în mod obiectiv. Singura problemă era că trebuia să-şi 
limiteze răspunsurile şi lucrările la percepții 
corespunzătoare unui tânăr din lowa, inteligent, dar nu prea 

cunoscător în ale lumii - care nu călcase vreodată într-un 
azil pentru bolnavi mintal şi nici într-o tabără de instrucţie, 
şi care citise despre Bataan doar din ziare. 

Mutantul se schimba. Nu avea să devină vreodată 
uman, însă era suficient de uman ca să stabilească o 
empatie cu profesorii săi. Aceştia încercau să înţeleagă 
condiţia umană şi să transmită aceste cunoştinţe - însă 
erau ei înşişi prizonieri în trupuri umane; captivi ai culturii 
umane, tot astfel cum insectele din vechime apăreau prinse 
în ambră. 

Din acest punct de vedere, mutantul beneficia de un 
avantaj. Indiferent de natura lui, uman nu era. A început să 
creadă că nici măcar nu provenea de pe Pământ. 

Cu câteva luni înainte de a ieşi din mare, ajungând pe 
pământul Californiei pentru a doua oară, un pilot pe nume 
Kenneth Arnold văzuse o formaţie de discuri zburătoare 
zburând şerpuit prin munţii Cascade din Statul Washington. 
Şi persoane de la sol susţinuseră că le văzuseră. 

Apoi s-a stârnit multă vâlvă când unul dintre acele 
obiecte se prăbuşise în apropiere de Rosswell, New Mexico, 
cu toate că inspectorii Forţelor Aeriene au afirmat că era 
vorba doar de un balon meteorologic, în ciuda acestora, 
credinţa în „farfurii zburătoare” a persistat. 

În primul an petrecut de mutant la Berkeley, un pilot al 
Gărzii Aeriene Naţionale s-a prăbuşit în încercarea de a 
intercepta un asemenea Obiect Zburător Neidentificat, 
nume sub care acestea ajunseseră să fie cunoscute. Forţele 
Aeriene au iniţiat Proiectul Semnul pentru a investiga OZN- 
urile. 

Mutantul urmărea cu aviditate relatările din presă 
privind această problemă. După cum s-a constatat, deşi 
rapoartele din cadrul proiectului respingeau ideea originii 
extraterestre a acelor lucruri, susţinând că OZN-urile erau 
interpretări eronate ale unor fenomene naturale, 
„Evaluarea Situaţiei”, un document strict secret, emis 
anterior, trăgea cu totul alte concluzii, însă acel document 
avea să rămână secret multă vreme. 

Proiectul a fost botezat Proiect Grunge, iar la încheierea 
sa, în 1949, cei de la Forţele Aeriene au negat în mod 
explicit posibilitatea originii extraterestre, adăugând isteria 

de masă şi „stresul de război” la lista explicaţiilor, în afara 
fenomenelor naturale, afirmând de asemenea că multe 
dintre observaţiile raportate reprezentau înşelătorii ale unor 
persoane care urmăreau publicitatea ieftină sau erau 
halucinaţii ale unor oameni cu tulburări mintale. 

Majoritatea profesorilor de antropologie ai mutantului 
acceptaseră isteria de masă/stresul de război drept 
explicaţii, însă mulţi dintre studenţi erau de altă părere. Ei 
socoteau că era o acţiune secretă a guvernului. 

Nenumărate cărţi şi reviste susțineau acest punct de 
vedere, dar mutantul le-a găsit neconvingătoare, deşi avea 
certitudinea că pe Pământ exista cel puţin o entitate de pe 
altă planetă. La data la care Proiectul Blue Book a înlocuit 
Proiectul Grudge, mutantul îşi îndreptase atenţia în altă 
parte. 

A căutat, atât în legende, cât şi în relatări ştiinţifice, 
fiinţe care îşi schimbau forma, ori oameni bănuiţi a fi 
nemuritori, invulnerabili. Existau mai multe legende decât 
fapte ştiinţifice, iar toate erau îngropate în istorie şi 
memorie. 

În timpul câtorva vacanțe, a plecat pe furiş de la 
Berkeley ca să găsească şi să discute cu unii pe care îi 
bănuia de origine extraterestră: doi bărbaţi care-şi 
schimbau pielea anual, ca şerpii, şi o femeie care susţinea 
că elimina oase, acestea ieşindu-i prin piele. Femeia era o 
impostoare, iar cei doi bărbaţi erau evident umani, dar 
ciudăţenii din punct de vedere dermatologic. Unul dintre ei 
îşi decojise o mână, întorcând pielea pe dos, operaţiune 
care îi luase o săptămână; el i-a permis mutantului să şi-o 
tragă pe mână ca pe o mănuşă.. 

Dar tot uman rămânea. Insă, în mod instinctiv, şi 
mutantul îşi ascunsese adevărata natură, încă de la înce- 
put, şi reuşise să rămână nedepistat până la acea dată. 
Poate existau şi alţii care procedau la fel. 

O scurtă perioadă, s-a gândit să publice în ziarele din 
marile oraşe un anunţ care să sune: „Sunteţi fundamental 
diferit de restul umanităţii?” însă cunoştea suficient de bine 
natura umană ca să anticipeze ce răspunsuri va primi. 

Nu s-a gândit la posibilitatea existenţei unei entităţi 
precum cameleonul, care îl putea căuta pe autorul 

anunţului cu intenţii ucigaşe. Dar la vremea aceea nu 
credea că ar putea muri. 


27 - FORT BELVOIR, VIRGINIA, 1951 


Şi cameleonul manifesta interes faţă de OZN-uri; spre 
deosebire de mutant, el s-a dus direct la sursa informaţiilor. 

Işi petrecuse mii de ani în diverse armate şi, la o adică, 
fusese nazist în cursul celui de-al doilea război mondial. 
Războiul din Coreea i se păruse dezagreabil, dar cunoştea 
destul de bine sistemul militar şi ierarhia de acolo, ca să-şi 
dea seama că trebuia doar să aibă răbdare să devină 
funcţionar la Pentagon, mai precis Om al Aerului (o funcţie 
ce se crease de o lună) clasa a IV-a Patrick Lucas. După ce 
a ajuns să facă parte din personalul Pentagonului, a aflat 
ponturi şi informaţii confidenţiale şi a reuşit să se strecoare 
în Proiectul Blue Book. 

Odată ajuns acolo, s-a îngrijit de propria promovare 
într-un mod inelegant, lucru pe care îl mai făcuse şi înainte: 
când un ofiţer necăsătorit a fost inclus în personalul care 
lucra la proiect, cameleonul i-a studiat dosarul personal, s-a 
împrietenit cu el încă din prima zi, a ajuns singur cu el în 
apartament şi l-a ucis. 

In cadă, a efectuat o autopsie superficială, însă în- 
deajuns de minuțioasă ca să se asigure că ofiţerul era uman 
- pentru că, dacă ar fi existat, o entitate asemănătoare 
cameleonului ar fi fost la fel de mult atrasă de Proiectul 
Blue Book. 

Sub numele de Patrick Lucas, a scris un bilet anunțând 
că se sinucide, iar la ora două dimineaţa a schimbat 
uniforma şi tăbliţa de identificare cu ofiţerul. După ce 
pierduse mai tot sângele, palid la faţă, ofiţerul arăta ca un 
om beat, care nu mai ştie de el. Cameleonul l-a cărat la 
maşina lui şi a oprit pe un drum din apropiere de Vienna, 
Virginia. A turnat din belşug benzină peste cadavru şi 
scaunul şoferului, a azvârnlit un chibrit aprins şi s-a 
transformat aproape instantaneu, luând înfăţişarea 
ofițerului. Apoi a fugit printr-o pădure, revenind în sânul 
civilizaţiei. 

În scurtul articol apărut într-un ziar s-a spus doar că în 
incendiu cadavrul se carbonizase şi nu a putut fi identificat, 
însă maşina era înmatriculată pe numele unui funcţionar de 
la Pentagon. In aceeaşi dimineaţă, investigatorii au găsit 
biletul de adio, iar cazul a fost clasat. Colegii de serviciu au 
clătinat din capete; Lucas fusese un solitar. 

Şi noul locotenent părea un solitar, iar după ce s-a 
răspândit zvonul că ar fi fost infiltrat de CIA, oamenii au 
preferat să-l ocolească. 

Vreme de câteva luni, misiunea locotenentului în care 
se transformase cameleonul a fost de a analiza rapoartele 
referitoare la OZN-uri, pentru a găsi acele 10% dintre ele 
care meritau să fie investigate în continuare. 

A comandat calendare din anii precedenţi, mergând 
până în 1948 şi, cu ajutorul unui efemeris!* a marcat serile 
şi dimineţile când planeta Venus era deosebit de lu- 
minoasă. In felul acesta a economisit mult timp. 

Ştia de Proiectele Semnul şi Grudge, şi nu a rămas 
surprins când a perceput că oamenii care lucrau la Proiectul 
Blue Book manifestau mai puţin interes faţă de evaluarea 
ştiinţifică a rapoartelor privind OZN-urile decât faţă de 
stabilirea de relaţii publice. Unii vedeau în asta dovezi 
privind o conspirație, însă cameleonul şi-a dat seama că, de 
fapt, era vorba de modul conservator de gândire al 
militarilor de carieră. In esenţă, prin Proiectul Blue Book se 
înţelegea un ofiţer şi câţiva oameni cu funcţii mărunte, la 
care se adăugau câteva zeci de alţi oameni, atât militari, 
cât şi civili, care, din când în când, îşi băgau nasul prin 
dosare. 

Avea senzaţia că îşi petrecea la fel de mult timp cu 
reporteri şi politicieni pe cât îşi petrecea cu probleme de 
OZN. Ori de câte ori aveau o zi cu o recoltă slabă de ştiri, 
reporterii veneau personal sau telefonau, dorind ceva ca să 
umple măcar o rubrică din ziare. Politicienii cereau să li se 
spună de ce nu se făcuse nimic în privinţa observaţiilor 


13 Efemeris - un tabel care prezintă poziţiile Soarelui, Lunii, 
planetelor, asteroizilor sau cometelor pe cer la un anumit 
moment. În scopuri ştiinţifice, un efemeris modern cuprinde 
programe de computer care generează poziţia corpurilor cereşti 
la orice dată dorită de utilizator (n. tr.). 

raportate în circumscripțiile lor. 

Cu instinctul militar tipic atunci când e vorba de a pune 
omul potrivit la locul potrivit, cameleonul a fost desemnat 
să răspundă la telefoane. Desigur, avea o experienţă de mii 
de ani în relaţiile cu oamenii. insă tactul nu fusese niciodată 
arma lui preferată. 

Cameleonul i-a studiat pe colegii investigatori la fel de 
atent ca şi pe piloţi, poliţişti şi fermieri care raportaseră 
asemenea fenomene, considerând că dacă pe lume mai 
exista unul ca el, atunci aceste trebuia să graviteze prin 
zona Fort Belvoir. Insă omologul său se afla pe cealaltă 
coastă a Americii, pornit într-o căutare asemănătoare, dar 
în felul său, şi renunţase să mai creadă în farfurii 
zburătoare. 

După încă un an, şi cameleonul a procedat la fel. Într-o 
bună zi, în loc să se prezinte la slujbă, a mers cu maşina 
până la Washington şi şi-a cumpărat o mulţime de haine de 
lucru de la magazine de îmbrăcăminte second hand, iar pe 
la ora la care superiorii săi şi-au dat seama că unul dintre 
investigatorii lor părăsise sistemul fără să ceară aprobare, 
cameleonul lucra deja la o fermă de vaci din vestul statului 
Maryland. 


28 - APIA, SAMOA, 2021 


Ideea de a transmite către inteligenţele extraterestre 
mesaje care să nu depindă de limbaj a apărut încă din 
1820: genialul matematician Cari Friedrich Gauss a propus 
defrişarea unei suprafeţe uriaşe din pădurea siberiană şi 
semănarea de grâu în pătrate care să reproducă teorema 
lui Pitagora. Folosindu-se de un telescop nu foarte puternic, 
un observator de pe Marte putea să vadă acel desen. 

In secolele al XIX-lea şi XX au fost avansate şi alte idei, 
precum folosirea de oglinzi care să reflecteze lumina 
soarelui, focuri uriaşe care să sugereze forme geometrice, 
ori aprinderea şi stingerea ritmică a luminilor unui oraş. 

In 1960, cum Marte nu mai prezenta interes, Frank 
Drake şi alţii au propus elaborarea unui „cod Morse” 
detectabil de la distanţe interstelare, folosindu-se 

radiotelescoapele ca emițătoare, în loc de antene, 
transmiţându-se un fascicul îngust de informaţii sub formă 
digitală. Ideea de bază pornea de la presupunerea că orice 
civilizaţie, suficient de avansată ca să recepţioneze 
mesajul, ar putea înţelege aritmetica binară. De aceea, s-au 
trimis de fapt o serie de linii şi puncte care spuneau „1 + 1 
= 2” şi porneau de la această premisă. Ideea era de a se 
crea un tipar, o formă rectangulară alcătuită din pătrate 
care să constituie o imagine inteligibilă înnegrindu-se unele 
căsuțe (corespunzând cifrei 1) şi lăsând altele neatinse 
(corespunzând cifrei 0) - totul semănând cu un careu de 
cuvinte încrucişate înainte de a fi completat. Pentru ca 
acesta să aibă înţeles, trebuiau cunoscute dimensiunile 
formei rectangulare. Modalitatea cea mai simplă era de a 
transmite informaţia linie cu linie, dar cu pauze între ele. 
Apoi, o pauză mai lungă, şi repetarea procedurii, spre 
confirmare. 

Acest lucru cere mult timp. Drake a sugerat că un şir 
lung de 1 şi O ar fi suficient, dacă ar exista modalitatea de a 
stabili câte dintre ele alcătuiesc o linie. 

Răspunsul a venit sub forma numerelor prime. Orice 
pereche de numere prime înmulţite între ele dă un număr 
ce nu poate fi obţinut prin înmulţirea altor două numere. 
Numărul 35 nu se poate obţine decât prin înmulţirea lui 7 
cu 5, aşadar, un extraterestru cât de cât, inteligent ar putea 
analiza acest şir de 1 şi 0: 

1001010110101010101010111010101010 
şi ar obţine următoarea formă rectangulară. 


Bineînţeles că o figură 5 pe 7 este la fel de probabilă, 
însă rezultă următorul desen, despre care sperăm că nu 
reprezintă o insultă în limba extraterestrilor. 

Cu un număr suficient de spaţii, diferenţa dintre ordine 

şi haos este evidentă. Exemplul lui Drake conţinea 551 de 
caractere, care alcătuiau o hartă de 29 pe 19 spaţii. Sigur 
că nu rezulta un cuvânt englezesc; de fapt, se voia a fi un 
semnal „primit”: înfăţişa o schiţare a unei creaturi 
extraterestre şi o diagramă a sistemului său solar, 
împreună cu alte forme care indicau că viaţa lui are la bază 
carbonul, că era înalt de 31 de lungimi de undă, şi că 
existau şapte miliarde de indivizi pe planetă - şi trei mii de 
colonişti pe următoarea planetă şi 11 exploratori pe 
următoarea. Mesajul pe care Jan voia să îl transmită 
artefactului folosea aceeaşi tehnică, deşi el putea fi ceva 
mai complicat, deoarece receptorul se găsea la câţiva 
centimetri depărtare; nu la ani lumină, începând cu aceeaşi 
aritmetică şi matematică, a trecut de desenul schiţat plus 
diagrama ADN pentru a alcătui reprezentările digitale 
actuale ale teoriei relativităţii a lui Einstein, fotografii ale 
unor oameni diferiţi, o fugă de Bach, una dintre stampele 
lui Hokusai înfăţişând muntele Fuji şi pictura Fata cu cercel 
de perle a lui Vermeer, în alb şi negru. 

Transmiterea semnalului a durat aproximativ cinci- 
sprezece minute. Concentrându-se asupra unor părţi ale 
artefactului, s-au folosit toate frecvențele, începând cu 
microunde şi terminând cu raze X; au bătut mesajul 
mecanic pe suprafaţa obiectului. Sigur, nu aveau cum să 
anticipeze reacţia lui. Poate că răspundea în vreun mod ce 
nu putea fi detectat - spunându-le: „Terminaţi şi lăsaţi-mă 
în pace!” Era normal totuşi să se aştepte un răspuns care 
să fie oarecum similar mesajului: prin lumină sau sunet, 
într-o secvenţă binară similară. 

Da, putea fi şi o maşină lipsită de inteligenţă, capabilă 
să se ferească de pericole care i-ar distruge integritatea şi 
nimic altceva. 

După două săptămâni de încercări, fără nici un rezultat, 
Jan şi-a pierdut curajul. l-a invitat pe Russ şi pe Jack să o 
întâlnească la restaurantul Sails pentru a lua cina şi a stabili 
câteva puncte strategice. 

Cei doi bărbaţi au apărut împreună exact în clipa în 
care a izbucnit furtuna de la apusul soarelui. Soarele 
devenise un balon roşu la orizont, în vreme ce pânza ploii a 
traversat zona portului. Fără tunete sau fulgere; doar un 

torent de apă. 

— Incă o zi minunată în paradis, a zis ea. 

— Extraterestrul încă n-a telefonat acasă? a întrebat 
Jack şi s-a aşezat. 

— Are „convorbiri în aşteptare”. 

Chelnerul le-a adus lista de vinuri. Jack a făcut un gest 
sugerând că nu are nevoie de ea şi a comandat o sticlă de 
Bin 43. 

— Şi, ce părere ai? a întrebat-o Russ. 

— Deocamdată, nici una. Şi-a umplut cana dintr-un ibric 
de argint. Cred că ar fi momentul să trecem la faza mediilor 
planetare. Dacă va reacţiona la aşa ceva, pot repeta 
algoritmul Drake, a spus ea, apoi a sorbit din ceaşcă. Aşa 
cum zici tu, Russ, poate doarme ori se află într-o stare de 
hibernare. Poate că dacă reproducem condiţiile de pe 
planeta mamă, va fi dispus să comunice cu noi. 

Jan a tresărit, pentru că o pală de vânt a azvârlit spre 
ea câţiva stropi de ploaie. 

— Chelner, a spus Jack, ridicându-se şi făcând semn 
către o masă dinăuntrul restaurantului. A luat ibricul lui Jan 
şi, în timp ce o femeie aprindea lumânările de la masă, 
chelnerul a apărut cu sticla comandată şi trei pahare. 

— Sunt dispusă să am răbdare, a zis Jan, procedând la 
ritualul de degustare a vinului. 

— Dar nu e vorba de răbdare. A pus palma peste buza 
paharului de vin. Cred că am făcut tot ce s-a putut în 
privinţa asta. 

— Da, ştiam că vom afla totul ori nimic, a spus Russ. 

Doar o privire la obiect şi vom... A ridicat din sprâncene 
şi a luat o înghiţitură de vin. 

— Da, vom afla, a zis ea. Dar, deocamdată, nimic. Să 
mergem mai departe. 

— Şi o luăm de la început? a întrebat Jack. Cu atmosfera 
de pe Mercur? 

— Cu oricare, a spus Russ. Atmosfera de pe Mercur ne 
costă mai puţin. E vorba doar de arşiţă şi vid. 

— Şi ce-aţi hotărât? El s-a uitat la Jan. 

— Acustica e soluţia. Vrem să comunicăm în continuare 
mesajul prin lovirea suprafeţei obiectului. Dacă răspunde 
printr-un sunet, nu-l vom putea auzi în vid. 

— Putem lega un fir metalic, pe care îl ţinem întins, a 
spus Jack, la fel ca la telefonul făcut din două cutii de 
conserve legate cu un fir. 

— Greu de trecut aşa ceva prin zid fără să atenuăm 
vibraţiile. 

Jack a ridicat din umeri. 

— Atunci nu-l mai treci prin perete. Şi-a desfăcut 
şerveţelul de hârtie şi apoi a scos un stilou pe care l-a 
deschis. A desenat un pătrat înăuntrul altui pătrat şi a legat 
pătratul interior de cel exterior cu arcuri. Vedeţi? Avem firul 
întins care trage de partea din spate a acestuia - şi a atins 
pătratul interior - iar el acţionează ca un difuzor demodat. O 
să vibreze imitând vibraţiile artefactului. 

— Dar tot nu vom putea auzi, a insistat Jan. 

— Da, dar putem urmări procesul. Desenăm o grilă pe 
pătrat şi fixăm o cameră asupra lui. 

— Aha, transformarea Fourrier, a spus Russ pe un ton 
aprobator. 

— Ei, mare brânză, a spus Jack. 

— Nu avem brânză, i-a explicat chelnerul, care tocmai 
apăruse în spatele lui. Vă putem oferi budincă de scoici sau 
pui cu ciuperci. 

Russ s-a uitat la chelner şi a constatat că acesta nu 
glumea. 

— Bine, budinca aceea şi peşte masimasi la grătar. 

— Şi eu la fel, a zis Jan. 

— Ca de obicei, a spus Jack. 

— Colesterol cu sos de colesterol, a glumit Jan. 

— Şi vin roşu la peşte? 

— Bin 88, au spus Jack şi Russ în acelaşi timp. Dar de 
data asta vreau să fie cu adevărat arsă, a spus Jack, 
referindu-se la friptura de vacă. Dar rece la mijloc. 

Chelnerul a dat aprobator din cap. Russ i-a imitat 
accentul: 

— Sir, nu putem garanta că veţi supravieţui acestei 
mese. Vitele din Samoa au nişte paraziți pentru care nu s- 
au găsit nume în nici o limbă occidentală. 

Jack a zâmbit şi a umplut ambele pahare cu vin alb. 

— Mercur, da? lar apoi sărim pe Marte. Vid, şi puţin 
bioxid de carbon. După aceea, Venus şi planetele gazoase. 

— Da, cu nume frumoase pentru trupe rock, a spus 
Russ. 

— Titan? a întrebat Jan. Ori Europa? 

— Cred c-ar merita încercarea, a zis Russ. Şi chiar 
spaţiu cosmic simplu, cu 2,8 °C deasupra lui zero absolut. 
Pesemne că a petrecut mult timp într-un asemenea mediu. 

— Staţi puţin, a spus Jan, şi a scos un computer vechi 
din geantă. A derulat tastatura şi a scos antena, după care 
a tastat câteva cuvinte. Să lucrăm metodic. Începem cu 
mediul de pe Mercur. 

Au parcurs jumătate din sistemul solar până să le 
sosească mâncarea şi l-au terminat la sherry şi brânzeturi, 
alcătuind o idee de program. Aveau să rezerve câte o zi 
fiecărui mediu, şi între una şi patru zile, între acestea. 

Mercur cel fierbinte; Marte cel glacial; Titan, rece şi 
otrăvitor; arctica Europa, apoi modelul Jupiter: hidrogen şi 
heliu în formă lichidă la presiune înaltă, curgând cu 150 de 
metri pe secundă, asezonat cu metan şi amoniac. 

Jan a luat o gură de sherry şi a derulat programul 
alcătuit. 

— E ceva care mă deranjează. Jack a dat din cap. 

— Presiunea din cameră... 

— Nu. Ce ne facem dacă artefactul înţelege greşit? 
Dacă-şi închipuie că vrem să-l atacăm? 

Russ a râs oarecum stânjenit. 

— Credeam că eu sunt forma antropomorfică, nu el. 

— Dacă face săritura aceea de pe piedestal cât e în si- 
mularea atmosferei de pe Jupiter... 

— Ar fi mai rău decât o bombă care explodează dea- 
supra solului, a zis Jack. Ar rade totul. S-ar auzi şi-n Samoa 
Americană. 

— Ba chiar şi-n Fiji, a spus Russ. Chiar şi Honolulu. 


29 - CAMBRIDGE, MASSACHUSETTS, 1967 


Vreme de câteva luni, mutantul şi cameleonul s-au aflat 
în acelaşi oraş, făcând cam acelaşi lucru. 

Cameleonul era la MIT şi studia inginerie maritimă, îl 
încântase perioada petrecută în Coreea ca ofiţer naval, iar 

acum voia să înveţe mai multe despre proiectarea navelor 
de luptă. N 

Il delecta orice avea legătură cu uciderea. In 1960, 
mutantul îşi luase doctoratul în antropologie. Combinând 
cunoştinţele sale privitoare la biologia Pământului şi cele 
legate de culturile ce se târau pe planetă era convins că 
sigur provenea de pe altă lume. De aceea s-a dus la 
Harvard cu scrisori de recomandare, măsluite în mod 
impecabil (devenind din nou un tânăr californian), şi a 
început să studieze astronomia şi astrofizica. 

Chiar dacă probabil au călătorit laolaltă pe Linia Roşie", 
ori au fost în acelaşi timp la localul Plugul şi Stelele, 
pesemne că nici unul nu şi-a dat seama că se afla în 
compania unui seamăn. Amândoi stăteau cu ochii în patru 
după alţi extraterestri şi aveau o experienţă prea bogată ca 
să se dea de gol. 

Nici unul dintre ei nu a fost recrutat pentru a participa 
la războiul din Vietnam. Mutantul a mimat un ulcer 
stomacal grav. Cameleonul şi-a luat diploma de masterat şi 
s-a înscris la Şcoala de Ofiţeri de Rezervă. 

Aşadar, în timp ce cameleonul îndrepta tunurile către 
ţinte nevăzute din jungla vietnameză, mutantul îndrepta 
telescoape uriaşe către ţinte nevăzute din afara galaxiei. 
Număra în primul rând fotoni şi introducea rezultatele 
obţinute într-un program BASIC, cu ajutorul căruia obținea 
un anumit fel de adevăr. Uneori, spre deosebire de 
astronomii profesionişti, mutantul decupla telescopul de 
contorul său fotonic şi se uita prin el la cerul înstelat al 
nopţilor. 

Îl fascinau formațiunile globulare şi în cele din urmă le-a 
fotografiat pe toate cele o sută şi ceva care se vedeau din 
Massachusetts. Şi-a văzut căminul, M22, arătând ca un glob 
neclar presărat de scântei, şi a revenit cu ochii de multe ori 
asupra sa, fără să-şi dea seama de ce. 

În 1974, mutantul şi-a luat masteratul în astronomie, 
însă a descoperit că ar vrea să ştie ceva mai multe despre 


14 Red Line („Linia Roşie”) este o linie de metrou din Boston, 
numită astfel pentru că trece prin Cambridge, unde se afla 
Univer- sitatea Harvard, a cărei culoare tradiţională este roşul- 
sângeriu (n. tr.). 

computere şi abia după aceea să-şi continue căutările, de 
aceea s-a mutat la MIT vreme de câţiva ani, unde a studiat 
electrotehnica şi informatica. 

Doi dintre profesorii lui mai avuseseră un extraterestru 
ca student. 

l-a plăcut ţinutul, de aceea s-a întors la Harvard pentru 
a-şi lua diploma în astrofizică, bucurându-se de o altă 
întâlnire întâmplătoare. in cadrul activităţilor legate de 
absolvire, a corectat unele lucrări de la un curs elementar 
de astrofizică, numit Atmosfera Soarelui şi a stelelor. Una 
dintre studente se numea Jan Dagmar, pe care avea să o 
reîntâlnească mai bine de patruzeci de ani după aceea, în 
Samoa. 

Universitatea Harvard şi-a respectat tradiţia de a-şi goni 
din cuib puii pe care i-a crescut, astfel că, după ce şi-a luat 
doctoratul, mutantul a trebuit să-şi caute de lucru în altă 
parte. Locul cel mai potrivit era Radio-Observatorul Naţional 
din Green Bank, din West Virginia, unde Frank Drake 
demarase Proiectul OZMA care, după douăzeci de ani 
devenise Proiectul SETI, altfel spus, pentru Căutarea 
inteligenţei de Origine Extraterestră. 

Mutantul a lucrat în cadrul proiectului timp de doi ani, 
sortând datele, apoi şi-a luat un concediu de studii pe 
durată nelimitată şi a schimbat tot felul de profesiuni, fără 
nici o legătură una cu alta. O vreme, a fost dansatoare 
exotică şi prostituată în timpul liber în Baltimore, după care 
a devenit bucătar într-un fast-food din lowa City. Apoi s-a 
transformat într-o bătrână şi a ghicit în palmă la bâlciurile 
din Midwest, după care a revenit în California sub forma lui 
Jimmy, devenind un împătimit de surf vreme de câteva 
sezoane. 

Sacrificându-şi jumătate din masă, s-a transformat într- 
un pitic şi a lucrat ca jongler la Circul Barnum & Bailey, 
reuşind să stabilească multe relaţii în lumea celor cu aspect 
ciudat. In acest fel a întâlnit oameni interesanţi, dar, 
indiferent ce ar fi susţinut ei, toţi păreau să fie pământeni. 

S-a căsătorit cu Femeia cu Barbă, un hermafrodit 
sardonic şi cu un temperament stăpânit, rămânând 
împreună până în 1996. Mutantul a dispărut apoi, lăsând în 
urmă aproape trei kilograme de aur şi nici o explicaţie, 


134 


Camuflaj 


redevenind student. 

După ce a absorbit doi câini vagabonzi, a revenit la 
tiparul Jimmy, însă a plecat din California, ajungând în 
Australia. A studiat ştiinţele mării la Monash University, 
dându-şi seama că ceea ce învățase cu jumătate de secol 
înainte suferise revizuiri profunde. 

Învăţase să se încreadă în anumite senzaţii - amintiri 
îngropate atât de adânc în fiinţa lui, încât îşi pierduseră cu 
totul acest caracter - şi una dintre ele era de afinitate cu 
adâncul apelor şi cu Pacificul. 


30 - APIA, SAMOA, 2021 


Au considerat că înainte de a începe experimentele de 
reproducere a mediilor planetare era prudent să con- 
struiască un zid de protecţie contra exploziilor între la- 
borator şi insulă. Dacă s-ar fi întâmplat ca la simularea 
atmosferei de pe Jupiter să se producă o explozie, aceasta 
ar fi fost auzită şi în Fiji, dar măcar nu ar fi şters Apia de pe 
faţa pământului. 

Zidul avea trei metri grosime la bază, cu o formă 
curbată spre vârf, unde ajungea la un metru grosime, fiind 
înalt de zece metri. Era un semicerc cu un diametru de 150 
de metri, cu deschiderea către ocean. Cu toate că s-au 
angajat o serie de artişti locali să realizeze picturi murale 
pe faţa dinspre uscat, acel baraj se potrivea în peisaj ca un 
spin în ochi. Autorităţile locale nu s-au liniştit decât după ce 
s-au ales cu un autobuz şi două vitralii pentru biserica 
metodistă. 

În eventualitatea unei explozii, toată forţa suflului, care 
altfel ar fi măturat insula, era deviată sau consumată 
pentru distrugerea barajului construit din beton spongios 
care mai curând s-ar fi lichefiat decât să cedeze. 

Mai aveau însă câteva luni până să realizeze condiţiile 
de pe Jupiter. Planul original era de a începe cu cea de pe 
Mercur, însă personalul tehnic a insistat ca mai întâi să 
reproducă atmosfera de pe Marte. Dintre tehnicieni, Naomi 
şi Moishe plecaseră în Florida, unde obţinuseră costume 
spaţiale folosite de NASA şi petrecuseră câteva săptămâni 

antrenându-se cu ele. Aşa ar fi putut pătrunde în mediul 
marțian ca să verifice situaţia. Condiţiile de pe Mercur erau 
mai severe; sistemele de condiţionare ale costumelor ar fi 
rezistat doar perioade foarte scurte de timp. De aceea, 
părea normal să se înceapă experimentele cu condiţii care 
să permită contactul şi controlul uman nemijlocit. 

Prin urmare, în primele câteva zile, Naomi şi Moishe s- 
au plimbat pe cele trei sute şi ceva de metri pătraţi de 
„Marte”, verificând etanşeitatea, testând toţi senzorii şi 
dispozitivele de comunicaţie în mediul relativ îngăduitor. 

Doar relativ: presiunea atmosferică ajungea la o sutime 
din cea care se înregistra la nivelul mării, fără nici urmă de 
oxigen, ci doar bioxid de carbon, cu urme slabe de azot şi 
argon. Şi totul răcit la -100 °C, apoi readus la o temperatură 
plăcută, adică -26 °C, simulând-o pe cea de la ecuator în 
timpul verii marţiene. Lumina ambientală a fost foarte 
scăzută şi de culoare roz, cu raze preponderent ultraviolete. 

Mediul n-a provocat probleme serioase, astfel că Jan a 
repetat mesajul Drake de trei minute, transmiţându-l prin 
lovituri şi lumini intermitente la diferite lungimi de undă, 
într-un şablon care va fi repetat în toate mediile: de la unde 
radio la microunde, prin domeniul de lumină vizibilă şi până 
la lumină ultravioletă. Au hotărât că nu era cazul să ajungă 
până la raze gamma sau X, considerând că acestea ar fi 
putut fi percepute drept agresiune. 

In planul original de rezervă, au început cu unde radio 
cu lungimea de undă de un metru, apoi au ajuns lao 
zecime de metru, după care, la microunde, la un cen- 
timetru, şi aşa mai departe, cele de-a şaptea şi a opta ite- 
raţie fiind în ultraviolet. Insă Jack a arătat că numărul zece 
nu reprezenta ceva deosebit decât pentru creaturile care 
au zece tentacule ori degete, astfel că, pentru a nu fi 
consideraţi părtinitori, au folosit ca divizor pi la pătrat, 
adică 9,8696. 

Artefactul a tolerat condiţiile tipice pentru Marte, dar nu 
a dat semn într-un sens ori altul, astfel că s-a eliminat 
atmosfera rarefiată, fiind înlocuită cu vidul fierbinte al 
planetei Mercur. Un soare artificial s-a târât alene pe un cer 
simulat, timp în care, cu răbdare, prin acel infern încins la 
320*C, suficient pentru a topi plumbul, s-au transmis 

mesaje prin bătăi, sunete şi lumini. 

Insă în comparaţie cu Venus, Mercur era un loc în care 
puteai merge la picnic. S-au aşezat la adăpostul zidului şi 
au pompat înăuntru bioxid de carbon fierbinte, până la 90 
de atmosfere şi la 464*C. Aşa cum se întâmplase şi în cazul 
simulării atmosferei de pe Mercur, temperatura artefactului 
s-a ridicat în acelaşi ritm cu cea ambientală. Reacţia lui la 
mesajul lui Jan a fost aceeaşi tăcere. Au readus lent 
presiunea şi temperatura la ambientul din Samoa, caldă 
pentru nord americani, chiar dacă ea era mortal de rece 
pentru venusieni. 

Unele componente şi o parte din cablaje fuseseră 
suprasolicitate, şi nici componentei umane nu îi venise 
tocmai uşor. De aceea, oamenii şi-au luat câteva zile libere, 
cât s-au asamblat şi livrat o serie de piese de schimb din 
diverse ţări, şi au plecat să se odihnească pe o insulă ceva 
mai demodată, ce se numea Savai'i. 

După ce au admirat faimoasele „nări”!, nu aveau mare 
lucru de făcut decât dacă ar fi fost surferi care-şi căutau 
moartea cu lumânarea, astfel că majoritatea au făcut 
plimbări lungi, bucurându-se de linişte şi pace. Unii dintre ei 
au urmărit, ori au jucat, partide de crichet. Jan a angajat o 
bătrână care să o înveţe cum să vopsească pânza 
tradiţională siapo, şi a petrecut câteva după-amieze făcând 
numai asta, confecţionând perniţe pentru nepoți şi 
ascultând în acelaşi timp vuietul hipnotic al valurilor 
oceanului spărgându-se de țărm, sorbind sucuri din fructe 
locale şi fără a gândi prea mult. Sau cel puţin a încercat. 

Au stat la venerabilul Safua Hotel, care era de fapt 
alcătuit din câteva cabane aşezate în jurul unei faleze 
centrale, unde se serveau produse de bufet drept masă de 
seară, iar un bar automatizat slujea drept atracţie şi liant 
social. 

Prin lege, pe insulă nu exista nici un local, astfel că 
distracţiile nocturne se organizau între patru pereţi. Russ şi 
Naomi au jucat şah, în vreme ce mulţi alţii au ascultat un 
grup înjghebat din localnici foarte tineri care alternau 
muzica modernă cu cea tradiţională din Samoa. Aceştia din 
urmă au încercat să-i înveţe pe oaspeţi cum să danseze în 
stil samoan, dar fără succes, cu excepţia lui Jack, lucru ce a 

surprins mai pe toată lumea. Jack a bolborosit ceva despre 
Hawaii, unde stătuse o perioadă cât satisfăcuse serviciul 
militar. După trei zile, au fost anunţaţi că se primiseră toate 
echipamentele de înlocuire, şi că instalarea acestora avea 
să se încheie în dimineaţa următoare. Drept urmare, au luat 
un avion uşor pentru a se înapoia pe Apia - călătoria pe 
mare ar fi fost ceva mai neplăcută pentru majoritatea 
dintre ei - şi folosind binocluri, au putut vedea din când în 
când pisici de mare şi rechini în apa transparentă. 

Muese, unul dintre tehnicienii de origine samoană care 
rămăsese acasă, săpase o groapă adâncă pe plaja dintre 
zidul de protecţie şi laborator, unde făcuse un foc pentru a 
prăji un porc învelit în frunze de taro. In cursul după- 
amiezii, mai făcuse şi o groapă superficială, învelise cartofi 
dulci în folie de aluminiu şi pusese un grătar peste cărbuni 
pentru a frige pui şi peşte. 

Jack a adus câteva vase cu gheaţă pentru băuturi şi un 
butoi de bere, şi i-a invitat pe toţi cei patruzeci şi opt de 
angajaţi din cadrul proiectului să vină la petrecere. Nu 
exista un motiv deosebit pentru a organiza o petrecere, dar 
nici nu aveau motive să se abţină. Activitatea avea să fie 
reluată din plin în următoarele zile. 

Cu puţin înainte de apusul soarelui, Muese a dezgropat 
porcul şi s-a chinuit jumătate de oră să-l porţioneze, în 
vreme ce restul se ocupau de pui şi pe porţiile de pon şi 
masimasi. Reflectoarele de securitate s-au aprins automat, 
dovedindu-se mai puţin romantice decât torţele, însă dând 
lumină mai bună pentru gătit şi ales oasele de peşte. 

După acea masă somptuoasă, un grup s-a strâns în 
apropierea focului cu ghitare, o muzicuţă, o vioară şi un 
fluier, şi a cântat muzică semănând cu cea irlandeză şi 
gaelică, aşa cum erau acestea cunoscute în Statele Unite. 
Russ şi Jan s-au tras deoparte, luând cu ei o sticlă de vin alb 
de Burgundia, înfăşurată într-un prosop umed. 

— Şi ce facem dacă ajungem la atmosfera jupiteriană şi 
tot nu obţinem nici un răspuns? a întrebat Russ. 

Jan a ridicat din umeri. 

— Cred că vom trece la acţiuni invazive. Jack avea sigur 
ceva idei. Deocamdată nu s-a pronunţat. 

Russ şi-a golit paharul, dar nu şi-a turnat altul. 

— Are şi altceva decât idei. E vorba de o ofertă. Tocmai 
din China. 

— N-a scos nici o vorbă până acum. 

— Mda. Ştiu asta doar pentru că mă aflam în birou când 
maşina a decriptat mesajul. Nu-mi putea cere să nu mă uit. 

— Dă-mi voie să ghicesc. Vor să vâre obiectul în tocană 
cu ciuperci. 

— Nici pe departe. Şi, oricum, tocana asta e americană. 

— Ştiu. Şi atunci, despre ce este vorba? 

— Vor participa la finanţare pentru lansarea artefactului 
pe orbită. Vor împărţi costurile pentru patru rachete Long 
March. 

— Şi după ce îl plasează pe orbită? 

— Cred că vor lua şi laserul acela puternic, şi-l vor folosi 
la capacitate integrală, fără să mai pericliteze Pământul. 

Ea a clătinat din cap. 

— Să mă anunţi când se vor afla exact deasupra ca- 
pului, ca să-mi caut o ascunzătoare. 

— Cred că-l putem face să se răzgândească. Asta ar 
însemna să folosim banii puşi la dispoziţie de guvern. (Apoi 
a umplut paharele amândurora.) Trebuie totuşi să venim cu 
altă idee. 

Ea a rămas cu privirea la domul de izolare. 

— L-am putea trimite în viitor. 

— Dar întâi trebuie să construim o maşină a timpului. 

— Mă refeream la ceva mai simplu. Facem un gard în 
jurul lui şi aşteptăm până când ştiinţa vine cu o soluţie, a 
zis ea şi a sorbit din pahar, privind spre dom. Să 
suspendăm proiectul vreme de zece, cincizeci ori o sută de 
ani. 

— Mai curând îl văd pe Jack murind. 

Ea a dat din cap. 

— Aşa gândeam şi eu, şi ceilalţi. 


31 - WASHINGTON, D.C., 1974 


Cameleonul a hotărât să se stabilească într-un loc şi să 
facă avere. Fusese bogat şi în trecut, datorită prăzilor de 
război, dar nu ajunsese un capitalist bogat, lucru ce i se 

părea ispititor. 

Şi-a păstrat identitatea de bază a unui bărbat care se 
ducea în fiecare dimineaţă la slujbă, îşi îndeplinea sarcinile 
administrative ca un roboţel de treabă, apoi se ducea 
acasă, la garsoniera lui, probabil să se uite la televizor şi să 
citească. Părea să nu manifeste interes faţă de femei, iar 
mai toţi colegii îl considerau homosexual. 

In realitate, noaptea, cameleonul devenea tânăr şi ho- 
mosexual. Renunţa la câteva kilograme bune şi arăta cu 
cincisprezece ani mai tânăr, lucruri pe care îl făcea fără 
dureri într-o secundă, şi schimba costumul de serviciu cu 
ceva mai atrăgător şi de bun-gust. Apoi pleca la vreo 
întâlnire ori ieşea în căutarea unei noi surse de bani. 

Avea trei bărbaţi bogaţi, care îi făceau cu regularitate 
„daruri” pentru discreţie şi pentru serviciile aduse, şi, de 
asemenea, câştiga mai mult agăţând bărbaţi pe care, după 
partida de sex, îi jefuia. Dacă aceştia se opuneau, în unele 
cazuri se vedea silit să-i ucidă, dar ameninţarea cu 
divulgarea era de obicei suficientă. Prefera să-i lase în 
viaţă, astfel încât să-i poată identifica după luni ori ani 
pentru a relua relaţia cu ei sub altă înfăţişare. In anii 
şaptezeci, la Washington exista o „societate” homosexuală, 
iar cameleonul se învârtea în sânul ei ca un prădător 
invizibil. 

Nu prefera relaţiile homosexuale celor normale; îi era 
indiferent. Cu toate acestea, câştiga mai puţini bani ca 
femeie, iar ca homosexual care se prostitua, mânca la 
restaurante mai bune, unde întotdeauna partenerul său 
plătea nota. 

Anii şaptezeci şi optzeci s-au dovedit benefici pentru cei 
care jucau la bursă, cel puţin pentru investitorii 
conservatori, iar toţi banii pe care cameleonul îi obținea 
prin sex şi extorcare mergeau direct la brokerul lui. După ce 
a făcut primul milion, a devenit el însuşi broker, manipulând 
identitățile false sub care apărea slujindu-se de una 
suplimentară. 

Nu avea un plan, în sensul că ar fi fost mânat de am- 
bitie. Urmărea cum diferitele lui conturi creşteau şi scădeau 
la fel ca un crescător de flori, care într-un anotimp 
fertilizează şi în următorul trebuie să golească grădina. 

Treptat, a devenit cea mai bogată creatură de pe 
pământ, deşi bogăţia îi era dispersată între mai bine de o 
sută de identități şi mii de conturi. Cu scop de experiment, 
a declanşat două războaie şi a profitat din ambele, deşi nu 
la fel de mult ca din droguri şi servicii pe Internet. 

Păstra conturile un an până se umpleau, apoi, în loc să 
profite de avantaj, lăsa banii să dospească un an sau chiar 
un deceniu sau două. Până apărea ceva mai interesant. 
Poate cu banii avea să obţină cea ce nu reuşise prin 
cercetare, adică descoperirea altei creaturi ca el. Oamenii 
nu reprezentau o ameninţare pentru el. 


32 - MELBOURNE, AUSTRALIA, 1997 


Mutantul s-a stabilit în campusul Gippsland al 
Universităţii Monash în 1997, unde a stat patru ani, 
obţinând două diplome, în biologie marină şi biotehnologie. 
l-a plăcut la Melbourne, dar de multe ori şi-a petrecut 
timpul liber în apă, devenind subiect, dar şi cursant al 
biologiei marine, şi bucurându-se de peşte mai proaspăt 
decât i-ar fi oferit orice specialist în sushi. 

Realizările lui academice au fost fără cusur, deoarece 
cursurile de la Monash nu s-au dovedit mai dificile decât 
cele de la Harvard ori MIT, astfel că a acceptat o bursă la 
Universitatea James Cook din Queensland, unde a studiat 
patru ani, obţinând diploma de masterat în ştiinţe şi doctor 
în biologie marină, specializându-se (destul de firesc) în 
comportamentul animalelor marine. 

Apoi, cu titlul proaspăt de doctor, s-a angajat la AIMS, 
Institutul Australian de Ştiinţe Marine, unde a început să 
studieze „gropile stranii”, formulare folosită de pescari 
pentru a denumi zonele noroioase care murdăresc plasele 
de fund în apropierea recifurilor. La mulţi kilometri în larg, 
acestea se dovediseră a fi surse de apă dulce care 
proveneau din torente subterane - un proces natural care 
avea un efect nefiresc asupra recifurilor, deoarece apa 
aducea substanţe nutritive de la ferme, care, la rândul lor 
hrăneau algele, atrăgând astfel peşti în zonă. Pescarii 
păstrau secrete locurile acelor gropi, deoarece ele atrăgeau 

bancuri de peşti - o captură bună făcea uitat necazul 
produs de ruperea unui năvod. 

Investigarea acestui fenomen i-a oferit mutantului 
primul prilej de a se vedea pe sine ca rechin alb. AIMS 
folosea videocamere subacvatice pentru a monitoriza 
populaţiile de peşte, iar la un sfârşit de săptămână, mu- 
tantul s-a dus să viziteze un loc unde era amplasată o 
asemenea cameră. A prins între fălci cutia cu momeală ce 
se folosea pentru atragerea peştilor mărunți, şi a făcut-o 
plată, frământând-o de colo, colo, ca reacţie normală la 
ciudatul gust metalic. Filmul s-a bucurat de un succes 
nebun, care îi uimise pe oceanografi şi făcuse deja turul 
lumii până la transformarea mutantului în om şi revenirea 
lui la laborator. 

- Urât exemplar, a spus el, după ce a văzut filmul, apoi 
a reacţionat şi previzibil: Ba nu, e frumos, nu vedeţi? Doar e 
rechin. 

In realitate, în perioada respectivă nu s-a comportat ca 
un adevărat rechin, analizând diferenţa dintre savoarea 
oceanului în apropierea acelei gropi şi gustul din alte zone: 
apa dulce era uşor acidulată. Pe termen lung, asta era rău 
pentru recif, dar pe termen scurt, acesta semăna cu un 
bufet de genul mâncare la discreţie pentru creaturile mici, 
care se hrăneau cu alge şi plancton, pentru cele mari, care 
se hrăneau cu acestea şi tot aşa în susul lanţului trofic, 
până la pescari, care blestemau gropile pentru că le 
murdăreau plasele, dar se întorceau acolo pentru capturi 
bogate. 

In cele din urmă, fenomenul făcea parte dintre cei 
câţiva factori interconectaţi care distrugeau porțiunile din 
largul Marii Bariere de Corali, ceea ce afecta turismul, dar şi 
pescuitul. Mutantul a făcut o specialitate din asta, şi, faptul 
că era rechin cu jumătate de normă i-a oferit avantaje faţă 
de alţi cercetători: putea depista asemenea gropi în etapele 
de început, înainte ca ele să atragă peşti, care, la rândul lor 
atrăgeau atenţia oamenilor. In acest fel, el a făcut analize 
„productive” pe dos: descoperea relaţii între modelele de 
pescuit din apropierea coastei şi formarea de gropi ciudate, 
astfel că putea face predicții ştiinţifice privind locurile unde 
se găseau gropile mici, în formare. 

Acest lucru a condus în cele din urmă la un program 
selectiv de împădurire - pătrunderea apei dulci în ocean era 
provocată în mod indirect de absenţa copacilor, care 
înmagazinează de obicei mari cantităţi de apă după ploi, 
care se evaporă apoi fără probleme, formând norii. 

Identitatea lui, aceea de James „Jimmy” Coleridge, era 
deja bine conturată şi recunoscută, un californian care 
îmbrăţişase cu entuziasm Australia. La 27 de ani, Jimmy era 
considerat un geniu în domeniul restrâns pe care îl 
stăpânea. Universitatea James Cook i-a promis 
„Specialistului în gropi ciudate” titularizarea în curând pe 
postul de profesor, iar mutantul a acceptat cu oarecare 
încântare, văzând în aceasta o poziţie utilă de pe care să 
poată evalua situaţia generală a ştiinţelor care studiau 
viaţa marină din Pacific. 

Undeva, în adâncuri, trebuia să se afle şi răspunsul. 

Tânărul doctor Coleridge era agreat de studenţii săi, 
atât de cei care urmau cursuri generale de oceanografie, 
cât şi de cei care lucrau cu el la Probleme Speciale în 
Ecologia Marină. Aşa s-a întâmplat că a curtat şi s-a că- 
sătorit cu una dintre absolvente, Marcia, o blondă frumoasă 
din Tasmania. 

Ea a abandonat cursurile ca să devină soţie de profesor, 
o situaţie pentru care nu era tocmai bine pregătită. A atras 
atenţia nefirească a altor soţi din rândul cadrelor 
universitare, lucru care, evident, i-a făcut plăcere, flirtând 
cu o energie crescândă, mai ales că mariajul nu o fericise 
cu copii - o ambiţie destul de normală, însă greu de realizat 
dacă soţul nu are sex şi nu este cu adevărat uman. 

Capricioasă şi schimbătoare, ea a devenit un adevărat 
diavol tasmanian pentru Jimmy, astfel că, în mod inevitabil, 
s-au găsit alţi bărbaţi dispuşi să o îmblânzească. 

In primăvara anului 2008, când a rămas însărcinată, 
mulţi au bănuit ceea ce soţul ei ştia cu certitudine. 

Mutantului nu-i surâdea ideea de a-şi complica exis- 
tenţa cu copii, astfel că s-a arătat mai fericit decât alţi soţi 
când s-a vădit că tatăl nou-născutului era de altă rasă. (Cât 
de diferit, doar Jimmy a ştiut). Unii i-au admirat calmul cu 
care a acceptat vestea, mărinimia lui de a-i acorda un 
divorţ din vina ambelor părţi şi binecuvântând recăsătorirea 

ei cu singurul bărbat de culoare din cercul lor de prieteni. 
Alţii au socotit că era o abdicare ruşinoasă de la drepturile 
lui ca bărbat. Chiar dacă în Queensland nimeni nu ar fi făcut 
distincţia între negru şi alb, mulţi măcar ar fi gândit măcar 
astfel. 

Scandalul ar fi putut frâna cariera lui de la James Cook, 
aşa că în momentul când cei de la Universitatea Hawaii i-au 
propus postul de profesor plin, Jimmy a înşfăcat nada ca un 
rechin flămând ce era la sfârşit de săptămână. 

Mutantul a decis să rămână o vreme ca Jimmy 
Coleridge. După ce-şi cizelase însuşirile sociale tipice 
secolului douăzeci şi unu în nordul tropical, faptul că 
studiase şi predase în Australia timp de treisprezece ani îi 
dădea un accent uşor exotic şi un comportament pe 
măsură. Jimmy era apreciat şi iubit de cadrele didactice 
bărbaţi şi de studenţi drept un tip agreabil şi dintr-o bucată, 
care nu se ameţea decât atât cât să fie rămână simpatic, 
dar putea bea până îi vâra pe toţi ceilalţi sub masă. 
Bineînţeles că pentru el ginul era la fel de inofensiv ca şi 
combustibilul de rachetă ori acidul clorhidric. 

Coleridge se bucura de un respect deosebit, ţinând 
două cursuri şi un seminar la anii terminali, precum şi unul 
de Introducere în Oceanografie, acesta din urmă într-un 
amfiteatru cu capacitatea de 150 de persoane, dar la care 
se înscriseseră mult mai mulţi studenţi. Scotea lucrări cu o 
regularitate de metronom; având în vedere viaţa lui socială 
intensă şi cea academică, unii se întrebau chiar când mai 
avea timp să doarmă. 

Desigur, se prefăcea că doarme uneori în braţele 
vreunei studente sau tinere profesoare, lucru care nu 
dăuna reputației lui. Işi redacta majoritatea lucrărilor în acel 
mod, cu ochii închişi şi cu mintea funcţionându-i la 
capacitate maximă. 

In cel de-al zecelea an de profesorat, totul s-a schimbat. 
Ca mai toată lumea, a citit şi văzut ştirile legate de ciudatul 
artefact pe care Poseidon Projects în scosese din Groapa 
Tonga. Spre deosebire de restul lumii, mutantul a simţit un 
şoc, provocat probabil de recunoaştere. 

A luat imediat legătura cu organizatorii proiectului, şi s- 
a lovit ca de un zid: nu se făceau angajări. Toate posturile 

erau ocupate de oameni care porniseră proiectul. | s-a 
mulţumit pentru interes, dar asta nu l-a satisfăcut. Putea 
doar citi datele publicate, dar trebuia să-şi vadă în 
continuare de munca lui. 

Mutantul era convins că nu vor fi publicate toate datele. 
Pe oamenii aceia îi mâna pofta de profit, nu dorinţa de 
cunoaştere. 

Pentru prima oară în viaţă s-a gândit să-şi dezvăluie 
adevărata sa natură. „Nu doriţi un consultant care vă poate 
ajuta cu adevărat în relaţiile cu extratereştrii?” 

Dar n-a făcut-o. 


33 - APIA, SAMOA, 30 MAI 2021 


Nu era prea greu de realizat atmosfera tipică pentru 
Europa, sub suprafaţa ei de gheaţă. S-au gândit chiar să nu 
încerce deloc, întrucât mediul - soluţie salină rece, la 
presiune - nu se deosebea prea mult de cel din Groapa 
Tonga, unde artefactul stătuse, cu aproximaţie, încă de la 
începutul timpului. Pe de altă parte, existau şi motive 
temeinice pentru a se realiza acel mediu. Se putea ca 
artefactul să reacționeze la un mediu familiar. 

El nu s-a arătat deloc recunoscător nici când a fost lăsat 
în mediul cunoscut, rămânând la fel de pasiv ca şi până 
atunci, reflectând temperatura dar, în rest, fără a da vreun 
semn că ar recunoaşte eforturile oamenilor. Acesta a 
constituit un test bun privind capacitatea domului de a 
rezista întreg, lucru ce avea să fie pus la încercare de 
atmosfera jupiteriană, însă în rest nu a reuşit decât să 
ridice presiunea arterială a observatorilor cam în acelaşi 
ritm cu presiunea apei dinăuntru. 

După ce Jan terminase algoritmul cunoscut ei, domul a 
fost depresurizat şi golit, apoi pregătit pentru realizarea 
atmosferei de pe lo, cea mai apropiată de centru dintre 
lunile de mari dimensiuni, sateliți ai lui Jupiter, descoperiţi 
de Galileo Galilei. 

Atmosfera de pe lo este bizară şi schimbătoare, însă 
rarefiată, fiind foarte aproape de vid. Poate ajunge la 
aproximativ o sută de nanobari şi coborând până la unu 

(aerul de pe vârful Everestului este de 330 de milioane de 
nanobari). Faptul că este alcătuită dintr-un amestec de 
bioxid de sulf şi sodiu nu are nici o legătură cu supra- 
vieţuirea omului acolo; omul s-ar transforma instantaneu 
într-un sloi de gheaţă în cursul decompresiei explozive, şi 
nici nu ar mai apuca să observe că aerul miroase rău. 

Cu toate acestea, condiţiile de la suprafaţa lui lo 
probabil că nu sunt neobişnuite pentru univers, de aceea au 
realizat modelul, o atmosferă apropiată de vid, glacială, 
plus ceva bioxid de sulf îngheţat pe podea. Au modificat 
temperatura de la 173 °C la 143 °C, suficient pentru ca o 
parte din bioxidul de sulf să sublimeze, apoi să cadă sub 
formă de zăpadă. 

Artefactul a reflectat cuminte modificările de tem- 
peratură, însă, în rest, a ignorat investigația. 

Nu a fost nevoie să opereze modificări mari pentru a 
simula atmosfera de pe Pluto, ci doar să extragă bioxidul de 
sulf, să coboare temperatura la -40 °C şi să introducă 
puţină zăpadă: azot solidificat, metan şi monoxid de 
carbon, cu o idee de etan, care să dea gust azotului. Pentru 
orice creatură pământească, acea atmosferă nu se 
deosebea de cea de pe lo, dar pentru cineva obişnuit să 
trăiască pe un bulgăre de zăpadă din lad, asta ar fi fost cu 
totul altceva. 

Au folosit pentru ultima oară costumele spaţiale - 
pentru că, în baza înţelegerii, trebuiau să evalueze 
performanţele costumelor în diferite medii - după care 
acestea au fost înapoiate NASA. In cazul reproducerii 
condiţiilor de pe Jupiter, ele nu ar fi fost de nici un folos. 

Pentru celelalte planete, se simulaseră condiţiile de la 
suprafaţă. Acest lucru nu era posibil pe Jupiter. Modelele 
teoretice admiteau existenţa unui miez din rocă, însă nu se 
putea ajunge acolo. Pe măsură ce se coboară prin 
atmosfera sau, din ce în ce mai densă, Jupiter devine mai 
curând o stea decât o planetă - temperatura ajunge la 
aproximativ 30000€*C, iar presiunea atinge 100 de milioane 
de atmosfere. Acolo există „hidrogen metalic sub formă 
lichidă”, iar dacă în asemenea condiţii poate trăi ceva, 
atunci Pământul ar fi devenit lipsit de orice interes. 

Jan a decis să încerce cele două regimuri de Jupiter: cel 

aflat la o adâncime suficientă a atmosferei, care să 
beneficieze de o presiune atmosferică egală aceleia a 
Pământului la nivelul mării, cu toate că temperatura era de 
-100 °C şi, altul, mai adânc, unde presiunea era de 5 
atmosfere, dar temperatura ajungea la 0 °C. In ambele 
cazuri, atmosfera era compusă în proporţie de 90% hi- 
drogen, restul fiind heliu şi ceva arome - metan, amoniac, 
etan şi acetilenă. 

Din punctul de vedere al temperaturii şi presiunii, acele 
condiţii erau mult mai uşor de realizat decât cele de pe 
Venus. Insă bioxidul de carbon nu este inflamabil. Jan s-a 
uitat la rezervoarele uriaşe de hidrogen, ce aşteptau 
trecerea la faza de înaltă presiune şi a încercat să alunge 
din minte mingea de foc ce se putea naşte. 

Era vorba de o cantitate de o mie de ori mai mare decât 
aceea care a explodat în cazul dezastrului petrecut cu 
dirijabilul Hindenburg. 

Mai toţi cei angajaţi în proiect, inclusiv Jan, nutreau 
slabe speranţe că artefactul avea să reacționeze la ceva 
anume. lar dacă s-ar fi întâmplat aşa ceva, s-ar fi considerat 
că se petrecuse o eroare experimentală. 

Ceea ce se afla în interiorul artefactului nu gândea, 
adică nu făcea asta la fel ca oamenii. Nu-şi punea probleme 
pe care apoi să le rezolve. Pe de altă parte, nu se întreba 
care îi era locul în univers. Nu simţea nicidecum nevoia de a 
comunica. 

Scopul său era supraviețuirea şi deţinea instrumente 
puternice pentru a realiza asta. Dacă viaţa care înfru- 
museţa suprafaţa acestei planete părea a fi o ameninţare, 
putea simplifica situaţia. Din fericire, avea o răbdare care 
depăşea orice capacitate de înţelegere a oamenilor. La 
toate loviturile şi încercările de penetrare sau zgâriere ar fi 
putut răspunde, în cazul că s-ar fi simţit iritat, cu un simplu 
exerciţiu de voinţă, şi ar fi prăjit planeta, curăţând-o de 
oameni. 

însă o parte centrală din sine se găsea afară. Putea 
prea bine să aştepte întoarcerea ei. Probabil, a decis ea în 
cele din urmă, va grăbi întoarcerea răspunzând la acele 
mesaje prin lovire. 

Când a coborât din avion pe aeroportul din Apia, 

mutantul a găsit insula în plină sărbătoare nebună, cu toate 
că era ora trei dimineaţa. Vreo douăzeci de tineri şi tinere 
dansau şi băteau din palme la unison; pretutindeni se 
vedeau steaguri şi ghirlande multicolore. 

In Hawaii, când se îmbarcase, îi fusese imposibil să nu 
observe că o serie dintre pasagerii albi erau neobişnuit de 
bătrâni. Când tinerii au încetat să mai cânte, timp în care-şi 
aştepta bagajele, a găsit explicaţia. Era a 60-a aniversare a 
independenţei statului Samoa, iar acei bătrâni erau ultimii 
supraviețuitori din forțele americane care fuseseră 
staționate acolo în cel de-al doilea război mondial. 

Atunci şi-a amintit imediat cu neplăcere de Bataan, iar 
în acelaşi timp, primăriţa din Apia i-a întâmpinat pe bătrânii 
veterani şi le-a spus poveşti pe care le auzise de la tatăl şi 
bunica ei. Mutantul a ascultat totul cu un aer respectuos, 
fără ca pe faţa lui să apară vreo expresie care să-i trădeze 
sentimentele. 

Avea o faţă plăcută, chiar frumoasă. Mutantul luase 
forma unei tinere atrăgătoare. 

Anunţul de pe net la care răspunsese se dăduse pentru 
angajarea unui tehnician laborant capabil să folosească o 
serie de aparate şi care să aibă cunoştinţe de biologie 
marină şi astronomie. Nu se cereau titluri de doctor în acele 
domenii, însă mutantului i-ar fi fost greu să se laude cu ele, 
chiar dacă le poseda. Documentele false pe care le avea 
asupra sa erau suficient de impresionante şi doar susţinea 
că studiase intens biologie marină şi obținuse o diplomă în 
astronomie. (Diploma chiar îi aparţinea femeii a cărei 
înfăţişare o împrumutase. Din fericire, aceasta nu mai lucra, 
deoarece devenise mamă de tripleţi în Pasadena.) 

Incropirea unei identități false i-a creat dificultăţi mai 
mari decât în alte situaţii. Mutantului nu-i era deloc greu să 
se dea drept femeia din Pasadena; avea până şi amprentele 
şi tatuajele ei, ba chiar şi mirosul ei specific. 

Insă trebuise să se arate vrăjitor în domeniul informatic 
pentru a şterge evidenţele privitoare la soţul ei şi pentru a 
introduce un raport de activitate impresionant. Trebuise să 
se asigure că mesajele prin computere, telefon şi fax aveau 
să fie dirijate prin sine, înainte ca ele să ajungă la Rae 
Archer. 

Adevărata Rae Archer era frumoasă şi făcea eforturi ca 
să pară mai tânără. Mutantul a modificat amănuntele, astfel 
încât să rămână acelaşi chip, însă doar simpatic, şi să 
sugereze vârsta reală, treizeci de ani. 

După ce anunţul apăruse pe website-ul Sky and 
Telescope, reuşise totul în mai puţin de o zi. (Realizase o 
monitorizare automată cu ajutorul cuvintelor-cheie „Apia” 
sau „Poseidon Projects”.) Sub forma ei, vorbise cu Naomi şi 
Jan, care au fost de acord să îi acorde doamnei Archer un 
interviu, dacă aceasta era dispusă să rişte costul biletelor 
de avion până în Samoa şi retur. Mutantul a socotit că 
făcuse o treabă bună mimând comportarea unei tinere care 
încearcă să-şi controleze emoția şi entuziasmul. 

Desigur, verificarea datelor prezenta un risc deosebit de 
mare.  Mutantul introdusese fişiere care să confirme 
competenţa profesională a lui Rae Archer în toate funcţiile 
deţinute până atunci. Insă dacă Naomi şi Jan ar fi hotărât să 
telefoneze în Statele Unite şi să întrebe o persoană reală 
care să-şi amintească de aptitudinile femeii, întregul 
eşafodaj de minciuni s-ar fi năruit. 

La ora trei dimineaţă, toată lumea din Apia era ameţită 
şi scrântită. Aproape toate taxiurile din oraş aşteptau în 
faţa aeroportului - avionul din Honolulu sosea doar de două 
ori pe săptămână - dar mutantul a cerut informaţii şi a 
procedat cu bun simţ, luând un autobuz până în oraş. Cei 
treizeci de kilometri oricum se parcurgeau cu viteză redusă. 
Pentru trei dolari în plus, autobuzul a ieşit de pe traseu, 
mergând o intersecţie în plus, şi l-a lăsat pe mutant exact la 
uşa pensiunii situate la un kilometru depărtare de plaja 
unde se desfăşura proiectul Poseidon. 

Cu pleoapele grele de somn, dar prietenos, proprietarul 
a apărut pentru a-l conduce pe mutant la camera sa. A 
mimat câteva ore de somn (timp în care a dirijat patru e- 
mail-uri către adevărata Rae Archer şi a monitorizat un apel 
greşit), apoi a urcat pe munte ca să vadă apariţia zorilor. 


34 - APIA, SAMOA, IUNIE 2021 


Mutantul bănuia că, din cauza sărbătorii, ar putea 

apărea o anumită amânare a lucrurilor, dar nu se aştepta la 
o respingere totală. 

—  Reveniţi poimâine, i-a spus paznicul după ce a 
telefonat să anunţe sosirea ei. S-ar putea să treacă şi o 
săptămână până să vă primească cineva. (Ea l-a întrebat de 
ce, iar el a dat din cap şi a continuat să asculte, ce i se 
comunica telefonic.) Vă vom rambursa cheltuielile 
suplimentare. Apoi a ascultat din nou. Acum se întâmplă 
prea multe lucruri. Intre timp, vizitaţi oraşul şi 
împrejurimile. 

Mutantul a auzit foarte bine ce i se comunica în re- 
ceptor, desigur. Agitaţia din glasul femeii - după telefoanele 
spre Statele Unite, şi-a dat seama că era vorba de Naomi - 
era palpabilă. Sosise cu o zi mai târziu. Se petrecuse ceva 
important în cadrul proiectului. 

A mers pe jos ceva mai mult de un kilometru până în 
oraş, oprindu-se la un magazin de suveniruri ca să-şi 
cumpere nişte haine mai lejere şi să se schimbe din 
îmbrăcămintea de serviciu. Vânzătoarea i-a arătat cum să- 
şi lege rochia lavalava”, şi a ales o cămaşă albastră pe care 
ar fi numit-o hawaiiană în orice alt context. Şi-a completat 
ţinuta de camuflaj cu o pereche de cercei cu aspect strident 
şi cu un colier din cochilii. 

De fapt, Samoa îşi câştigase independenţa pe 1 ia- 
nuarie. Dar cum acea zi era deja sărbătoare, autorităţile au 
mutat-o în iunie. Mutantul a intrat în oraş cu un aer 
resemnat, aproape sumbru. Asta, în vreme ce restul lumii 
se distra. 

A găsit lume cântând şi dansând, lucruri care ar fi 
prezentat interes mai curând pentru o fiinţă umană. lar 
ospeţele i s-a părut la fel de neapetisante. Apoi a asistat 
nepăsător la curse de canoe şi de pirogi, dar şi la de- 
monstraţii de dresaj cabalin. 

S-a slujit de farmecul său feminin şi de atitudinea 
deschisă, tipic americană, pentru a se apropia de doi 


15 Lavalava este o piesă de îmbrăcăminte tipică pentru Samoa, 
constând dintr-o bucată rectangulară de material imprimat în 
culori vii, (având, în general, dimensiuni de 1,10 pe 1,80 m), care 
se leagă larg în jurul taliei şi este purtată deopotrivă de bărbaţi şi 
femei (n. tr.). 

veterani, amândoi abia trecuţi de o sută de ani. 

Unul dintre ei s-a dovedit uimitor de limpede la minte şi 
de coerent, îndeosebi în ceea ce privea războaiele. După 
cel de-al doilea război mondial, luptase în Coreea, conflict 
ce îl scârbise, la fel ca şi cel din Vietnam, sau alte 
confruntări armate de mai mică anvergură sau falsele 
războaie ce urmaseră. 

(Prezenţa lui şi a altora lui în Samoa în cursul celui de-al 
doilea război mondial fusese o chestie de noroc, înaltul 
comandament japonez hotărâse în ultimul moment să nu 
mai invadeze şi ocupe insulele Arhipelagului Samoa; 
singura confruntare cu armata japoneză fusese o rafală de 
mitralieră trasă de un submarin aflat în trecere, care nu se 
soldase cu nici o victimă.) 

Nu avea cunoştinţă de proiectul Poseidon, deşi îşi 
amintea dezastrul submarinului cu acelaşi nume care 
pusese la dispoziţie pretextul pentru demararea proiectului. 
Asta nu s-ar fi întâmplat dacă o mână de privilegiați ai sorții 
şi-ar fi retras ghearele de pe Indonezia, o părere destul de 
obişnuită care totuşi n-ar fi reuşit să împiedice implicarea 
SUA în conflictul de acolo. Ca parte a forţei internaţionale 
de menţinere a păcii, care era în proporţie de 88% 
americană şi căreia numai de pace nu-i ardea. 

După ce şi-a jucat rolul de „fată americană agreabilă” 
faţă de bătrân, mutantul a reuşit să o vâre şi într-un 
reportaj de ştiri transmis prin holoviziune. Asta nu-i 
influenţa nicidecum perspectivele de a obţine slujba, lucru 
care s-a vădit ulterior, deoarece s-a întâmplat ca acesta să 
fie transmis la ora când, epuizați, membrii echipei de 
cercetare s-au dus să ia cina, iar Jan i-a recunoscut numele. 
Russ a hotărât probabil pe loc să o angajeze, doar ca să mai 
schimbe peisajul şi să-l facă mai atrăgător. 

Mutantul s-a plimbat toată ziua, explorând Apia, 
conştient fiind că aceea nu era nicidecum o zi obişnuită. 
Nici o rasă nu ar fi putut supravieţui jucând atât de tare. 

In dimineaţa următoare, a fost respins din nou; toată 
lumea era prea ocupată ca să-şi găsească timp de in- 
terviuri. S-a întors la pensiune şi a petrecut restul zilei 
căutând pe web şi alcătuind un mozaic din informaţiile 
postate cu zgârcenie de cei de la Poseidon, împreună cu o 

mulţime de speculaţii şi zvonuri. 

Unele dintre speculaţii erau extrem de ciudate, atri- 
buindu-le celor de la CIA geneza acelui proiect, sau chiar 
sugerând că toţi cercetătorii erau de fapt extraterestri, şi 
organizaseră acea mascaradă ca să le prezinte oamenilor 
realitatea cu ţârâita. 

Probabil că mutantul era cel mai inteligent cititor care a 
văzut această speculație şi s-a întrebat dacă nu cumva 
putea fi chiar adevărată. În realitate, nu era. Pe insulă se 
aflau doar doi extraterestri. 


35 - PAGO PAGO, SAMOA AMERICANĂ, IUNIE 2021 


Cameleonul începuse să se plictisească, dar Apia era o 
aşezare prea măruntă şi aparte ca să comită o crimă, două, 
din simplă distracţie. A plecat de la slujbă cu câteva minute 
mai devreme şi a luat un taxi până la micuțul aeroport 
Fagali'i din afara oraşului, şi a luat un avion fără pretenţii 
până în Samoa Americană. In aparatul cu capacitatea de 
douăsprezece persoane se  îmbarcaseră şaisprezece 
pasageri, dar patru dintre ei erau copii stând în poalele 
mamelor. Zborul a ţinut patruzeci de minute, dar tot atâtea 
minute de scâncete, plânsete şi vărsături ale copiilor ar fi 
putut face ca şi un om normal să aibă gânduri ucigaşe. 
Cameleonul s-a stăpânit, readucând în memorie imagini cu 
scene de infanticid pe care le comisese în trecut. 

Pe aeroportul din Pago Pago era înfiorător de cald, însă 
atmosfera din oraş era şi mai şi: oamenii avuseseră „o zi 
proastă cu tonul”. Aproape jumătate din populaţia de acolo 
lucra într-una din cele dintre cele două fabrici de conserve 
de ton; deşeurile urât mirositoare se deversau în port, 
unde, în zilele caniculare, se luau la întrecere cu ceea ce 
provenea din canalizări, asaltând nările celor care treceau 
pe acolo. 

Căderea întunericului a adus totuşi ceva ce semăna a 
briză. Cameleonul a coborât spre port şi faleză în căutare 
de bucluc. Porțiunea de la răsărit de fabricile de conserve, 
numită Zona întunecată, era locul potrivit pentru încăierări. 
Pe drum, a pătruns pe o alee puţin circulată şi a ieşit la 

capătul celălalt având înfăţişarea unui marinar pakistanez 
cam mototolit. 

Primele două baruri în care a intrat erau prea liniştite ca 
să găsească vreo distracţie, pentru că acolo se adunaseră 
cei de pe iahturi, care acostau în haznaua ce-şi spunea port 
cât să-şi completeze proviziile şi, probabil, să profite de 
prostituatele accesibile şi drogurile ieftine din Zona 
întunecată. 

A auzit zgomote de încăierare şi a intrat într-o bombă 
slab luminată, numită Goodbye Charlie. Doi samoani înalţi 
şi musculoşi stăteau la bar, răcnind unul la celălalt în toate 
limbile pe care le cunoşteau. Barmanul îi urmărea temător, 
luând, evident, sticlele şi paharele din zona lor de acţiune. 
Ceilalţi consumatori se uitau la ei cu un aer detaşat. Putea 
fi o simplă neînțelegere ce avea să se aplaneze. 

Cameleonul s-a aşezat pe singurul scaun liber de la bar 
şi a fluturat o bancnotă de douăzeci de dolari. Barmanul s-a 
apropiat de el, fără să-şi dezlipească însă ochii de le cei doi 
scandalagii. 

— Da, vă rog. 

— Aş vrea un Budweiser şi un whisky mic, a zis el cu un 
pronunţat accent pakistanez. 

Omul i-a aruncat o privire lungă, apoi i-a smuls 
bancnota dintre degete. 

S-a întors aducându-i o sticlă de Bud călâie, şi un 
păhăruţ ce fusese clătit, dar nu spălat, făcând uitat restul. A 
turnat apoi cu generozitate două degete de tărie dintr-o 
sticlă fără etichetă. 

— Domnii ăştia sunt săriţi? a întrebat cameleonul. 

— Poate loviți, aşa cred. 

Drogul preferat în Samoa Americană este metaam- 
fetamina, căreia i se mai spune şi gheaţă. Când îşi revin 
după o doză, oamenii sunt prost dispuşi, uneori certăreţi şi 
gata să se încaiere, adică „loviţi”. Asta putea da naştere 
violenţei. 

Cameleonul a băut whiskey-ul din două înghiţituri şi s-a 
lăsat să alunece de pe scaun. A păşit apoi nesigur până a 
ajuns în faţa celor doi marinari. 

— Hei, voi! Aceştia l-au ignorat. Hei, voi ăştia! Vreţi să 
vă potoliţi? 

— Da, aşa, ce mama dracului, s-a auzit glasul unui 
american beat în tăcerea ce s-a lăsat. Cei doi s-au uitat 
încruntaţi la pakistanezul amărât, care era cu treizeci de 
centimetri mai scund decât ei. Unul dintre ei s-a aplecat în 
faţă şi a dat să ardă o palmă peste cap. 

Cameleonul s-a lăsat brusc în jos, evitând lovitura şi l-a 
apucat pe om de încheietură, pe care i-a răsucit-o, făcându- 
| să cadă în genunchi. A răsucit mai tare şi a tras, iar 
umărul omului a plesnit ca o aripă de pui ce este smulsă. S- 
a prăbuşit pe podea, urlând ascuţit de durere. Cameleonul 
l-a redus la tăcere cu două lovituri de picior în cap. De jur 
împrejur, scaunele de bar s-au năruit, pentru că majoritatea 
clienţilor s-au tras grăbiţi din apropierea scenei. Americanul 
beat a rămas aşezat şi a aplaudat pocnindu-şi palmele rar. 

— Al dracu' pakistanez, a zis celălalt samoan şi a scos 
un cuţit pentru tăiat ambalaje. A 

— De ajuns! a răcnit barmanul. Incăieraţi-vă afară! 

— Am înţeles. 

Cameleonul s-a răsucit pe călcâie şi a pornit spre uşă. 

Ulterior, martorii au declarat poliţiei că restul s-a 
petrecut mult prea repede ca să poată vedea cu exactitate. 
Samoanul l-a atins pe umăr pe pakistanez, iar acesta s-a 
răsucit. 

Pakistanezul i-a întins cuțitul samoanului şi a zis: „Ta”. 
Samoanul a rămas în picioare şi s-a uitat la pata de sânge 
ce se lăţea pe tricoul lui. După aceea, intestinele încolăcite, 
albăstrui, şi cu pete de sânge, i s-au revărsat din abdomen, 
atârnându-i până la genunchi, apoi omul s-a prăbuşit mort 
la pământ. 

Nimeni nu l-a văzut pe pakistanez plecând. Când s-au 
bulucit spre uşă, nu au văzut decât un bătrân care şedea pe 
cheu şi pescuia cu un fir în mână. 

A doua zi dimineaţă, poliţia a găsit cadavrele a două 
prostituate într-o ladă de gunoi de mari dimensiuni. Pe 
gâtul lor se vedeau urme de strangulare, mai precis degetul 
mare şi încă unul, însă cele două femei muriseră din cauza 
hemoragiei cerebrale, pentru că fuseseră lovite cap în cap. 

Când soarele a ajuns ceva mai sus pe cer, au mirosit şi 
găsit un marinar pakistanez mort pe o alee, dar, inex- 
plicabil, gol puşcă. Cazul s-a închis. 


154 


Camuflaj 


Cameleonul plecase deja cu zborul din zori spre Apia, 
într-o dispoziţie ceva mai bună. 


36 - APIA, SAMOA, IUNIE 2021 


A treia dimineaţă s-a arătat limpede şi calmă, astfel că 
mutantul şi-a luat muştiucul de respirat şi restul de 
aparatură până la Rezervaţia Marină de adâncime Palolo, 
situată la mai puţin de un kilometru depărtare, îşi alcătuise 
un costum de baie pe corp, cam decoltat după standardele 
americane, însă în drum spre plajă îşi pusese o lavalava, ca 
să nu-i şocheze pe localnici, care, ca să-şi revină după atâta 
distracţie şi băutură, la acea oră oricum dormeau mai toţi, 
cu excepţia fetei cu ochi lipiţi de somn care i-a luat taxa de 
acces la intrarea în parc. 

Era ora fluxului. Şi-a pus masca, de care nici nu avea 
nevoie, muştiucul de respirat şi labele de înot şi s-a stre- 
curat în mediul familiar. În apa mică dintre țărm şi recif, i-a 
apărut o scenă de o straneitate nepământeană - 
întinzându-se pe multe hectare, o fermă de scoici uriaşe, 
mii de scoici, având diametrul de la treizeci de centimetri 
până la acela al unui capac de canalizare, ba chiar şi mai 
mare. Existau şi unele mărunte, protejate de cuşti din plasă 
de sârmă; gândindu-se ce gust trebuiau să aibă, mutantul a 
salivat. A scos destul de uşor una din cuşcă şi, întărindu-şi 
dinţii, a strivit-o: era delicioasă. 

Reciful era frumos, un labirint multicolor de coral viu, 
dar nu aceea era destinaţia mutantului. A înotat repede 
dincolo de corali, către locul unde valurile se spărgeau de 
reciful care constituia o barieră şi separa insula de zonele 
adânci. A trecut prin curenţii puternici, a găsit o 
deschizătură zimţată şi a plonjat înăuntru. 

A înotat prin apa rece şi neclintită până la fund, şi şi-a 
depozitat echipamentul sub o piatră mare. 

Cât de repede se putea transforma în rechin? 

l-au luat douăsprezece minute de durere cumplită, 
probabil cea mai rapidă transformare a sa. Cam pe la ju- 
mătate, i-a dat târcoale un rechin de recif având aproape 
aceleaşi dimensiuni cu el; acesta i-a dat roată de câteva ori 

şi l-a adulmecat, apoi a socotit că indiferent ce ar fi fost 
acea creatură ciudată, nu o putea nici mânca, nici lua drept 
partener pentru împerechere, astfel că s-a îndepărtat. Se 
întâmpla uneori ca animalele marine să-l muşte, însă 
majoritatea scuipau substanţa ciudată care nu le amintea 
de nimic cunoscut. 

Ca să poată vedea mai bine, a devenit un rechin-ciocan, 
şi a înotat vreo doi kilometri spre sud, pentru a vizita locul 
unde Poseidon îşi desfăşura proiectul. Era uşor de găsit, 
deoarece trebuia să urmeze un gust metalic, diferit de 
oricare altul întâlnit până atunci. A găsit imediat şi sursa: 
apă călduţă ce venea printr-un tub de scurgere; acel lichid 
răcea reactorul nuclear care alimenta locul cu energie. 

După o căutare de un minut, a găsit şi conducta de 
alimentare cu apă. Informaţia îi putea sluji. Dacă era 
blocată, oare cât timp trecea până la supraîncălzirea şi 
oprirea reactorului? Sau până la topirea lui? 

A examinat componentele zidului de protecţie, care se 
aflau în apa suficient de adâncă, pentru că nu voia să 
atragă atenţia asupra lui. Apariţia unui rechin-ciocan lung 
de aproape trei metri ar părea cel puţin ciudat în ape puţin 
adânci. A auzit copiii zbenguindu-se şi înotând pe partea 
dinspre sat a zidului de protecţie şi s-a simţit ispitit să le 
ofere ceva cu care să se laude faţă de tovarăşii lor de joacă 
- doar înotând prin apropierea lor şi arătându-şi colții ca 
într-un zâmbet - dar a considerat că era preferabil să nu 
facă ceva neobişnuit, care ieşea din comportamentul tipic 
al rechinilor. 

Se putea întâmpla să apară şi în obiectivul vreunei 
camere subacvatice de supraveghere. Era mai bine să se 
comporte ca un peşte derutat, care s-a aventurat prea 
aproape de țărm. Rechinii-ciocan sunt de multe ori curioşi şi 
imprudenti. 

Parcă drept răspuns la acel gând, a auzit mugetul unui 
motor puternic, pornit brusc, şi apropiindu-se de el. S-a 
grăbit să se scufunde. 

Era o şalupă foarte rapidă. L-a ajuns pe mutant înainte 
ca acesta să poată ieşi din zona de apă mică. A urmat un 
bang asurzitor, iar un harpon a străpuns trupul lui dintr-o 
parte în cealaltă. Puțin mai jos de cap. 

Vuietul motorului a scăzut imediat în intensitate, iar 
omul de la bord a început să tragă trofeul pentru a-l aduce 
la bord. Mutantul s-a lăsat dus o bună bucată de drum spre 
şalupă, apoi a deviat pe neaşteptate la 180 de grade - 
rechinii-ciocan sunt recunoscuţi pentru agilitate - şi s-a 
îndepărtat apoi înot cu toată viteza. 

Când a ajuns la capătul firului, a tras brusc; apoi a auzit 
un răcnet şi un plescăit. Doar ca să se distreze, mutantul a 
mai tras puţin, după care a înotat iute spre şalupă, abia 
deranjat de harpon. Omul era încă pe jumătate în apă când 
rechinul s-a ciocnit de piciorul lui, iar modificarea 
neîntârziată a gustului apei a constituit pentru el o dovadă 
că distracţia dăduse roadele aşteptate. 

Cineva de la bordul şalupei a început să tragă cu un 
pistol mare, nimerind rechinul de două ori şi ratând două 
focuri. Mutantul s-a răsucit pe sub şalupă şi a muşcat 
sănătos din corpul făcut din fibră de sticlă, după care s-a 
îndreptat spre apele adânci. Când s-a simţit complet 
nevăzut, a oprit sângerarea spectaculoasă, dar inutilă, apoi 
a lărgit prima rană pentru ca harponul să alunece afară cât 
mai uşor. După aceea a înotat spre nord, rămânând la o 
adâncime confortabilă. 

S-a întrebat dacă oamenii aceia fuseseră motivaţi de 
teamă ori de lăcomie. Pesemne că era vorba de lăcomie; 
înarmaţi cu un harpon şi pistol, sigur porniseră la pescuit de 
rechini. Vândute pentru supă, aripioarele le-ar fi adus 
câteva mii de dolari, iar asta explica de ce, în ciuda hranei 
abundente, în zonă nu existau prea mulţi rechini mari. 

Masca, muştiucul şi labele de înot se aflau în siguranţă 
sub piatră, aşa cum le lăsase. l-au trebuit zece minute de 
dureri ca să redevină tânăra de mai devreme şi încă treizeci 
de secunde ca să elaboreze materialul pentru costumul de 
baie. Acum era cu vreun centimetru şi ceva mai mic din 
cauza pierderii de materie prin rănile căpătate. Pe drumul 
de întoarcere avea să prindă şi să absoarbă vreo doi peşti 
de recif pentru a-şi reface masa. 

A fost întrerupt din acea operaţiune simplă. Tocmai 
urmărise şi prinsese un crap mare, şi-şi lărgea un orificiu 
pentru a-l absorbi, când a auzit o voce umană. 

Fata care vindea bilete de acces în parc se afla la vreo 

sută de metri depărtare, la marginea recifului; striga şi 
gesticula. A dat drumul peştelui şi a făcut ca orificiul să 
revină la dimensiunile lui obişnuite şi să fie acoperit de 
costumul de baie. A înotat spre tânără aşa cum ar proceda 
orice fiinţă umană, relaxat şi pe spate, având masca trasă 
pe frunte. 

— Dumneavoastră sunteţi doamna Rae? a întrebat-o 
fata. 

— Rae Archer, i-a răspuns mutantul stând în picioare în 
apa adâncă de un metru. 

Domnul Wade s-a gândit că s-ar putea să fi venit aici. 
(Aşa se numea proprietarul pensiunii.) A zis că cei de la 
Poseidon v-au căutat şi că vor să ajungeţi acolo la ora 
unsprezece. E aproape zece. 

Timpul zboară când te distrezi. 

— Mulţumesc. Înseamnă că trebuie să mă grăbesc. 

Mutantul şi-a menţinut viteza de înot la aceea a unei 
persoane atletice, după care a mers prin apa până la brâu 
cu o stângăcie convingătoare, păstrând labele de înot pe 
picioare. Şi le-ar fi putut scoate, dar ştia că prundişul era 
prea ascuţit pentru tălpile umane. Şi-a pus din nou lavalava 
şi a alergat în ritm domol până la pensiune. 

A făcut un duş rece şi s-a şamponat repede, deşi ar fi 
reuşit o curăţare mai bună a suprafeţei pielii şi a părului şi 
altfel, doar stând în repaus douăzeci de secunde. A 
îmbrăcat hainele tropicale de birou şi s-a lăsat condus(ă) de 
domnul Wade până la Poseidon, deşi ar fi putut foarte bine 
să meargă pe jos fără a risca să întârzie. 

Insă dacă ar fi procedat astfel şi ar fi apărut acolo fără 
să fi transpirat deloc, ar fi stârnit probabil mirarea multora. 

In faţa porţilor doi bărbaţi aveau o şalupă uşoară de 
pescuit pusă pe două capre, şi le arătau unui grup de copii 
curioşi muşcătura de rechin din apropierea provei. 

Naomi, o femeie masivă şi musculoasă, o aştepta la 
uşă, însă, în loc să o invite înăuntru, a condus-o înapoi, 
până la vila 7. Şi-au lăsat pantofii la uşă, alături de alte 
două perechi, şi au intrat în holul unde se simţea răcoarea 
aerului condiţionat. 

La o masă de lemn, se găseau un bărbat şi o femeie, 
amândoi de vârstă medie. Femeia i s-a părut cunoscută. A 

făcut câteva asocieri şi şi-a adus aminte că îi corectase 
lucrările acelei femei la Harvard, în 1980. 

Mutantul i-a strâns mâna bărbatului, Russell Sutton, iar 
acesta l-a prezentat fostei lui studente, doctor Jan Dagmar. 
Amândoi păreau surescitaţi şi cu ochi extrem de obosiţi, de 
parcă ar fi stat treji vreo două nopţi doar cu cafea şi alte 
stimulente. S-au lăsat greoi pe scaune. 

— Cafea? l-a întrebat Naomi, iar mutantul a acceptat, 
fără zahăr, şi s-a aşezat vizavi de Jan. 

— Intâi de toate, să ne spui, te rog, ce ştii despre pro- 
iectul nostru, l-a invitat Jan. 

— Asta mi-ar lua ceva timp, a spus mutantul. M-am 
pregătit în privinţa asta. 

Jan a ridicat din umeri cu un aer amical. 

| s-a adus cafeaua. 

— Mulţumesc. Aţi descoperit întâmplător un artefact pe 
fundul mării şi l-aţi scos la suprafaţă, iar curând aţi 
constatat că era constituit dintr-un material cu densitate 
mai mare decât orice element din tabelul lui Mendeleev. De 
trei ori mai dens decât plutoniul, dar fără a fi radioactiv. 

— De trei ori dacă este complet solid, a spus Russ. Dar 
s-ar putea să fie gol pe dinăuntru. 

Mutantul a dat din cap. 

— Dacă provine de pe Pământ, a fost realizat printr-un 
proces pe care încă nu-l cunoaştem - asta ca să ne 
exprimăm eufemistic! Tot astfel, dacă ar fi produs pe o altă 
planetă. Incă nu ştiţi cum a fost construit, dar, din punct de 
vedere intelectual, este mai comod să consideraţi că a sosit 
de pe altă planetă. 

— lar asta ţi-a stârnit interesul, a spus Russ. 

— Mie şi altor şapte miliarde de oameni, a spus el. De 
când aţi dat anunţul, după ce pornesc computerul 
dimineaţa, acesta începe să caute materiale noi în care 
apare cuvântul „Poseidon”. Apoi a sorbit din cafea. Nu aţi 
reuşit să perforaţi ori să piliţi nici o moleculă din acest 
obiect. Aţi încercat să-l supraîncălziţi cu un laser şi... s-a 
petrecut un accident. 

— Aşadar, ştii ce s-a întâmplat? 

— Nu. Am văzut ce s-a transmis pe CNN şi am citit 
speculaţiile apărute în presă. Chestia aceea poate levita? 

Russ a ridicat din sprâncene. 

— Şi noi am văzut imaginile. 

— Dar nu aţi dat nimic publicităţii. 

— Nu. Russ s-a uitat spre Jan, apoi a revenit cu ochii la 
tânăra femeie. O să-ţi mai dezvăluim câte ceva dacă te 
angajăm şi semnezi contractul de confidenţialitate. 

— Dar să nu te aştepţi la lucruri spectaculoase, a pre- 
cizat Jan. Nu prea sunt multe de povestit. 

— Ai obţinut diploma în astronomie, a zis Russ, apoi ai 
abandonat? 

— M-am căsătorit, a spus mutantul, iar când totul s-a 
năruit, am rămas cu prea multe datorii ca să-mi mai pot 
continua educaţia universitară. 

Aceasta era o parte a autobiografiei care ar fi apărut la 
o căutare computerizată, dar nimic altceva. „Soţul” 
dispăruse cu totul din peisaj, iar formularele pentru plata 
taxelor statale şi federale erau realizate cu precizie, la fel 
ca şi evidenţele de angajare pentru cele două slujbe de 
tehnician de laborator. 

Se cam chinuise să descopere două firme uriaşe din Los 
Angeles, care înregistrau o fluctuaţie de personal atât de 
mare, încât nimeni nu şi-ar fi putut aminti de cineva cu 
numele de Rae. 

— Am făcut unele verificări, i-a zis Naomi. Profesorii tăi 
de la Berkeley au avut o părere foarte bună despre tine. 

Mutantul a privit-o netulburat. 

— Şi probabil s-au întrebat de ce nu am continuat. 

— Şi de ce ai devenit tehnician de laborator. 

— Am avut pregătirea necesară, din slujbele avute pe 
durata verii. In astronomie nu se prea găsesc posturi. 

— Asta-i clar, a spus Jan. Mai mult de jumătate din ab- 
solvenţi fac ceva ce nu are nici o legătură cu astronomia. 

— Ştiam asta când am hotărât să-mi aleg specialitatea 
de absolvire, a spus mutantul. Indrumătorul m-a sfătuit să 
învăţ cum să întorc hamburgerii pe partea cealaltă ca pe 
clătite. Jan a pufnit în râs. 

— Aşa mi-a spus şi îndrumătorul meu, prin anii optzeci. 
Prin urmare, să păstrăm speranţa. 

— Vrei să te întorci la specialitatea ta? i s-a adresat 
Russ, aceea fiind practic o întrebare la care nu se putea da 

un răspuns precis. 

— Am continuat să studiez la bibliotecă, citind A.J. şi 
Aph. Jl., a spus el cu precauţie. Interesul meu faţă de 
astronomie nu s-a diminuat, în special în ce priveşte 
formarea stelelor şi a aglomerărilor globulare. (Şi-a dat 
seama că vorbea ca un profesor de colegiu, însă chiar 
fusese profesor, şi încă mai multă vreme decât lucrase ca 
laborant. Sau ca prostituată, la o adică.) Dar mi-ar fi greu să 
redevin studentă. După ce lucrezi atâţia ani, e greu să revii. 
(Treizeci şi unu din ultimii nouăzeci şi patru de ani, dacă se 
ţinea seama că era rechin femelă.) 

— Mă atrage partea activităţii de aici care ţine de SETI, 
a continuat el. Nu am urmat nici un curs legat de acest 
aspect decât ca parte a radio-astronomiei. Aşa că ar fi 
interesant să mai învăţ ceva, chiar dacă nu-mi va folosi 
ulterior. 

Russ a dat din cap şi a schimbat din nou o privire cu 
Jan. 

— Ştii ce am făcut în ultimele luni. 

— Lucruri legate de medii planetare. Am văzut emi- 
siunea Nova despre Venus; mi s-a părut incredibil. 

— Ei bine... a făcut Russ, apoi şi-a lipit degetele celor 
două mâini, bătându-le între ele. Asta este un secret. 
Curând va afla întreaga lume, dar deocamdată ne gândim 
ce concluzie să tragem şi când să anunţăm. Ştii să păstrezi 
discreţia? 

— Bineînţeles. 

— Am obţinut o reacţie din partea artefactului. Mutantul 
a evidenţiat o serie de reflexe fiziologice, care reflectau 
simţăminte umane: dilatarea pupilelor, transpiraţie, un uşor 
gâfâit în semn de mirare: 

— In timpul simulării atmosferei de pe Jupiter? Jan a 
confirmat cu un gest din cap. 

— La început, am crezut că e vorba de o eroare. Ştii, noi 
folosim pi la pătrat ca factor de la o frecvenţă la alta. 

— Da, interesantă soluţie. 

— lar artefactul a repetat mesajul, prima jumătate, mai 
precis, dar la o frecvenţă de zece ori mai mare. 

Mutantul a dat din cap. 

— Deci recunoaşte cifrele. 

— S-ar putea să ştie câte cifre avem noi, a spus Russ. 

— La început, am crezut că era o greşeală de transmi- 
sie, a zis Jan. Era faza acustică, aceea în care mesajul se 
bate. Se face automat, folosindu-se un ciocan acţionat de 
un solenoid. Reacţia, de zece ori mai rapidă s-a petrecut 
mijlocul mesajul nostru. 

— S-a înregistrat, dar iniţial a fost ignorat, a precizat 
Russ. Unul dintre tehnicieni, Muese, l-a analiza ca zgomot 
de reacţie inversă - asta s-a mai întâmplat şi în alte ocazii - 
apoi şi-a dat seama că totul provenea de la artefact. 

— In acel moment se ajunsese la transmiterea în 
infraroşu, a spus Jan, indicând o distanţă cu ajutorul mâi- 
nilor puse una peste alta, dar ne-am întors la modul acustic, 
retransmiţând semnalul mai rapid transmis de artefact. A 
răspuns printr-un semnal lung, de aproximativ 
douăsprezece minute. 

— Spunând ce? Russ a clătinat din cap. 

— Nu avem nici cea mai vagă idee. Nici un indiciu. Dar 
nu e aleatoriu. 

Amândoi păreau calmi, dar mutantul le-a simţit pulsul 
crescut. Jan a rostit cu precauţie: 

— Ai spune că o creatură inteligentă, o inteligenţă de 
vreun anumit tip, ar reacţiona folosind acelaşi cod. S-a uitat 
la femeia atrăgătoare cu o nepăsare studiată care părea să 
afirme: acesta este un test. De ce crezi că n-a făcut-o? 

Mutantul a făcut o pauză mai lungă decât s-ar fi 
cuvenit. 

— Unu, lama lui Occam: nu a înţeles că prima serie 
reprezenta un cod. S-a purtat ca Minah Bird:6. Insă cel de-al 
doilea „mesaj”... factorul de zece este interesant, dar poate 
că obiectul, ori ce anume l-a creat, a avut zece apendice. Şi 
atunci, vă pun o întrebare evidentă: Aţi efectuat analiza 


16 Minah Bird, pasărea Minah, este un personaj din desenul 
animat Inky and the Minah Bird. În film, Inky încearcă să prindă 
pasărea minah, care e puternică, mereu tăcută, apare din senin, 
îşi schimbă mărimea şi are permanent o expresie impenetrabilă, 
calitate la care se face aluzie în textul romanului (n. tr.). 

Zipf"? Entropia Shannon!%? 

Jan şi Russ s-au consultat din priviri, iar Naomi a 
chicotit. 

— Panta Zipf este -1, a spus Russ încet, astfel că me- 
sajul nu este doar zgomot. 

Ţipetele delfinilor şi limbile umane generează de obicei 
o pantă de -1; acest lucru nu poate apărea pur întâmplător. 

— Entropia Shannon mă cam sperie, a spus Jan. E de 
ordinul 26. 

— Mamă, a făcut mutantul, simțind că lucrurile devin 
tot mai interesante. Limbile umane aveau doar o 
complexitate de ordinul nouă. A delfinilor, de ordinul patru. 
Aşadar, nu a alcătuit propria lui versiune a mesajului lui 
Drake? 

— Aşa am sperat noi, a zis Russ, dar nu respectă prima 
cerinţă: cele două numere prime care să ne spună 
proporţiile matricei cu informaţii. 

— Am reuşit ceea ce era evident, a spus Jan, încă 
punându-l pe mutant la încercare. 

Mutantul a privit-o fix. 

— Presupunând că matricea ar avea aceeaşi dimen- 
siune ca şi a voastră, sau că este produsul altor două 
numere prime. Dar asta nu a dat rezultate. 

— Nu tocmai, a zis Russ. In cele din urmă, ne-am în- 
chipuit că el vorba de trei numere prime multiplicate 
laolaltă. Ceva de genul „să plătim pe neve.” 

Jan a încuviinţat din cap şi s-a aplecat în faţă, lăsându-și 
coatele pe masă. 

— Ştii ceva? Organizaţia noastră nu are o ierarhie ri- 
gidă. Cu alte cuvinte, Russ şi Jack Halliburton stabilesc ce 
trebuie făcut, ei hotărăsc şi precizează ce trebuie să facem 
noi, ceilalţi. La nivelul de lucrător, treaba e cam haotică. 
Aşa vrem să se desfăşoare lucrurile. Nu suntem într-o 


17 Legea Zipf se referă la frecvenţa apariţiei şi distribuţiei 
unor cuvinte în cadrul limbajului (n. tr.). 

18 Teorema lui Shannon, se referă la capacitatea unui canal 
de comunicaţie în funcţie de lăţimea de bandă şi de raportul sem- 
nal/zgomot. Formula lui Shannon dă entropia unui mesaj M în biţi: 

H(M)=-log2p(M), unde p(M) este probabilitatea apariţiei 
mesajului M (n. tr.). 

întreprindere de cercetare-dezvoltare, unde se pot stabili 
sarcini şi se lucrează conform unui program, într-un fel, noi 
bâjbâim pe întuneric, slujindu-ne de intuiţie. Până şi bătrâni 
ca mine şi Russ ştiu că educaţia şi experienţa pot interfera 
cu intuiţia. Când angajăm oameni la nivelul tău, o facem 
înțelegând că, deşi o mare parte a activităţii tale este de 
rutină, există oricând loc pentru iniţiative proprii. Femeia pe 
care o vei înlocui venea mereu cu idei trăsnite, dar uneori 
ne erau de ajutor. 

— Şi de ce a plecat? a întrebat mutantul. 

— O boală în familie, fiica ei, mai precis. S-ar putea să 
se întoarcă după ce se rezolvă lucrurile, dar se pare că va 
mai dura. 

— Până atunci, însă, avem nevoie de cineva ca tine, a 
spus Russ. Cred că ţie nu ţi se va întâmpla... deşi mi se 
pare jenant. Femeia pe care ea o înlocuise a trebuit să 
plece pentru a naşte. Tot astfel, suntem pe cale să ne 
pierdem şi secretara, care este însărcinată. 

— Eu nu pot avea copii, a spus mutantul, fără să ada- 
uge că decât prin fisiune. 

A roşit şi şi-a dus mâna la gură. 

— Nu aveam intenţia de a ne vâri în viaţa ta particulară, 
a spus Jan, aruncându-i o privire tăioasă lui Russ. 

— Sigur că nu, a întărit Russ, care arăta ca un om care 
are o nevoie disperată de hârtii pe care să le răsfoiască. 

In schimb, şi-a examinat interiorul ceştii de cafea, pe 
care o golise. 

— A, nu sunt chiar aşa de sensibilă, a spus mutantul. E 
o chestiune de biologie. lar viaţa mea e mai simplă. Dacă 
primesc slujba, ce trebuie să fac în etapa asta? S-ar părea 
că spectroscopia şi cromatografia în gaz nu fac parte din 
meniu chiar acum. 

— Acum, Nu, evident, a zis Russ, care s-a dus cu ceaşca 
la cafetieră ca să şi-o umple. In CV-ul tău se menţionează 
că te pricepi la criptografie. 

— Da, am urmat un curs şi am citit pe cont propriu. De 
fapt, citise chiar foarte mult, dar în altă viaţă. 

Când studiase informatica la MIT, toată lumea mani- 
festa interes faţă de asta. 

Jan a lovit de două ori în carneţel şi a privit la ecran. 

— Nu e trecut în dosarul tău. g 

— Doar am asistat la cursuri. Indrumătorul meu a 
declarat cursul drept frivol. Ar fi fost în stare să mă omoare 
dacă ar fi aflat că preferam să merg la un asemenea curs 
decât să rezolv ecuații diferențiale de ordin superior. 

— Da, înțeleg chestia asta, a zis Jan. 

— Poate că ar fi fost o alegere potrivită, a spus Russ. 
Pentru că asta o să faci vreme, aşa cred. Având în vedere 
şirul ăsta blestemat de date oferite de artefact, trebuie să 
ne împărţim în două grupuri. Unul, din care vei face parte, 
va încerca să descifreze mesajul. Celălalt va insista pe 
lângă artefact, transmiţându-i o serie de mesaje mai 
complexe, care să urmeze principiile primului mesaj. Acesta 
este grupul condus de Jan. 

— Şi ţineţi totul sub control? Fără amestecul 
guvernului? 

— Evident. Suntem o corporație care vrea să scoată 
profituri, şi s-ar putea să scoatem un profit revoltător de 
mare dacă descifrăm ce vrea să ne comunice acest ar- 
tefact. Şi aşa s-ar cuveni, având în vedere câţi bani a băgat 
Jack în proiect. 

— Dacă ne-am afla în SUA, a spus Jan, guvernul şi-ar 
vâri codiţa din motive de securitate naţională. Insă aici nu 
poate face mare lucru. Jack este cetăţean samoan, dacă 
vrei să ştii. 

— Dar aveţi totuşi o echipă de la NASA, a spus 
mutantul. 

— Eu fac parte din ea, a spus Jan. Şi am folosit costume 
spaţiale create de cei de la NASA şi tot ei ne-au pus la 
dispoziţie laserul militar care a făcut ca lucrurile să devină 
foarte interesante în urmă cu vreo două luni. Insă acordurile 
noastre cu ei sunt redactate cu foarte mare grijă, iar 
contractele individuale de angajare, ei, aici e vorba de un 
soi de mercenariat. 

— Li se oferă un anumit procent din profit, dacă toată 
lumea se poartă frumos, a spus Russ, şi nimeni nu primeşte 
nimic dacă se întâmplă ca cineva să divulge ceva. Ca să nu 
mai vorbesc de haita de avocaţi care e gata să-l sfârtece şi 
să-l arunce pe drumuri pe cel care trăncăneşte. 

— Ceva de genul ăsta va apărea şi în contractul tău de 

confidenţialitate. Jack joacă cinstit, dar nu e maleabil. Jan a 
lovit din nou cu degetele în carneţel. Evident, cred că te 
poţi considera angajată. Trebuie să aprobe şi Jack, dar el 
doarme de câteva ore, şi nu va lua nici o hotărâre până 
mâine dimineaţă. Insă noi doi şi Naomi ne ocupăm de toate 
angajările pentru sectorul tehnic şi administrativ. 

— Deci, să stau pe lângă telefon? 

Russ a clătinat din cap. 

— Insula asta nu e chiar atât de mare. Te găsim noi. 

— De ce ţi-e frică, nu scapi!*, a zis Naomi şi a surâs. 


37 - APIA, SAMOA, 13 IUNIE 2021 


Încercarea de a descifra codul folosit de artefact a fost 
cel mai interesant lucru pe care-l făcuse mutantul vreodată. 
Dacă ar fi fost încuiat într-o cameră doar cu şirurile de zero 
şi unu - şi având o linie de date pentru comunicarea cu 
exteriorul - ar fi fost în stare să descifreze totul singur. Nu 
ştia dacă asta i-ar fi luat o săptămână, un an ori un mileniu. 
Şi nici nu-i prea păsa. 

Insă ceilalţi lucrau contra cronometru. Jack voia pro- 
blema lămurită cât mai prezenta interes pentru mijloacele 
de informare, iar astfel, dacă păstrau secretul, într-o zi să 
anunţe progresele făcute în comunicarea cu obiectul, iar în 
următoarea să dea şi traducerea mesajului. 

Pentru ca secretul să fie păstrat cu mai multă străş- 
nicie, a mărit miza: persoana sau echipa care spărgea codul 
primea o bonificaţie de un milion de dolari, cu condiţia de a 
se păstra şi în continuare discreţia. În caz contrar, premiul 
se reducea la o sută de mii. 

Mutantul s-a întrebat care era logica unei asemenea 
decizii luate de Jack, ori dacă în această situaţie se putea 
vorbi de logică. De ce credea el că asta îi va aduce bani? 
Dacă mesajul ar fi sunat: „Salutări; vă dau la schimb nişte 
imagini”, şi artefactul nu ar fi oferit nimic mai important 
decât ceea ce i se dăduse de către oameni - lucru aşteptat 


19 În original, în traducere liberă, „Poţi fugi, dar nu ai unde să 
te ascunzi”, expresie atribuită boxerului Joe Louis (1914-1981) (n. 
tr.). 

de mutant şi de majoritatea celorlalţi participanţi la proiect 
- atunci cum avea compania Poseidon să obţină bani din 
asta? Lansând pe piaţă tricouri cu imagini ale artefactului? 

Când mutantul i-a pus această întrebare lui Naomi, ea l- 
a privit printre gene şi a dus un deget la buze. 

— Nu e treaba noastră să găsim explicaţii, i-a şoptit ea. 

Numărul cifrelor de zero şi unu era de 31 433, care 
reprezenta produsul dintre un număr prim şi pătratul unui 
alt număr prim: 17 x 43 x 43. Aşadar, putea fi reprezentat 
prin 17 pătrate, fiecare de câte 43 de puncte şi linii pe o 
latură, ori 43 de dreptunghiuri, de 17 pe 43, aranjate în 
diferite moduri. Ori doar o linie de 31 433 biţi de informaţii. 

Computerele companiei puteau rula programe pu- 
ternice de decriptare, şi nici nu încăpea vreo îndoială că 
dacă se implica şi guvernul, se puneau la dispoziţie in- 
strumente de calcul şi mai sofisticate. Insă trebuia să se 
pornească de la presupunerea că nu aveau de a face cu un 
mesaj ascuns, ori care nu fusese ascuns în mod voit. 

Intr-o asemenea situaţie trebuia să intervină intuiţia, ori 
poate chiar norocul chior. La problemă lucrau douăzeci de 
persoane, fiecare având în faţă monitoare cu ecran plat şi 
cinci cuburi de câte 1,5 metri, pentru vizualizare 
tridimensională. Asta, ca să descopere ceva care să 
semene a mesaj coerent, ori măcar un fragment. Incăperile 
în care lucrau aceşti oameni semănau cu nişte coşmaruri cu 
careuri de cuvinte încrucişate, pătrate şi cuburi albe şi 
negre care dansau permanent, într-un ritm haotic. 

Mutantul a „simţit” ceva - nu ţinea de logică, nefiind 
vorba de numere, ci de o senzaţie că artefactul încerca să 
se exprime clar. Numai că era atât de inuman, încât fiinţele 
umane nu puteau pricepe mesajul. 

Poate că şi mutantul devenise prea uman ca să-l 
înţeleagă. 

Cei hămesiţi după milionul promis lucrau permanent, 
găsind putere doar în cafea, stimulente şi nesomn, motiv 
pentru care Russ a decretat o „zi de chiul.” Toată lumea 
trebuia să stea acasă, dedicându-şi timpul somnului ori 
altor activităţi de relaxare. Jack s-a văzut silit să accepte 
situaţia. După cinci zile de trudă neîntreruptă, oamenii 
simțeau că înnebuniseră niţel. 

Mutantul şi-a petrecut ziua de odihnă plimbându-se pe 
dealuri împreună cu Russ. Au convenit să nu discute deloc 
despre proiect. 

Pe dealuri însemna urcuşul abrupt, lung de patru 
kilometri, până la Vailima, conacul unde Robert Louis 
Stevenson şi-a trăit ultimii ani. Russ mai urcase până acolo 
de câteva ori, astfel că i-a fost ca un „ghid localnic” lui Rae. 

Probabil că mutantul cunoştea mai multe despre 
scrierile lui Robert Louis Stevenson decât toţi participanţii la 
proiect laolaltă, datorită diplomei în literatura engleză pe 
care o obținuse cu câteva vieţi mai devreme, însă a făcut-o 
pe prostul şi s-a lăsat educat de Russ. 

A hotărât să afirme totuşi că a citit Comoara din insulă, 
Dr. Jekyll şi Mr. Hyde şi nimic altceva de Stevenson. De 
aceea, în timp ce au urcat alene dealul, Russ i-a povestit 
acţiunea din Răpit şi Stăpânul din Ballantrae, şi o parte a 
poveştii complexe a vieţii lui Stevenson pe insulă. 

Mutantul ştia mai totul, însă ştia şi să asculte. Marele 
scriitor venise acolo să-şi caute alinare pentru tuberculoza 
de care suferea, fără a găsi tratamentul potrivit, dar 
descoperise un stil de viaţă relaxat şi odihnitor. El, ori soţia 
lui, Fanny, a importat o mulţime de lucruri care au făcut ca 
Vailima să devină un colţ transplantat din Scoţia civilizată: 
lenjerie fină şi porţelanuri, un pian bun, la care se cânta 
rareori, pereţi plini de cărţi - până şi un şemineu, pentru 
cazul în care Pământul ar fi ieşit de pe orbită. 

Povestirea ar fi fost mai interesantă dacă Stevenson şi- 
ar fi scris vreuna dintre cărţile clasice acolo, dar acestea 
fuseseră publicate de mult. A terminat cinci cărţi acolo şi a 
dat petreceri grozave, pentru samoani, dar şi pentru englezi 
şi europeni aflaţi în trecere. A găsit oameni pe care să-i 
poată iubi, o situaţie cu care Fanny trebuie că se 
resemnase înainte de a se muta acolo, iar ultimii lui ani au 
fost încărcaţi de bucurii şi plăceri. 

Mutantul nu făcea nici un efort să-l seducă pe Russ; se 
mulțumea să stea în preajma lui. Dar asta era suficient. 
Russ nu rămăsese niciodată nepăsător faţă de femeile 
atrăgătoare, şi ajunsese la o vârstă comparabilă cu aceea a 
lui Stevenson când se stabilise acolo, mai puţin soţia şi 
boala, plus gene bune şi toate beneficiile aduse de 

medicamentele secolului XXI. Era suficient de tânăr la 
minte şi la trup pentru ca o legătură cu o femeie de treizeci 
de ani să pară ridicolă pentru vreunul dintre ei. In vreme ce 
urcau alături, transpirând şi râzând, oprindu-se pentru o 
bere la un mic local întâlnit în drum, diferenţa de vârstă s-a 
dovedit mai curând o noutate, decât o barieră. Desculţi, s- 
au plimbat prin conacul lui Stevenson, având drept ghid o 
adolescentă samoană care nu prea citise multe dintre 
operele scriitorului, dar ştia tot ce ţinea de viaţa de zi cu zi 
în acea casă şi le-a vorbit de parcă autorul tocmai ar fi ieşit 
pentru scurtă vreme, probabil coborând până la Apia ca să 
vadă ce i-a mai adus ultimul vas sosit, sau ca să se alăture 
lucrătorilor locali la treburi ale fermei sau la curăţarea 
tufişurilor şi arbuştilor - ea a susţinut că, în ciuda 
problemelor fizice, lui îi făcea plăcere să muncească până 
la extenuare, deoarece după aceea putea sta şi privi 
frumuseţea pădurii şi a mării, bucurându-se pe deplin de 
ele, liniştindu-şi astfel gândurile. După ce ghidul i-a lăsat 
singuri, Russ a spus că spera ca tot ce li se spusese să fi 
fost adevărat, cu toate că se îndoia. 

Nu era pentru prima oară că mutantul îşi dorea să fi 
descoperit oamenii înainte de 1932. Ar fi fost interesant să 
urmărească secolele trecând şi să vadă cum se schimbă 
oamenii. 

După turul conacului, au urcat în continuare pe munte, 
spre locul unde erau înmormântați Stevenson şi Fanny. Pe 
piatra lui exista inscripţia obişnuită: 

Sub cer cu stele, necuprins 

Să-mi faci mormânt, să stau întins; 

Ferice, chiar dacă moartea m-a învins 

Şi-aşază-mă în tihnă, căci asta îmi doresc. 

Pe piatră aste versuri să-mi stea scrise: 

„Odihna şi-a găsit unde dorise; întors e călătorul, cum 
promise, 

La fel şi vânătorul, mergând în loc regesc.” 

— Mă-ntreb dacă a fost chiar sincer, a spus mutantul. A 
scris „Chiar asta îmi doresc”. A fost atât de rău bolnav? Ori 
se referea la ordinea firească a lucrurilor? 

— A fost grav bolnav, i-a răspuns Russ, dar n-a scris 
asta în Samoa, ci în California, cu mult timp înainte de a fi 

ajuns aici şi de a i se îmbunătăţi starea sănătăţii. 

Mutantul l-a luat de mână şi au rămas cu privirea 
aţintită asupra pietrei de mormânt. 

— Şi ce ţi-ai propus să faci în restul acestei zile de 
chiul? l-a întrebat el pe Russ. 

— Nu ştiu. Am putea merge la un film, dacă tot tragem 
chiulul. 

Mutantul a râs. 

— Am o idee mai bună. 

La un kilometru în josul dealului au găsit un hotel 
ciudat, construit cândva prin secolul XX, unde şi-au 
petrecut câteva ore sub un ventilator de tavan făcând 
dragoste, apoi povestindu-şi unul altuia viaţa. Russ s-a 
arătat ceva mai vorbăreţ şi, dându-şi seama de asta, a 
socotit că trăise ceva mai mult. 

Au ajuns înapoi la sediul proiectului cu puţin înaintea 
căderii întunericului, şi, ca să păstreze aparențele, s-au 
despărţit, Russ ducându-se în oraş la masă, iar mutantul 
luându-şi un sandviş de la bufetul de pe plajă. 

Mutantul a presupus că secretul lor nu va avea viaţă 
prea lungă; de fapt, fuseseră deconspiraţi imediat ce 
părăsiseră camera de hotel, deoarece funcţionarul de la 
recepţie îl recunoscuse pe Russ. În Samoa, bârfa este un 
sport ca oricare altul, o mare artă. Recepţionerul avea un 
văr care lucra la proiect, şi fiecare dintre băştinaşi a aflat 
câte o versiune a poveştii încă înainte ca Russ şi Rae să 
coboare dealul. Peste o zi ori două, avea să ştie toată 
lumea. 

insă nu aveau să afle chiar tot. Russ n-a putut dormi în 
acea noapte. li plăceau femeile, dar el era căsătorit cu 
munca; trecuseră aproape treizeci de an de când se con- 
siderase ultima oară „îndrăgostit”. Insă nu găsea alt cuvânt 
pentru a descrie sentimentele pe care le avea faţă de Rae. 
Nu şi-a putut-o scoate din minte. Ce noroc pe el; nu putea 
crede cât de mult îi schimbaseră viaţa evenimentele din 
acea zi. 

Şi nu ştia nici măcar jumătate din adevăr. 


170 


Camuflaj 


38 - LOS ANGELES, CALIFORNIA, 25 IUNIE 2021 


Amprentele l-au dat de gol pe mutant. Adevărata Rae 
Archer şi-a schimbat permisul de conducere, iar amprentele 
ei au intrat în baza de date a Serviciului de Securitate 
Internă. 

Într-o fracțiune de secundă, un computer le-a semnalat 
ca fiind identice către un set care se afla în baza de date a 
CIA. Cei de la CIA le-au mulţumit celor de la Securitate 
Internă şi au promis că mai departe se vor ocupa ei de caz. 

Fără ca măcar să ştie, toţi cei care lucrau la proiectul 
Poseidon îşi puseseră amprentele la dispoziţia unui spălător 
de vase care era, de fapt, angajat al CIA. Când s-a 
descoperit că existau două Rae Archers cu amprente 
identice, iar una dintre ele era angajată în cadrul unui 
proiect ştiinţific ultrasecret, cei de la CIA au sărit în sus. 

La reşedinţa doamnei Rae Archer a apărut un domn 
numai zâmbete de scuze de la Poliţia din Los Angeles, care 
a spus că trebuia să recolteze din nou amprentele pentru 
carnetul de conducere; cele dinainte se rătăciseră. 

Adevărata Rae Archer s-a arătat plăcut surprinsă că 
organele statului se deranjaseră să se deplaseze până la 
domiciliul ei, în loc să o invite la sediul lor, dar şi-ar fi dorit 
să fi fost prevenită de acea vizită; arăta ca naiba, după 
părerea ei. Atrăgătorului ofiţer nu-i păsa, şi nici femeii ce 
rămăsese în maşină şi făcuse câteva fotografii cu o cameră 
specială. 

Apoi, la Langley, o clădire oarecare care slujise ace- 
loraşi scopuri vreme de şaizeci de ani, agenţii au examinat 
probele şi au analizat ce era posibil, legal şi modul de 
procedură. 

Aveau la dispoziţie câteva minute de imagini video cu 
Rae Archer, mamă de tripleţi, destul de stresată, şi şase 
imagini de computer cu Rae Archer, asistentă de laborator 
din Samoa. La prima vedere, arătau la fel, înfăţişând o 
americancă de origine japoneză, foarte atrăgătoare. Faptul 
că semănau ca siluetă sau trăsături faciale nu era 
neobişnuit; însă faptul că amândouă aveau aceleaşi am- 
prente şi modele ale retinei sugera că femeia din Samoa 
reprezenta un nou tip de spion, pesemne o clonă. 

Dar cine s-ar fi chinuit să o cloneze pe Rae Archer şi 
cine ar fi reuşit să facă aşa ceva în anii nouăzeci? 

Au făcut o investigaţie şi li s-a confirmat că nu era o 
realizare a CIA, şmecheriile cu amprentele şi cu retina nu 
făceau parte din arsenalul agenţiei. Modelul retinei se putea 
falsifica prin substituirea de date, însă amprentele fuseseră 
obţinute de pe un pahar de apă pe care spioana îl dăduse 
spălătorului de vase. 

Au considerat că trebuia cu orice preţ să o contacteze şi 
să o ia la întrebări. 


39 - APIA, SAMOA, 15 IULIE 2021 


Părerile contradictorii ale oamenilor în legătură cu Rae 
i-au stârnit interesul mutantului, făcându-l în acelaşi timp 
să se amuze. Unii au calificat-o imediat drept o neruşinată 
pusă pe manipularea oamenilor, ori de-a dreptul o 
nimfomană. Mulţi bărbaţi s-au bucurat pentru Russ, un hoţ 
bătrân, cum ziceau ei, ori au fost de-a dreptul geloşi. Rae 
nu se farda şi se îmbrăca extrem de sobru, cel puţin la 
birou, însă bărbaţii au afirmat că o simţiseră drept o femeie 
pusă pe cuceriri încă de la început. Cei care o văzuseră 
înotând, remarcaseră o parte din tatuajul reprezentând un 
soare răsărind ce fusese aplicat pe fundul ei obraznic. 

Unii dintre bărbaţi şi mai toate femeile şi-au dat totuşi 
seama că era vorba şi de altceva, nu doar de sex. Felul în 
care ea îl privea pe Russ; modul în care vocile li se 
schimbau când se adresau unul altuia. 

După ziua de chiul, majoritatea oamenilor s-a întors cu 
forţe sporite la muncă. Câţiva nu beneficiaseră de ziua 
liberă ca să reflecteze asupra absenței rezultatelor - poate 
sosise vremea să se apeleze la oficialități. 

lar acestea venea, dar nu pentru a pune umărul la 
decriptare. 

Doi agenţi CIA, dându-se drept o pereche în voiaj de 
nuntă, şi-au rezervat cea mai elegantă cameră de la hotelul 
Angie Grey pe o săptămână. Alţi patru agenţi au închiriat 
camerele alăturate. Sosiseră în Samoa Americană cu un 
avion militar şi veniseră până în Apia cu feribotul, astfel că 

nu au mai avut probleme cu controlul bagajelor. 

Un al şaptelea agent, o doamnă în vârstă, cu părul alb, 
şi-a luat o cameră la pensiunea unde stătea Rae Archer. La 
o oră după ce camerista a făcut ordine, camera lui Rae a 
fost împânzită cu microfoane. 

Supravegherea nu a dat nici un rezultat. Mutantul s-a 
arătat imediat precaut, mimând la perfecţiune com- 
portamentul uman. A mâncat, a băut şi a ieşit afară la 
intervale regulate, şi a stat întins pe întuneric în fiecare 
noapte. lar faptul că, în loc să doarmă, analiza 31 433 de 
unu şi zero, nu putea fi observat de nimeni. 

De trei ori, ea a venit dimineaţa devreme, după ce-şi 
petrecuse noaptea cu şeful ei. Din acest motiv, nu era 
recomandată abordarea directă, adică contactarea directă 
a celor de la Poseidon şi informarea lor în legătură cu 
misterioasa lor angajată. In afară de legătura ei amoroasă 
cu cel de-al doilea om din companie, ceea ce au aflat 
despre Jack Halliburton nu i-a făcut să fie mai optimişti 
privind dorința lui de a coopera cu instituţia 
guvernamentală americană. Omul se slujise cu cinism de 
Marina SUA pentru a aduna o serie de specialişti talentaţi, 
angajându-i cu salarii mult mai mari, şi renunţase şi la 
slujba proprie după o ceartă presărata cu vorbe sarcastice. 
Între timp, el renunţase şi la cetăţenia americană. 

Cealaltă abordare directă, răpirea femeii de pe stradă 
sau din camera ei, prezenta unele avantaje - cu toate că nu 
avea habar că le-ar fi fost mai uşor să „răpească” un tanc 
Powel - dar, cum nu aveau jurisdicție acolo, ar fi vrut să 
procedeze cu mai multă subtilitate. S-au slujit de o 
momeală, una indirectă. 

Russ îşi depusese cartea de vizită într-o cutie pentru 
participarea la o tombolă lunară, prin care se atribuia un 
sfârşit un sfârşit de săptămână la hotelul Aggie Grey, în cea 
mai elegantă cameră, ori în apartamentul prezidenţial. 
După plecarea perechii de proaspăt căsătoriţi, l-au „ajutat” 
să câştige camera cea mai elegantă în weekendul următor. 

Ştiau că, mai devreme ori mai târziu, vor trebui să 
discute şi cu Russ. Era preferabil să o facă fără ocolişuri. 

Existau trei posibilităţi: primul va sosi Russ, ori Rae, 
apoi vor intra împreună. Ultima variantă era improbabilă, 

deoarece amândoi se purtau cu discreţie. Însă echipa CIA 
se pregătise pentru oricare dintre variante, precum şi 
pentru situaţia în care nu ar fi apărut nici unul. 

Dacă Russ ar fi ajuns primul, trebuia să i se dea nişte 
explicaţii imediat. Numai că prima a fost femeia. 

Mutantul a intrat în camera somptuoasă, şi-a zvârlit 
geanta cu obiecte personale pe pat şi s-a dus în baie să-şi 
aranjeze părul. A auzit un sunt vag din hol, produs de un 
bărbat, care băgase o pană între uşă şi ramă, ca să o 
blocheze, apoi a urmat sunetul unei uşi deschizându-se şi 
închizându-se. 

Femeia s-a grăbit să iasă din baie şi i-a văzut pe băr- 
batul şi pe femeia care tocmai pătrunseseră, venind din 
camera alăturată. 

— Nu-ţi îngreuna situaţia, l-a sfătuit bărbatul. Ştii bine 
de ce suntem aici. 

Mutantul i-a răspuns mecanic, analizând în acelaşi timp 
diferite soluţii de ieşire: 

— Mai bine-mi spui tu. 

— Nu eşti Rae Archer. Dar semeni atât de bine cu ea, 
încât sigur eşti o clonă a ei. 

— Nu ştiu despre ce vorbeşti. 

— Am discutat cu adevărata Rae Archer, care se află în 
Pasadena. Eşti altcineva. 

— Pentru cine lucraţi? l-a întrebat mutantul. 

Femeia a dat din umeri. 

— Pentru comunitatea de informaţii a Statelor Unite. 

— Inseamnă că nu aveţi jurisdicție aici. 

— Vrem să ne răspunzi la nişte întrebări. 

Mutantul şi-a ridicat de pe pat geanta cu lucruri pentru 
noapte. 

— Nu vreau. 

Ajuns la jumătatea drumului spre uşă, a auzit plesnetul 
unei benzi de cauciuc şi a simţit o înţepătură în mijlocul 
spatelui. A întins mână - dovedind o supleţe neobişnuită - 
şi a scos din carne o săgeată cu aripioare de plastic. 

Bărbatul ţinea în mână ceva ce semăna cu un pistol de 
jucărie. 

— N-o să păţeşti nimic, a zis el. Doar o să ameţeşti 
puţin. 

174 


Camuflaj 


Mutantul a examinat săgeata, a mirosit-o şi a scuturat-o 
în dreptul urechii. 

— Se pare că a mai rămas ceva în ea. 

— Nu durează mult... 

Agentul a scos un geamăt, a scăpat pistolul şi a căzut în 
genunchi. Săgeata îi era înfiptă în gât, iar acul pătrunsese 
adânc în artera carotidă. A reuşit să şi-o scoată, dar 
genunchii i-au cedat şi a căzut lat, cu braţele şi picioarele 
tremurând, apoi mişcându-se convulsiv. 

— Ar trebui să fii atent unde-ţi injectezi asta, a spus 
mutantul. 

A încercat să deschidă uşa, însă aceasta era blocată. A 
auzit fâsâitul slab al unui obiect metalic frecându-se de 
piele şi, din trei paşi uriaşi, s-a aruncat asupra femeii, îna- 
inte ca ea să poată ridica pistolul automat pentru a trage. |- 
a smuls arma în lateral şi a auzit o plesnitură, semn că îi 
rupsese degetul, după care arma s-a descărcat, aproape 
fără sunet, în perete, după care i-a smuls-o din mână. 

Femeia a scos un răcnet de durere, iar un bărbat scund 
a apărut pe uşa dinspre camera alăturată cu o puşcă cu 
două ţevi îndreptată spre el. Mutantul a sărit în lături exact 
când primul glonţ a pornit spre el, iar fierbinţeala radiată de 
glonţ i-a trecut pe lângă faţă. A întins mâna după armă, iar 
al doilea foc i-a smuls braţul stâng din umăr. 

In tăcerea în care ecoul împuşcăturilor răsuna doar în 
mintea bărbatului, cu sângele şiroindu-i din ciotul de braţ 
rămas, mutantul a ridicat pistolul şi l-a aţintit între ochii 
omului. 

— Bang, a zis el şi a dat drumul armei pe podea. A făcut 
apoi doi paşi şi s-a slujit de canapea ca de o trambulină, 
trecând prin uşa de sticlă ce dădea în balcon. S-a izbit de 
balustradă şi s-a rostogolit peste ea, căzând peste 
copertina de deasupra intrării în hotel. 

Russ era la jumătate de intersecţie depărtare, şi ridi- 
case capul auzind zgomote de împuşcături. A văzut pe 
cineva alunecând pe copertina hotelului şi aterizând pe 
pavaj, după care pornise în goană, cu sângele şiroind din 
ciotul de braţ. 

Părea să nu aibă faţă, de parcă şi-ar fi tras un ciorap 
peste cap. Nedumerit, Russ s-a frecat la ochi. 

Silueta a alergat peste trafic, călcând pe capota unui 
automobil ce se îndrepta spre sud, apoi pe capota alteia ce 
mergea spre nord, după care a ajuns pe trotuarul de vizavi, 
a sărit peste gardul scund ce dădea în parcul din jurul 
portului, şi, în vreme ce turiştii şi familiile ieşite la plimbare 
căscau gura, a ţâşnit ca un sprinter şi a trecut peste digul 
spargeval într-un plonjon lung. 

Până când a ajuns prima persoană la spargeval, pe apă 
nu s-au mai văzut decât câteva vălurele. O sirenă a început 
să vuiască ascuţit. 

Mutantul şi-a căutat adăpost pe fundul apei din port, 
sub umbra unui tanc petrolier care avea pescajul la ju- 
mătate. S-a străduit să devină peşte în cel mai scurt timp, 
transformând oasele în cartilaje şi dinţii, muşchii şi in- 
testinele în forma fusiformă a unui rechin de recif; hainele 
pline de sânge au rămas în urmă ca un indiciu evident. 

Metamorfoza era aproape încheiată când a auzit 
scafandri aruncându-se în apă, în locul pe unde sărise el. A 
inspirat o gură sănătoasă de apă călduţă, amestecată din 
plin cu motorină - un gust delicios - şi, devenit tot un 
muşchi, s-a avântat înot spre marea deschisă. 

Un elicopter adus de poliţie a efectuat un zbor de 
recunoaştere la mică înălţime pe deasupra portului şi, 
folosindu-se de binocluri şi de sonar, oamenii de la bord nu 
au observat nimic altceva decât peşti şi gunoaiele obişnuite 
atât de la suprafaţă, cât şi de pe fund. Doi rechini mari, 
unul dintre ei speriat evident de elicopter, şi atât. 

Russ nu recunoscuse silueta respectivă ca fiind femeia 
pe care o iubea. Incercând să facă ordine în impresiile 
vizuale - ştia că pe insulă se aflau echipe de turnare ale 
unei companii de film; s-a gândit că pesemne foloseau 
hotelul Aggie Grey ca decor pentru vreo secvenţă de 
acţiune - de aceea a intrat în hol ca un somnambul. 

Toţi cei aflaţi la recepţia se grăbeau să telefoneze care 
încotro. Doi poliţişti cu pistoalele scoase au trecut în viteză 
pe uşa de intrare şi au urcat valvârtej la etaj. Cât i-a urmărit 
gonind, Russ s-a trezit cu un bărbat alături de el, care l-a 
întrebat: 

— Domnul Russ Sutton? 

Bărbatul care îl interpelase era scund, solid şi mirosea 

ciudat. A praf de puşcă? 

— Cine sunteţi? 

Omul i-a prezentat o legitimaţie. 

— Kenneth Swanwick. Investigator, CIA. Russell a 
clătinat din cap. 

— Şi ce vreţi cu mine? 

— Rae Archer e spion. Noi... 

— Asta face parte din film? 

De astă dată, a venit rândul agentului să rămână 
nedumerit. 

— Ce film? 

— Cel pentru care se trag acum cadre în apropierea 
cascadei. 

Omul a inspirat adânc. 

— Nu e vorba de nici un film, a zis el şi i-a arătat din 
nou legitimaţia. Ne-am slujit de tombola aceea pentru a 
organiza acţiunea de prindere. Ştiam că Rae Archer e spion 
şi am vrut să o luăm pe nepregătite. 

— Hai să fim serioşi. Cum să fie spion? 

Cu toate acestea, anumite ciudăţenii începuseră să se 
cristalizeze în mintea lui. 

— Am prins-o pentru interogatoriu, iar ea a ucis un 
agent, a rănit un altul şi a scăpat trecând printr-o uşă de 
sticlă. 

— Nu se poate să fi fost ea. Poate e cineva care-i 
semăna. 

— Păi, tocmai asta e problema, a spus Swanwick, şi 
credem că putem face şi dovada. 

— Staţi puţin, a zis Russell şi a arătat spre uşă. Asta a 
fost... 

— Nu ştim cine a fost. Dar s-a dat drept ea. Arăta ca 
Rae Archer. Avea până şi amprentele ei. 

— Dar... 

— Dar adevărata Rae Archer se află încă în California. 
Am discutat cu ea. Susţine că nu ştie nimic şi suntem 
înclinați să-i dăm crezare. 

Curând li s-a alăturat o femeie atrăgătoare, a cărei faţă 
încordată avea aceeaşi culoare cu părul: cenuşiu-deschis. 

— Dumnealui este domnul Sutton? 

— Da, i-a răspuns Swanwick. E puţin descumpănit. 

— De parcă noi am fi altfel. (La fel de înaltă ca Russell, 
femeia şi-a aţintit ochii mari şi cenușii asupra lui. Datorită 
tranchilizantelor luate, pupilele i se micşoraseră.) Mă 
numesc Angela Smith. 

— Şi sunteţi spion? 

— Investigator. 

Russ a rămas cu privirea la ochii ei stranii. 

— lar acesta nu este un film, adevărat? 

— Aş vrea să fie aşa. Am putea reface decorurile ş-am 
trage încă o dublă. Apoi, adresându-se lui Swanwick: 
Trebuie să pleci cu poliţiştii peste câteva clipe. Când ajungi 
la secţie, trebuie să găseşti acolo şi un avocat. Apoi s-a 
răsucit cu scaun cu tot spre Russell: Aţi cunoscut-o pe Rae 
Archer mai bine decât oricine. Aţi avut relaţii intime cu ea. 

Russ a încuviinţat cu precauţie printr-un gest, apoi a 
scuturat din cap: 

— Ascultaţi-mă, nu putea face aşa ceva. Sub nici o 
formă. . 

— inseamnă că nu a fost ea, s-a grăbit Swanwick să 
intervină. Indiferent cine a fost, s-a dovedit de o peri- 
culozitate extremă, şi este încă în libertate. Trebuie să stăm 
de vorbă, dar nu putem urca în cameră, a spus Angela. l-am 
încurca pe poliţişti. Cu mâna bandajată, a făcut un semn 
spre bar: Unchiul Sam vă oferă o bere. 

Au găsit neocupată una dintre puţinele mese. Barmanul 
a apărut imediat şi le-a luat comanda. Pe fereastra care 
dădea spre parc şi port se vedea un grup tot mai numeros 
de oameni curioşi, îndemnați din când în când să se retragă 
de doi poliţişti care purtau uniforme de paradă ce săreau în 
ochi. 

— Doar o clipă, încercaţi să vă gândiţi la Rae ca la o 
spioană, i-a sugerat Swanwick. Aţi avut cumva impresia că 
a încercat să vă stoarcă de informaţii? 

Asta dădea relaţiei o interpretare supărătoare. 

— Nu tocmai, a spus Russell, pe un ton ce-i trăda 
nemulţumirea. Amândoi lucrăm la acelaşi proiect. Am 
discutat mereu despre el. La fel face toată lumea care 
participă la proiect. 

— Gândiţi-vă la situaţie altfel - au! Făcând un gest mai 
larg, se lovise la degetul bandajat. Se presupune că ea era 


178 


Camuflaj 


astronom. V-a convins că avea pregătire în domeniu? 

— Fără îndoială. Ca să vă convingeţi perfect, ar trebui 
să o întrebaţi pe doctor Dagmar; ea este cea mai bună 
specialistă în astronomie. Dar Rae se pricepe, oricum mai 
bine decât mine. Eu sunt doar inginer în probleme marine, 
dar m-am ocupat toată viaţa de astronomie. 

Swanwick l-a aprobat cu un gest din cap. 

— A manifestat vreun interes deosebit faţă de aplicaţiile 
militare sau în domeniul apărării pe care le-ar putea avea 
acest lucru? Mă refer la artefact. 

Russ a rămas o clipă pe gânduri. 

— Apărare? Aş putea răspunde cu un nu, fără să mă 
tem, pentru că acesta e un aspect care nu prezintă interes 
pentru mine. Mi-aş fi adus aminte dacă ar fi încercat să 
stoarcă de la mine asemenea informaţii. 

In bar a apărut un poliţist care avea o puşcă cu ţevile 
retezate într-o pungă de plastic. Swanwick s-a ridicat. 

— Aţi împuşcat-o pe femeie cu această puşcă? 

— In legitimă apărare. Femeia a... 

— Da, bine, a zis polițistul, şi i-a făcut semn unui 
subofițer din spatele lui, care s-a apropiat imediat cu o 
pereche de cătuşe. 

— Nu este nevoie, a spus Swanwick, însă polițistul solid 
l-a răsucit cu brutalitate şi i-a pus cătuşele la mâini. Femeia 
avea o armă în mână, a spus el. 

— lar dumneata aveai asta în cameră ca să goneşti 
şoarecii? l-a ironizat primul poliţist, care s-a întors spre 
Russell. Doctore Sutton, vă rog să aşteptaţi aici cu doamna 
dumneavoastră. Curând va veni cineva să vă ia declaraţia. 

l-au urmărit pe cei trei îndepărtându-se. 

— A împuşcat-o cu... cu puşca aceea? 

— A şi nimerit-o. l-a smuls un braţ. (Vreme de o clipă, s- 
a lăsat tăcere mormântală. Oamenii de la celelalte mese se 
uitau la ei. Femeia a scos un oftat de ciudă.) Fiindcă veni 
vorba de „doamne”? 

Russ a făcut un semn. 

— După magazinaşul de cadouri, pe hol, la stânga. Ea 
şi-a luat şi poşeta. 

— Mă întorc imediat. 

Lucru deloc surprinzător, Russ n-a mai revăzut-o. 


179 


Joe Haldeman 


40 - FALEOLO, SAMOA, 15 IULIE 2021 


Ajuns de cealaltă parte a recifului, mutantul a rămas în 
ape relativ adânci, îndreptându-se încet spre vest, către 
aeroportul de la Faleolo. In ziua următoare, de acolo decola 
un avion spre Honolulu. 

Recăpătându-şi forma umană, va ieşi pe țărm după 
căderea întunericului. Se va ascunde o vreme, apoi va intra 
în aeroport. Apoi va rezolva problema de a-şi procura bilet 
fără paşaport ori cărţi de credit. Putea crea bani falşi, dar 
chiar şi în circumstanţe normale ar fi dat naştere la bănuieli 
dacă şi-ar fi cumpărat un bilet scump cu numerar. Ca 
samoan poate ar fi trecut neobservat, dar nu ştia limba 
îndeajuns de bine ca să treacă drept băştinaş. 

Cu optzeci ori nouăzeci de ani în urmă, ar fi găsit pe 
cineva singur, l-ar fi ucis şi s-ar fi slujit de identitatea şi 
biletul lui. Acum, aşa ceva i se părea monstruos. Poate că 
ar fi luat locul celui care-i retezase braţul lui Rae. Lumea ar 
fi fost un loc mai bun fără un asemenea om. 

Până a ajuns la Faleolo, şi-a formulat un plan mai bun. 
Presupunea şi riscuri, dar putea să-şi găsească din nou 
scăparea în apă. Exista posibilitatea ca oamenii să-şi dea 
seama de acel procedeu, însă el îl salvase de câteva ori de- 
a lungul vremii. 

A depăşit Faleolo cu aproape un kilometru, ca să ajungă 
într-o zonă mai puţin luminată. Luna, aflată în primul pătrar, 
nu-i crea probleme. A rămas în apa mică şi s-a transformat. 

A transformat aproape jumătate de kilogram din propria 
substanţă într-o pungă de plastic plină cu bancnote uzate 
de cincizeci şi o sută de dolari. Din alte cinci kilograme, şi-a 
creat un rucsac cu haine murdare şi un portofel, în care 
avea suficienţi bani locali, tala, pentru câteva călătorii cu 
taxiul şi o noapte de beţie, având o nouă identitate şi un 
permis de conducere emis în California pe numele 
persoanei pe care a creat-o cu multă durere. Newt Martin, 
un tip obişnuit de vizitator într-un asemenea colţ de lume. 
Tânăr şi neliniştit; care fuge de ceva. Având suficienţi bani 
pentru droguri şi un loc de dormit, şi poate chiar ceva în 

plus. Chiar foarte mult în plus. 

Şi-a confecţionat un paşaport convingător la o inspecţie 
vizuală. Computerul de la punctul de trecere al frontierei nu 
s-ar fi lăsat prostit. 

La opt şi jumătate s-a furişat pe țărm, şi-a stors apa din 
părul lung şi blond, şi a pornit spre aeroport. S-a urcat într- 
un taxi şi i-a cerut şoferului să-l ducă la ceas. 

Planul de acţiune era simplu. Trebuia să găsească un 
tânăr american destul de disperat ca să-şi „piardă” tem- 
porar portofelul cu paşaport şi bilet, în schimbul unei sume 
mari de bani. Tânărul îşi va da mult mai târziu seama că nu 
a fost vorba doar de atât. 

„Ceasul” era un turn construit la începutul secolului XX 
în centrul oraşului, devenind un reper principal pentru toată 
lumea. Mutantul a plătit taximetristului şi a pornit pe Beach 
Road către port. Ştia că acolo, la jumătatea distanţei până 
la hotelul Aggie Grey, existau câteva baruri mai prăpădite, 
dar nu călcase niciodată în vreunul dintre ele. Newt Martin 
sigur avea să o facă. 

Barul Bad Billy i s-a părut promiţător. Mirosul specific se 
simţea încă din stradă: bere vărsată pe jos şi fum de ţigară 
pătruns până şi în mobilier. Muzică rap, veche de douăzeci 
de ani, dată la maxim. Mutantul s-a strecurat printr-o masă 
de oameni ce stăteau în uşă, ca să mai tragă o gură de aer 
curat, şi s-a apropiat de bar. Acolo se aflau doar alţi doi 
clienţi, deoarece restul jucau biliard ori stăteau pe scaune 
pliante în jurul unor măsuţe doldora de băuturi, discutând 
cu voce tare în cel puţin două limbi. Auzul lui extrem de fin 
a surprins şi o a treia limbă, franceza, vorbită de o pereche 
refugiată într-un colţ; cei doi comentau în şoaptă ceea ce se 
petrecea în jurul lor. 

O conversaţie purtată în engleză se referea la în- 
tâmplările ciudate de la hotelul Aggie Grey. Unul dintre 
samoani avea un prieten în poliţie, de la care aflase că 
fusese vorba de o acţiune de spionaj industrial care se 
ratase. 

„A, a Spus altcineva - focuri de puşcă şi superspioni ca- 
n filmele cu Jackie Chan. Asta era doar o chestie publicitară 
pentru lansarea unei noi pelicule.” 

Dorind să atragă atenţia asupra sa, mutantul a co- 

mandat un martini dublu. A trebuit să explice ce voia şi s-a 
ales cu un pahar de jumătate de litru cu gin prost şi cu un 
sfert de lămâie care plutea deasupra lichidului. (Cum făcuse 
şi pe barmanul, ştia ce era acela gin prost. Poşirca aceea 
provenea de la o distilerie aflată în afara oraşului şi era 
îmbuteliată în sticle mari de plastic provenite de la băuturi 
răcoritoare.) 

Aroma era interesantă, amintind de gustul apei de 
santină şi de scurgeri accidentale de carburanţi. 

O prostituată aromată, de origine samoană, s-a 
apropiat de el. 

— Ce bei acolo? 

Era încă tânără, dar devenise deja pufoasă. „Ce-ar fi să 
mă cauţi în altă parte?” a gândit mutantul. „Vezi-ţi de 
drum, dispari” - apoi, trecând în revistă expresii folosite de- 
a lungul deceniilor - „şterge-o, caramba, mişcă-ţi fundul, fă 
paşi, mă laşi să respir?” Cu toate acestea, i-a răspuns: 

— Martini? Vrei şi tu? 

— Ce trebuie să fac pentru asta? 

— Nu de tine am eu nevoie acum. 

Ea s-a aşezat pe scaunul înalt, iar pe sub fusta scurtă s- 
a văzut că nu avea nimic altceva. 

— Ştiu eu nişte tipi... 

— Nu în sensul acela. Mutantul a atras atenţia fetei de 
la bar; a arătat cu degetul spre paharul său, apoi la spaţiul 
din faţa fetei. Ştii unde-s băieţii cu droguri? 

— Of, Doamne, a zis ea şi a privit în jur. Acum sunt 
poliţişti peste tot. După ce s-a întâmplat la Aggie... 

Fata de la bar a adus băutura, iar mutantul s-a dat puţin 
în spectacol căutând o bancnotă de douăzeci în teancul 
gros de bani. 

— Am fost plecat din oraş. Ai văzut ce-a fost acolo? 

— Nu, dom'le. Era amiază. Nici nu mă sculasem la ora 
aia, a zis ea şi a rămas cu ochii lipiţi de portofelul lui până 
când el l-a închis. ţi aduc orice doreşti. Omule, să nu ieşi pe 
stradă, fin'că poliţiştii îi saltă pe toţi palagi (albii) pe care 
nu-i ştiu. 

— Stai puţin aici. 

Mutantul s-a dus la toaleta bărbaţilor, adică o singură 
cabină mizeră şi, profitând de lumina scăzută, a operat 

nişte schimbări minore. A revenit la bar cu aceleaşi 
trăsături, dar cu pielea mai bronzată şi păr blond. 

— A, asta-i altceva, a zis ea, şi a dat cu degetul pe faţa 
lui, după care a verificat dacă i-a rămas vopsea pe el. Şi cât 
te ţine asta? 

— O zi, ori două. Aşa, şi ce crezi că s-a întâmplat la 
Aggie Grey? 

— Se spune că a fost o chestie de cascadorie. Câteva 
focuri de armă, iar după aia, un tip a sărit prin geam, a 
căzut pe chestia aia de pânză de deasupra intrării, cum se 
chea... 

— Copertină? 

— Aşa, bravo. Şi apoi individul a traversat ca nebunul 
strada şi parcul şi s-a aruncat în apă. Se zice că glonţul i-a 
smuls un braţ, sânge cât cuprinde peste tot, dar nimic nu l- 
a oprit, ce mai, ca-n filme. 

— Şi cei care filmează în oraş ce-au spus? 

— Cică n-au fost ei, dar ştii cum e, vorbe. 

— Da, ştiu. Bea restul şi să mergem. 

— Unde? 

— Să caut ceva de tras pe nas. La vânzători. Mutantul a 
băut dintr-o înghiţitură jumătate din pahar. Fata a încercat 
să-l imite, dar a apucat-o un acces de tuse. Barmaniţa a 
adus un pahar de apă şi i-a aruncat mutantului o privire 
tăioasă. 

— Cred că-i de ajuns, a spus el, după ce fata s-a liniştit 
şi a început să respire mai mult sau mai puţin normal. Din 
ce-or fi făcând băutura asta? 

Ea a suspinat şi a coborât destul de nesigură de pe 
scaunul înalt. 

— Ştiu undeva o petrecere. Dacă te duc acolo, şi gă- 
seşti pe cine trebuie, ai grijă şi de mine? 

— Şi asta ce-nseamnă? 

— O sută de dolari. 

— Mai vedem. Apoi a luat-o de umăr şi a dirijat-o spre 
ieşire. Dacă găsesc ce-mi trebuie, da. 

Au mers pe Beach Road cale de câteva intersecţii, apoi 
au intrat pe o alee cu pietriş şi fără nume. Ea s-a oprit lângă 
o Toyota pe care doar rugina o mai ţinea laolaltă, şi, cu un 
scrâşnet sfâşietor, a deschis portiera şoferului. 

— Gata, mergem. 

— Eşti în stare să conduci? a întrebat mutantul, apoi a 
constatat că portiera de pe partea lui nu se deschidea. 
Aflată în maşină, fata s-a aplecat şi i-a făcut vânt de două 
ori. 

— Da, da. Hai, urcă. 

lnăuntru mirosea a mucegai şi marijuana. La a treia 
încercare, motorul, mai vechi decât şoferul, a pornit, după 
care au rulat pe hopurile de pe alee. Fata conducea cu 
precauţia pedantă a celor deja beţi, mergând într-un zigzag 
larg. 

— Nu mă laşi pe mine să conduc? 

Nu putea muri, dar nu voia să atragă atenţia poliţiei 
rămânând în viaţă în caz de accident. 

— Nu, îmi place să conduc. 

Fata a reuşit să şofeze pe drumul sinuos la deal, pe 
care mutantul l-a recunoscut drept cel care ducea spre 
conacul lui Stevenson. Din fericire, traficul era liber. Fata a 
rămas tăcută. Se concentra ca să menţină maşina pe 
centrul şoselei. 

Au trecut de Vailima şi au ajuns într-o zonă împădurită, 
unde nu se vedea nici o casă în apropierea şoselei. 

— Uită-te după o panglică portocalie pe partea ta, i-a 
spus ea, încetinind mult. Legată de un copac. In jurul 
trunchiului. 

— Uite-o acolo, a zis mutantul, apoi şi-a dat seama că 
nişte ochi umani nu ar fi reuşit să zărească acel copac. 

— Unde? Că eu nu văd. 

Fata s-a uitat mijindu-şi ochii pe deasupra volanului, 
clipă în care roţile din dreapta au intrat pe pietrişul de pe 
marginea drumului. Vrând să redreseze maşina, a tras prea 
tare stânga de volan şi a intrat binişor pe contrasens, silind 
un bărbat călare pe un scuter Vespa să iasă de pe şosea. 
Omul a strigat ceva în samoană, dar şi-a văzut de drum. 

— Ai încredere în mine, e acolo. 

După două sute de metri, lumina farurilor a căzut pe 
panglica portocalie, de fapt o bandă de plastic scorojită de 
soare. Fata a intrat pe un drum neamenajat din imediata 
apropiere a copacului legat cu banda colorată. 

— Mamă, ce ochi ai, s-a minunat ea. Abia au văzut 

drumul pe care trebuiau să meargă, iar mutantul s-a ţinut 
mai bine de banchetă. În câteva rânduri, au nimerit în gropi 
atât de adânci, dar acoperite cu apă încât, hurducându-se, 
maşina a gemut din toate încheieturile, iar arcurile au 
azvârlit-o pe fată cu capul de tavan. Asta a făcut-o să râdă. 

Au ajuns într-un târziu la o casă în stil occidental, care 
nu-şi prea găsea locul acolo. Dindărătul storurilor răzbăteau 
câteva raze de lumină. Pe aleea circulară stăteau parcate 
mai multe maşini. Erau şi câteva rable ca aceea pe care o 
conducea fata, dar şi câteva noi, două taxiuri şi chiar o 
limuzină sclipitoare. 

„Prea mulţi oameni”, a gândit mutantul. Trebuia să fie 
precaut. 

Au mers pe un podeţ din scânduri aşezat pe solul 
înnoroit. A simţit mirosul lemnului de pin folosit la 
construcţia ei; dar şi de vopsea. Casa era nouă. Afacerile 
păreau să fie profitabile. 

Fata s-a proptit în sonerie, iar uşa de intrare s-a crăpat 
o idee. Un bărbat negru şi înalt a privit-o de sus: 

— Mo'o. Ai găsit bani pe undeva? 

Ea a făcut un semn în direcţia mutantului. 

— El e blindat. 

Negrul l-a privit în ochi mai lung decât ar fi fost normal. 

— De ce ar trebui să am încredere în tine? 

— Nu-i nevoie. Nu cunosc pe nimeni aici. Gagica asta a 
zis că mă duce undeva ca să găsesc nişte negustori. 

— Cumperi ori vinzi? 

— Acum, cumpăr. 

— Să văd cu ce te lauzi. Negrul a aprins o lanternă. 
Mutantul a deschis portofelul şi a răsfirat bancnotele. Omul 
a murmurat ceva, apoi i-a pus fasciculul lanternei în ochi. 

— O să riscăm, a zis el şi a deschis uşa pe jumătate. Să 
ştii, dacă eşti poliţist, familia o să-ţi moară în faţa ochilor. 
Apoi, şi tu. 

Mutantul a ridicat din umeri. 

— Nu-s poliţist, şi n-am familie. A trecut, dar bărbatul i- 
a barat calea fetei. 

— Dar am bani, a protestat ea. El plăteşte. 

— O sută, a confirmat mutantul şi a scos două bancnote 
de cincizeci din portofel şi i le-a întins. 

Bărbatul de culoare a luat banii, dar a continuat să 
blocheze calea fetei. 

— Mo'o, du-te acasă. Nu vreau să-mi facă maică-ta 
scandal. 

— Dar am douăzeci şi unu de ani, iar ea e o caţă. 

— lar tu eşti beată. Du-te şi dormi în maşină până îţi 
revii. 

— Să mă aştepţi acolo, i-a spus mutantul, făcându-i 
semn să se ducă. |ţi mai dau o sută dacă găsesc ce caut. 

Fata a plecat mormăind şi bălăngănindu-se. Inăuntru, 
lucrurile arătau ca şi cum petrecerea s-ar fi terminat, dar 
lumea nu se îndura să plece acasă. A văzut vreo cincizeci 
de persoane stând în picioare, jos, ori întinse în diverse 
poziţii. O masă pe care se găseau sticle de vin şi whisky şi 
mâncare, totul răvăşit. Aerul era cenuşiu de atâta fum de 
ţigară. Mutantul a identificat ţigările după mirosul de fum: 
trabucuri scumpe, dar şi de două parale, la care se adăuga 
aroma de plastic ars a cocainei şi mirosul tare al haşişului. 
Nimeni nu fuma heroină, însă la vedere rămăseseră multe 
ace; pe masa cu gustări trei seringi stăteau cu acele în jos, 
într-un pahar plin cu un lichid limpede. 

Incăperea avea un aspect nefinisat, pereţii fuseseră 
zugrăviți recent cu trafaletul şi, din loc în loc, se vedeau 
reproduceri ieftine de Gaugain prinse cu piuneze. Mobilierul 
nou era împrăştiat la întâmplare. 

— Aşa, ce să-ţi dau? l-a întrebat negrul. 

— Cred că haşiş. Mutantul şi-a adus aminte de vre- 
murile când lucrase la circ. Din cel negru ai? 

— Ai vrea tu. Mai toată lumea fumează ceva diluat. 

Mutantul a clătinat din cap. 

— Nu vreau nimic din Maroc. Ce ai din Asia? 

— Roşu şi auriu. Dar te costă. 

— O punguţă de haşiş auriu, cât e? 

Omul a zis 250, iar mutantul l-a făcut să coboare la 210 
dolari. 

A luat marfa şi un tub de fumat şi s-a aşezat pe un 
scaun pliant dintr-un colţ, de unde putea vedea tot ce se 
petrecea în încăpere. 

Haşişul avea o savoare interesantă. Ardea degajând 
multă căldură, probabil datorită aditivilor. 

Mutantul a căutat din ochi pe cineva care să aibă aerul 
că este învăţat cu mulţi bani, dar că l-a cam lăsat norocul. 
Probabil cineva care nu era localnic; în această categorie se 
încadrau cam o treime din cei aflaţi acolo. 

Era preferabil un american; unul care să semene cu 
mutantul ar fi făcut lucrurile mai uşor de explicat. A re- 
marcat un bărbat de culoare cu tenul ceva mai deschis, 
care arăta foarte asemănător cu mutantul în acele mo- 
mente, dar era cu câţiva centimetri buni mai înalt şi mult 
mai greu. Stătea mai retras, pe un scaun pliant, cu bărbia 
sprijinită pe antebraţ, urmărind atent o dispută lenevoasă 
dintre doi bărbaţi care stăteau pe podea cu picioarele 
încrucişate. 

Avea în mână o ţeavă de fumat, dar goală. Mutantul s-a 
apropiat şi s-a aşezat pe podea alături de el, şi a aprins din 
nou răşina din vas. 

— Aşadar, ce părere ai? s-a adresat către el unul dintre 
cei care discutaseră până atunci. Cât de vechi e universul? 

— Treisprezece miliarde şapte sute de mii de ani. Nu 
mai ţin minte vremurile acelea nici pe jumătate. 

Celălalt a clătinat din cap. 

— Cât pe ce. Şaisprezece miliarde. 

— S-a folosit de Tora şi de teoria generală a relativităţii, 
a spus bărbatul de culoare. Miroase bine. 

Mutantul i-a întins pachetul. 

— Haşiş auriu; ia-ţi de-o doză. lar celui cu Tora i-a zis: O 
să-ţi acord un avantaj de 2,3 miliarde de ani. Asta înseamnă 
şase zile lungi, nu? 

Apoi omul s-a lansat într-o explicaţie privind di- 
mensiunile reduse ale universului la începuturi. Celălalt 
participant la discuţie îl privea cu expresia unui cocker 
spaniel ce se chinuieşte să rămână treaz. Bărbatul de cu- 
loare a rupt o bucăţică, făcând din ea o bilă şi a mirosit-o. 
Apoi a dat din cap şi i-a înapoiat punguţa. 

— Mulţumesc. 

Mutantul a aprins un chibrit de lemn şi i l-a ţinut. Omul 
a inspirat fumul adânc şi a dat din cap satisfăcut. 

— Mda, şi ce doreşti? 

— Cum adică, nu crezi în dorinţa sinceră şi spontană de 
a împărţi ceva? 

— Nu eşti chiar atât de ameţit ca să fii generos cu haşiş 
auriu. 

— Asta demonstrează un bun spirit de observaţie. 

— Aşadar, vrei ceva, dar nu droguri. Inseamnă că e 
vorba de sex ori bani. (A clătinat din cap.) N-am nici una, 
nici alta. 

— Ar mai fi ceva, a zis mutantul şi s-a ridicat în picioare 
mimând o situaţie grea. N-ai vrea să discutăm afară? 

Omul a încuviinţat cu un gest, dar nu s-a clintit din loc. 
A ridicat un deget şi l-a privit lung. 

— A, şi nu pot ucide pe nimeni. N-aş vrea să mai trec 
încă o dată prin asta. 

Cei doi bărbaţi interesaţi de vârsta universului au ridicat 
privirea, dar şi-au păstrat expresiile impenetrabile pe feţe. 

— Nici pe departe nu-i vorba de aşa ceva. Vino. 
Bărbatul s-a ridicat în picioare şi a păşit cu o grijă 
exagerată, fiind probabil mai drogat decât părea. Mutantul 
i-a spus gazdei că vor reveni în casă după scurtă vreme. 

Când au deschis uşa, au perceput un animal care a 
rupt-o la fugă. In rest, cu excepţia sunetului produs de 
picăturile ce cădeau de pe frunze, pădurea întunecată era 
tăcută. 

— Uite care-i treaba. Trebuie să mă îmbarc pe un avion 
ca să ajung mâine în America. Dar nu am nici bilet, nici 
paşaport. In lumina slabă ce venea dinspre ferestrele cu 
storurile trase, bărbatul l-a privit printre gene. 

— Da, şi? 

— Ai paşaport? 

— Sigur. Dar nu semeni nici pe departe cu mine. 

— Nici o greață. Am mai făcut asta. 

— Da, dar o să rămân prizonier aici. Cum rezolv chestia 
asta? 

— E simplu ca bună ziua. Ţi-l trimit prin poştă de la Los 
Angeles. Insă nu e nevoie să mă crezi pe cuvânt. 

Dacă nu-l primeşti, aştepţi câteva zile şi te duci la 
ambasadă ca să declari pierderea lui. Vor face verificări şi-ţi 
vor elibera unul temporar; îl înlocuieşti când ajungi în 
Statele Unite. 

— Trebuie să mă mai gândesc. Şi cât eşti dispus să-mi 
dai? 

— Cinci mii pe loc, plus costul biletului. Probabil că am 
posibilitatea de a-mi lua la clasa întâi; asta înseamnă o mie. 
Dar, o să-ţi mai dau cinci mii dacă ajung la Los Angeles fără 
necazuri. Ţi-i trimit în pachet, odată cu paşaportul. 

— Pentru partea asta trebuie să am încredere în tine, 
corect? Doar eşti un necunoscut pe care l-am întâlnit într-o 
casă conspirativă. 

— Ar fi bine să mă consideri o poliţă de asigurare. N-am 
nici un interes să anunţi furtul paşaportului. 

Omul a rămas pe gânduri, analizând situaţia. Mutantul a 
profitat de prilej ca să privească foarte atent în ochii dilataţi 
ai bărbatului şi i-a copiat amprenta retiniană, pentru orice 
eventualitate. 

— Mai pui două punguţe de haşiş auriu şi facem târgul. 
Şi-au strâns mâinile, prilej cu care mutantul i-a memorat şi 
amprentele digitale. Apoi şi-a notat adresa la care să trimită 
banii şi paşaportul. 

L-a lăsat să aştepte la uşă şi a reintrat să cumpere 
haşişul promis. Bărbatul a spus că vrea patru sute de dolari 
şi a rămas de neclintit; nu mai făcea reduceri de preţ decât 
la cantităţi mai mari. Zece punguţe ar fi fost o mie cinci 
sute. Mutantul a refuzat oferta, mulţumindu-se cu două. 

Partenerul lui în ale infracţiunii le-a vrut pe loc, dar 
mutantul a refuzat; abia după ce avea biletul în mână era 
dispus să i le dea. S-au îndreptat apoi spre locul în care era 
parcată Toyota plină de rugină. Tânăra prostituată lăsase 
scaunul şoferului pe spate şi dormea adânc, sforăind uşurel. 
Mutantul a transferat-o delicat pe bancheta din spate şi i-a 
luat cheile din buzunar. 

Cât a condus spre oraş, bărbatul de culoare a dormit şi 
el. Mutantul a vrut să evite Beach Road şi centrul oraşului; 
probabil că poliţiştii ar fi recunoscut maşina şi s-ar fi 
întrebat cine e la volan. Nu cunoştea drumurile lăturalnice, 
de aceea a pornit la nimereală, mergând mai mult spre vest 
şi sud, până când a ajuns la Fugalei Street despre care ştia 
că trebuia să aibă în dreapta Maketi Fou - piaţa centrală - şi 
nimic altceva decât mlaştini în stânga. Apoi a ajuns lângă 
plajă la târgul de vechituri, de la marginea oraşului şi a 
intrat pe şoseaua ce ducea la aeroport. 

A mers încet vreme de jumătate de oră, dar a evitat să 

treacă în viteză prin gropi, pentru că nu voia să-şi trezească 
pasagerii. Aeroportul era luminat ca ziua, iar în preajma lui 
aşteptau zeci de automobile şi taxiuri. Avionul pe care urma 
să îl ia a doua zi trebuia să sosească peste o oră. Şi-a mai 
amintit că, în ciuda orei târzii, casa de bilete fusese 
deschisă la sosirea sa, în urmă cu o lună. 

Bărbatul negru s-a frecat la ochi şi a căscat; nu avea loc 
să se şi întindă. 

— Gata. Dă-mi banii. Intru să-mi iau bilet pentru Los 
Angeles; ţi-l aduc şi-mi dai haşişul. 

— S-a făcut. Mutantul i-a întins un teanc de bancnote 
prinse cu un elastic. Dar o să-te însoțesc. Haşişul rămâne 
aici, pentru că s-ar putea să aibă câini care să-l adulmece. 
După aceea, ne întoarcem aici. Imi dai biletul şi paşaportul 
şi păstrezi restul şi haşişul. Te duc eu până în oraş. 

Apoi a tras maşina în apropiere de zona de aşteptare. 

— De acord cu toate, mai puţin plecarea împreună de 
aici. O să iau un taxi. 

— Cum, n-ai încredere în mine? 

Omul a pufnit: 

— După ce ai biletul şi paşaportul meu, ţi-aş fi mai de 
folos mort decât viu. 

— La asta nu m-am gândit, a recunoscut cu sinceritate 
mutantul. Cunoşti mai bine decât mine cum gândeşte un 
infractor. 

— Aici ai nimerit-o, a spus omul. 

Au coborât şi au intrat în clădire. Parterul era deschis, 
fără nici un perete despărțitor. In jur erau zeci de oameni 
care stăteau pe scaune de plastic şi citeau ori se uitau la 
televizor. Un grup de băieţi şi fete la vârsta adolescenţei, 
îmbrăcaţi cu costume tradiţionale, flecăreau bine dispuşi. Ei 
aveau să întâmpine călătorii sosiți din Statele Unite cu 
dansuri şi cântece. 

Mutantul a urcat la barul de la etaj, iar complicele lui s- 
a apropiat de ghişeul de bilete. Nu mai era nimeni la rând, 
iar singura agentă de vânzări nici nu a făcut vreun efort să 
se arate fericită ori mai vioaie. 

Şi-a luat o bere şi s-a aşezat aproape de scară, de unde 
să poată urmări desfăşurarea tranzacţiei. Şi-a imaginat ce 
s-ar fi întâmplat în State dacă cineva, fără nici un bagaj ar fi 

venit după miezul nopţii şi ar fi încercat să cumpere un bilet 
pe o rută internaţională cu bancnote de cincizeci şi o sută. 

Tânăra femeie tratata totul de parcă ar fi fost vorba de 
cumpărarea unei franzele, deşi s-a uitat cu atenţie la 
paşaportul bărbatului. 

Reveniţi la maşină, mutantul a verificat paşaportul şi 
biletul şi i-a înmânat cheile maşinii. 

— Poţi conduce? 

— Dacă merg la fel de încet ca tine, sigur. Rămâi aici 
până la plecarea avionului? 

Mutantul s-a întins pare bancheta din spate şi a vârât o 
bancnotă în buzunarul de la bluză al fetei. 

— Te întorci la casa aceea şi nu povesteşti nimănui 
unde ai fost. 

— Mai curând m-aş duce pe jos până la maşina mea, ca 
să merg acasă. Imi ajung senzațiile tari pe noaptea asta. Ce 
fac dacă fata se trezeşte? 

Mutantul s-a gândit puţin. 

— Cel mai bine ar fi să-i spui că m-ai lăsat undeva în 
oraş. Şi... să nu te întorci mâine la aeroport. Ai putea avea 
probleme. 

— Da, mi-am dat deja seama de asta. A pornit maşina, 
apoi a clătinat din cap. Mare nebunie, a zis el. 

— Stai cu ochii pe cutia poştală. 

S-au privit o clipă, apoi bărbatul de culoare a demarat. 
Mutantul avea câteva lucruri de făcut, dar nu se grăbea; 
poarta nu se deschidea decât la ora doisprezece. S-a întors 
în aeroport şi şi-a lăsat paşaportul şi portofelul într-un 
compartiment de bagaje, după care a plecat ca să mai 
pună pe el zece kilograme de carne. 

In cursul zilei i-ar fi fost mai uşor: intra într-un 
supermagazin şi cumpăra carne. De astă dată n-a riscat să 
ia câinele ori purcelul cuiva, aşa că s-a îndreptat spre 
ocean. 

A luat-o de-a lungul şoselei şi a ieşit din oraş. Toată 
lumea dormea, iar stelele erau acoperite de nori; cu ex- 
cepţia luminilor de la farurile maşinilor, lumea era în- 
tunecată ca tăciunele. Mutantul a ajuns la o cărare ce 
ducea spre o plajă stâncoasă şi s-a strecurat în apă. 

Nu avea nevoie să se mai transforme în peşte, şi-a 

întins labele picioarelor transformându-le în lopeţi, şi-a 
desfăcut fălcile şi a făcut ca gâtlejul şi gura să se dilate atât 
cât să poată înghiţi un peşte mare. A înotat fără zgomot 
spre recif şi a cercetat în jur mai mult cu nasul şi senzorii de 
pe piele decât cu ochii - la fel ca un rechin, putea vedea 
schimbarea potenţialului electric ce semnala prezenţa unui 
peşte mare ce avea necazuri. 

Asta însemna mâncare - a simţit o gâdilătură uşoară şi 
s-a dus drept spre acel loc, unde a găsit un rechin de recif 
luptându-se cu un ton care era pe jumătate cât el. Mutantul 
a ucis rechinul dintr-o muşcătură, retezându-i coloana 
vertebrală, apoi a prins tonul rănit, pe care l-a ingerat dintr- 
o înghiţitură. Apoi s-a întors şi a înghiţit şi rechinul. 

Cei doi peşti îi asiguraseră o masă suficientă. A înotat 
spre țărm, şi-a modelat din nou picioarele ca să intre în 
pantofi şi a mers pe jos până la aeroport, de astă dată, un 
american alb şi masiv, şi de acolo a luat un taxi până în 
oraş. 

Barul Bad Billy era încă deschis - se lăuda că era ultimul 
care închidea în emisfera vestică - însă mutantul nu a vrut 
să atragă atenţia asupra sa, de aceea a cerut 
taximetristului să oprească la primul motel, Klub Lodge, 
unde şi-a luat o cameră şi a stat întins şi a gândit vreme de 
câteva ore. 

Detesta să abandoneze artefactul, să-l părăsească pe 
Russ, şi s-a gândit să se prezinte drept ceea ce era: evi- 
dent, de pe altă planetă, şi probabil având legătură cu acea 
maşinărie imposibil de deschis. Insă nu voia să ajungă un 
specimen supus studiilor, şi pesemne că oamenii puteau 
bănui unele dintre aptitudinile lui ca să construiască o 
cuşcă din care să nu mai poată scăpa. 

Oare Russ l-ar fi protejat dacă s-ar fi întors sub forma lui 
Rae? Nu; Russ ştia deja că Rae nu era o femeie şi că fusese 
păcălit. 

Şi îl putea înşela din nou. După o perioadă de uitare, 
mutantul putea apărea sub forma altei femei, ca să-i 
câştige din nou dragostea. Asta nici măcar nu ar fi însemnat 
că joacă teatru. 

Insă nu era înţelept să rămână în Samoa. Peste o zi ori 
două, când îşi vor da seama ce fuseseră pe cale să prindă, 

americanii aveau să trimită agenţi care vor împânzi insula. 
Chiar dacă nu şi-ar fi dat deja seama de asta, şi chiar dacă 
ar fi considerat că mutantul era un soi de om modificat ori 
maşină de spionat, americanii ar năpădi insula, încercând 
să-l descopere şi să-l prindă. A sperat că agenţii vor căuta o 
femeie cu un singur braţ. 

A aşteptat până la zece dimineaţa, după care a plecat 
în oraş; trotuarele erau destul de populate, astfel că 
prezenţa lui nu bătea la ochi, ci trecea drept un turist 
oarecare, puţin ars de soare. Când se dăduse drept Rae, 
găsise un magazin cu lucruri ieftine, ţinut de o biserică; s-a 
dus direct la el şi şi-a cumpărat o valiză şi câteva obiecte 
de îmbrăcăminte. Ajuns la un loc frecventat de turişti, şi-a 
cumpărat două cămăşi în culori strălucitoare şi o lavalava 
drept amintire. Apoi, o serie de articole de toaletă de la un 
magazin oarecare şi două sticle de lichior Robert Louis 
Stevenson drept cadouri. În grupul sanitar al unei cafenele 
s-a debarasat de o parte din pasta de dinţi şi din gelul de 
bărbierit, pentru ca acestea să nu arate proaspăt 
cumpărate, după care a luat un taxi şi a mers la aeroport. 

A văzut trei poliţişti de serviciu, şi o femeie de origine 
samoană, îmbrăcată sobru, care supraveghea călătorii. 
Mutantul s-a gândit că se putea întâmpla ca identitatea pe 
care şi-o alesese să fie un dezastru dacă Scott Windsor 
Daniel, american de culoare era cunoscut poliţiei. 

Era preferabil să acţioneze imediat. A intrat într-un grup 
sanitar pentru bărbaţi şi a aşteptat să intre într-o cabină. 
Imediat ce s-a văzut înăuntru, a îndurat durerile ce însoțeau 
transformarea feţei şi mâinilor pentru a semăna cu acelea 
ale lui Daniel. Şi-a schimbat şi cămaşa, îmbrăcând una pe 
care o cumpărase drept amintire, şi care, în condiţiile 
acelea, slujea drept culoare de protecţie. 

Totul i-a luat cincisprezece minute. Chiar dacă cineva 
observase că bărbatul alb intrat în cabină era negru la 
ieşire, nimeni nu a scos o vorbă. 

Primul test l-a constituit controlul paşaportului. O 
localnică a verificat documentele şi scanarea retinei, apoi a 
încasat taxa de plecare, însă femeia care stătea în spatele 
ei cu braţul drept într-un bandaj legat pe după gât era cea 
de la „comunitatea de informaţii a Statelor Unite”, care 

fusese cât pe ce să o doboare pe Rae cu un glonţ. 

Nici una dintre ele nu i-a acordat o atenţie deosebită lui 
Scott Windsor Daniel, deci asta însemna că era căutată mai 
curând o femeie. Una scundă cu un braţ lipsă? 

S-a făcut şi verificarea amprentelor, care venea în plus 
faţă de cea a retinei. Femeia-spion, destul de stângace din 
cauză că se slujea doar de un braţ, a folosit o lupă de 
bijutier şi, aruncând o privire, a comparat desenul de pe 
degetul mare cu cel aflat pe o cartelă. 

A trecut la fel de uşor prin celelalte verificări de se- 
curitate, ceea ce i s-a părut încurajator. Autorităţilor nu le 
trecuse prin cap că aveau de a face cu cineva care-şi putea 
schimba forma. Au căutat în bagajul ce nu atrăgea atenţia 
prin nimic, l-au verificat cu detectorul de metale şi au trimis 
valiza pe tobogan, iar pe el l-au trecut printr-un controlor 
optic spre stupul multilingv al sălii de aşteptare. 

S-a aşezat la bar şi a degustat ceva ce se pretindea a fi 
Chardonnay, şi a răsfoit ziarul Observer ce apărea pe plan 
local. Scandalul de la Aggie Grey ocupa toată pagina întâi, 
cu o turnură ciudată - echipa de filmare, „nu aveau dreptul 
să declare” dacă cele petrecute făceau parte dintr-un film 
de acţiune pe care îl turnau. Probabil că îi instruise cineva; 
aparţineau unei companii americane, iar guvernul le putea 
face greutăţi dacă nu cooperau. Cu toate acestea, se putea 
ca exprimarea evazivă să aibă rolul de a beneficia de 
publicitate pe gratis. 

Nici interviurile date de oaspeţii de la Aggie Grey, sau 
de poliţişti nu aduceau lumină asupra incidentului. Unii 
turişti afirmaseră la unison că „bărbatul” care traversase 
parcul şi plonjase în apa portului părea să nu aibă un braţ. 
Toţi socoteau că asta făcea parte dintr-un film. 

li era greu să facă planuri pornind de la informaţii atât 
de sărăcăcioase. In Honolulu trebuia să se îmbarce pe un 
avion al companiei Delta, şi avea de aşteptat acolo şase 
ore. Ar fi fost prudent să-şi schimbe identitatea acolo, 
pentru cazul în care luaseră cumva urma lui Daniel. Dacă 
era adevărat, în Los Angeles se putea aştepta la un comitet 
de primire. Dacă domnul Daniel nu apărea acolo, fără 
îndoială că-l vor mirosi pe cel adevărat din Samoa. 

Ori puteau să-l aştepte în Honolulu. Ce era de făcut? 

Aeroportul nu se afla prea departe de mare, dar era mai 
greu de ieşit în regim de urgenţă din el decât din camera 
hotelului Aggie Grey. Urmăritorii se aşteptau probabil la 
cineva cu puteri neobişnuite - asta depindea cine erau 
aceştia. Pesemne că spionii nu declaraseră chiar totul 
poliţiei. Aşadar, un scenariu era „poliţia caută un traficant 
de droguri care are paşaportului domnului Daniel”, ceea ce 
nu ridica probleme prea mari pentru a scăpa. 

A lăsat deoparte acea problemă şi a revenit la ocupaţia 
mentală obişnuită, analizând cei 31 433 de biţi de 
informaţii. Ori zgomote. Şi-a continuat drumul printre acele 
catralioane de permutări, timp în care a mers cu şirul până 
s-a îmbarcat, şi-a ocupat locul la clasa întâi şi a ales la 
întâmplare un film pe monitorul din faţa sa. A acceptat 
şampania cu o înclinare uşoară din cap şi a răspuns banal la 
întrebările neutre ale însoţitoarei de bord. 

Dacă ar fi rămas câte o secundă la fiecare combinaţie 
posibilă a celor 31 433 de cifre, i-ar fi trebuit tot atât timp 
cât a existat Imperiul Roman. 

Nu a avut nici un vecin de scaun, astfel că timpul s-a 
scurs cu rapiditate, într-o ceaţă de zerouri şi unu. A ieşit din 
starea de reverie când trenul de aterizare a atins asfaltul 
aeroportului din Hawaii. 

Cei de la clasa întâi au coborât în mod democratic, 
permiţând şi câte unui reprezentant al hoi polloi să se 
strecoare printre oamenii elitei, iar mutantul a ajuns să 
intre în aeroport cu expresie neutră, privind în jur fără 
vreun interes aparte, aducând foarte bine cu un individ care 
trebuie schimbă avionul şi trebuie să îndure a nu ştiu câta 
oară formalităţile de verificare a paşaportului şi transferul 
de bagaje. 

La început n-a remarcat nimic ieşit din comun. Apoi 
însă, a văzut că fiecare punct de verificare pentru cetăţeni 
americani era protejat de câte un poliţist masiv, care stătea 
plasat între punctul de control al paşapoartelor şi cel de 
verificare a bagajelor. 

Poate că stătuseră mereu acolo. Din zborurile ante- 
rioare, când făcuse naveta între Australia şi Statele Unite, 
nu-şi amintea asemenea amănunte. Era însă mai bine să nu 
rişte. 

A găsit două grupuri sanitare destinate celor care erau 
dispuşi să ocupe un loc mai la coadă în rând, dar să se 
simtă uşuraţi. Nimerise bine şi momentul. 

Când a pătruns în spaţiul de protecţie dintre coridor şi 
toaletă, un îngrijitor cu un cărucior tocmai ieşea dintr-o 
cameră cu unelte de curăţenie. După ce a aruncat o privire 
în jur şi s-a convins că nu-l vede nimeni, mutantul a 
acoperit gura şi nasul omului şi l-a împins înapoi în cameră. 

l-a tras un pumn în bărbie doar cât să-l ameţească 
puţin, apoi a aprins lumina. Incăperea, de mărimea unei 
debarale, era dotată cu diverse unelte şi substanţe. 

A găsit o rolă de bandă lată şi i-a făcut un căluş din ea, 
aşezându-i două bucăţi şi pe ochi, asta după ce i-a copiat 
amprenta retiniană. Apoi i-a scos uniforma pe care a 
îmbrăcat-o şi l-a legat bine pe om cu bandă. 

l-a luat amprentele, l-a studiat o clipă, după care a stins 
lumina şi s-a transformat. Nu a fost prea dureros ca să imite 
culoarea pielii şi structura facială. Apoi a ieşit cu căruciorul, 
lăsând uşa încuiată. 

Cât timp avea la dispoziţie? Dacă poliţiştii aceia îl 
aşteptau pe domnul Daniel, era vorba de minute. 

A ezitat o clipă în faţa unei uşi pe care scria Acces doar 
pentru persoanele autorizate şi a încercat să-şi imagineze 
ce s-ar putea afla dincolo de uşa cu acel anunţ. Poate era 
locul în care oamenii de serviciu se duceau să fumeze. Ori 
nimerea într-o cameră plină de agenţi de securitate. 

Intorcând căruciorul, s-a îndreptat din nou către zona 
vămii. Pentru cetăţenii americani existau şase culoare, şi 
trei pentru străini - plus unul marcat „pentru angajaţi”. 

A ajuns la jumătatea culoarului, când a auzit un strigăt: 

— Hei! Nătărăule! 

S-a oprit şi s-a întors. lritat, un poliţist gras i-a adresat 
câteva cuvinte. Din nefericire, erau în hawaiiană. 

A ridicat din umeri, sperând că nu toţi cei care păreau 
hawaiieni vorbeau şi limba. 

— Doar ştii regulile, i-a zis polițistul. Unde naiba te 
duci? 

— Până la maşină, a spus mutantul. Am mâncarea în 
răcitor. 

— A, cina lichidă. Măcar lasă căruţul aici, bine? 

Mutantul a făcut cale întoarsă şi a parcat căruţul astfel 
încât să nu deranjeze. 

Ajuns afară, uniforma îl scotea în evidenţă, în loc să-l 
facă nevăzut în mulţime. Ar fi bătut la ochi să cheme un 
taxi sau să ia autobuzul. Greşise că nu-şi păstrase hainele 
ce-i aparţineau lui Daniel. 

l-ar fi luat aproape douăzeci de minute ca să creeze 
haine care să treacă neobservate şi să renunţe la acelea de 
îngrijitor. Prea mult. Riscând, a intrat într-un magazin de 
suveniruri şi a cumpărat nişte haine de turist mai modest - 
o cămaşă hawaiiană, şort şi papuci. S-a schimbat într-o 
toaletă -  transformându-şi pielea într-o culoare mai 
deschisă - şi a pus uniforma în sacoşele de hârtie de la 
îmbrăcămintea cumpărată. 

La coada de la staţia de taxiuri, a început să-şi gân- 
dească strategia. l-a spus taximetristului să-l ducă la hotelul 
Hilton din centru, dar a privit cu atenţie clădirile prin 
dreptul cărora a trecut. Un hotel, Crossed Palms, i s-a părut 
suficient de demodat. 

A lăsat şoferului un bacşiş modest, şi doar a trecut prin 
holul de la Hilton. Pe drumul de întoarcere spre Crossed 
Palms, a reuşit să arunce uniforma de îngrijitor într-o ladă 
de gunoi. 

Femeia de la recepţie, care aprindea o ţigară de la alta, 
s-a arătat încântată să-i dea lui „James Baker” o cameră pe 
trei zile, plătită în avans în numerar, fără să aibă bagaje ori 
să prezinte vreun act de identitate. 

Camera era întunecoasă şi mucegăită, şi clar nu merita 
150 de dolari pe noapte. Însă mutantul avea în sfârşit 
posibilitatea să se relaxeze pentru prima oară de când uşa 
laterală din camera specială de la Aggie Grey se deschisese 
şi fusese asaltat de spioni nedoriți. 

Nu trebuia să se precipite, şi-a spus; identitatea cu care 
revenea la Apia trebuia să fie absolut perfectă. Putea să 
revină în California şi să recreeze un împătimit de surfer, 
dar de ce să mai plece din Hawaii? Se afla şi mai aproape 
de Samoa, şi, în plus, o persoană de origine hawaiiană care 
căuta o slujbă s-ar fi bucurat de mai multă credibilitate. 

Ştia că în curând o slujbă avea să devină vacantă. 
Michelle recepţionera era gravidă în şapte luni. Abia aştepta 

să plece şi să devină mamă cu normă întreagă. 

Aşadar, avea la dispoziţie o lună în care să-şi con- 
struiască o identitate perfectă, care să-i îngăduie să revină 
în Samoa. 

Era bine şi ca recepţioneră. Nu îndrăznea să mai în- 
cerce a se da drept laborantă, dar voia să devină o per- 
soană pe care Russ să o observe, şi de care să se apropie. 

Evident, se dăduse de gol pentru că voise să treacă 
drept o persoană reală şi fusese deconspirată în urma unei 
proceduri obişnuite de securitate. „Am vorbit cu adevărata 
Rae Archer” îl lămurise pe deplin şi nici nu mai avea nevoie 
să înţeleagă altceva. Dăduse dovadă de lene apelând la 
identitatea unei fiinţe umane reale. De astă dată, va creao 
femeie pornind de la zero. 

Mutantul ştia prea bine ce aprecia Russ la o femeie, 
însă probabil că n-ar fi fost tocmai înţelept să realizeze o 
femeie perfectă la comandă - chiar dacă Russ nu s-ar arăta 
bănuitor, se putea întâmpla ca altcineva să bage de seamă. 

Prin urmare, ea nu va fi o femeie cu trăsături orientale, 
zveltă şi simplă, care şi-a luat diploma în astronomie. O 
blondă cu forme pline şi aspect normal, care a studiat 
biologia marină. Ar fi bine ca prima impresie pe care o va 
face (în special asupra lui Jan, dar şi Russ) şi nu fie de 
femeie prea sexy. Putea să-l cucerească treptat pe Russ, 
prin mijloace validate de istorie. 

O deranja faptul că trebuia să se poarte şiret faţă de el. 
ÎI iubea mai mult decât pe alte fiinţe, fie ele bărbaţi ori 
femei, de pe Pământ. Insă trebuia să ajungă în apropierea 
artefactului, prin încredere sau hoţie, iar Russ era aproape 
singurul care îl putea ajuta în această problemă. 

Ce este dragostea? auzise în textul acelui cântec când 
ieşise din ocean a doua oară - atunci când cei doi bătrâni 
centenari fuseseră tineri ce luptau în rândul puşcaşilor 
marini. Reuşise să afle răspunsul la acea întrebare optzeci 
de ani mai târziu, după ce citise atâtea cărţi, piese de 
teatru şi poeme, şi ascultase atâtea cântece? 

A socotit că da. lar răspunsul era Russ. 

Dacă nu-l putea avea sub forma lui Rae, trebuia să 
găsească o soluţie ca să şi-l apropie ca iubit. Intr-o zi, avea 
să-l uimească spunându-i toată povestea. Insă mai întâi 

trebuia să-l seducă din nou. 

Mutantul voia să fie o femeie în jur de treizeci de ani, 
căsătorită pentru scurtă vreme, rămasă văduvă, fără copii 
sau alte obligaţii. Trebuia să ţină sub control tot parcursul 
vieţii fictive prin documente potrivite, începând cu 
naşterea. 

Şi-a petrecut aproape o dimineaţă însorită plimbându- 
se prin cimitirul din Calaepohaku, şi astfel a descoperit 
mormântul perfect: Sharon Valida, născută în 1990, 
decedată în 1991. Părinţii fuseseră îngropaţi alături de ea, 
în 2010. 

O scurtă căutare cu ajutorul computerului, făcută într-o 
bibliotecă publică, a evidenţiat că părinţii fetiţei muriseră 
împreună într-un accident rutier. Ca să complice lucrurile, 
Sharon se născuse în Maui şi murise tot acolo. Însă 
certificatul ei de deces se afla probabil în Maui şi trebuia 
eliminat din sistem. 

Era preferabil să procedeze în mod ordonat. Sub as- 
pectul de turist cu faţa palidă, mutantul a mers în Maui şi a 
găsit cu uşurinţă biroul unde se păstrau evidenţele privind 
naşterile şi decesele. 

Şi-a petrecut o noapte într-un dulap, trăgând cu 
urechea, şi asigurându-se că oficiul va fi pustiu şi în 
noaptea următoare. Apăruse ceva ce complica situaţia: deşi 
nu exista portar de noapte, toate birourile erau su- 
pravegheate cu camere video. 

Nu-i plăcea să ia forma obiectelor, preferând fiinţele vii; 
era un proces dificil, dureros şi de durată. Insă, în acel caz, 
se părea că nu avea de ales. 

S-a transformat într-o bucată de linoleum murdar. 
Podelele din fiecare birou erau din plastic de aceeaşi cu- 
loare. In acest fel, a putut să se strecoare prin luftul de un 
milimetru şi ceva dintre uşă şi podea şi aşa, ondulându-se 
de-a lungul holului, a ajuns în biroul de Evidenţă Decese. In 
acel birou nu era plasată o cameră, de aceea s-a rulat într- 
un cilindru, devenind un om de desene animate, ori, mai 
curând un rulou de linoleum cu picioare şi mâini cu două 
degete, păstrându-şi în acelaşi timp culoarea posomorâtă şi 
textura de linoleum. 

Sertarele cu dosare nu erau încuiate, aşa că i-a fost 

uşor să extragă certificatul de deces. Evidenţa com- 
puterizată era altă problemă. Chiar dacă ar fi ştiut ce 
computer să pornească, ar fi fost obligat să treacă de 
parole şi tot soiul de protocoale. Trebuia să rezolve acea 
problemă din afara sistemului, jucând rolul lui Sharon 
Valida. 

A găsit certificatul de naştere al lui Sharon şi a me- 
morat amprentele digitale şi plantare de pe el. In 1990 nu 
se făceau scanări ale retinei. 

Şi-a acordat şi un permis de conducere din 2007, tot 
fără amprente retiniene. A trebuit să rişte în privinţa 
numărului asigurării sociale, modificând câteva cifre de la 
unul ce aparţinea unei persoane născute în Maui în acelaşi 
an cu Sharon. 

Permisele de conducere ale părinţilor se găseau încă la 
dosar, împreună cu fotografii; trăiseră în Maui până în 2009, 
cu un an înainte de deces. Mama fusese o blondă uimitor 
de frumoasă, lucru ce s-a dovedit extrem de util. Mutantul a 
creat o versiune adolescentină pentru Sharon, cu o 
tunsoare potrivită anului 2007, nimic să sară în ochi. Fără 
tatuaje pe faţă ori cicatrice lăsate de vreun ritual. La rubrica 
„Cicatrice sau semne de identificare”, a înzestrat-o pe 
Sharon cu un mic tatuaj pe sânul stâng, reprezentând un 
colibri. 

Lui Russell avea să-i placă asta. Colibriul ţinea ciocul 
coborât spre mamelon. 

A găsit apoi o hartă cu sectoarele şcolare, dar sigur că 
ele arătaseră altfel în 2007. Ar fi fost periculos dacă ar fi 
acţionat la întâmplare; era posibil ca vreun computer să 
facă o verificare de rutină a sistemelor şi să depisteze o 
anomalie. l-a luat ceva timp, dar a găsit un fişier denumit 
„Arhive sectoare HS”; a aflat şcoala cea mai apropiată de 
locuinţa părinţilor şi a înscris-o. 

l-a creat o situaţie şcolară în care latura ştiinţifică era 
preponderentă; excelase la matematică şi materii tehnice, 
dar nu se descurcase grozav la obiectele umaniste şi desen 
ori muzică. Luase de asemenea note mari la economie şi 
informatică, elemente ce contau mai mult decât diploma de 
facultate. Dar aceea avea să constituie activitatea din ziua 
următoare. 

Comparând cu rubricile din anuare ale altor elevi, a 
făcut-o pe Sharon membră a Clubului de Şah şi a echipei de 
volei. Preferinţe religioase, nici una. Apoi, mergând înapoi, 
a creat evidenţele din perioada şcolii medii şi primare, 
lucruri simplu de realizat. Invăţătoarea pe care o avusese în 
clasa a patra observase că ea îşi îndeplinea sarcinile 
şcolare cu „uşurinţă şi eficienţă”, compliment pe care îl 
făcuse aproape unei jumătăţi dintre elevi. Sharon a sărit 
clasa a cincea, ceea ce făcea posibilă absolvirea colegiului 
în anul în care îi muriseră părinţii. 

Incă nu se făcuse dimineaţă când mutantul a redevenit 
linoleum linear pentru a se strecura pe coridor până într-un 
loc unde nu putea fi surprins de camerele de supraveghere, 
o scară ce ducea spre subsolul igrasios. A luat forma unui 
om de serviciu, memorată de la Berkeley, şi a aşteptat 
până la ora zece pentru a urca la parter, după care a trecut 
printre oamenii veniţi acolo cu treburi, şi a ajuns în stradă. 
Intr-o cabină din grupul sanitar al unei biblioteci publice a 
redevenit turist şi a folosit sistemul informatic al instituţiei 
pentru a defini cariera studenţească a lui Sharon Valida la 
Universitatea din Hawaii, o destinaţie explicabilă pentru o 
fată ambițioasă în locul colegiului local din Maui. Avea să 
studieze economie, concentrându-se asupra oceanografiei - 
de fapt, urmase un curs introductiv de oceanografie ţinut 
chiar de el însuşi, în postura atrăgătorului profesor Jimmy 
Coleridge. Mutantul s-a slujit de cunoaşterea intimă a 
structurii academice şi birocratice a universităţii mai greu 
decât Sharon. A îmbrăcat hainele de profesor şi s-a dus la 
biroul lui Coleridge de la Facultatea de Ştiinţe şi Tehnologii 
ale Oceanului şi Pământului. 

Secretara catedrei a rămas surprinsă văzându-l. 

— V-aţi întors deja din Samoa? Credeam că veţi sta 
acolo până în august! 

— Doar pentru câteva zile. Am găsit un bilet avantajos 
la Polynesian Airways. M-am gândit să termin câteva lucrări 
şi să mănânc ceva mai omeneşte. 

— Dar ce se mănâncă în Samoa? Unii pe alţii? 

— E vorba de puţină varietate. De obicei, lumea merge 
la McDonald's. 

— Ce se mai aude cu extraterestrul acela? Ai fost pe 

acolo? 

— Da, se crede că e vorba de o şmecherie publicitară a 
celor de la Hollywood. 

— Sper să se înşele. Ar fi ceva extraordinar. 

— Întocmai. 

A găsit un maldăr întreg de corespondenţă care îl 
aştepta. A dus totul în biroul lui Coleridge, a aruncat totul 
într-un sertar şi a ridicat cablul de identificare al pupitrului 
spre ochi. Computerul a pornit automat, iar el s-a apucat să 
tasteze. 

Voia să o înzestreze pe Sharon cu o diplomă în ad- 
ministrarea afacerilor, având ca specializare secundară 
oceanografia. l-au trebuit douăzeci de minute ca să-i or- 
ganizeze cursurile urmate, apoi alte douăzeci ca să verifice 
cursurile şi anul exact în care fuseseră urmate. 

Oceanografia, specialitatea secundară, nu i-a dat bătăi 
de cap - studiase Oceanografie, Poluare acvatică, precum şi 
„Ştiinţele mării” cu profesorul Coleridge şi primise 
calificativul A: treaba cu administraţia publică era mai grea. 
De ochii lumii, urmase câteva cursuri de administrarea 
afacerilor în 1992 şi 1993, când era încă practicant de 
surfing în California, dar lucrurile se schimbaseră mult în 
ultimii treizeci de ani. Cei care absolveau acel curs trebuiau 
să ştie analiză şi statistică matematică. 

Nu ar fi fost înţelept să genereze evidențe reale de 
curs; pe computer nu trebuia să rămână nimic. Insă putea 
falsifica un exemplar al foii matricole aparţinând lui Sharon, 
pe care să o strecoare în dosarul potrivit de la catedra de 
Administrarea Afacerilor, ca se afla de asemenea pe 
campusul de la Manoa. Era puţin probabil ca cineva să-i 
ceară foaia matricolă, dar dacă s-ar fi întâmplat asta, 
probabil că ar fi putut repeta şmecheria folosită în cazul 
certificatului de naştere. 

Mutantul şi-a acordat, ca Sharon, referinţe excelente 
din partea a doi profesori decedați şi a lui Coleridge, care, 
desigur, era plecat să facă scufundări, dar putea fi găsit la 


adresa jimmycQuhw.edu. 

41 - APIA, SAMOA, 16 IULIE 2021 


— Nu era umană, a spus Jack Halliburton. Un om cu o 
mână smulsă n-ar putea să facă o asemenea demonstraţie 
de cădere, alergare şi înot nici dacă ar fi cel mai tare 
cascador de la Hollywod. Cine era? 

Jack şi Jan îl prinseseră singur pe Russell în aparta- 
mentul lui Jack de la hotelul Aggie Grey. 

— Ai iubit-o? 

— Mă simt atât de derutat... a spus Russell. 

— Ai făcut sex cu ea, nu? a zis Jack. 

— Of, Doamne, Jack. 

Russell a făcut un gest de neputinţă şi s-a întors cu 
spatele. 

— Ba nu, ascultă aici. Ai făcut sex şi cu alte femei; cu 
nenumărate, adevărat? 

Russell s-a uitat spre Jan sperând să primească un 
sprijin, şi s-a ales cu o privire în care nu putea citi nimic. 

— N-aş spune chiar „nenumărate”. 

— Ai perceput ceva straniu la anatomia ei? Ceva legat 
de psihologie? 

Am iubit-o, i-a spus el lui Jan. Eram mort după ea. 

— Bine, dar gândeşte-te! a insistat Jack. Prezenta vreun 
aspect ce nu părea uman? 

— Jack, era mult mai umană decât tine. Era plină de 
umor şi dulce şi o interesa orice. 

— Asta mă înspăimântă, a zis Jan. 

— Ştiu că e. Russell s-a lăsat să cadă pe un scaun moa- 
le şi mare. Pe mine mă sperie mai mult decât pe alţii. 

Jack s-a ridicat de pe canapea şi a traversat camera 
spre o masă unde se aflau trei sticle de cristal cu băutură. 
Şi-a turnat nişte whisky şi a lăsat să cadă în pahar un cub 
de gheaţă. 

— Crezi că era vreun fel de fiinţă artificială care venise 
să ne spioneze? 

— Da, sigur, a zis Russell. Un robot. Aşa se explica 
sunetul metalic pe care-l auzeam când ciocăneai cu degetul 
în trupul ei. 

— Mă refeream la ceva biologic. 

— Sigur, crezi că e cineva capabil în lumea asta să facă 

un supraom? 

— Păi a venit de undeva. Telefonul din cameră a sunat, 
iar Jack a ridicat receptorul. A ascultat cam un minut, dând 
răspunsuri monosilabice, apoi a zis: Nu ştiu ce să spun. 
Revenim noi. Mulţumesc. 

Apoi a lăsat receptorul în furcă. 

— Cine era? l-a întrebat Jan. 

Jack şi-a agitat cubul de gheaţă din pahar. 

— O femeie, Peterson, doctor. Medic legist, specialistă 
în patologie. Localnică. A clătinat apoi din cap. Au trimis o 
mostră de carne dintr-un braţ la Pago Pago, pentru analiza 
şi identificarea ADN-ului. 

— Ei au identificat-o? 

— Nu e o „ea”, a zis el şi a luato gură de whisky. Nici 
măcar nu e umană - nici animal. Nu posedă ADN. 

— Măiculiţă Doamne, a făcut Russell. Jack s-a aşezat. 

— Russ, te-ai culcat cu un locuitor de pe altă planetă. 
Pesemne că treaba asta e ilegală în Samoa. 


42 - HONOLULU, HAWAII, 1 8 IULIE 2021 


Mutantul s-a crispat când a văzut titlul EXTRATERESTRU 
DESCOPERIT ÎN SAMOA. A cumpărat un ziar şi a aflat că 
omorâse un „ofiţer american de rang înalt care lucra în 
domeniul informaţiilor” injectându-i o substanţă 
misterioasă. 

Un articol editorial recomanda mai curând toleranţă 
decât spaimă. Extraterestrul nu ar ezita să se prezinte dacă 
ar şti că nu va păţi nimic. Guvernul american se putea 
dovedi înţelegător. 

Ideea părea ispititoare. Scaunul electric ar fi constituit o 
experienţă stimulatoare. 

Articolul afirma că oamenii de ştiinţă îşi dăduseră 
seama că avuseseră de a face cu un extraterestru deoarece 
mostra de ţesut culeasă de la el nu prezenta ADN. Exista 
vreo modalitate de a falsifica ADN-ul? 

Mutantul obținuse mai multe diplome în biologie, dar 
despre propria sa biologie nu ştia multe. Nu avea habar ce 
mecanisme îi permiteau să se transforme dintr-o creatură - 

sau lucru - în alta/altul. | se părea un proces la fel de firesc 
precum erau respiraţia sau fotosinteza pentru organismele 
pământeşti, şi avea posibilitatea autoanalizei: dacă erai 
singura creatură care respira, nu te puteai diseca pentru a- 
ţi examina plămânii. Bineînţeles că mutantul se putea 
diseca pe sine, şi chiar o făcea în mod regulat, dar prin asta 
nu învățase nimic despre organizarea sa moleculară. Pe de 
altă parte, singurele ştiinţe pe care le cunoştea erau cele 
umane, iar ceea ce se petrecea când se transforma într-un 
rechin sau un rulou de linoleum nu era descris în cursul de 
Chimie Organică. 

Fireşte, absorbea ADN când mânca, dar şi ADN uman 
când avea relaţii sexuale cu un bărbat. Insă ceea ce trecea 
drept metabolism în organismul lui nu reţinea acel element. 
Putea înghiţi un banc întreg de ton şi să transforme toată 
materia din care erau alcătuiți peştii într-un automobil 
Volkswagen. 

Probabil că cei de la Poseidon vor fi cu ochii în patru ca 
să surprindă întoarcerea extraterestrului, astfel că vor testa 
solicitanţii în privinţa ADN-ului. La ce procedură trebuia să 
se aştepte Sharon Valida? 

După ce s-a interesat puţin, a aflat că testarea ADN în 
scop de identificare se făcea de obicei prin recoltarea de 
celule de pe interiorul obrazului cu ajutorul unui tampon de 
vată, această metodă fiind neinvazivă şi mai puţin 
personală decât prelevarea de sânge sau spermă, înainte 
de a se prezenta pentru a solicita slujba trebuia doar să ia 
în gură o bucăţică de carne de om. 

Nu i s-a părut o idee prea fericită să muşte pe cineva, 
viu ori mort, înainte de a merge la interviu. Se putea 
achiziţiona ADN viu sub formă de sânge ori spermă, dar 
ambele ridicau dificultăţi de ordin practic atunci când 
trebuia să deschidă gura în faţa medicului ori ofițerului de 
poliţie. 

Se vindea şi ADN pur pentru cercetări, însă doar în 
cantităţi microscopice, nicidecum cu lingura. Pe de altă 
parte, se putea întâmpla să apeleze la vreo metodă 
invazivă - vrei slujba, ori nu? Dacă da, trebuie să recoltăm 
puţin sânge. 

Dacă ar fi fost vorba doar de Russell, mutantul s-ar fi 


205 


Joe Haldeman 


dus drept la el ca să-i spună adevărul. Ar apărea într-o 
seară sub forma lui Rae, ca să-i atragă atenţia, şi i-ar ex- 
plica. Însă erau atâţia alţi oameni pisălogi, cu pistoale - iar, 
în ultimă instanţă, şeful era Jack, nu Russell. Jack i se părea 
periculos, aproape ameninţător prin îndârijirea lui lacomă, 
iar el putea deduce capacităţile mutantului din ceea ce se 
petrecuse în camera de hotel. Dacă Jack ar fi stabilit 
condiţiile întâlnirii, probabil că în încăperea respectivă nu ar 
exista nici o fereastră care să aibă vedere către mare. 

Pe de altă parte, mutantul ştia destule despre labo- 
ratoarele Poseidon ca să-şi dea seama că nu exista posi- 
bilitatea efectuării unor analize ADN pe loc. Mostrele 
trebuiau trimise la Pago Pago, ori chiar în Honolulu. În acel 
fel, putea câştiga timp, şi i se oferea un prilej pentru a 
substitui mostrele. 

Probabil că cel mai inteligent lucru era să aştepte, să se 
angajeze din nou la circ vreme de câteva decenii; lumea ar 
uita până atunci. Jack şi Russell ar muri, iar de artefact s-ar 
ocupa alte persoane. 

Însă existau elemente care îl făceau să respingă o 
asemenea idee, unul dintre ele fiind sentimentele pe care le 
avea faţă de Russ; voia ca el, mai mult decât oricine 
altcineva, să ştie ce se petrecea. De asemenea, peste 
douăzeci de ani - ori cinci, ori chiar unul - era posibil ca 
artefactul să ajungă în vreun seif din Washington, ori 
Langley, unde i-ar fi fost imposibil să ajungă. 

Mai era vorba de ceva mai profund, ceva ce mutantul 
nu putea defini precis. Ceva din structura de unu şi zerouri 
se lega - nu neapărat logic, nu ca numere, ci rezulta un soi 
de mesaj. 

Jan, Russ şi ceilalţi cercetători analizau cifrele căutând 
un analog al mesajului Drake. Dar poate că mesajul nu era 
pentru ei. Poate nu era destinat vreunei fiinţe umane. 


43 - APIA, SAMOA, 20 IULIE 2021 


Au hotărât să-i întindă extraterestrului o capcană. 
— Rae voia să ajungă la artefact, dar fără să dea im- 
presia că o interesa în mod deosebit. Mi-a sugerat să ocolim 

protocoalele de securitate ca să poată ajunge în aceeaşi 
încăpere cu el şi să-l atingă. 

In timp ce vorbea, Russell făcea desene cu creionul pe 
o hârtie, trasând figuri geometrice precise. El, Jack şi Jan 
ieşiseră din apartamentul lui Jack de la Aggie Grey, şi 
discutau încet pe balcon. Cu oarecare întârziere, Jack îşi 
dăduse seama că se putea ca agenţii să fi plasat 
microfoane în cameră. In cazul balconului, unde mobilierul 
stătea expus intemperiilor, era mai puţin probabil să fie 
ascultați. 

— Şi i-ai spus că ai putea aranja asta? a întrebat Jan. 

— Am plimbat-o. l-am spus că măsurile de securitate 
aveau să devină mai permisive curând, asta dacă artefactul 
rămâne calm. 

— O duceai cu zăhărelul, a remarcat Jack. 

— Tot ce se poate. Dar nu aveam motive să cred că era 
vorba de altceva decât de o curiozitate normală. Cine n-ar 
vrea să vadă lucrul acela mai de aproape? 

— Mai ales cineva care a bătut atâta drum ca să pri- 
mească o slujbă nu prea bine plătită, din curiozitate doar, a 
zis Jan. l-am pus entuziasmul la încercare, mai ţii minte, 
făcând-o să-şi plătească singură drumul ca să vină la 
interviu. 

— Lucru pe care-l putem face din nou, drept capcană, a 
spus Jack. Dar cred că ar trebui să fim mai subtili de data 
asta. 

Russell a încuviinţat din cap. 

— Indiferent ce ar fi, Rae cunoaşte bine natura umană. 
Va fi foarte precaută, ori directă. S-ar putea să ne 
telefoneze pentru a stabili o întâlnire, într-un loc în care să 
aibă control asupra condiţiilor. 

— Mă întreb ce vârstă o fi având, a spus Jack. 

— Treizeci şi ceva de ani. 

— Poate treizeci de mii. Nu poate fi ucisă - cel puţin de 
o puşcă cu ţeava retezată şi nici prin înec - şi se poate 
transforma în altă persoană, până la amprente digitale şi 
retiniene. Cine a fost înainte de a apărea ca Rae Archer? 
Dar înainte de asta? Pesemne că a parcurs toată preistoria 
şi istoria umană. Cred că a venit pe planeta noastră chiar 
înainte de apariţia oamenilor. A trăit ca tigru. lar înainte de 

asta, ca dinozaur. 

— Nu, a spus Jan, nu cred că a sosit de pe altă planetă. 
E doar un alt tip de fiinţă umană, care a evoluat în paralel 
cu noi şi a învăţat să-şi păstreze secretă natura. Există 
legende privind oameni nemuritori sau care-şi pot schimba 
forma. 

Jack şi-a răsfirat barba. 

— Dacă e adevărat, nu cred că există multe asemenea 
exemplare. Altfel ar fi preluat frâiele planetei. 

— Poate că au şi făcut-o deja, a spus Russ. Ar trebui să 
verificăm toţi liderii din lume în privinţa ADN-ului. 

Asta i-a făcut pe el şi Jan să râdă forţat. 

— Probabil că cei de la CIA discută pe acelaşi subiect, a 
zis Jack. 

De fapt, în momentul când Jack făcuse acea afirmaţie, 
se stabilise deja ca fiecare angajat al CIA să doneze câteva 
celule către Agenţie, lucru ce s-a repetat şi cu angajaţii 
Agenţiei Naţionale de Securitate şi cei ai Securităţii Interne. 
Casa Albă „sugerase” ca toţi liderii ţării să fie testaţi. 

Laboratoarele care efectuau analize ADN au fost la 
început copleşite de cereri, însă activitatea lor obişnuită nu 
era doar testarea prezenţei ADN-ului, ci mai curând 
analizarea unei mostre care să o lege de un anumit mi- 
croorganism ori de o persoană. Acest lucru presupunea 
procese de durată, precum electroforeza ori spectrometria 
de masă. lar în acele cazuri se ştia deja că mostra conţinea 
ADN; problema era de a-i stabili originea. 

S-a constatat că testul pentru a afla dacă mostra este 
de ADN ori nu era mult mai simplu. Era suficient să se ia 
tamponul de vată cu mostra din gură şi să se introducă într- 
o eprubetă conţinând o soluţie care devine acidă în 
prezenţa unei cantităţi infime, 1 microgram de ADN, apoi se 
adăuga o picătură de fenol de culoare roşie. Dacă acesta se 
îngălbenea, însemna că mostra provenea din celule 
prelevate din gura unui om ori de la cuva care poseda ADN. 
Nu se putea deosebi ADN-ul de ceapă de cel uman, dar în 
cazul de faţă nici nu conta. 

Mostrele de „carne” şi „sânge” din braţul care se păstra 
în congelatorul de la secţia de poliţie din Apia fuseseră 
trimise în toată lumea spre analiză. Acestea prezentau 

proporţia corectă de carbon, hidrogen, oxigen, fosfor, sulf şi 
azot, ca şi când ar fi provenit din aminoacizii ce constituie 
proteinele umane (ori animale), însă structura lor chimică 
nu era umană. Nici măcar nu ţinea de chimia organică. 

Totul provenea de la ceva ce nu fusese viu, în sensul în 
care vie este denumită o fiinţă umană. 

Testele au dovedit că toţi membrii comunităţii ame- 
ricane de informaţii erau umani, cel puţin la propriu, 
inclusiv preşedintele, lucru care i-a surprins pe unii. 


44 - APIA, SAMOA, 22 IULIE 2021 


La o săptămână după ce se trăsese în el cu puşca şi 
înotase până la aeroport, mutantul s-a întors. Sharon Valida 
avea un paşaport nou-nouţ, un permis de muncă valabil 
şase luni şi o valiză plină de haine uşoare de muncă. Prin 
Internet, găsise o slujbă la o bancă din Apia care căuta un 
reprezentant pentru clienţi care să poată vorbi germană şi 
franceză. 

Îşi luase cu sine şi un costum de baie minuscul şi 
echipament elegant de jogging; o rochie de seară şi un 
flacon de Sudafed” care nu avea pereche pe această lume. 
Fiecare capsulă fusese deschisă cu grijă şi golită, apoi 
umplută cu ADN de referinţă, costând câteva sute de dolari, 
furat de la un laborator universitar de la Universitatea 
Hawaii. Luase câte o capsulă încă de când decolase de pe 
aeroportul din Honolulu şi până ajunsese pe cel din Apia, 
unde un bărbat în uniformă i-a băgat un tampon în gură și i- 
a şters obrajii pe dinăuntru. Apoi, după o operaţiune 
realizată sub o masă, i-a făcut semn să treacă mai departe. 

Se găsea într-o luptă surdă cu timpul. Până la data când 
Michelle Watson, recepţionera de la Poseidon avea să plece 
pentru a naşte, mutantul trebuia să-şi stabilească o 
identitate convingătoare ca persoană care lucrase în Apia. 
Ştia că soţul lui Michelle era un tip agreabil, dar nu avea 
slujbă, preferând să ardă gazul pe plajă, iar ea dorea să 
lucreze atâta vreme cât mai putea merge greoi şi legănat 

până la bancă să-şi ridice salariul, lucru care le convenea 
celor de la Poseidon. 

In următoarele şase săptămâni era de aşteptat ca ei să 
anunţe că postul era vacant. Nu se specifica în anunţ că se 
caută o tânără atrăgătoare, cu diplomă în afaceri şi cu 
specialitatea a doua oceanografie, dar o asemenea 
persoană avea să se prezinte la interviu. 

Mutantul şi-a închiriat un apartament pe Beach Street, 
la câteva intersecţii de sediul companiei, şi şi-a făcut un 
program care cuprindea jogging în zori şi la apus, momente 
ale zilei când Russell se plimba cu bicicleta. El susţinea că 
ieşea pe bicicletă ca să gândească, dar probabil va socoti 
că era păcat să ignore o blondă atrăgătoare, cu un costum 
de alergare strâmt, de culoare argintie, având pe spatele 
tricoului scris mare: Proprietatea nimănui. 

Slujba de la bancă nu era dificilă şi devenea destul de 
interesantă când era nevoie de Sharon ca interpretă. In 
restul timpului, era trimisă la un ghişeu, pe post de casieră 
simpatică, lucruri pe care mutantul le făcea fără să se 
gândească la altceva decât la cifre de zero şi unu. 

Trei bărbaţi care lucrau la bancă au invitat-o la res- 
taurant, iar ea se întâlnea cu ei pe rând, fără a se implica în 
vreun fel. Fusese femeie suficientă vreme ca să ştie deja că 
bărbaţii erau dispuşi să accepte lipsa oricărei activităţi 
sexuale vreme îndelungată dacă aveau de a face cu o 
femeie atrăgătoare care îi făcea să vorbească mult despre 
ei înşişi. Aceştia erau de origine britanică, americană şi 
samoană: primul era rezervat, al doilea obraznic, iar ultimul 
timid. Samoanul era cel mai interesant dintre toţi, fiindcă 
ducea femeia în locuri unde nu întâlneau nici o persoană 
albă şi înotau sau mergeau cu o barcă cu pânze. Ea îşi 
rezerva pentru Russell comportamentul fizic tradiţional. 

Russell pedala pe lângă ea aproape în fiecare dimi- 
neaţă, fie apropiindu-se cu un zâmbet şi o mişcare din cap 
ce voia să spună „nu mă uit la sânii tăi”, fie frânând ori 
încetând să mai dea din pedale, atunci când venea din 
spate. 

In a doua săptămână, mutantul a înscenat un accident. 
Auzind sunetul bicicletei de la o intersecţie depărtare, s-a 
prefăcut că se împiedică şi a căzut, julindu-se la genunchi. 

Russell a accelerat şi, ajuns lângă ea, a lăsat bicicleta 
să cadă la pământ. Sharon tocmai se uita la rana deloc 
gravă şi scotea pietricele şi praf din ea. A reuşit să producă 
suficientă histamină cât să ajungă în pragul lacrimilor. 

— Cum te simţi? a întrebat el, gâfâind uşor. 

— Bine, a spus mutantul. Ce neîndemânatecă am fost... 

— Stai puţin, a zis Russell şi s-a apropiat de bicicletă, de 
pe cadrul căreia a luat o sticlă din plastic. 

A deşurubat dopul şi ţinând-o pe loc printr-o atingere 
uşoară pe pulpă, a turnat apă rece peste julitură. 

— Au! De fapt, n-a simţit nici o durere, dar s-a străduit 
să tresară. Nu, e bine. 

La o adică, era mai mult decât bine. Atingerea cu- 
noscută şi aroma transpiraţiei lui. Dacă ar fi fost mai uman, 
mutantul-Sharon l-ar fi prins în braţe şi nu i-ar mai fi dat 
drumul. 

— La birou avem trusă de prim ajutor, a zis el, făcând 
semn cu capul spre sediul proiectului, la aproximativ o 
intersecţie depărtare. Rana trebuie curățată şi pansată, 
pentru că aici, pe căldura asta se poate infecta. 

— Mulţumesc, eu... n-aş vrea să creez probleme... 

— Să lăsăm asta. 

Russell i-a întins braţul şi a ajutat-o să se ridice. Mu- 
tantul a tresărit uşor când el a atins-o cu palma pe talie. 

A şchiopătat puţin, ţinând mâna pe umărul lui, drept 
sprijin. 

— Dar bicicleta? 

— N-o ia nimeni. E vai de mama ei; nici măcar nu am un 
lacăt la mine. 

— Oamenii sunt altfel aici, nu-i aşa? Acasă, s-ar găsi 
cineva s-o fure, chiar dacă nu valorează mai nimic. 

— Unde e acest acasă? 

— In Honolulu; dar m-am născut în Maui. 

El a făcut un semn din cap. 

— Deci, nu eşti turistă. Te-am mai văzut pe aici. 

— Lucrez la o bancă din centru; sunt interpretă. 

— Vorbeşti limba samoană? 

— Nu, i-a răspuns mutantul şi a clătinat din cap, după 
care şi-a dat părul de pe frunte cu un gest grațios ce nu era 
tipic pentru Rae. Franceză şi germană, puţină japoneză. 

Studiez limba samoană, dar e grea. 

— Păi ce, eu nu sunt conştient de asta? Mă aflu aici de 
doi ani şi încă n-am reuşit să ştiu cum să spun: „la de aici 
legumele astea dezgustătoare.” 

— Aumai sau fuala'au fai mea'ai ma, a spus mutantul. 
Încă n-am învăţat cum se spune „dezgustător”. 

De când începuse să analizeze cifrele de zero şi unu, 
nu-i acordase acelei limbi nici o clipă, dar şi-a adus aminte 
câte ceva din prima zi de reincarnare. 

— De-a dreptul impresionant, trebuie să recunosc, 
înveţi uşor limbi străine? 

Să sune asta a interviu pentru ocuparea postului? 

— Mergea mai uşor când eram mai tânără. Am învăţat 
japoneză şi ceva din mandarină. 

— Şi hawaiiană, nu? 

— Nu, s-a grăbit să răspundă, fiindcă şi-a adus aminte 
că Jack vorbea acea limbă. Ciudat lucru, nu ai nevoie de ea 
în societate, şi nimeni nu se aşteaptă ca una ca mine săo 
vorbească. (S-a crispat uşor.) Probabil că e vorba de o 
problemă ce ţine de rasă sau clasă socială. Mama şi tata nu 
s-ar fi arătat prea încântați de treaba asta. 

— Imi dau seama ce vrei să spui, a zis el, şi i-a făcut 
semn paznicului aflat în ghereta lui, apoi a descuiat uşa de 
intrare în clădirea principală. Noi am locuit în California, iar 
tata nu era deloc încântat că eu vorbeam spaniola. Cu toate 
că era cea mai utilă a doua limbă. 

Dar mutantul ştia deja acest lucru. 

Au intrat în recepţia ce le era amândurora foarte fa- 
miliară. Russell a pus-o pe Sharon să ia loc pe scaunul lui 
Michelle, cel pe care mutantul spera să-l ocupe cât de 
curând, şi s-a apucat să deschidă şi să închidă sertare. 

— Trusa de prim ajutor, trusa de prim... A scos o cutie 
albă din material plastic. Aha. 

Brusc, mutantului i-a venit o idee. A 

— Te superi?... Mă simt cam slăbită. Imi aduci ceva de 
băut? 

— Sigur. Cola? 

— E bine, a zis mutantul şi a tras fermoarul unei mici 
genţi prinse de încheietura mâinii. 

El a dat nepăsător din mână. 

— Pentru mine e gratis. 

Mutantul ştia asta, dar mai ştia şi că automatul se 
găsea departe, pe coridor. 

După ce Russell a ieşit, mutantul a răsucit scaunul cu 
90 de grade, astfel încât să stea cu spatele la camera video 
din spatele biroului lui Michelle, şi a extras o capsulă de 
Sudafed din portofel. A desfăcut-o între degetul mare şi 
arătător şi a presărat ADN peste rană. A presărat puţin şi pe 
degetele ambelor mâini, a strecurat capsula goală înapoi în 
gentuţă şi a revenit la poziţia originală înainte ca Russell să 
revină, simțindu-se chiar ridicol pentru că procedase cu 
atâta minuţiozitate. Insă Russ n-ar fi fost el însuşi dacă nu 
s-ar fi gândit să verifice la sânge orice femeie care i-ar fi 
intrat în viaţă. 

— Mulţumesc, a spus mutantul, a primit cutia de cola şi 
a băut atât cât se cuvenea, după care s-a uitat în jur. Deci, 
acesta e locul. 

Russ a apăsat tamponul antiseptic pe genunchiul julit. 

— Acesta e locul, sigur. Bun venit la balamuc. 

— Toată insula a devenit un balamuc, a spus mutantul. 
De când au apărut fiinţa aceea de pe altă planetă şi farfuria 
ei zburătoare. 

El a clătinat din cap şi a azvârlit tamponul în coşul de 
gunoi al lui Michelle. 

— Mai sunt şi alte explicaţii. Dar asta nu le face mai 
puţin bizare. A scuturat tubul de spray şi a avertizat-o: E 
rece - după care a stropit-o pe genunchi fără menajamente. 

— Ce explicaţie preferi? 

— Oricare e la fel de bună, a zis el şi a tapotat genun- 
chiul în jurul rănii, verificând atomizorul. Oamenii de la 
bancă ce părere au? 

— Majoritatea cred în OZN-uri. Ştiu pe cineva convins 
că este vorba de o găselniţă a celor de la compania de 
filme, iar voi veţi apărea nişte nătărăi când ei vor dezvălui 
adevărul. 

Russell s-a ridicat în picioare. 

— Pun pariu pentru asta. Am vorbit cu cei de la 
compania de film. Exploatează situaţia la maxim dar, ca toţi 
ceilalţi, şi ei au fost luaţi prin surprindere. 

— Asta i-am spus şi eu acelui domn. Ar fi trebuit să aibă 

pe cineva în apropiere cu o cameră de filmat. Altfel, de ce 
ar mai fi cheltuit banii pentru o asemenea cascadorie? 

— Da, asta nu le-a trecut prin cap. Aşa, acum poţi mişca 
genunchiul? 

Mutantul şi-a îndoit genunchiul cu atenţie. 

— Cred că-i bine. Apoi s-a sprijinit de braţul lui Russ ca 
să se ridice. Mulţumesc. 

— Ai vreun plan pentru masa de prânz? a întrebat Russ 
şi oarecum agitat, a ridicat din sprâncene. 

— Azi am treabă, a spus mutantul, nedorind să pară 
prea entuziast. Mâine sunt liberă. Apoi i-a întins mâna: 
Sharon Valida. 

— Russell Sutton. La amiază, cafeneaua Rainforest? 

— Voi fi chiar încântată. l-a zâmbit, întrebând-se dacă 
nu cumva gropiţele din obraji erau prea accentuate. Cum să 
refuz un asemenea cavaler cu armură sclipitoare? 

— Ba un biciclist cu o sticlă de apă, a contrazis-o el şi a 
condus-o afară. La revedere. 

A urmărit-o îndepărtându-se în fugă, şchiopătând uşor 
pe piciorul rănit, după care s-a dus şi el la pas să-şi 
recupereze bicicleta. 

Să fi fost cea mult dorită? s-a întrebat el. Nu semăna 
câtuşi de puţin cu Rae, dar putea presupune că arată ca 
oricare altă femeie. 

A lăsat bicicleta rezemată aproape de uşă şi a intrat în 
clădire. Din colţul de laborator rezervat analizelor biologice 
şi-a luat mănuşi de cauciuc şi o pungă de plastic. Revenit la 
recepţie, a ridicat tamponul însângerat şi l-a pus în pungă. 
A golit cutia de cola la toaletă şi a pus-o şi pe aceea în 
pungă, ţinând-o delicat de margine şi a scris Sharon Valida 
cu un marker. 

Incercând să învingă o inteligenţă extraterestră, cei din 
cadrul proiectului se gândiseră că drumul de acces către 
artefact era facilitat de slăbiciunea lui Russ pentru femei 
frumoase - sau, mai precis, pentru femei în general. Dacă 
Sharon ar fi fost o asiatică măruntă şi atrăgătoare, el ar fi 
fost mai bănuitor. 

Pe de o parte, ar fi vrut ca mostrele să nu prezinte urme 
de ADN, ca să se poată organiza capcana. Pe de alta, însă 
în mai mică măsură, spera ca Sharon să fi doar o blondă 

sexy cu simţ al umorului şi dotată cu o inteligenţă 
pământească. 

A lăsat punga pe biroul biologului, împreună cu un 
bileţel pentru Naomi. Apoi s-a întors la bicicletă şi a verificat 
ciclometrul. Parcursese doar patru mile din porţia de cinci 
programate zilnic, deci mai avea de parcurs una. 

A pornit în direcţia în care dispăruse Sharon, dar n-a 
ajuns-o din urmă. Insemna că se dusese acasă pentru a 
face duş înainte de a pleca la slujbă, ori să verifice uleiul în 
cealaltă farfurie zburătoare a ei. 

Russell era pierdut în visare şi se uita la ecranul mo- 
nitorului fără să vadă nimic, astfel că a tresărit când Naomi 
a aşezat punga alături de el, făcând cutia de cola să scoată 
un zăngănit. 

— Sharon a ta are ADN cât cuprinde. Următoarea 
mutare depinde de tine. 

— Poftim? A, masa de prânz. 

— Sper că are un gust plăcut, i-a spus Naomi, şi a clipit 
cu subînţeles. Russell a făcut ghem o foaie de hârtie şi l-a 
aruncat spre ea. 

Inapoi la mesajul secret. Pregătea o pagină de web pe 
care doar Rae l-ar fi înţeles în întregime. Se numea „A Rae 
in the dark”?! şi avea în frunte trei fotografii - Russell şi Rae 
stând alături de un fragment din versurile ce erau scrise pe 
piatra funerară a lui Stevenson; făcuse fotografia aceea cu 
o oră înainte ca ea să-l conducă spre hotel. 

Frunzărise o carte cu poeziile lui Stevenson şi nu-i 
plăcuseră prea mult, însă un anumit catren i-a reţinut 
atenţia, astfel că l-a adăugat pe pagina web: 

IUBIREA, CE E IUBIREA? 

lubirea - ce-i iubirea? O inimă plângând; 

Mâini frânte; şi tăceri; şi-o mare disperare. 

Dar viaţa ce-i? S-aştepţi cu-nfrigurare; 

Să vezi venind iubirea, apoi s-o vezi plecând. 

Robert Louis Stevenson 

Apoi a adăugat treizeci de caractere din mesajul 
artefactului: 


21 joc de cuvinte intraductibil: numele Rae se pronunţă la fel 
ca ray „rază”, ceea ce face ca traducerea să fie O rază de lumină 
în întuneric (n. tr.). 

110100101101001011101001001011, iar la urmă 
propriul lui mesaj: 

Rae, când te-am văzut plecând, n-am ştiut că erai chiar 
tu, iar asta a adâncit misterul. 

Dacă trebuie să dispari, înseamnă că asta este 
hotărârea ta. Dar să ştii că pe lumea asta poţi avea în- 
credere în mine. Imi dau seama că nu te cunosc, dar te 
iubesc. Revino, indiferent sub ce formă. 

Russ 


Mai exista o rubrică rezervată „afinităţilor”, cuvinte care 
să atragă pe site pe cei care caută ceva ori, pur şi simplu, 
navighează la întâmplare. A scris la rubrica respectivă 
Poseidon, Apia, artefact, extraterestru şi aşa mai departe, 
încheind cu Rae Archer şi Russell Sutton. Era convins că 
primii care vor intra pe site vor fi cei de la CIA şi alţii ca ei, 
însă acest lucru nu se putea evita. A presupus că Rae era 
suficient de inteligentă ca să se ferească. 

Rainforest Cafe era un local ce reproducea cu nostalgie 
moda anilor nouăzeci într-un decor de junglă. Bambugşi, 
palmieri şi urechi de elefant peste care pluteau o lumină 
albăstruie şi ceaţă artificială, dar şi muzică rap, ciudat de 
supărată, şopotind în fundal. 

Cu pantaloni trei sferturi şi o cămaşă înflorată, Russell 
s-a simţit aproape dezbrăcat. Era sfârşit de săptămână, dar 
Sharon venise de la muncă, şi purta un taior şi cravată. Şi-a 
desfăcut puţin nodul de la cravată şi şi-a şters fruntea 
îmbrobonată de sudoare cu un gest elegant. 

— Trebuia să aleg un loc unde să fie aer condiţionat. 

— Mai bine aşa. La birou aproape că am îngheţat, a zis 
ea şi a dezbrăcat jacheta. 

— Ai trăit tot timpul la tropice? 

— Nu, dar oricum în zone calde. Dar tu? 

— Imediat ce am putut alege, am preferat căldura. 
(Apoi Russ i-a povestit că îşi petrecuse copilăria în Dakota. 
Urmase colegiul în Florida, şi după aceea nu mai ştiuse ce 
era aceea iarnă.) Acum mai simt frigul doar când fac vreo 
scufundare în costum de scafandru. 

— Da, cunosc senzaţia, a zis ea şi a dus mâna la gură şi 
a râs. Când nu faci pipi suficient ca să-l încălzeşti. 

El i-a turnat nişte iced tea. 

— Ai făcut multe scufundări? 

— Oarecum, pe vremea facultăţii. Acum mă mulţumesc 
cu câte-un înot cu tubul de respirat. Săptămâna trecută, un 
tip de la bancă m-a dus pe reciful Palolo - am văzut atâtea 
scoici uriaşe, nici nu-mi venea să cred! 

— Da, sunt grozave, a întărit Russell şi s-a servit cu 
ceai. Ce anume ai absolvit, ştiinţe marine? 

— Nu, administraţie. A doua specialitate e oceanografia 
- aşa am avut prilejul să aflu ce înseamnă apa rece. Am 
urmat un curs de vară pentru scufundări în curentul Peru. 

În realitate, fusese acolo în calitate de profesor, nu ca 
studentă, însă evidenţele universităţii puteau confirma că 
participase la cursul acela şi luase examenul cu notă 
maximă. 

— Am avut şi noi de lucru pe acolo, a spus el. Mai bine 
zis, Poseidon, compania mea. Am avut un proiect de 
inginerie marină în largul Peninsulei Baja California. 

— Asta până aţi găsit artefactul acela extraterestru. 

— Da, la început n-am ştiut ce era, a zis el în timp cea 
despicat o chiflă şi, atent, a uns o jumătate cu mişcări 
hotărâte. Am depistat obiectul cu ajutorul sonarului şi l-am 
lăsat pentru a-l ridica mai târziu la suprafaţă. Cu jumătatea 
de chiflă, a arătat în lungul străzii. Apoi s-a întâmplat 
chestia asta. 

— Cred că e foarte interesant. 

— Interesant şi dezamăgitor în măsură aproape egală. 
N-am reuşit nimic până acum. A desenat apoi cu unghia o 
formă pe faţa de masă. Dar tu ce faci ca să trăieşti mai 
interesant? Ori ca să alungi dezamăgirile? 

— Nu ştiu. Vin până aici, alerg, mai cad... Au izbucnit 
amândoi în râs. Am cam trăit la voia întâmplării. Părinţii mei 
au murit când eram la colegiu, cam acum zece, unsprezece 
ani. 

— Imi pare rău... 

Ea a lăsat capul în jos. 

— Da. Mi-au lăsat nişte bani, şi am hoinărit prin Europa, 
apoi în Japonia. Acum, după ce banii s-au isprăvit, regret că 
nu mi-am terminat studiile. Nu poţi face mare lucru cu o 
licenţă în Administraţia afacerilor. 

— Eşti tânără. Ţi-ai putea continua studiile. 

— Mda, la treizeci şi unu de ani mă consider tânără, a 
zis ea ş4i a rămas cu privirea la paharul cu ceai. Poate 
comisia de admitere a facultăţii este de altă părere. 

— Ai continua studiile de economie? 

Ea a clătinat din cap. 

— Poate de macroeconomie. Economia ţărilor de pe 
coasta Pacificului. Dar aş prefera oceanografia. Aş putea să- 
mi iau licenţa în ştiinţe într-un an, ori maxim trei semestre. 
Apoi vin aici şi lucrez la compania ta, a zis ea zâmbind. 

— Doar cu diplomă de licenţă, nu cred, a spus el cu un 
aer serios. Munceşti câţiva ani şi-ţi iei doctoratul. Artefactul 
nu pleacă nicăieri. 

— N-ai de unde să ştii asta, a zis ea. S-ar putea hotărî 
brusc să plece spre Alfa Centauri. 

Le-au fost aduse sandvişurile comandate. Russell a dat 
deoparte felia de pâine de deasupra şi a tăiat cu atenţie 
restul în fâşii de câte doi centimetri şi ceva, apoi a rotit 
farfuria cu 90 de grade şi a tăiat fâşiile în trei. Mutantul şi-a 
amintit de acel obicei al lui Russ şi a zâmbit. 

— Aşa mă scutesc de o sută de calorii, a lămurit-o el. 
Presa consideră că obiectul acela e de pe o stea. Asta e cea 
mai comodă explicaţie. Noi încercăm să venim cu ceva mai 
puţin evident. 

— Adică? Vreun proiect secret al guvernului? 

— Ori că a existat aici de la începutul timpului. Doar ştii 
ce bătăi de cap le-a dat fizicienilor şi chimiştilor. 

— Imi închipui. 

A luat o îmbucătură, apoi a pus sare peste tot, aşa cum 
se aştepta mutantul. 

— Ne este indiferent dacă obiectul îşi are originea pe 
Pământ ori în altă galaxie. Din nefericire, vorbim de legi de 
bază pe care nu le înţelegem... natura materiei. A luat în 
furculiţă o bucată de sandviş. E haos. Nimic din ce ştim nu 
mai este valabil. 

— Chiar poţi afirma asta? a întrebat mutantul, tăindu-şi 
propriul sandviş în sferturi. Aşa cum am învăţat în şcoală, 
fizica lui Galileo era o aproximare a fizicii de pe vremea lui 
Newton; iar cea a lui Newton a fost înghițită de Einstein; 
apoi Einstein a fost înghiţit de Holling. 

— Mai întâi Hawking, şi după aceea Holling, ca să fim 
mai precişi. Dar în cazul de faţă, lucrurile stau altfel. E ca şi 
cum totul ar merge bine, până la a opta zecimală, iar după 
aceea apare cineva care spune: „la staţi puţin. Aţi uitat de 
magie”. Cam aşa e obiectul ăsta, a zis el şi a început să 
râdă. Imi place! Numai că eu nu sunt fizician. 

— A, cred că fizicienii înnebunesc. 

A ridicat apoi un sfert de sandviş şi a ciugulit din el. 

— Merită să-mi vezi e-mailurile. De fapt, eu ar trebui să 
mi le văd. Până să ajung eu la muncă, Michelle, această 
persoană indispensabilă aruncă nouă zecimi din ele. 

— Se pricepe la fizică? 

— Ei, ca şi tine... e contabilă, dar a urmat o serie de alte 
cursuri din diferite domenii. Dar citeşte mult, ştie mai multe 
despre ştiinţele generale decât mine. 

— Da, dar practic nu le şterge cu totul, i-a zis mutantul. 
Ai aruncat măcar vreodată ochii la ele? 

— Da. Măcar la cele care sunt distractive - noi le numim 
dosare X. Le citesc vinerea, împreună cu Jan, specialistul 
nostru în probleme spaţiale. Şi e amuzant, zău. A 

Apoi a luat un alt sfert de sandviş în furculiţă. Imi place 
aroma de nucă. 

— Şi ai primit ceva util? 

— Încă nu, a răspuns el, devenind serios. Curând o să 
schimbăm metoda. O să facem public ceva... un aspect pe 
care l-am păstrat în secret până acum. Din păcate, nu-ţi pot 
spune despre ce este vorba. 

Mutantul s-a bucurat că nu i s-a spus. Faptul că avea 
ştiinţă de mesaj îi crea un avantaj pentru a obţine slujba lui 
Michelle. Avea în vedere creditele de 471 la matematică şi 
472 la statistică. 

— Hai, spune-mi. Te rog. 

El a zâmbit. 

— Pisicelile astea de femeie nu slujesc la nimic. O să-ţi 
spun luni, asta dacă vrei să mai luăm prânzul împreună. 

— Bine. Pot să-l aduc şi pe prietenul meu de la Week/y 
World News? 

— S-ar putea să fie deja la sediu. Urmează să dăm un 
comunicat la ora nouă. 

— Chiar crezi că o să fii liber la prânz? 

— Hai, că şi-aşa ţi-am spus prea multe, a zis Russell şi a 
privit în stânga şi-n dreapta. Tocmai de aceea am ales ziua 
de luni. Nu există nici un avion până marţi dimineaţă. În 
felul acesta, avem un oarecare control asupra punctului de 
vedere pe care îl va adopta presa. 

Spunând acestea, a părut puţin îngrijorat. Mutantul a 
întins mâna şi l-a bătut uşor pe dosul palmei. 

— O să tac mâlc. 

— Mâlc? a făcut el şi a chicotit. N-am mai auzit expresia 
asta de când eram copil. 

Hopa! 

— Mama obişnuia să o folosească De unde provine? 

— De unde să ştiu, din limbaj, a zis el şi s-a calmat. ŞI 
cum merg treburile la bancă? 

— Oamenii sunt simpatici, s-a grăbit mutantul să spună. 
Dar nu găsesc munca prea interesantă. De câteva ori pe zi 
sunt chemată să-mi folosesc cunoştinţele de limbă pentru a 
domoli vreun client. li traduc vreun document, ori îl ajut la 
socoteli. Fişa de post spune: „relaţii internaţionale”, şi cred 
că, tehnic vorbind, e adevărat. 

— lar Apia ţi se pare mai mică decât ţi-ai închipuit, nu? 

Mutantul a ridicat din umeri. 

—  Citisem despre insulă. Nu m-a luat nimic prin 
surprindere... decât poate prezenţa voastră. Mă aşteptam 
să fiţi mai mulţi. 

— Păi suntem doar cincizeci de oameni. Şi n-am făcut 
valuri prea mari decât acum două săptămâni. 

— Cu extraterestrul vostru. Ştirea a ţinut pagina întâi în 
Honolulu. Şi, aţi găsit-o? (Apoi a închis ochii şi a scuturat din 
cap.) Scuze. Nu trebuia să întreb asta. 

— Din păcate, nu. Aş vrea să le dau o asemenea veste 
ziarelor de scandal. 

— Nu crezi că s-ar putea afla în vreo aripă secretă a 
spitalului Forţelor Armate din Pago Pago? 

— Nu, fiindcă a ajuns în Rosswell, New Mexico?, a zis el 
râzând. Asta s-a întâmplat înainte ca tu să te naşti. 


22 în iulie 1947, o serie de ziare au publicat ştirea că la baza 
aeriană din Rosswell era deţinută o farfurie zburătoare, 
recuperată de pe un câmp. Articolele au avut ca origine o 
declaraţie a unui ofiţer de la acea bază aeriană (n. tr.). 

În realitate, mutantul fusese acolo de două ori, o dată 
ca pitic jongler, iar a doua oară, ca student la antropologie. 

Aşadar, luni aveau să dezvăluie răspunsul codificat al 
artefactului - ori cel puţin faptul că acesta reacţionase într- 
un fel. Mutantul s-a întrebat în ce măsură va schimba acest 
lucru situaţia lui, şi ce putea face până atunci pentru ca 
şansele lui de a obţine slujba să crească. 

Russell i-a oferit o posibilitate. 

— Mâine lucrezi? 

— Nu, toată lumea merge la biserică. Mai puţin eu. 

— Şi eu sunt liber. Vrei să mergem cu bicicleta undeva, 
la un picnic? 

— Dumnezeule, n-am mai mers pe bicicletă din fa- 
cultate. Merită să încerc. Cred că găsesc undeva de în- 
chiriat, nu? 

— A, am eu una de rezervă, a zis Russell şi s-a scărpinat 
în bărbie. De obicei, duminica mă duc la Bazinul Fatumes 
ori în Golful Fagaloa, dar e cam departe dacă nu eşti 
obişnuită să pedalezi. Facem un tur, vedem priveliştile şi 
ajungem la Palolo, sau la proiect pentru picnic sau o baie. 

— Reciful ajunge până acolo? 

— Nu, acolo e doar o plajă. Localnicilor tineri le place 
locul. Săptămâna trecută am instalat chiar şi o barieră 
împotriva rechinilor. 

— Aşa de mulţi rechini sunt în zonă? 

— Ajunge să apară unul. Recent, un rechin-ciocan a 
atacat o barcă în zona cu apă mică - şi a făcut o gaură cât 
toate zilele în corpul ei - de aceea, familia care are în 
proprietatea terenul pe care este situat proiectul a întrebat 
dacă nu participăm la instalarea barierei care să protejeze 
înotătorii. E doar un năvod cu ochiuri mari, alcătuit dintr-un 
pătrat cu latura de cincisprezece centimetri, ca să 
împiedicăm pătrunderea unor peşti cu adevărat mari. Noi l- 
am cumpărat, iar ei s-au ocupat de instalare. 

Interesantă provocare, a gândit mutantul. Un rechin- 
ciocan se putea da drept delfin, sărind peste plasa întinsă. 

— Da, sună bine. Au şi mese pentru picnic? 

El a confirmat cu un gest din cap, apoi a zis: 

— Grătar. lar dacă preferăm ceva american - ştiu un loc 
unde se fac hot dogs ca lumea. O să cumpăr câţiva după 

amiază şi-i ţin în frigiderul de la birou. 

Au stabilit să se întâlnească a doua zi dimineaţă la 
căsuţele de pe plaja Vaiala, dar să nu-şi uite acasă cos- 
tumele de baie, după care ea aplecat la bancă. 

În vreme ce pedala către măcelărie, Russell s-a gândit 
la relaţia ce se înfiripa. Nu-şi putea permite o prietenă; 
trebuia să fie „liber” atunci când extraterestra Rae se va 
întoarce. Acela era un amănunt din planul lor pentru a 
prinde creatura, pentru că atunci când va reveni, era posibil 
să folosească din nou vechea strategie, încercând să-l 
seducă pe Russell. Sau poate pe Jack ori Jan. Orice 
persoană nouă care apărea în viaţa lor trebuia să treacă 
testul ADN. 

S-a gândit în treacăt să discute cu ceilalţi posibilitatea 
ca extraterestrul să fi găsit modalitatea de a produce ADN, 
astfel că şi el ar trebui să o urmărească pe Sharon, chiar 
dacă ea trecuse testul - totul în numele ştiinţei, bineînţeles. 


45 - APIA, SAMOA, IULIE 2021 


Russell ştia că nu era singurul care îl căuta cu îndârjire 
pe extraterestru. Insă nu avea idee că acea competiţie era 
mai tare decât CIA care, prin agenţii săi, începuseră să o 
urmărească pe Sharon. 

De când aflase că acolo se găsea un vehicul de pe altă 
planetă, cameleonul venise în repetate rânduri în Apia. 
Concepea întâlnirea drept un soi de reunire - „din nou 
împreună pentru prima oară”. Ar fi putut sta la o discuţie şi, 
probabil, ar rezolva împreună misterul originii lor. 

Pe de altă parte, cameleonul nu manifesta nici un 
interes faţă de mistere. Pe el îl interesa eliminarea 
competiţiei. 

Nu era deloc prost. De-a lungul mileniilor ajunsese la 
gradul cel mai înalt de educaţie. Ştia că dorinţa lui de a 
distruge concurenţa nu era firească. Dar aşa era programat 
prin fiecare celulă a corpului; tendinţa distructivă înlocuise 
propensiunea de a se reproduce. lar dorinţa sexuală era o 
flacără firavă faţă de patima de a distruge, de a se proteja. 

Potrivit stilului său de gândire, lucrurile erau simple: în 

cazul în care creatura îi semăna, prima întâlnire va fi scurtă 
şi brutală. Era mai bine să lovească primul. Nici un om nu-l 
putea ucide şi nici un om nu ştia cât de vătămat ar trebui 
să fie pentru a muri. 

Însă el era conştient de asta şi trebuia să presupună că 
şi concurentul său va şti. 


46 - APIA, SAMOA, 24 IULIE 2021 


Mutantul a regretat impulsul care îl făcuse să spună că 
nu mai mersese pe bicicletă de ani buni. Pedalase încă 
dinainte de naşterea lui Russell, iar simularea stângăciei pe 
o bicicletă Schwinn, cu o singură viteză, era o realizare 
demnă de premiul Oscar. 

— Cum te descurci? 

Ea pornise în faţă, în susul străzii Logan, care nu era 
prea abruptă şi nici aglomerată în acea zi de duminică. 

— Am început să mă descurc. 

A pedalat din picioare ca să ajungă pe creasta dealului 
şi a simţit presiunea uşoară a privirilor lui asupra fundului 
ei. Poate că n-ar fi trebuit să iasă cu costumul de jogging, 
care era prea strâns pe trup, ceea ce îi atrăgea şi priviri 
dezaprobatoare din partea oamenilor ce se îndreptau spre 
biserică. Insă asta atrăgea sigur atenţia lui Russell. 

— De aici mergem numai la vale. Proiectul e după al 
doilea semafor, pe o stradă care începe cu V, mi se pare. 

—  Vaiala-vini. Mai avem de lucru până te facem 
samoan. 

— N-am nimic împotrivă, atâta vreme cât nu trebuie să- 
mi placă fructele arborelui de pâine. 

— Fuata. O să începem cu hot dog şi coborâm pe lanţul 
trofic. După coadă de curcan şi burtă de oaie, o să cerşeşti 
un fruct din acela. 

— A, am congelatorul plin de cozi de curcan. Dacă sunt 
prăjite bine de tot, sunt bestiale. 

Au râs amândoi, dar destul de crispat. Amândoi ştiau că 
bucătăria samoană suferise transformări în rău din cauza 
pătrunderii obiceiurilor culinare occidentale. Cozi de curcan 
şi Big Mac, burtă de oaie şi carne de vacă în suc propriu - 

nu mai puteai vedea mulţi localnici trecuţi de treizeci de ani 
care să fie zvelţi şi să aibă inima sănătoasă. 

Russell i-a făcut un semn cu mâna paznicului şi au 
trecut de poartă. Au lăsat jos bicicletele în faţa clădirii 
centrale şi au scos din frigider cârnaţii şi berea, pe care le- 
au pus într-o ladă frigorifică. Russell a găsit cărbune pentru 
grătar într-un dulap şi s-a dus să facă focul, iar Sharon s-a 
schimbat. 

Şi-a examinat trupul în oglinda din grupul sanitar pentru 
femei şi a efectuat câteva ajustări minore pe ici, pe colo. 
Ştia că-l prinsese pe Russell în cârlig. Acum se punea 
întrebarea dacă era cazul să-l aducă la mal. Probabil că era 
preferabil să facă un joc de aşteptare, şi să aibă răbdare 
până când Michelle pleca pentru a naşte. 

Ori poate reuşea să forţeze nota. Să-l prindă pe Russ în 
pat şi să vadă ce va urma. 

Avea un bikini roşu-strălucitor. Mutantul şi-a smuls 
câteva fire de păr pubian ce erau de prisos şi le-a înghiţit. 
Şi-a aranjat apoi sutienul cât să se vadă o idee din vârfurile 
aripilor păsării colibri tatuate pe sân. Apoi şi-a adâncit puţin 
scobiturile lombare, un amănunt despre care-şi amintea că 
Russell îl remarcase în mod deosebit la Rae. 

S-a pregătit de marea lovitură, întâi înfăşurându-şi 
lavalava în jurul taliei. Putea purta acea costumaţie care îi 
evidenția formele până atingea apa, dar samoanilor nu le 
plăceau turiştii lipsiți de sensibilitate care-şi etalau 
farmecele până la marginea mării. 

Russell era îmbrăcat tot cu blugii tăiaţi pe care îi 
folosise pe bicicletă, trecând la costumul de baie doar 
scoţându-şi cămaşa şi pantofii. Mutantul a zâmbit revăzând 
corpul cunoscu, puţin pufos, în ciuda picioarelor şi braţelor 
atletice, cu pielea aproape albă ca laptele - el nu stătea 
niciodată la soare fără să fi folosit o loţiune anti-solară; 
părinţii lui suferiseră de cancer al pielii. Părul de pe corp îi 
era ca un puf mătăsos, un amestec de fire negre cu albe, 
nu cărunte, iar singurul lui tatuaj, acum invizibil, era o 
inscripţie ce suna NU DESCHIDEŢI PANA LA CRACIUN, şi era 
plasat în apropierea unei cicatrice mari pe care o căpătase 
în urma unei apendectomii de urgenţă, efectuată de un 
doctor de ţară din Insulele Cook. Câte alte femei chicotiseră 

văzând tatuajul când el se dezbrăcase în faţa lor? 

El a observat imediat tatuajul ei. 

— O pasăre? 

— Colibri. 

Ea a tras cupa sutienului în jos până aproape de areolă. 
Avea sânii mici, aşa cum îi plăceau lui Russell. 

— Foarte drăguţ. 

l-a zâmbit şi şi-a îndreptat din nou atenţia către grătar, 
stropind mangalul cu alcool izopropilic pur, luat dintr-o 
sticlă de laborator. A aruncat apoi un chibrit aprins şi, 
scoțând un norişor albăstrui, cărbunii au luat foc. 

— Cât mai durează, a întrebat mutantul. Mor de foame. 

— Cel puţin douăzeci de minute, i-a răspuns Russell şi a 
făcut un gest către răcitorul mic de pe masa de picnic. Vrei 
o bere? Ori înoţi? 

— Mai bine înot. Mă simt năclăită. S-a întors cu spatele 
la el, ca să-şi scoată lavalava, gest care, în alte condiţii ar fi 
fost considerat de modestie. Şi-a luat masca, labele şi tubul 
de respirat de pe masă şi a fugit spre apă. 

— Ultimul care intră în apă se ocupă de grătar. 

El a rămas pe loc şi, cu un zâmbet larg, a urmărit-o 
alergând. Apoi a pornit şi el spre apă. Sharon era deja în 
zona puţin adâncă, ţinându-şi doar capul afară când el s-a 
aruncat în apă. 

— Bine. Şi aşa voiam să-i prăjesc eu. 

Ea şi-a pus labele, apoi a scuipat în mască şi a îm- 
prăştiat saliva. 

— Avem recifuri prin apropiere? 

— Atât de aproape, nu. Dincolo de plasa contra re- 
chinilor. 

— Vrei să trăim primejdios? 

— Sigur. De când vreau să văd de aproape un rechin- 
ciocan de peste patru metri... 

Eu n-am avut decât doi metri şaptezeci. 

— Unul ca acela a muşcat din barcă? 

— Nu-ţi face probleme. L-au prins în apă mică, unde l- 
au străpuns cu harponul şi l-au împuşcat. A atacat barca din 
cauza durerii şi a derutei, mai mult ca sigur. Apoi şi-a 
stropit masca cu apă. Am văzut zeci de rechini şi n-am avut 
niciodată probleme cu ei. 

— Nici eu. Probabil că nu am întâlnit nici unul cu 
adevărat flămând. 

— Tot ce se poate, a zis el, arătând cu mâna. În direcţia 
aceea se află reciful. Eu o să ridic plasa, ca să te strecori pe 
dedesubt. 

— Bine. 

A prins muştiucul ţevilor în gură, şi au înotat cam o sută 
de metri până la plasă. S-au strecurat pe sub ea fără 
probleme, şi au pornit spre recif, iar mutantul a luat mâna 
lui Russell când i-a fost oferită. Au înotat calm la unison, 
înaintând cu bătăi puternice din labe. 

In comparaţie cu ferma de scoici uriaşe de la Palolo, 
reciful nu arăta prea impresionant, însă adăpostea o 
mulţime de peşti viu colorați, dar şi o murenă care i-a 
urmărit pe cei doi intruşi cu expresia obişnuită de iritare 
acră. Russell a găsit o caracatiţă de mărimea unui pumn şi 
şi-a pasat-o unul altuia până când creatura s-a săturat de 
acea joacă şi a ţâşnit dintre mâinile lor, dispărând. 

Russ a făcut semn că ar dori să mănânce, iar Sharon a 
dat aprobator din cap. După un mic ocol pentru a urmări o 
pisică de mare de dimensiuni medii, mână în mână, s-au 
îndreptat spre plasă. 

— A fost plăcut, a spus mutantul, scoţându-şi labele 
când a ajuns în apă până la genunchi şi dându-şi seama că 
nimeni nu avea nevoie de multă imaginaţie ca să vadă prin 
acel costum de baie. Mai ales caracatiţa aceea. 

— Am avut noroc. „Inteligență moale”, aşa le-a descris 
cineva. 

— Jacques Cousteau, a zis mutantul, iar Russell a ridicat 
mirat din sprâncene. Profesorul meu de oceanografie avea 
cartea scrisă de Cousteau. 

In timp ce păşeau prin apa mică spre mal, Russell i-a 
făcut semn unui băiat de şase ori şapte ani, care stătea la 
masa lor cu o găleată. 

Pe jumătate plină cu gheaţă, găleata conţinea un vas 
mare cu oka, versiunea samoană a peştelui marinat în suc 
de lămâie şi servit cu cremă de ananas şi ardei iute. 

— Prins azi dimineaţă, doctore Russell. El a aruncat o 
privire în vas. 

— Peşti zburători? Puştiul a ridicat din umeri. 

— Zece tala. 

— N-am bani la mine. 

— Am eu ceva. 

Băiatul a rămas cu ochii holbaţi la nuditatea ei. Sharon 
şi-a înfăşurat lavalava în jurul taliei şi a scos câteva 
bancnote dintr-un buzunar, dintre care a ales una de zece şi 
i-a dat-o. 

— Fa'afetai, a zis el, dându-i bolul şi retrăgându-se sfios 
cu spatele. Mulţumesc. 

— Afio mai, i-a răspuns ea, după care băiatul s-a întors 
şi a fugit cu banii. 

L-au urmărit îndepărtându-se, iar Russell a râs discret. 

— Ciudaţi mai sunt. Nu le pasă de goliciune, dar sunt 
conservatori în privinţa îmbrăcămintei. 

Ea a confirmat cu o mişcare din cap. 

— N-o să reuşesc niciodată să înţeleg religia. Ori moda, 
fiindcă veni vorba. A aşezat vasul pe masă şi a căutat prin 
sacoşa de cumpărături două furculiţe de plastic. Aperitiv? 

— Mulţumesc. Stai să pun cârnaţii mai întâi, a zis 
Russell, după care a agitat mormanul de cărbuni încinşi cu 
un băț şi a scos patru cârnaţi din răcitor. 

Peştele era rece, tare şi gustos. 

— Cred că m-aş adapta la felul ăsta de mâncare, a spus 
mutantul. De cât timp locuieşti pe insulă? 

— Am sosit aici vara trecută, împreună cu Jack 
Halliburton ca să organizăm laboratorul, a zis el, aranjând 
apoi cârnaţii într-o ordine strictă, ca pe soldaţi. Pentru că 
aveam ceva de încheiat în Baja am făcut naveta vreme de 
câteva luni. Abia după terminarea laboratorului şi aducerea 
artefactului am rămas mai mult aici. 

— Şi nu-ţi place? 

— Ca /oc, nu mă deranjează. E potrivit pentru vacanțe. 
Dar e greu să faci ştiinţă aici. S-a aşezat alături de ea şi a 
luat în furculiţă o bucată de oka. Până şi în condiţiile 
moderne de comunicaţii, conferinţe virtuale şi aşa mai 
departe, mă simt izolat. Dacă ţi se defectează o 
componentă de jumătate de dolar, trebuie să aştepţi două 
zile, până decolează vreun avion. Şi-mi lipseşte... s-ar putea 
să ţi se pară snobism, ba chiar e, dar mi-e dor de oameni 
care gândesc ca mine, oameni cu care nu lucrezi - oameni 

de ştiinţă, artişti, depinde. 

— Eu te-aş fi considerat un solitar. 

— Mda, sunt, mai bine zis, am fost. Casa din Baja era 
departe de orice alt loc, de aceea am şi luat-o. Dar de acolo 
puteam ajunge la Los Angeles într-o oră, şi aveam un 
apartament chiar în apropierea campusului. 

— Unde seduceai studente. Vă ştiu eu pe voi, bărbaţii. 

El a pufnit în râs şi a roşit. 

— Pe vremea când mai aveam păr, a zis el şi s-a ridicat 
pentru a inspecta cârnaţii. Duc lipsa atmosferei din 
orăşelele universitare. Librării, cafenele, baruri. Bibliotecile 
din campusuri. Fetele de acolo... 

— Da, campusul de acolo e frumos. Am stat acolo două 
săptămâni, când am făcut scufundări în cadrul cursurilor de 
vară. 

— Unde? 

— Nu mai ţin minte exact, într-un cămin. (Mutantul ştia 
unde stăteau în prezent studentele lui Coleridge. Unde ar fi 
putut să se cazeze ele în urmă cu unsprezece ani?) Poate 
Conway? Ori Conroy. 

— A, da. E aproape de apartamentul meu, a zis el 
învârtind cârnaţii pe partea cealaltă cu un cleşte, după care 
s-a apropiat de răcitor. Bere? Sau un pahar de vin? 

— Ai şi vin aici? 

— Nu, în frigider. Pot să aduc, mă întorc repede. 

— N-ar fi rău. Nu prea mă omor după bere. Poate după 
ce se fac cârnaţii. 

— Ai grijă să nu se ardă, a rugat-o el şi a plecat în fugă. 

Mutantul a analizat situaţia. Ajunsese într-un punct de 
cotitură. Dacă începea o relaţie amoroasă cu Russ - adică 
dacă o reîncepea - probabil că-şi ruina şansele de a obţine 
slujba. Insă slujba era doar o etapă care l-ar fi ajutat să 
ajungă mai aproape de artefact. Poate că în calitate de 
amantă a lui Russ ar fi avut şanse mai bune decât ca 
recepţioneră. 

De ce simţea acel imbold de a se afla în prezenţa fizică 
a obiectului? Văzuse toate fotografiile, studiase datele, 
citise observaţiile neconcludente făcute de oameni frustraţi. 

Şi-a amintit senzaţia avută când înotase din Bataan 
spre California. Sentimentul acela primar şi greu de 

exprimat, şovăirea, atunci când trecuse pe deasupra Gropii 
Tonga. 

A avut aceeaşi senzaţie acum, însă mai pregnantă ca 
niciodată. Ceva care căpăta formă. 

Russell s-a întors cu două pahare înalte, cu picior, deja 
aburite de vinul alb, scos de la rece. 

— Bea-l cât e rece, i-a zis el, întinzându-i un pahar, apoi 
a sorbit o treime din vinul lui dintr-o singură înghiţitură. 
Peste un minut, două, mâncăm. Apoi a mai rotit puţin 
cârnaţii. 

— De ce nu aţi dus obiectul la Baja? De ce aţi pornit-o 
de la zero aici? 

— Am fi vrut noi, a spus el, rămânând cu ochii la grătar. 
Pe de o parte, era prea greu de transportat obiectul până 
acolo. Însă, în primul rând, din raţiuni politice. Mexicul e 
prea aproape de Statele Unite, nu doar ca distanţă, ci şi 
politic ori economic. Jack nu a vrut ca Unchiul Sam să ne 
stea permanent în cârcă. Sau să ne bată mereu la uşă 
soldaţi mexicani. Ori să ne-o spargă. 

— Aveau dreptul să facă aşa ceva? 

— Bineînţeles. Ameninţare la adresa securităţii din 
zonă. A desfăcut două chifle şi le-a aşezat pe grătar. Samoa 
independentă este cu adevărat independentă. Şi stabilă. 
Tonga era mai aproape de poziţia originală a artefactului, 
dar n-am vrut să avem de a face cu politica de acolo. Jack a 
studiat proiecţii ale Arhipelagului Samoa şi a ales locul de 
aici printr-un proces de eliminare. 

— Primul factor fiind acela de a avea un oraş în 
apropiere? 

El a confirmat cu un gest. 

— Se spune că Apia e singurul oraş din Samoa, dar 
după cum ştii, nu seamănă cu Hong Kong. E format dintr-o 
serie de orăşele adunate laolaltă, dar are o farmacie, 
magazin de unelte şi aşa mai departe. A făcut un gest către 
clădirea principală. Plus terenul de aici: nu se construise 
nimic pe el, era proprietate privată şi se afla lângă apă. Jack 
a luat legătura cu matai-uP? familiei şi a stabilit condiţiile de 
închiriere. A devenit şi cetăţean samoan. 

— Şi a intrat şi în familie, în aiga? 

— Nu, deşi nu a exclus posibilitatea asta. Practic, ar 
trebui să împartă toată avuţia lui cu restul familiei, a zis el 
ridicând din sprâncene. lar asta nu-i stă în caracter. 

— İl cunoşti de multă vreme? 

— Nu. Doar de... m-a contactat în legătură cu dezastrul 
submarinului, care a condus la descoperirea artefactului. 

La fel ca şi Rae, mutantul ştia, şi-a dat seama că avea 
de a face cu un secret. Poate reuşea să stoarcă adevărul de 
la el în cursul acestei reîncarnări. 

— In condiţii normale, nici nu ne-am fi întâlnit. El a avut 
o familie bogată, dar a preferat o carieră militară. Eu nu mă 
încadrez în aceste două categorii. Apoi a examinat cârnaţii. 
Aştia doi sunt făcuţi. 

Sharon a întins farfuriile din plastic, iar el a plasat chifle 
şi câte un cârnat pe fiecare, apoi i-a aşezat pe ceilalţi doi 
conform unui principiu termodinamic cunoscut doar de el şi 
a mai desfăcut două chifle pentru a le pune la prăjit. 

Apoi şi-au pus muştar, ketchup şi condimente, toate din 
nişte pliculeţe pe care Russell le colecţionase din diverse 
aeroporturi. 

Mutantul a luat o gură. 

— E bun, a zis el, deşi gustul era aproape neutru. 

Russell a ridicat din umeri. 

— Uneori aş face orice să mănânc ceva făcut de vreun 
vânzător stradal de hot dogs. In ciuda bacteriilor şi a altor 
nenorociri. 

— Tu ai făcut bani. Chiar dacă nu i-ai avut din naştere. 
Nu ai reuşit să scoţi Titanicul la suprafaţă pe te miri ce. 

Mestecând, el a clătinat din cap. 

— Folosesc întotdeauna banii altora. Uneori mă simt 
mai mult ca un vânzător ambulant decât ca inginer. A făcut 
o pauză, pentru a stoarce încă un pliculeţ de muştar pe 
chiflă. Jack e de părere, ori, cel puţin aşa pretinde, că din 
treaba asta poate ieşi o avere. Poate într-o bună zi, dar 
probabil că nu pentru el. Trebuie să recupereze un bilion de 
eurodolari - şi e deja bătrân. 

— Dar tu? 

— Eu nu-s chiar atât vârstnic. 

— Nu, mă refeream la bani. Te aştepţi să faci o mulţime 
de bani din asta? 

— Ei, pe naiba. Mă interesează mai mult aventura. 

— Aşa am gândi şi eu. Am sperat, de fapt. 

— E cea mai mare provocare a secolului XXI. Poate cea 
mai mare chestie din toate timpurile. S-a uitat spre clădirea 
protectoare a artefactului. Chiar dacă n-ar fi din altă lume. 
Asta ar însemna că atitudinea, concepţia noastră despre 
realitate, despre ştiinţă, este eronată. Nu doar incompletă, 
ci greşită. 

— Asta nu rămâne valabil indiferent de proveniența 
obiectului? N 

— Intr-un fel, nu. In secolul trecut, cineva a afirmat că 
tehnologia suficient de avansată este greu de deosebit de 
magie... 

Arthur C. Clarke, a gândit mutantul, dar nu a scos o 
vorbă. Îl cunoscuse la o lansare a unei nave Apollo prin anii 
şaptezeci. 

— lar asta ne oferă o salvare. Ştiinţa noastră ar putea fi 
un subset al ştiinţei lor. E ca şi cum ne-am întoarce în 
timpul lui Newton şi i-am arăta o hologramă. 

Era atât de absorbit de discuţie, încât nu l-a simţit pe 
bărbatul care a apărut discret în spatele lui. Umbra lui a 
căzut peste Russell, care a tresărit de uimire. 

— Jack! 

— Scuze. N-am vrut să te iau prin surprindere. 

— Ea e Sharon Valida. Jack Halliburton. 

Mutantul i-a întins mâna. 

— Ne-am întâlnit întâmplător. Lucrez la Pacific 
Commercial Bank. N 

— Şi reţii foarte uşor feţele oamenilor. „In special pe a 
ta”, a gândit mutantul. 

— Vrei un hot dog? l-a întrebat Russell. 

— Nu pot, mă duc la hotel. Te-am văzut aici şi voiam să 
ştiu dacă ne-am putea vedea mâine dimineață mai 
devreme decât de obicei, înainte de... treabă. 

— Cam pe la cât, opt e bine? 

— Opt e perfect. O să las un mesaj şi pentru Jan. A 
salutat-o din cap pe Sharon. Domnişoară Valida, la 
revedere. Pe curând, Russell. 

După ce Jack s-a îndepărtat, mutantul a zis: 

— Întotdeauna se îmbracă aşa? În costum alb, de 

pânză, pălărie cu boruri largi, cămaşă samoană... 

— Da, asta când nu lucrează în laborator. Parcă ar 
aparţine altui secol. 

— Mai sunt şi alţi bătrâni bogaţi care vin la bancă 
îmbrăcaţi la fel. Şeful meu îi numeşte personaje din 
Somerset Maugham. A fost cumva actor? 

— Cred că scriitor. A înghiţit ultima îmbucătură şi s-a 
ridicat. Mai vrei unul? 

— Lasă-l să fie mai ars. O să încerc o bere până la 
urmă. 

— Excelentă idee. 

A scos două sticle de Heineken şi le-a desfăcut. 

Ea şi-a terminat vinul şi a acceptat una. 

— Pentru destrăbălarea asta de duminică, a zis ea şi au 
ciocnit cu sticlele. Aşa... deci, să-i arătăm o hologramă lui 
Newton. 

— Hm, m-am gândit că artefactul acesta nu a ajuns aici 
neapărat de pe altă planetă. Ar putea veni din propriul 
nostru viitor. 

— Chiar aşa? Eu credeam că nu se poate merge decât 
spre viitor. 

— Ce ştii despre asta? 

— Ce-am văzut la televizor. Un accelerator de particule. 

— Da, au reuşit să mute o particulă cu o fracțiune de 
secundă spre viitor. Chestia e interesantă, teoria gene- 
ralizată a relativităţii permite asta. 

— Dar nu spre trecut? 

— Exact - şi nu e vorba doar de relativitate, ci de ca- 
uzalitate, bun simţ. Trebuie să arunci pe fereastră cauza şi 
efectul. 

— Dar crezi că... 

— Ştiu că e ceva de genul: „Dacă se întâmplă ceva 
imposibil, atunci orice lucru imposibil se poate întâmpla.” 
Dar asta are un înţeles cel puţin bizar. Au trimis acest 
obiect indestructibil cu un milion de ani în urmă, şi l-au 
plasat într-un loc unde nu putea fi găsit. Apoi s-au dus să-l 
recupereze... 

— Şi nu mai era acolo! a exclamat ea şi a dat din cap. 
De aceea, au trimis robotul acela înapoi în timp, ca să afle 
ce s-a petrecut. 


232 


Camuflaj 


— Nu era robot, a negat Russell. Sigur nu era robot. 

— Ai cunoscut-o atât de bine? 

El a şovăit. 

— Destul de bine. Ori, aşa am crezut. Avea prea multe 
trăsături umane ca să fie robot. Ori transumană, aşa cum 
ziceam, din viitor. 

— Evoluată din fiinţe umane? Ş 

— Exact. N-ar fi fost nevoie de milioane de ani. In 
prezent, doar legea şi obiceiurile, nu ştiinţa ne împiedică să 
ne stabilim singuri propria noastră evoluţie. 

Mutantul a analizat afirmaţia lui Russell. Părea să aibă 
amintiri care mergeau atât de departe în trecut, încât 
mereu se considera un vizitator din trecutul îndepărtat. Ar fi 
putut veni din viitor, dar uitase orice amănunt legat de o 
asemenea călătorie. 

Ştia că o modalitate de a ocoli paradoxul cauzalităţii era 
ca persoana care se deplasa în timp să nu ia cu sine nici o 
informaţie. Nu se gândise niciodată să aplice acest principiu 
la propria sa amnezie privind perioada dinaintea celei în 
care, secole la rând, fusese un rechin alb. Probabil că 
fusese trimis în trecut ca o creatură ce nu avea nevoie de 
amintiri pentru a supravieţui şi evolua. 

— Ai analizat ideea asta cu Jack? 

— Cu el? Nu. El a adoptat cu convingere ideea 
extraterestrilor. Mai ales după ceea ce s-a întâmplat cu 
Rae, „fiinţa din spaţiu”. 

— Pe care nu o accepti. 

— Mda... cred că ar trebui să se demonstreze ştiinţific, 
ori măcar logic, faptul că avem de a face cu ceva de origine 
extraterestră. Dar, dacă aşa stau lucrurile, de ce n-a venit 
să spună: „Du-mă la şeful tău?” 

— Poate că se temea. 

— De mine nu se temea. 

— Poate îi era frică de Jack, a zis mutantul, şi a zâmbit. 
Am înţeles că n-ar fi singura. 

— Da, uneori te cam bagă în răcori. S-a ridicat şi a 
întors cârnaţii pe partea cealaltă. Să-i perpelim şi pe parte 
asta. 

In timp ce el a aranjat carena şi jumătăţile de chiflă, ea 
nu a spus nimic. Când Russell a ridicat privirea, ea privea 

spre mare, având o expresie ciudată pe chip. 

— Sharon? 

Era un cântec. Un cântec. 

Mutantul nu încetase nici o clipă să manevreze cifrele 
de zero şi unu. Mimarea umanităţii îi solicita doar o parte 
redusă a inteligenţei, astfel că, în timp ce desfăşura 
activităţi bancare sau se afla în compania cuiva, chiar când 
se concentra asupra lui Russ, mai toată fiinţa lui înota 
printr-o mare binară de mesaje. 

In sine, mesajul nu era clar, dar, brusc, mutantul şi-a 
dat seama ce era. 


Un cântec în limba lui natală. Un limbaj uitat de 
milioane de ani. 


— Sharon! Ai păţit ceva? 

— A! Scuză-mă. Şi-a frecat faţa cu ambele mâini. Mi se 
întâmplă uneori. 

El s-a aşezat pe bancă, nu prea aproape de ea şi a 
atins-o pe mână. 

— Te gândeşti la părinţii tăi? Ea a dat scurt din cap. Şi 
eu i-am pierdut pe amândoi, în decurs de o săptămână. 
Eram mai mare decât tine, dar tot m-a marcat. Greu să 
rămâi singur. 

In ochi i-au apărut lacrimi, pe care şi le-a şters. 

— Ai dreptate, singur. 

„E un bărbat minunat, a gândit mutantul, dar nu ştie ce 
înseamnă singurătatea.” 

El a simţit dorinţa de a o strânge în braţe, dar s-a 
înfrânat. 

— Hai să te duc acasă. 

— Lasă, mi-a trecut, a zis ea şi i-a zâmbit. Hai să mai 
mâncăm un hot dog. S-a uitat la sticla goală. Probabil că 
berea m-a făcut să devin sentimentală. Ar trebui să mai 
beau una. 

— Dorinţa ta e poruncă pentru mine. A desfăcut două 
sticle şi i-a întins ei una. Să devenim amândoi sentimentali. 

„Un cântec. Un cântec despre casă.” 

— Sunt îndeajuns de făcuţi? 

Cât au mâncat şi flecărit în mod deliberat despre lucruri 

fără importanţă, mutantul şi-a făcut planuri pentru restul 
zilei şi nopţii. In special pentru noapte. Pe Russell îl aştepta 
o mică surpriză. 

A doua zi, aproape sigur vor anunţa că artefactul le 
răspunsese şi probabil că se va da publicităţii şi secvenţa 
binară, aşadar cel puţin câteva milioane de oameni vor 
încerca să o descifreze. 

Oamenii nu vor reuşi. Ar fi fost ca şi cum cineva care nu 
are habar de limbajul Braille şi-ar plimba degetele pe un 
text scris altfel într-o limbă străină. Un mesaj codificat, nu 
pentru păstrarea secretului, dar oricum indescifrabil. 

Cu toate acestea, locul va geme de oameni veniţi din 
toate părţile lumii. Reporterii norocoşi să se afle deja în 
Samoa Americană vor apărea până luni la prânz. Avionul de 
marţi dimineaţă va fi plin ochi de reporteri din America; joi, 
cu cei din Asia şi Europa. Securitatea se va înăspri din cale 
afară. 

Aşadar, avea timp până a doua zi dimineaţă. 

— N-aş vrea să precipit lucrurile, a spus Russell, dar ai 
vreun program în seara asta? Dacă nu-mi găsesc o scuză, 
Jack are să mă convoace la Aggie. 

Ea a închis ochii. „Atenţie.” 

— Aş vrea să pot. Dar ies cu cineva de la birou, a zis ea, 
şi l-a bătut uşor pe genunchi. O să-i spun că nu mă 
interesează persoana lui. Dar voi fi liberă luni şi marţi. 

— Păi deja am stabilit să luăm prânzul împreună luni, i- 
a reamintit el. 

— Deci, marţi, masa de seară. 

— O să fac rezervări la Sails pentru ora opt. Marţi o să 
fie mulţi reporteri flămânzi în oraş. 

Mutantul a dat din cap. 

— lar până atunci, eu voi afla marele secret. 

— Probabil că mâine la zece, dacă o să asculţi ştirile. 
Ori poţi aştepta şi îţi fac eu o surpriză la masa de prânz. 

— Poate voi aştepta. Presupun că nu-mi permiţi să 
ghicesc. 

— Nici gând. 

— Ai descoperit că preşedintele e extraterestru. 

— La naiba. Ai nimerit-o. Acum va trebui să te lichidez. 

— A, bravo. Bine măcar că am aflat din vreme. 

După prânz, s-au plimbat cu bicicleta în jurul oraşului, 
oprindu-se la Maketi Fou, piaţa centrală, de obicei 
aglomerată, ca să-şi ia ananas de la gheaţă. Duminica 
invita la lenevie, vânzătorii sporovăiau, stând adunaţi la 
umbră, şi abia catadicseau să vină la tarabe să-şi ia banii. 
Russell i-a cumpărat un colier din sidef pe care ea o 
admirase. Ea i-a cumpărat o lavalava ţipătoare, de un roşu 
aprins, şi l-a provocat să apară îmbrăcat cu ea la cină. 

Mutantul s-a întrebat dacă vor mai ajunge la cină. 
Relaţia dintre ei pătrunsese deja pe un teren periculos. 

Poate că el trebuia să o ucidă, într-un anumit sens. În 
acela în care ea era Rae, nu Sharon. 

Russell s-a oferit să-i lase bicicleta, dar ea a refuzat, era 
prea contaminată de civilizaţie şi nu voia să o lase afară, şi 
nici să o târâie pe scări până în apartament. A lăsat-o la 
locuinţa lui şi l-a sărutat ferm de rămas bun, după care a 
mers pe jos cele câteva intersecţii până acasă, cu senzaţia 
sărutului ştergându-i-se treptat de pe buze. 

Mutantul a tras obloanele la ferestre şi a stat întins în 
semiîntuneric, ascultând susurul ventilatorului de tavan şi 
ciripitul păsărilor din arborele poinsiana de sub geam. 

A început să exerseze limbajul pe care încă nu-l în- 
ţelegea. Cu glota, a scos clicuri de exact a douăzecea parte 
dintr-o secundă pentru unu, şi pauze atent măsurate pentru 
zero. 

La începutul mesajului, apăruseră trei grupuri ale 
secvenţei 000011110000, care probabil erau separatori, şi 
un al patrulea grup, puţin dincolo de mijloc. Acestea 
împărțeau mesajul în părţi 2:1:1.47:49. Prin analogie cu 
muzica umană, probabil că era vorba de un cântec din două 
versuri, precedate de trei pachete de informaţii: primul 
pachet identificând totul drept cântec, iar celelalte două 
dând titlul şi unele informaţii tehnice, precum ritmul şi 
cheia muzicală. Ori aroma şi sarcina electrică. 

Versurile nu aveau un şablon evident, deşi unul îngloba 
grupul sau cuvântul 011001101001011 - de trei ori în 
primul vers şi de patru ori în al doilea. Alte repetiţii lungi nu 
apăreau. Cele scurte, precum 0100101, nu prezentau nici o 
semnificaţie statistică, putând fi unu comuni, ca „un”, „o” 
sau articole hotărâte. Era de aşteptat în cazul unei înalte 

entropii Shannon. 

Analitic vorbind, nu prea avea de unde porni, însă 
pentru mutant totul avea un înţeles intuitiv sau subliminal, 
evocator, dar frustrant, ca o melodie auzită în copilărie şi 
apoi uitată aproape complet. 

Ventilatorul de pe tavan scotea un clic la fiecare trei 
sferturi de secundă. Mutantul l-a folosit ca metronom, sau 
secţiune ritmică. Glota lui umană putea „vorbi” cu aproape 
o treime mai rapid decât artefactul; a coborât tonul 
sunetelor cu un factor de trei. 

A exersat în relativă tăcere, astfel că dacă cineva ar fi 
tras cu urechea, ar fi luat sunetele acelea drept zgomotul 
motorului de ventilator, exact concluzia pe care a tras-o 
femeia de la CIA care îl asculta din camera alăturată. 
Agenţii se instalaseră la câteva ore după ce Sharon avusese 
prima masă de prânz cu Russell. 

Mutantului nu i-a trebuit mult timp ca să memoreze 
secvenţa de patruzeci şi cinci de secunde de clicuri şi pauze 
pe care voia să i le cânte artefactului. Insă bineînţeles că nu 
putea pătrunde acolo fără Russell, astfel că trebuia să 
aştepte până la căderea întunericului, ba chiar mai mult. 
Dacă Russell se întâlnea cu Jack la masa de seară, probabil 
că nu va întârzia prea mult. Se va duce la laborator, sau 
acasă? De obicei, aşa ştia mutantul, Russ mergea acasă 
pentru a citi ceva uşor sau a asculta muzică, şi cum avea să 
stea la laborator mai toată ziua de mâine, pesemne că va 
prefera să se relaxeze. 

La ora nouă, s-a îmbrăcat cu lenjerie neagră, fustă 
scurtă şi un top strâmt, care arunca irizări în toate culorile 
curcubeului, ca aripa unei mierle. S-a strecurat afară discret 
şi perfect sincronizat, în momentul când a auzit agentul CIA 
mergând la baie. Până ce aceasta a bănuit că apartamentul 
lui Sharon era gol, mutantul se găsea deja la vreun 
kilometru depărtare şi se îndrepta în grabă spre cabane. 

La numărul 5, storurile erau trase, dar lumina rămăsese 
aprinsă în apropierea unui fotoliu comod. Mutantul şi l-a 
imaginat pe Russell stând acolo cu o carte şi un pahar de 
vin; de asemenea, se auzea clipocitul delicat al clavecinului 
cântând Variațiunile Goldberg de Bach. 

Şi-a scos pantofii şi a bătut la uşă. Imediat ce el i-a 

deschis, s-a strecurat înăuntru şi a tras uşa după ea. 

— Sunt impulsivă. Tu nu? 

Lui i-au trebuit câteva secunde ca să dea aprobator din 
cap, privind-o fix. 

— Cu tine aş putea fi. 

Cabana era compusă dintr-o încăpere spațioasă cu un 
perete despărțitor care separa „dormitorul”; ea l-a condus 
într-acolo şi, pe drum, a aprins lampa de citit. 

— O clipă. El s-a oprit să aprindă o lumânare. La lumina 
ei, Sharon s-a dezbrăcat de fusta care avea un sistem de 
prindere cu arici şi apoi şi-a scos bluza. Pe dedesubt nu 
avea nimic; doar colibriul tatuat. 

Ea s-a aşezat pe pat şi l-a tras pe Russ spre ea, des- 
făcându-i nasturii cămăşii ridicole, în vreme ce el se chinuia 
să-şi dea jos blugii tăiaţi. El nu ajunsese la erecţie, de aceea 
ea l-a prins între buze imediat, ca să se bucure de 
schimbarea de situaţie. L-a excitat domol cu dinţii, aşa cum 
ştia că-i place lui, apoi a profitat de faptul că nu suferea de 
reflexul de sufocare - de fapt, mutantul nu avea deloc 
reflexe - şi l-a înghiţit aproape tot, prinzându-l cu cealaltă 
mână de spate şi trăgându-l pe pat. Rae procedase la fel cu 
el, încă de prima oară. Oare mintea lui va rămâne suficient 
de lucidă ca să facă legătura între una şi alta? 

El a dus mâna jos, dar ea era deja umedă şi stăpânea 
deja şi funcţia aceea. S-a târât pe pat şi l-a încălecat, 
ajutându-l să o pătrundă încet, printr-o mişcare circulară, şi 
gemând cu o plăcere sinceră. Faptul că fusese cu el ca 
Sharon nu ajungea. 

l-a zâmbit, jucându-se cu părul lui, în timp ce el a făcut 
câteva mişcări, iar după un minut, ea a zis: 

— Ştiu un mic truc. 

S-a desprins uşor şi s-a înclinat puţin, ridicând ge- 
nunchiul şi îndreptând piciorul, reţinându-l pe el înăuntru. 
Apoi, încet, s-a rotit, făcând aceeaşi mişcare cu piciorul, 
până a ajuns cu spatele la el, fără ca în timpul manevrei să- 
| piardă din ea. 

— Mai eşti acolo? l-a întrebat ea, fiind sigură de asta. 

— Cum... cum ai făcut asta? 

— Am articulaţii duble. 

Ştia că lui îi plăcea poziţia şi se bucura şi ea de dife- 

renţa pe care o simţea intern, dar în primul rând voia să se 
afle cu faţa în altă direcţie vreme de câteva minute. El a 
prins-o cu mâinile şi ea şi-a folosit propriile mâini cu 
pricepere, încercând să-i controleze avansul lui în vreme ce 
ea îşi transforma faţa. 

Când a sosit momentul potrivit, ea a avut un orgasm 
convingător, iar el a terminat cu o impetuozitate deosebită 
imediat după aceea. Ea s-a lăsat pe o parte, iar el s-a 
rostogolit, ţinând-o în poziţia „lingură”. 

După o clipă, Russ a luat-o aproape prin surprindere: 

— Rae? 

Ea s-a răsucit încet între braţele lui, cu faţa cea nouă, 
adică aceea cunoscută lui. 

În timp ce Russ privea uimit, Sharon i-a trecut un deget 
peste rădăcina nasului. 

— Să vezi venind iubirea, apoi s-o vezi plecând. 

— Tu... ţi-a crescut un nou braţ, a zis el fără noimă. Dar 
pe dinăuntru eşti la fel. 

Mutantul şi-a dat seama că de nouăzeci de ani, ori de 
câte ori se transformase în femeie, rămăsese în interior la 
fel ca sora medicală Deborah. 

El i-a cercetat faţa cu palmele, apoi ele au alunecat 
spre tatuaj. 

— Dar cu excepţia feţei... 

— Tot Sharon sunt. Imi trebuie mai mult timp ca să-mi 
modific trupul, şi doare. 

— Cine... ce... A făcut el, încă mângâind-o. Ce eşti? 

— „Cine”. Sunt Sharon, Rae şi alte sute de persoane în 
ultimul secol, plus o serie de animale şi obiecte. „Ce” e mai 
greu de realizat. 

— Vii de pe altă planetă? 

— Nici asta nu ştiu. Ideea ta că aş proveni din viitor nu 
e susţinută de amintirile mele, care sunt neclare înainte de 
1931. Cred că atunci am luat pentru prima oară formă 
umană. 

— Şi ce ai fost înainte de asta? 

— Diferite creaturi. Am stat mereu în mare - ca rechin 
alb, balenă ucigaşă; orice animal care era la vârful lanţului 
trofic. Am dovedit un bun simţ de supravieţuire, aşa cred. 
S-ar putea să fiu pe Pământ de când a sosit artefactul; 

probabil că el m-a adus aici - din viitor, de pe o altă stea, 
sau altă dimensiune. Mă simt atrasă irezistibil de el. 

El a dat încet din cap. 

— De aceea m-ai sedus, sperând că aş putea... 

Ea l-a sărutat pe obraz. 

— Ceea ce nu înseamnă că nu te iubesc, i-a şoptit ea. 
Poţi iubi pe cineva şi să te slujeşti de el. Sau de ea. 

El a rămas tăcut multă vreme. Apoi a îndreptat o şuviţă 
de păr de pe fruntea ei şi a zâmbit. 

— Imi pari atât de feminină... Şi ca Rae, şi ca Sharon, 
chiar şi în acest amestec. 

— Prefer să fiu femeie. Dar în cel de-al doilea război 
mondial am fost puşcaş marin, apoi jongler într-un circ. În 
anii şaptezeci am fost asistent la catedra de astronomie de 
la Harvard, cu câţiva ani înainte de Jan; eu i-am corectat 
lucrările lui Jan când şi-a susţinut lucrarea de diplomă cu 
titlul: Atmosfera Soarelui şi a stelelor. Ce mică e lumea... 

— Înainte de proiectul ăsta, ne-ai mai întâlnit pe mine 
ori pe Jack? 

— Nu. Am aflat de tine după ridicarea Titanicului, 
desigur; pe vremea aceea eram biolog marin. 

— Deci ai fost şi puşcaş marin, a repetat Russ şi a 
clătinat cu mirare din cap. lar acum? 

Mutantul a strâns din buze. 

— Stai să-mi iau un pahar de vin. (Russ a dat să se ri- 
dice, dar ea a pus o mână pe umărul lui.) Ştiu unde e. 

A traversat încăperea către bucătărioară, şi a simţit 
ochii lui urmărind-o; ştia cum arăta în lumina slabă. 

— Am vrut să mai amân lucrurile. Ţineam să te în- 
drăgosteşti de mine ca Sharon. 

— Porniseşi pe drumul cel bun. 

Pe întuneric, ea şi-a umplut un pahar de cristal cu vin 
roşu. Dacă ar fi putut să-i vadă faţa, cu irişii de di- 
mensiunea unor monede de un sfert de dolar, Russ ar fi 
rămas uimit. 

— Dar a trebuit să forţez nota, aşa am considerat. Din 
cauza zilei de mâine. 

— Ştii ce se va întâmpla mâine? 

— E uşor de ghicit. Ştiu de reacţia artefactului, desigur, 
de pe vremea când eram Rae. Aţi decis să faceţi publice 


240 


Camuflaj 


anumite informaţii. Ca să mă atrageţi şi să apar, aşa cred, a 
zis ea şi i-a întins paharul. 

El l-a luat şi nu a sorbit din el. 

— Dar şi ca să puneţi un milion de oameni să analizeze 
secvenţa aceea. Cu computere mai puternice. El a sorbit şi 
i-a întins paharul. De ce nu te-ai prezentat? Ai fi devenit 
membră a echipei proiectului într-o clipită, iar noi te-am fi 
protejat de... Şi, cu o mişcare din cap, a sugerat faptul că se 
trăsese în ea. 

— Dacă ai fi reuşit. Cu dosul degetelor, l-a mângâiat pe 
faţa pe care barba începuse deja să crească. Dragul meu, 
cunosc natura umană, poate chiar mai bine decât tine. Sunt 
un outsider cu o experienţă de un veac. 

— Dar ştii şi ce înseamnă iubirea. 

— Am cunoscut-o în câteva rânduri. Dar ştiu şi ce e 
aceea xenofobie. Am fost negru şi asiatic şi hispanic în 
America, pe vremea când albii îţi puteau spune ori face 
orice. Un prizonier alb în Marşul Morţii de la Bataan. 
Interesantă lecţie, să fii detestat şi temut imediat pentru că 
eşti altfel. A sorbit din pahar şi l-a aşezat apoi pe masă, 
lângă lumânare. Pe planetă nu există nimeni mai „diferit” 
decât mine. 

Acela era primul lucru neadevărat pe care l-a rostit 
mutantul. Însă nu avea de unde să ştie că în apropiere era 
cineva şi mai ciudat. 

— Aproape că am descifrat mesajul, a continuat ea. Nu 
ca algoritm Drake; şi, desigur, nu ca traducere verbală. 
Pare ceva asemănător unui cântec şi cred că-mi este 
adresat. Vreau să-i răspund. 

— In seara asta? 

— Trebuie. De aceea am grăbit lucrurile. 

Russell s-a ridicat încet în capul oaselor. 

— Presupun că portarul o să mă lase cu mine înăuntru. 
Dar după aceea? După toate probabilitățile, nu se va 
întâmpla nimic. Te alături echipei? Ca marțian al nostru? 

— Sigur. Dar numai tu şi Jack veţi şti că nu sunt micuța 
şi drăguţa Sharon din Hawaii, care se culcă cu şeful. 

El a mângâiat-o pe spate. 

— Paznicul de noapte este Simon sau Theodore. 
Amândoi ştiau cum arăta Rae. Poţi să te transformi în Jan? 

La faţă, adică? 

— Nimic mai simplu. Dă-mi cinci minute, a zis ea şi s-a 
ridicat. 

Russell a atins-o pe coapsă. 

— Stai puţin. Imi dai voie să privesc? 

Mutantul s-a întors. 

— Nimeni nu m-a văzut transformându-mă. (Russell a 
dat din cap.) Bine. 

Ea s-a aşezat pe pat, cu faţa la el. S-a crispat şi s-a au- 
zit un zgomot slab ca de râşniţă, iar pomeţii au devenit mai 
proeminenţi şi s-au apropiat puţin de nas. Bărbia şi-a 
pierdut gropiţa şi s-a alungit. In jurul ochilor s-au format 
riduri, iar pielea de sub ochi a devenit mai flască. Ochii au 
devenit căprui din albastru-deschis. Părul a crescut, 
ajungând până la umeri şi a albit, după care s-a desfăşurat 
şi s-a împletit singur într-o codiţă. 

— Cum reuşeşti asta? Doar părul nu este ţesut viu. 

— Nu ştiu cum fac toate astea. 

Ea s-a ridicat şi şi-a desfăcut braţele. Pielea de pe 
corpul ei frumos s-a ondulat şi s-a decolorat, ajungând de 
un alb fără viaţă, după care s-a transformat într-o salopetă 
de nailon. Pielea de pe dosul mâinilor a devenit bătrână, cu 
pete şi riduri. 

El a prins între degete nailonul de pe braţul ei. 

— Poţi face şi materiale sintetice... 

— Şi metale, orice. In anii şaizeci, mi-am petrecut o 
săptămână ca televizor într-un motel. A fost foarte 
instructiv. 

— Transmutarea elementelor? 

Văzându-i expresia de pe faţă, ea a zâmbit. 

— Ştiu. Recent, mi-am luat doctoratul în astrofizică. Nici 
măcar cele mai nebuneşti ipoteze de fizică nu pot explica 
fenomenul. Cred că singura constrângere este masa. Dacă 
devin o persoană cu mult mai grea sau mai uşoară, trebuie 
să câştig în greutate sau să slăbesc. Nu cred c-ai vrea să 
mă vezi înghițind un picior de miel. Ori vreun dicţionar în 
ediţie completă. 

— In felul ăsta poţi pierde un braţ şi continua să alergi? 

— Da. Atunci, m-a durut, deoarece a fost o intervenţie 
din afară, şi m-a luat prin surprindere. Dacă ar trebui să-mi 

desprind un braţ ca să slăbesc, asta mi-ar lua câteva 
minute şi ar părea foarte ciudat, dar nu m-ar durea. 

El s-a lăsat pe spate şi a clătinat din cap. 

— Mai există entităţi ca tine? 

— Dacă există, nu le-am găsit. Pot deveni chiar mai 
mult de un individ; dacă am o oră la dispoziţie, îmi pot 
diviza trupul în trei copii. Insă personalitatea, inteligenţa, se 
distribuie, şi sunt mai slabe. Odată, m-am transformat într- 
un banc de peşti. Fiecare peşte, luat individual, era foarte 
prost. 

— Deci, nu te-ai reprodus în acest fel. Prin fisiune, ca o 
amibă. 

— De fapt, instinctul îmi dictează să evit asta. Când 
sunt divizată, mi-e teamă şi vreau să redevin una. Uneori, 
m-am întrebat cum se realizează asta acasă - sau în locul 
din care am ajuns aici. Poate nu se poate vorbi de 
reproducere. De ce ar trebui nemuritorii să se reproducă? 

— Nu ai de unde şti dacă eşti nemuritoare. 

— Voi şti abia după ce supraviețuiesc morţii termice a 
universului. Dar am trecut prin multe şi îmi revin mereu. S-a 
ridicat şi a dus lumânarea până aproape de oglinda 
dulapului de haine şi a verificat transformarea. Mergem? a 
întrebat ea cu glasul lui Jan. 

— Imediat. Trebuie să mă îmbrac şi eu. 

Aveau de mers doar zece minute până la clădirea 
proiectului. Au salutat câteva persoane ieşite să se bucure 
de răcoarea serii sau să stea pe verande. Fără îndoială că 
acestea aveau să lanseze câte ceva la bârfele care circulau 
- oamenii bănuiau deja o legătură suspectă între cei doi 
cercetători. 

Paznic era Theodore, pe jumătate samoan, pe jumătate 
chinez, masiv şi bine dispus. 

— Aveţi emoţii pentru ziua de mâine? 

— Ai aflat deja despre ziua de mâine? l-a întrebat Russ. 

— Doar că e vorba de ceva mare. Simon mi-a zis. 

— Probabil că se ştie deja şi în Pago Pago, a zis 
mutantul. 

— Mi-a spus că e secret. 

— Şi încă a rămas, a zis Russell. O să intrăm în camera 
artefactului. 

— Bine, a zis el şi s-a aplecat să apese nişte butoane. 
Acum se poate. 

Au intrat pe lângă recepţie şi au mers pe un coridor 
până la o uşă rezistentă la explozii, acoperită cu semne de 
avertizare şi instrucţiuni. Russ a descuiat-o cu ajutorul 
amprentei palmare, iar uşa grea s-a deschis încet. 

In anticameră se găseau două pupitre complexe pentru 
culegerea de date. S-a aşezat la cel care era mai mare şi a 
tastat câteva cuvinte. 

— In regulă... Am închis camerele pentru întreţinere. 
Asta va fi mai greu de explicat în caz de ceva. 

— O să arunc o privire la plecare, a spus mutantul. Cred 
că mă descurc. 

— Şi la computere? 

— Am absolvit MIT. Am avut mult timp la dispoziţie ca 
să studiez de toate. A deschis un dulap. Trebuie să ne 
punem costume speciale? 

— Nu e nevoie. Nu se petrece nici un proces înăuntru. 
Şi-a lăsat mâna pe altă uşă. Deschide-te pentru mine, a zis 
el încet, iar uşa a alunecat în lături într-o tăcere perfectă. 
Era o cameră etanşă. De cealaltă parte se afla o uşă 
identică, fără plăcuţă de identificare. g 

Au păşit înăuntru, după care el a spus: „Inchide-te.” 

Uşa din spatele lor s-a închis, dar cea din faţă nu s-a dat 
în lături. 

— In ecluză sunt două persoane, s-a auzit un glas. Am 
nevoie de o amprentă vocală a persoanei care nu este 
Russell Sutton. 

— Sunt Jan a spus mutantul. Deschide-mi. 

Uşa s-a tras în lateral, iar ei au pătruns pe un coridor 
lung, care lega încăperea artefactului de clădirea principală. 
Luminile fluorescente s-au aprins când uşa s-a închis fără 
zgomot. Pereţii metalici, lipsiţi de ferestre, erau pline de 
obiecte; oamenii fixaseră pe ei desene şi schiţe cu ajutorul 
unor magneţi mici, iar o multitudine de cuvinte, tot lipite cu 
magneţi, alcătuiseră poezii, nu toate obscene. 

O porţiune de perete, lungă de câţiva metri, conţinea 
31 433 de zero şi unu, toate cifrele fiind scrise răbdător cu 
un marker. 

O ultimă uşă rezistentă la explozii, groasă ca una de la 

tezaurul unei bănci, care dădea spre încăperea artefactului, 
era întredeschisă. Când au trecut de pragul ei, un sector 
întreg de reflectoare s-au oprit cu un pocnet. Evidențiat de 
lumină, au văzut artefactul aşezat pe pilonii săi, un laser 
mare, cele două microscoape inutile mulţimea de 
dispozitive de comunicaţii - şi un barbat care îi aştepta cu 
braţele încrucişate. Cameleonul. 
— Jack? a făcut Russ. 


47 - APIA ŞI MAI DEPARTE 


Jack-lucrul a dat din cap. 

— Intraţi, vă rog, a zis el şi a apăsat un buton al te- 
lecomenzii cu infraroşii, iar uşa blindată s-a închis cu un 
bubuit. 

— Dar paznicul nu ne-a spus că... 

— Eu i-am cerut să tacă. 

— Aşadar, ne-ai aşteptat. 

Russ şi-a lăsat o mână pe umărul mutantului. 

— A, sigur. Într-un fel, vă aşteptam de mult, a zis el, 
privind spre mutant. Jan. Sharon. Rae. Chiar ai luat forma 
unui televizor? 

Amândoi au rămas fără grai şi l-au privit lung. 

— Am avut o microcameră instalată în dormitorul tău, 
Russell, încă de când te-ai mutat în fale. A fost distractiv, 
dar nici nu se compară ce am văzut şi auzit în seara asta. 

Russ a deschis gura să răspundă şi n-a putut articula 
nici un cuvânt. 

Mutantul şi-a încrucişat braţele la piept. 

— Deci ştii cine sunt. 

— Sincer, nu, i-a spus el, şi, după ce a întins braţele în 
lături cu palmele în sus, s-a transformat într-o copie a lui 
Russell, purtând încă şortul şi tricoul lui Jack. 

— Dumnezeule, s-a mirat Russell. 

— Bravo, a zis ea. 

— Nu poţi face aşa ceva, adevărat? Am constatat că-ţi 
trebuie zece minute doar ca să-ţi modifici faţa. Exersezi 

asta doar de un secol. 

— Dar tu de când practici? 

— Cred că din Epoca de Piatră. Dar ţin minte că în- 
totdeauna mi-a reuşit instantaneu. 

S-a transformat din nou în Jack şi a făcut câţiva paşi 
spre ea. 

— Ştii de unde am venit pe Pământ? a întrebat ea. 

— Nu cred că putem vorbi de „noi”, scumpo. Eu nu pot 
deveni televizor ori rechin alb, şi nici măcar nu-mi pot 
schimba sexul. Pot arăta ca orice bărbat, dar nimic mai 
mult. Suntem două specii diferite. 

— Dar poate de pe aceeaşi planetă, ori din acelaşi timp. 

— In fine, ori dimensiune. S-a oprit exact în faţa 
mutantului şi i-a spus: Caut pe cineva ca tine de mii de ani. 

— Aşadar, proiectul a fost doar o stratagemă, ca să 
atragi... 

— Da şi ba. Artefactul este real, a zis el, fără să-şi 
dezlipească ochii de la mutant. L-am descoperit cu mulţi ani 
înainte ca submarinul să aibă acel accident. 

— Care nici nu a fost accident, a spus mutantul. 

— Gata, te fac şefă de promoţie. Un contraamiral care 
are acces la secrete vitale poate realiza o mulţime de 
lucruri pe furiş. Am determinat submarinul să se apropie de 
artefact, iar apoi am declanşat bomba de la bord care l-a 
făcut să se scufunde. 

— Ai ucis o sută douăzeci şi unu de oameni pentru 
asta? a întrebat Russell. 

Amuzat, Jack i-a aruncat o privire. 

— Pe planeta asta, în cât timp crezi că mor de foame la 
fel de mulţi oameni? 

— Nu asta-i problema... 

— In ceva mai mult de patru minute. Dacă sunteţi atât 
de miloşi, duceţi-vă şi hrăniţi pe careva. A făcut apoi un 
gest spre masă. Să luăm loc. 

L-au urmat. El s-a aşezat şi a turnat cafea dintr-un 
termos într-o cană din plastic. 

— Vreti? 

Mutantul a acceptat o ceaşcă, dar nu a băut din ea. Cu 
un aer neliniştit, Russell s-a aşezat. 

— De câtă vreme eşti Jack Halliburton? Tu ai scris...? 

— Măsurători şi calcule batisferice? Nu, am citit lu- 
crarea, desigur. Am preluat identitatea lui Halliburton în 
2015, deoarece mi s-a părut că e singura persoană în- 
dreptăţită să „descopere” artefactul şi să îl angajeze pentru 
a-l recupera. 

— Tu l-ai ucis? j 

— Păi, ce altceva să fac, să-l înfiez? Intr-o seară, am 
ieşit împreună cu el pe o ambarcaţiune cu pânze, i-am rupt 
gâtul şi i-am aruncat trupul în ocean cu o ancoră legată de 
picioare. Bucură-te că n-ai fost tu acela. Se putea întâmpla 
şi asta. 

— Ai fost mereu om de ştiinţă? l-a întrebat mutantul. 

— Rareori. De obicei, într-un fel sau altul, am fost 
soldat. Ai zis că ai participat la Marşul Morţii de la Bataan. 
De care parte? 

— A americanilor. 

— Cred că a fost distractiv. Eu aş fi ales să fiu japonez. 

— Şi ai hotărât să-l ucizi pe Halliburton, aşa, pur şi 
simplu? a întrebat Russell. 

— Nu, nu pur şi simplu, i-a răspuns el, cu oarecare 
exasperare în glas. Nu mi-ar fi fost greu, dar a trebuit să-l 
studiez mai întâi. Aşa cum te-am studiat pe tine, şi a 
împuns cu degetul spre Russell. Eşti pe punctul de a mă 
ataca; simt norepinefrina din sudoarea ta. Să n-o faci. Te-aş 
putea strivi ca pe o muscă. 

— Dar până la urmă trebuie să mă ucizi, a spus Russell, 
dar şi pe ea. Ca să-ţi protejezi secretul... 

— Nu trage concluzii pripite, Russ. Am soluţii mai 
interesante decât să te ucid. Şi-a îndreptat atenţia spre 
mutant. Experienţa prin care ai trecut la Bataan a fost 
îngrozitoare. Înseamnă că apreciezi durerea. 

— Nu-mi place, dar mă pot adapta la ea. Uneori trebuie 
să o suporţi, ca să ştii ce înseamnă să fii uman. 

— Păi de ce ai dori să procedezi astfel? Asta e ca şi cum 
o fiinţă umană ar vrea să ştie ce înseamnă să fie o legumă. 

— Nicidecum. 

El a clătinat din cap. j 

— İnseamnă că-ți plac oamenii. Îți închipui că-l iubeşti 
pe acesta. E ca şi cum ai iubi un nap. 

— Din Epoca de Piatră şi până acum n-ai iubit pe 

nimeni? 

Intr-o fracțiune de secundă, cameleonul s-a transformat 
într-o brută masivă, doar cicatrice şi tatuaje, şi l-a prins de 
încheietură pe Russell. 

— Te-am avertizat, a zis el cu un mârâit. Să nu mai faci 
aşa ceva. 

Russell a dat drumul pixului pe care îl ţinea ca pe un 
pumnal. 

— Să nu-i faci vreun rău! 

Incă ţinând încheietura lui Russell într-o strânsoare de 
fier, a redevenit Halliburton, un bătrân slab, de şaptezeci de 
ani. 

Cu degetul mare şi arătătorul, mutantul a prins 
marginea mesei şi a răsucit-o. Cu un pocnet ca de puşcă, a 
smuls o bucată lungă şi zimțată de lemn, şi a detaşat-o din 
masă cu un scârţâit. A ridicat-o în aer ca pe o ofrandă. 

— Ţi-aş putea-o vâri în fund pentru ca apoi să o rup. 

Cameleonul i-a dat drumul lui Russell şi s-a aplecat în 
faţă. 

— Oferta e serioasă? S-ar putea să-mi placă. Aproape 
că m-a încântat ultima oară când am păţit asta, în timpul 
unei cruciade, deşi a trebuit să mă prefac mort, alături de 
alţii. 

A luat uşor dintre degetele ei bucata de lemn zimţat şi, 
încet, a făcut-o să alunece pe gât, ca un înghiţitor de săbii. 
A închis ochii, a tuşit o dată şi a ridicat din umeri. 

— N-ai vrea să mă ameninţi cu ceva mai serios? 

Ea a clătinat rar din cap. 

— Nu înţeleg de ce trebuie să fim adversari. Ar trebui să 
învăţăm unul de la celălalt. 

— Eu învăţ. Ai putea s-o faci şi tu. Apoi a făcut un semn 
către artefactul din spatele ei. Ce voiai să spui prin 
„cântec?” Crezi că poţi comunica prin voce cu el? 

— Prin vibrații acustice. Ai reuşit asta cu solenoidul. 

— Atunci, de ce nu faci o încercare? Cântă până nu mai 
poţi. 

Ea s-a ridicat încet şi s-a tras înapoi, către artefact, fără 
a-şi dezlipi ochii de la cameleon şi Russell. 

— Dacă-l atingi... 

— Nici nu mă gândesc. Hai, continuă. 

Când a ajuns alături de artefact, ea a întins mâna şi i-a 
atins suprafaţa lucioasă - apoi a sărit înapoi, parcă 
electrocutată. 

— Ce s-a întâmplat? a întrebat-o Russ. 

Ea a clătinat din cap şi a început să scoată nişte triluri. 
Erau sunete nepământeşti, şi nici o fiinţă umană nu le-ar fi 
putut emite, stopuri glotale care modulau un ton într-un cod 
Morse, dar extrem de rapid. 

A terminat după patruzeci şi cinci de secunde. Toţi trei 
au privit lung la artefact; nu s-a întâmplat nimic. 

Cameleonul s-a ridicat şi s-a apropiat tăcut, rămânând 
alături de ea, iar Russell l-a urmat. 

— S-ar părea că nu a mers. 

— Am simţit ceva. Să-i acordăm mai mult timp. 

— Avem timp din belşug. Nu-ţi face griji. Cameleonul a 
întors o mână şi a mângâiat-o pe braţ cu un aer absent; 
apoi a prins-o de încheietură. Braţul ţi s-a vindecat? 

— Bineînţeles, i-a răspuns ea aplecându-şi capul într-o 
parte. 

— Păcat. 

A tras brusc şi cu putere în jos, iar alveola umărului a 
plesnit cu un sunet înfiorător, iar braţul s-a smuls din trup. 
O clipă mai târziu, ea l-a plesnit atât de tare peste faţă cu 
celălalt braţ, încât i-a dislocat falca inferioară, astfel că 
aceasta a rămas atârnată, mişcându-se liber. 

El s-a dezechilibrat şi a azvârlit braţul, folosindu-şi 
ambele mâini pentru a-şi fixa falca la loc. 

— Ce faci? a întrebat mutantul. 

După hemoragia iniţială, rana de la umăr a încetat să 
mai sângereze. După o clipă, falca s-a sudat la locul ei. 

— Fac... ceea ce mă ţine în viaţă de mii de ani. 

— De ce? 

— Pe orice planetă trebuie să existe doar unul, ori eu, 
ori tu. 

— Dar eu nu-ţi semăn. 

— Dar eşti... 

In aceeaşi clipă, Russ a sărit în spinarea cameleonului şi 
l-a prins de gât într-o priză-foarfece. Cameleonul l-a azvârnlit 
ca pe o păpuşă, făcându-l să se izbească de postamentul 
masiv al laserului. 


249 


Joe Haldeman 


— Îmi eşti singurul rival. În rest, n-am nimic personal cu 
tine. Dar trebuie să mori. 

Ea s-a retras către locul în care Russ rămăsese întins. 

— Chestiunea a devenit personală când l-ai vătămat pe 
Russ. lar eu nu pot muri. 

— Cred că te pot plasa într-o stare echivalentă morţii. 
Trebuie doar să te rup în mai multe bucăţi şi să mă asigur 
că ele rămân separate. Pentru totdeauna. 

Mutantul l-a pipăit pe Russ la gât găsindu-i pulsul şi a 
rămas între el şi monstru. 

— Ţi-aş putea face acelaşi lucru. 

— Cu un singur braţ, mă îndoiesc. Nu vei avea timp ca 
să-ţi creezi altul, şi nu poţi ieşi din încăperea asta ca să te 
refaci. 

Ea a privit spre pereţi. 

— Te înşeli. Mi-ar lua doar câteva secunde ca să trec 
prin perete şi să ajung în apă. Nu cred c-ai dori să te 
confrunţi cu mine acolo. Chiar cu un singur braţ, sunt mai 
tare decât tine. 

— Dacă pleci, îl omor pe Russ. Alege. 

Mutantul a şovăit. Indiferent ce s-ar fi întâmplat cu el, 
Jack nu l-ar fi lăsat pe Russ în viaţă. 

— Hai, a îndemnat-o cameleonul. Nici nu voi încerca să 
te opresc. Va trebui să te întorci, dar între timp, îl voi ucide 
încetul cu încetul. Nu mi-a fost uşor să lucrez cu el. 

Mutantul a încercat altă cale de împăcare. 

— Nu te înţeleg. Semeni cu omul de ştiinţă care, după o 
viaţă de muncă, descoperă ceea ce a căutat, însă distruge 
totul fără să se apropie întâi de lucrul descoperit. 

— Am aflat destule încă de când ai ieşit din dormitorul 
lui, venind încoace. Şi nu sunt om de ştiinţă, aşa cum nici tu 
nu eşti femeie. Brusc, a privit spre stânga lui. la te uită ce 
interesant. 

Braţul amputat se transforma singur într-o armă. 
Unghiile deveniseră gheare lungi de metal, iar pe două 
încheieturi ale degetelor se formaseră ochi. De-a lungul 
braţului, pseudopodele de început au devenit picioare ca de 
insectă. 

S-a întors din nou spre mutant. 

— Să vezi cum arătam pe vremea când am început să 

te caut. 

A devenit cu treizeci de centimetri mai scund, um- 
flându-se atât de mult, încât tricoul şi şortul i-au plesnit. Pe 
tot corpul i-a apărut păr negru, iar faţa s-a transformat în 
aceea a unui om de Neanderthal. Şi-a smuls îmbrăcămintea 
zdrenţuită ca să-şi etaleze muşchii puternici şi organul 
genital proeminent şi umflat. 

Privind-o pe Sharon, s-a mângâiat vreme de o clipă, 
apoi a murmurat: 

— Nu. 

— Chiar te rog să încerci, a zis ea şi s-a crispat. 

Fără să se uite la ţintă, ela lovit în lateral cu viteza unui 
şarpe care atacă şi a înşfăcat braţul desprins. Zbătându-se, 
acesta a încercat să opună rezistenţă, însă el a strâns 
degetele peste gheare şi le-a îndoit pe dos până s-au rupt. 
Le-a aruncat, iar ele au căzut pe podea cu zgomot, după 
care el a smuls picioarele de pe el de parcă ar fi curăţat 
crevete. 

A muşcat din biceps şi a smuls o bucată de carne şi, în 
timp ce o mesteca, a rupt braţul de la cot. Cu unghia 
murdară a degetului mare, el a scos cu meticulozitate ochii 
de pe degete şi i-a făcut să pocnească între dinţi. 

A zâmbit, arătându-şi dinţii rozalii de sânge, apoi a mai 
luat o muşcătură. 

Mutantul s-a uitat prin încăpere, căutând ceva care să-i 
slujească drept armă. Ordinea domnea peste tot, şi nimic 
nu putea fi desprins cu uşurinţă. Laserul uriaş sigur ar fi 
putut tăia creatura în bucăţi, însă era de neclintit, iar 
activarea lui se făcea de la distanţă. 

Recăpătându-şi cunoştinţa, Russell urmărea oribila 
scenă. Cameleonul smulsese aproape toată carnea de pe 
osul de deasupra cotului. A dat drumul braţului şi a scuipat 
o bucată mare, însângerată. 

— AŞ putea deja să spun că „Ai un gust minunat, draga 
mea”, dar, de fapt, mint. N-am mai mâncat ceva cu un gust 
atât de respingător. 

— Eşti prima creatură care a reuşit să ia a doua îm- 
bucătură. Tu eşti lipsit de simţul gustativ. L-a văzut pe 
Russell scotocindu-se prin buzunare şi scoțând un briceag 
mare. Russ, nu! 

Cameleonul s-a întors să-l privească şi a pufnit în râs: 

— N-ai găsit instrumentul potrivit. 

— Zău? 

Russell s-a răsucit puţin şi a vârât lama cuţitului într-o 
priză de înaltă tensiune, aflată pe peretele din apropierea 
lui. A urmat un snop de scântei, iar şocul electric l-a trântit 
la pământ. Lumina s-a stins. 

Generatorul de curent, acţionat de un motor pe ben- 
zină, a pornit aproape instantaneu. Luminile au pâlpâit, 
apoi au revenit la strălucirea dinainte. Russ s-a ridicat în 
fund şi şi-a masat mâna care suferise şocul. 

— Aşa nu câştigi nimic. 

— Nu de asta am procedat astfel. Oamenii vor veni să 
verifice ce s-a întâmplat. 

— Vor constata că nu pot deschide uşa rezistentă la 
explozii. 

— Nu ţi-ai făcut planuri amănunțite, adevărat? Ne ucizi, 
şi apoi ce faci? Ţii o conferinţă de presă? 

— Voi pleca la fel ca ea... 

S-a întors, dar mutantul dispăruse. 

Mutantul şi-a dat drumul de pe o grindă din apropierea 
tavanului, exact când el a ridicat capul. A aterizat pe umerii 
lui şi i-a răsucit capul brusc de două ori, făcându-i gâtul să 
plesnească. La o a treia smucitură, capul s-a desprins de 
corp, dar mişcarea fusese atât de puternică, încât capul a 
fost azvârlit în sus, izbindu-se de tavan. Însă el reuşise să o 
prindă de un picior, iar sângele ce ţâşnea din gâtul lui a 
aruncat-o pe Sharon, care a descris un arc înalt. A căzut cu 
un bufnet şi s-a rostogolit până lângă suportul artefactului, 
nu departe de Russell. 

Până când mutantul s-a oprit din rostogolire, came- 
leonului îi crescuse alt cap, o combinaţie grotescă între 
trăsăturile omului de Neanderthal şi ale lui Jack. 

— Asta m-a făcut cu adevărat să sufăr. Ne jucăm de-a 
durerea? 

Ridicându-se în picioare, mutantul a întins mâna şi a 
atins artefactul. 

S-a auzit un sunet asemănător unui clopot bătând în 
depărtare. 

Pentru prima oară după un milion de ani, mutantul a 

luat adevărata sa formă. S-a alungit până a ajuns să aibă 
doi metri şi jumătate. Faţa avea doar o deschizătură, fără 
să evidenţieze prezenţa unor organe de simţ. Ochii nu se 
puteau concentra asupra acelui trup - el se modifica de la o 
clipă la alta, împânzit de toate culorile spectrului, având 
membrele care creşteau, dispăreau şi se modificau. Era 
inuman de frumos. 

Artefactul s-a ridicat de pe postament de parcă ar fi fost 
o picătură uriaşă de mercur. A ţâşnit sub forma unui râuleţ 
către cameleon şi s-a transformat într-o cuşcă boltită în 
jurul lui. 

Prin intermediul culorilor, mutantul i-a vorbit 
artefactului. 

Cameleonul s-a prins de barele lichide ale cuştii, dar 
acestea nu s-au dat în lături. Apoi a tresărit cu mişcări 
rigide, după care a îngheţat, iar pe corpul lui a apărut ceva 
asemănător brumei. 

Artefactul s-a topit într-un soi de băltoacă în jurul 
cameleonului şi apoi s-a re-format ca un ovoid mare şi 
argintiu, de trei sau patru ori mai mare decât dimensiunea 
pe care o avusese iniţial, având creatura mortală în 
interiorul său. Culorile au jucat în întreaga încăpere, iar 
mutantul a redevenit Jan, trecând apoi prin forma lui 
Sharon şi stabilizându-se ca Rae. 

S-a apropiat de Russ, l-a luat de o mână şi l-a ajutat să 
se ridice în picioare. Apoi l-a îmbrățișat. 

— Ce s-a întâmplat... tu ai fost aceea? 

— Asta e ceva nou pentru mine, dar aşa cred. Aşa arăt 
când nu trebuie să iau o anumită formă. 

S-a auzit un scrâşnet puternic, şi o parte din tavan a 
coborât aproape un metru, apoi s-a oprit şi, răsucindu-se pe 
o parte, s-a aşezat încet şi uşor pe podea, rezemându-se 
precis de un zid. 

— Intr-un fel, artefactul îmi este partener, viu în felul 
lui. Nu mi-am dat seama de asta decât după ce am cântat 
şi l-am atins. Asta l-a făcut şi pe el să se modifice; să se 
trezească. Rămăsese într-o stare de aşteptare, viaţă 
suspendată, după ce eu am plecat în explorare. 

— Acum nouăzeci de ani? 

— Cu mai bine de un milion de ani în urmă. Mutantul s- 

a uitat la ovoid. Nu ştie ce reprezintă Jack, însă în nici un 
caz nu trebuie să mai rămână pe Pământ. II vom lua cu noi 
pentru a-l studia. 

— Nu a murit? i 

— Nu. Ca şi noi, nici el nu poate muri. Insă nu aparține 
lumii noastre. 

— Dar unde se află lumea voastră? 

— La zece mii de ani-lumină depărtare. Pe o planetă 
dintr-o aglomerare globulară - Messier 22, din Sagittarius. 
(Apoi l-a sărutat pe Russell.) Să-ţi cumperi un telescop şi să 
mă cauţi din când în când. 

— Deci trebuie să pleci. 

— Da. E ca o lege. Am rămas aici prea mult. Am făcut 
lucruri ce nu se cuveneau. De exemplu, îndrăgostindu-mă 
de un localnic, un străin. 

— Mda... Imi dau seama ce simţi. (Ea l-a strâns de mână 
şi a dat să spună ceva, dar s-a întors şi a pornit spre navă. 
In suprafaţa ovoidului s-a făcut o deschizătură.) N-aş putea 
merge cu tine? 

— Tot astronaut ai rămas. (Ea a clipit ca să alunge o 
lacrimă din ochi, şi a clătinat din cap.) Călătoria durează 
prea mult timp. Şi va trebui să te obişnuieşti cu clorul. L-a 
privit lung şi a făcut un pas în ovoid. Deschizătura a 
dispărut ca şi când nici n-ar fi fost. 

Nava s-a ridicat în tăcere către gaura creată în aco- 
periş. Apoi s-a aşezat din nou pe podea. S-a deschis. 

Mutantul trecuse în forma lui firească, splendidă, 
haotică. S-a transformat iarăşi în Rae. 

— De fapt, nava a spus că poți veni. Dar nu ca fiinţă 
umană. Trebuie să te laşi transformat în ceva care să se- 
mene cu mine. 

— Nava poate face aşa ceva? 

— Nimic mai simplu, i-a răspuns ea zâmbind şi privindu- 
| cu ochi sclipitori. Şi vei rămâne Russ. Russ al meu. 

Brusc, din difuzoare s-au auzit nişte păcănituri. Era 
glasul lui Jan, dureros de tare: 

— Jack? Russell? Ce naiba se petrece acolo? 

Russell a clătinat din cap şi a izbucnit în râs. 

— Russ, paznicul mi-a zis că ai intrat acolo cu mine! Ce 
Dumnezeu faci acolo? 

— Tocmai plec într-o... mică plimbare. 
S-a oprit o clipă; apoi, trecând pragul, a simţit cum 
începe să radieze lumină. 


